
NeGovelnamznece 


Dragon Age: Origins, Borderlands, Risen, Forza 3, 
GTA4: The Ballad of Gay Tony, PES 2010, Aion, 
Briital Legend, Halo 3: ODST, NBA 2K10, DJ Hero, 
Torchlight, Ninja Gaiden Sigma 2, Wii Fit Plus ... 

Telernach don, Cesta Ljubljanske brigade 21, 1000 Ljubljana 


Povečali smo hitrosti v obstoječih paketih interneta in dodali nove. 
Brskanje med neštetimi informacijami po spletu bo za naše naročnike potekalo veliko hitreje, saj smo 
nadgradili hitrosti v vseh obstoječih paketih. Tudi tistim, ki so naročeni na trojčke. Mislili smo tudi na 


najzahtevnejše uporabnike, za katere smo oblikovali dva popolnoma nova paketa s superhitro povezavo: 
120/10 Mb/s in 50/5 Mb/s. Več informacij na novadoba.telemach.si. 

RAČUNALNIŠKI ZABAVNIK povprečna naklada: 14 K 


po vseh koteh. 


Alpress d.o.o., Dunajska 5, Ljubljana 


Samo Žargi, telefon: 01 / 473 82 80 


Dunajska 5, 1000 Ljubljana, jokerajoker.si 
telefon: 01 / 473 82 83 


NAGLAVNI IN GOVORNI UREDNIK 


David Tomšič 


DEZIJN"" IN GRAFIČNI PRELOM 


David Tomšič 


REDIGENT PO CESTI GRE 
Sergej Hvala 
REDITELJ NATLAČENKE'" 


Matjaž Štrancar 


LUSTRATORKI 
Primož Bertoncelj, Tanja Semion 
JOKER CREAM TEAM'" 
Aggressor, Case, 
LordFebo, Luni, 
Navi, Sneti, 
Ouattro, Yohan 


Bojan Pretnar, telefon: 01 / 473 82 86 
bojan. pretnarčadelo-revije.si 
telefon: 01 /473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to prebereš, imaš dobre okularje. To pa zato, ker si ga redno maneš. Ali ješ korenje. Ali oboje. 

Mesec domišljijskih vlog! Pa tudi drugih iger. 
Bolj skopi smo zato s predogledi, čeprav se ob 
enem lahko skupaj veselimo nove doze visoke- 


ni je Luni, Aggressor je tudi Luni, Ouattro si 
šiva padalo, Yohan pere pulover, Kavbojc še 
vedno tuhta, kje ima flašo, Snetega je lopnil ka- 
ga igranja. Vesti iz naših logov. Navi zobari, Lu-  pitalizem, LordFebo in Case pa čakata Top Gear. 


IROVJE, KONZOLECI m 


NBA 2K10 Borderlands Ninja Gaiden Sigma 2 (konz.) 62 
NBA Live 10 (konz.) 16 Tropico 3 m Muramasa 63 
Risen 18  CSl: Deadly Intent 33  GTA4: The Ballad of 

Raven Sguad 20 Dragon Age: Origins 34 Gay Tony (konz.) 64 
Dreamkiller 21 The Clone Wars: Marvel Ultimate 

Kion 22 Republic Heroes 39 Alliance 2 (konz.) 65 
XIH Century 24  Majesty 2 40 Halo 3 ODST (konz.) 66 
Pro Evo Soccer 2010 26 DJ Hero (konz.) 58  Forza 3 (konz.) 68 
Torchlight 28  Briital Legend (konz.) 60  drkamož 80 


Hiša v hiši Prezračili smo Domek na playstationovi mreži in ob šilcu spisali svoje poglede. h 
Studio v varžetu (To pomeni v žepu, če si bolj neumen.) O glasbarjenju s PSPjem in DSom. 


ŽELEZNINA, PROČ JES med 


Mini testisi Kdo bi si mislil, da Verbatim dela še kaj drugega kot le medije. In novi ipod! 
Rdeči stampedo Prišla je nova generacija grafičnih kartic. Nekaj povemo, vsega ne vemo. s 


M 1€ tka! k koknki A na 
Ata dvopaličnih streljank Od te legende dalje si lahko sovrage streljal v vseh smereh. ie — 
Družabno kockanje Serija Legovih namiznih iger se je izkazala za zabavno in igrivo. 


POGOSTO STALNE RUBRIČICE | 

Uvodnjak Kražka 

Uma Turban ja Jokerplov so 
Slikosuk 86 Crtič deluks 90 
Štorija 87 

Blitz Film 6  Colhy m Planet Tuš [ Ubisoft b 
Bolha 75 Continental 2 Simobil 92 Unicef 40 
Big Bang 1,57 Kolosej 79  Sisplet 54  Videotop 29 


Zakaj je lego naslovnica? Ali raje: zakaj smo morali na lego naslovnico čakati skoraj 200 mesecev? 

rejšnji mesec sta prišla na svet dva dalj- 
nosežna izdelka našega udejstvovanja in 
o obeh smo kajpakda prvoročno raporti- 
rali. Prvi je bil sony PSP go, nova igralna 
drkalica, ki bo po vsej verjetnosti okoli 
nas prihodnjih nekaj let, drugi pa Windows 7, nad- 
grajen operacijski sistem in prav tako platforma za 
igre, ki nas bo vsej verjetnosti pozdravljal - no, naj- 
brž dlje kot predhodnik. 
Microsoft si ni niti v najbolj krutih morah predstavljal, 
da bo Vista dobila tako slab prizvok. Pa saj v sploš- 
nem ni šlo za slab sistem, le par detajlov je bilo nepo- 
srečenih, nekaj je imel smole z gonilniki za strojno 
opremo, ki so jih morali izdelovalci spisati na novo, in 
nekaterim cepidlačnim 'strokovnjakom' se je tako za- 
meril, da so udrihali čezenj, kolikor in koder se je da- 
lo. Zato so redmondski programerji pohiteli in v re- 
kordnem času odprli nova Okna, ki so očividno vsem 
pogodu, dasiravno nekega hudega preobrata niso pri- 
nesla in so v nekaterih funkcionalnostih pod maco- 
vim OS Xom. 
Sam Sedmice na večer 22. oktobra še vedno nisem 
imel nameščene, kamoli mesece prej v beta izveden- 
ki. Nemara bo kdo zaradi tega podvomil v mojo teh- 
nološko radovednost in pripadnost napredku ter me 
označil za zarjaveleža. Ampak staranje prinese iz- 
kušnje in posledično modrost. Moj PC je delovni stroj, 
na katerem pišem, rišem in se igram. Zamenjava sis- 
tema na vrat na nos ne bi v ničemer obogatila mojega 
dela, potegne pa nadgradnja za seboj vrsto težav. Nič 
nisem dvomil, da v novem okolju ne bi vse delovalo, 
bolj me je bila groza ritja po terabajtnem kupu podat- 
kov in iskanja presnemavanja vrednih zrn. Že samo 
shranjeni položaji v igrah so pogosto na različnih in 
nemogočih mestih. Starošolska kaprica mi je namreč 
velela, da ni govora o drugi opciji kot inštalaciji siste- 
ma na spucan disk. Ne vem, zakaj Windows 7, ki 
imajo itak Vistino jedrce, ne pridejo kar v obliki ser- 
visnega paketa. 
Ker se mi ni dalo vsega presnemavati in nato ponov- 
no nameščati vrste programov, sem se nekega po- 
gumnega popoldneva vseeno odločil za dejanje, ki bi 
ga poprej vsakomur odsvetoval: za neposredno poso- 
dobitev. Vstavil sem ploščo, po Microsoftovem na- 
svetu zagnal nek analitični programčič, ki je potrdil, 
da je vse navzgor združljivo, in po kaki uri skepse me 
je pozdravilo namizje z enako sliko in steljo ikon, ka- 
kršno sem imel v Visti. Da skrajšam zgodbo: navkljub 
zajetnemu spisku aplikacij, iger in ostalega softver- 
skega drobiža so se mi Windows 7 na Visto naložili 
brezhibno in z vsemi ohranitvami, od brskalniške zgo- 
dovine prek kodekov do gonilnikov. Vsaka čast Mi- 
crosoftu, res. 
Medtem ko smo uporabniki srčno pozdravili nov sis- 
tem, ki se je izkazal za pravo prodajno uspešnico, ki 
je po prednaročilih na Amazonu celo postavila re- 
kord, je bila splovitev PSPja go precej manj uspešna. 
Sama drkalica je resda luštna naprava, ki se mi kot 
lastniku prve debelinke še posebej dopade, saj za 
prenašanje potrebuješ le žep in ne več ojačanega pe- 
dertošla. A Sony bi ne bil Sony, če ne bi s svojimi ti- 
pično nerazumljivimi forami dal onegaju gnojne po- 
potnice in ponovno utrdil svojega slovesa nadutosti. 
Ta japanski elektronskozabavni največjež se zaradi 
svoje moči in vseobsegajoče ponudbe ne ozira na ni- 
kogar. SACD, memory stick, microMV, minidisc, 
DVD4RW, pa tudi blu-ray je samo nekaj primerov nji- 
hovih formatov, s katerimi so posilili trg ne glede na 
kakovost, dogovor industrije in zunanjo sprejetost. 
Jasno, licence za take medije pomenijo veliko denar- 
ja in čeprav zadeva slej ko prej popuši, je lasten 
umotvor za giganta še vedno cenejši kot plačevanje 
konkurentu. 

UVODNJAK 


Navkljub zajetnemu spisku aplikacij, iger in ostalega 
softverskega drobiža so se mi Windows 7 na Visto na- 
ložili brezhibno in z vsemi ohranitvami, od brskalniške 

zgodovine prek kodekov do gonilnikov. 


Zadnji tak pokajenec je bil UMD, šestcentimetrski dis- 
kič s špili za PSP, ki so ga nekaj časa ridikulozno po- 
rivali kot nosilec filmov. Po tistem, ko je mediju prva 
pokazala sredinec sedma umetnost, se je v novi verzi- 
ji konzolice okroglini odpovedal še sam Sony in se 
usmeril v digitalno distribucijo. To je razumljivo, ven- 
dar smo pričakovali nekakšno rešitev, kako vsebine s 
starih UMDjih prenesti v gojko. Sony je ob priliki na- 
mignil v to smer, toda oktobra se je izkazalo, da so bi- 
la logična, naravna in človeška pričakovanja zaman. 
Lahko poseduješ ducate iger in filmov, pa Sonyju za 
igrat in gledat na novem modelu. Res nenavadno, ko 
pa industrija vsebin, katere del je s svojimi igričars- 
kimi, glasbenimi in filmskimi vejami tudi Sony, tako 
rada razlaga, da plačujemo za vsebino, ne za plastiko. 
Tri besede: licemerstvo, svetohlinstvo, hinavščina! 

Burleske okoli novega PSPja se s tem ne končajo. 
Inženirji, kravatniki in marketingarji - vsi, samo ra- 
zumnih uporabnikov Sony očividno nima pod streho 
- so namreč potegnili še dve potezi, ki ne le, da sta 
bedasti in nepraktični, marveč naravnost uporabnika 
zajebavajoči! Dozdevno tja v tri dni so zamenjali še 
drugi medij, pomnilniško kartico, ki po novem ni več 
memory stick pro, marveč manj zmogljivi in manj 
razširjeni memory stick micro. Taisti, kateremu so se 
nedavno odpovedali celo v lastnih telefonih. Mar so 
jih imeli en milijon v skladišču in so jih morali nekam 
podtakniti? Še bolj neupravičljiva je odslovitev prej 
standardnega vtiča mini-USB na rovaš nekega last- 
nega priključka. Zakaj dlakocepim? Zato, ker taka 
naprava dandanašnji ni samostojnica, marveč del 
širše domačinske digitalne infrastrukture. Meni in nič 
ne dvomim, da večini naprednih uporabnikov, iz PCja 


neprestano štrli klasičen USB-kabel, kamor redno 
priklapljamo telefon, fotoaparat, PSP, programabilen 
daljinec, zunanji disk in čitalnik kartic. Ob vsem kab- 
leraju sem take uniformnosti seveda vesel. Zato ni 
čudno, da sem v letu 2009, ko so celo mobidiki dore- 
kli standardne polnilnike, zgrožen nad Sonyjevo na- 
zadnjaško odločitvijo. Ki, če zabavljam še dlje, v 
istem mahu razvrednoti še 20 evrov vredni TV-kabel 
od predhodnice. 

In te vagine japonske pritožbam javnosti navkljub 
sploh niso obrazložile teh nezaslišanosti. Veliko je za- 
nesenjakov in japijev, ki so vedno na tekočem z digi- 
talijami, zlasti z najnovejšimi prenosnimi napravica- 
mi. Sony vse ravnodušno postavi pred dejstvo, da so 
niti za nazaj porezane in da naj kljub uradni enakosti 
ter združljivosti s prvim PSPjem pospravijo v predal 
vse diske, kable in kartice ter pripravijo cekine za 
vnovičen nakup vsega. Rezultat je na srečo viden: za- 
deva se prodaja slabo, nekateri trgovci pa so sistemu, 
ki nima otipljivega softvera, celo obrnili hrbet, kajti 
znan konzolastični trgovski model je tak, da se služi 
na igrah. Nenazadnje izdelku ne dela usluge niti ceno- 
vna postavka, ki je vsega 50 evrov nižja od playsta- 
tiona 3. Ne da sem privoščljiv, vendar se mi zdi prav, 
da trg od časa do časa ipak da vedeti, da vsega sra- 
nja ne more požreti. Spomnimo se Nokijinega samo- 
pašnega projekta n-gage, s katerim so kljub jasnemu 
mnenju javnosti še kar naprej rinili s trmoglavo v zid, 
dokler ni do konca zamrl. 

Čeprav nisem prepričan, da to kogarkoli izuči. 


David Tomšič 


OH, NE! ZLI KRATEK Iz Ge2pa 
JE PRIBIL MOJE STOPALO NA 


TLA 2 ŽEBLJIČKOM. 


OZNANILA 


Obeta se nam propad 

Vsaj tako obljubljata še dva naslova, ki sta pred na- 
mi. V prvem, Namcovem z naslovom Inversion, 
propad zagrešijo zli nezemljani, ki na modrem pla- 
netu preizkušajo gravitacijska orožja. Ker ljudje ne 
morejo več niti pošteno sesti na straniščno školjko, 
marveč frčijo v zrak, gre vse v maloro. Sredi razru- 
šenega velemesta se znajdeta policist Davis Russel 
in njegov sosed Lou Delgado z nalogo najti Russlo- 
vega sina, upajoč, da ni postal beljakovinski doda- 
tek k malici vesoljcev. Igra za xbox 360 in PS3 bo 
seveda stavila na igračkanje s težnostjo (na sliki), 
zato lahko pričakujemo hojo po stenah in kolebanje 
v zraku. Nared naj bi bila konec prihodnjega leta. 


Drugi naslov v bistvu že poznamo — THOjev Metro 
2033: The Last Refugee, ki so ga sprva obelodanili 
že leta 2006, nakar so ga postavili pod vprašaj in ga 
zdaj brez podnaslova oživili z opombo, da v letu 
2010 ciljajo na PC ter xbox 360. Namesto slednjega 
je tu prvotno stal PS3, za katerega igra sedaj ni več 
v načrtu. Štorija, sestavljena na podlagi istoimen- 
skega romana ruskega pisatelja Dimitrija Gluhov- 
skega, nas bo pahnila v razrušeno Moskvo, kjer se 
desetletja po katastrofi človeštvo mrzlično trudi 
preživeti v strupeni okolici. Obljubljajo mnogo srh- 
ljive prvoosebne strelske akcije, pomešane še s 
kančkom frpjstva. Sliši se kot torej S.T.A.L.K.E.R. v 
velemestu. Kar je totalno mega. 


izumrtje namenskih strežnikov? 
Shranjevanje igranja potom snemalnih točk name- 
sto onega, ki je mogoče v vsakem trenutku in kjer- 
koli. Kontrole, ki so namesto tipkovnici in glodalcu 
prirejene džojpedu. Kaj je naslednje na seznamu 
strahu trdojedrnih računalnikarjev, ki bi se rajši 
skopili, kot da bi se uklonili trendom iz sveta kon- 
zol? Pripravite žiletke, saj vse kaže, da se bo treba 
posloviti od namenskih (dedicated) serverjev! Pe- 
cejaško skupnost je najprej presunila novica, da le- 
teh ne bo podpiral Modern Warfare 2, po taisti stezi 
pa kani stopati tudi Rage. Tako rekši sam John Car- 
mack. V praksi to pomeni, da za potešitev potreb po 
spletni nažiganciji lastniki abakov ne bomo več do- 
stopali do nafriziranih mlinčkov, ki jih naključni do- 
brotniki priklopijo na širokopasovno pipico kake 
univerze, temveč bomo odvisni od strežnikov, za 
katere bodo skrbeli avtorji špilov. Pozitivne posledi- 
ce take odločitve so rangiranje ljudi, olajšano iska- 
nje idealnih soigralcev (matehmaking) in manjša 
količina sleparjev ter gusarjev. Slaba plat je pak, da 
zavoljo nadzorovanega, zaprtega večigralskega si- 
stema odpade izdelovanje modov in fanovskih pre- 
delav, ki često postanejo bolj popularni kot izvirni 
špil, saj poseg v kodo ni mogoč. Če se s trendom 
ne strinjate, vam zaenkrat ne preostane drugega, 
kot da se podpišete pod poljubno internetno petici- 
jo. Ali se preprosto odločite za bojkot. Izkušnje iz 
preteklosti kažejo, da oboje zagotovo pripelje do 
želenih rezultatov. (Ne.) 


tentaklast alien Fafafiks, ki ga bo na- 

sledil! Saj ne. Prikolica za naslednika 
BioWarove epske vesoljske frpjke, ki so jo 
zavrteli na letošnjem E3ju, je resda nami- 
govala na pogin junaškega kapetana Ov- 
čarja. Toda šlo je za prizor, za katerega je 
zdaj jasno, da nas čaka šele na koncu se- 
kvela. Prmejduš, hinavski kvarnik?! Že, 
ampak če se ne sekirajo avtorji, ki pravijo, 
da nas bo Mass Effect 2 tako zaposlil in 
nas tolikokrat presunil, da bomo na edine- 
ga razkritega od več možnih zaključkov hit- 
ro pozabili, se tudi nam ni treba. 
Enka je bila navdušujoč konglomerat ki- 
nematografičnih sekvenc, taktičnega od- 
ločanja v bojih in obiskovanja futurističnih 
lokacij, ki pa si zavoljo nedodelanosti ne- 
katerih elementov ni prislužila docela kult- 
nega statusa. A popravki so na poti. Za- 
čenši s postranskim raziskovanjem števil- 
nih planetov, prisotnih na ogromni karti, ki 
bo v dvojki ustrezno poglobljeno. Sekun- 
darni okoliši naj zdaj ne bi dajali občutka, 
da so bili ustvarjeni z naključnim genera- 
torjem, medtem ko je pod oblič pričakova- 
no padel zlasti sistem angažiranja neze- 
meljskih sluznikov. Dobrodošla novost bo 
prevetrena fizika, zaradi katere bo vpliv iz- 


JE oveljnik Shepard je mrtev, naj živi 


strelkov na telesca galaktične zalege bolj življenjski. Ro- 
kovanje s strelnim orožjem, kjer bodo domovale sveže 
masivno destruktivne pokalice, pa bo vsled njihove pri- 
merno povečane natančnosti bolj organsko in trzajoče. 
Brez priljubljene možnosti aktivnega pavziranja dogajan- 
cije, ki omogoča nadzor nad sicer samozadostnimi paj- 
daši, vseeno ne bo šlo. 


ZACENJASSE NOVO 


Če se sprašujete, nad kom se bomo znašali, če 
smo v prvo navidez opravili z ancientnimi Reaper- 
ji, vedite, da se bomo tokrat podali na sled kriv- 
cev za skrivnostno izginjanje človeških kolonij 
širom galaksije. Misija je označena za samomoril- 
sko, zaradi česar si bomo morali med zvezdami 
najprej poiskati somišljenike. Prepričevali jih bo- 
mo skozi bogate govorniške opcije, kjer bo vnovič 
prišlo do izraza čustveno-moralno odločanje z 
občutnimi posledicami. V pomoč pa nam bodo 
tudi stari znanci. Kateri, je odvisno (tudi) od izbir, 
ki smo jih zagrešili v izvirniku! Saj se vam po di- 
sku še valjajo posnete pozicije od tam, ne? 

Načrti so torej veliki, kar potrjuje tudi dejstvo, da 
bo druga Masovna erekcija za razliko od prve 
istočasno na voljo tako za PC kot X360. Upra- 
vičeno lahko tako pričakujemo, da se bo nasled- 
nje leto začelo z velikim pokom. (cs) EA za PC 
in xbox 360, koncem januarja 

USCOVER THE UNDISCOVERED 


Novi LG-jev monitor je ultimativni zmagoviti prijatelj za vse 
prave gamerje. Thru Mode tehnologija poskrbi za nemoteno 
gibanje slike in vrhunsko reprodukcijo barv, SRS TruSurround 
HD pa podpira 360? prostorski zvok. Pomembna prednost je 
tudi funkcija PIP (slika v sliki), ki omogoča istočasno uporabo 
dveh oken na enem zaslonu. Način »Game mode«, Full HD 
ločljivost v 16:9 formatu, 2 ms odzivni čas, kontrast 70.000:1, 

2 HDMI priključka so le še nekateri prepričljivi argumenti, zaradi 
katerih vam bo igranje iger in gledanje filmov popolni užitek. 


Gaming LCD zaslon LG W2363V 


Life's Good 


Big Bang,d.o.o. | Š 


OZNANILA 


Bansko kladivo usekalo orenk 

Xbox 360 je v Sloveniji tako razširjen predvsem za- 
to, ker je moč na njem igrati piratske igre. Garažni 
strici rokohitrsko zamenjajo firmware pogona, na- 
kar tako modificiran xbox poganja 'varnostne kopi- 
je'. A začetkom tega meseca je Microsoft zastonj- 
karjem stopil na prste. Vsem sistemom, za katere 
so na čarodejske načine ugotovili, da poganjajo 
backupe, so preprečili dostop do servisa Xbox Live. 
Poplava krikov, ki je odmevnila s forumov kot ob 
razstrelitvi Alderaana, je umevna, saj so samo na 
oni strani luže pohabili 600.000 xboxov, zdesetkana 
pa je tudi slovenska skupnost. Nič Liva pomeni nič 
večigralstva, updatov in Live Arcada, kar je velik 
udarec. Za nameček pri taki konzoli ni več moč na- 
meščati iger na trdi disk in uporabljati extenderja za 
Windows Media Center. Ker je banana le konzola, 
trdi disk in gamertag pa ne, se že povečuje prodaja 
modela arcade. Pričakovati je, da bo na Bolhi in 
podobnih straneh močno nabreknila ponudba ra- 
bljenih xboxov, pri katerih prodajalci seveda ne bo- 
do navedli, da jim je preprečen dostop do interneta. 
Če iščete X360 po nižji ceni, pazite! 


Geocities pod rušo 
Vprašanje je, koliko se vas še 
spomni zlatih časov podjetja 
Geocities, toda spletonavti iz 
devetdesetih ste ob naslovu 
gotovo potočili solzo. Nekdaj 
slavna in malodane vseprisot- 
na tvrdka je namreč med prvimi ponujala zastonj- 
ski prostor za osebne strani, zato se je s svojim 
računom na Geocities postavljalo nemalo računal- 
niških navdušencev. S padcem cen gostovanja in 
razširitvijo takih uslug pa je Geocities koncem de- 
vetdesetih zašel v težave. Kmalu zatem ga je prev- 
zel Yahoo, toda milijonski nakup se ni obnesel, kaj- 
ti novi lastnik ni znal izkoristiti znamke. V dobi blo- 
gov, socialnih omrežij, YouTuba in ostalih fenome- 
nov spleta 2.0 so storitev pustili nespremenjeno. 
Geocities je tako postopoma odmiral in od kadavra 
je sedaj ostalo tako malo, da se je Yahoo odločil za 
izklop življenjske podpore. Začetkom leta so tako 
onemogočili registracijo novih računov, koncem 
oktobra pa dokončno ugasnili strežnike. Žalosten 
konec za pomemben kos internetne zgodovine. 


Igrarsko tipkalo logitech G110 

Švicarski proizvajalec periferije je že s tipkovnico 
G19 pokazal, da se začenja zavedati, kako drago- 
cen je prostor na mizi, in s svojih klamfal začel se- 
kati nepomembne dele. V tem duhu je napravljena 
tudi igralska tipkovnica G110, naslednica proslav- 
ljene G11. Na pogled bi jo lahko označili kot v stis- 
kalnico zadegano G19, saj je razpored knofov po- 
doben, namesto LCD-zaslončka pa so na vrhu 
gumbi za zvok. Slične so tudi zmogljivosti: trije 
profili s po dvanajstimi tipkami, ki jih je mogoče 
programirati, pa vtič USB in slušalke. Novost je 
pravzaprav samo to, da lahko tipke osvetlimo s po- 
ljubno barvo. Skratka, G19 brez zaslona. Cena je 
ustrezno nižja od obeh večjih sester, saj v ZDA košta 
80 dolarjev, pri nas pa ... ee ... ma bes jih plentaj, 
Evropa jo dobi šele januarja. Švicarji pa taki. 


Izšli so Windows 7 


Skladno z napovedmi in ob spremstvu tiskovnih kon- 
ferenc širom sveta so 22. oktobra v trgovine prispela 
Okna 7. S tem je zaključen razvojno-splovitveni cikel, 
ki za razliko od Viste ne bi mogel potekati bolj gladko. 
Finančni uspeh W7 ni pod vprašajem in v prvem ted- 
nu so prodali skoraj dvainpolkrat več licenc kot pri 
Visti. Sedmica je podrla tudi rekord v številu predna- 
ročil na Amazonu, ki ga je dotlej držala zadnja povest 
o Harryju Potterju. Izid Sedmice je poseben tudi zato, 
ker je slovenski Microsoft prvič doslej ponudil lokalizi- 
rano različico v materinščini sočasno z angleško ver- 
zijo. Da jim bo uspelo, do tik pred zdajci niso verjeli 
niti sami, zato smo v opisu Win 7 napisali drug datum 
dobavljivosti. Kmalu bodo na voljo tudi tematske zbir- 
ke ozadij s slovenskimi motivi. 


s Windows! 


€ Microsoftovi prihodki so ta hip vse prej kot ste- 
larni, a je gigant vsled novih Oken svetlogled. Win- 
dows 7 naj bi prinesli velikanske dobičke. 


Applove osvežitve 


Jobsova sadjarska četa ne da dosti na splošno uvelja- 
vljeno taktiko previdnosti med finančno krizo. Name- 
sto tega posel furajo enako kot prej, s pogostimi os- 
vežitvami najbolje prodajanih produktov. Sodeč po fi- 
nančnih rezultatih, ki so za prejšnje četrtletje s slabimi 
podjetja, zadevajo žebljico na glavico. 

Po nedavni posodobitvi predvajalnega nabora so kon- 
cem oktobra tako prevetrili še računalnikovje. Zvezda 
prenove je novi imac z 21,5- ali 27-palčnim zaslonom 
s kakovostno matriko IPS ter varčno ozadno osvetlit- 
vijo iz diod LED, katera vzrokuje živahnejšim barvam 
in manjši porabi energije. (O tej tehnologiji smo po- 
drobneje pisali v Jokerju 170, id na stranki 4167). V 
brušeni aluminij in steklo odeti poželjivež se po no- 
vem ponaša s poskočnejšimi procesorji core 2 duo, i5 
ali i7 in zmogljivejšimi grafičnimi karticami, medtem 
ko periferija ostaja tipično bogata. Le na izhod HDMI 
so ponovno pozabili. Standarden del paketa je odslej 
tudi tako imenovani magic mouse, prva miška z 
večdotikovnim vmesnikom. Podganica namesto gum- 
bov in koleščka dejansko uporablja na dotik občutlji- 
vo površino, ki podpira napredne geste. Res nas zani- 
ma, kako se obnese v praksi. Cene se drugače prično 


€ imac je v aluminij odet že dve leti, še prej pa je 
obstajal v večidel enaki, a plastični podobi. Temu 
navkljub ne deluje zastarelo, prav nasprotno. Vse- 
eno smo firbčni, kakšen bo videti prihodnji. 


€ Magični mišak je prvi glodalec, ki nima pritis- 
kal, saj je prevlečen z na dotik občutljivo površino. 


pri slabih 1200 evrih in se končajo pri skoraj dveh jur- 
jih za najbolje opremljeni model. 

Pozornosti je bil deležen tudi hišni malček, mac mini. 
Od 600 do 800 evrov vredna polpeta je pridobila na 
zmogljivosti procesorja, razsežnosti shrambe in, pred- 
vsem to, količini delovnega pomnilnika. Takisto zna 
biti zanimiva posebna izdaja, namenjena domačemu 
strežnikarjenju. Tako urejen mini je večidel enak na- 
vadnim bratcem, le da v nedrju skriva dva diska s 
skupno terabajtom razpoložljivega prostora. Dobra 
ideja, Apple, kajti mini je s skromnimi merami, ener- 
gijsko varčnostjo in skorajda neslišnim delovanjem 
kot naročen za čičanje v kotu ter deljenje večpred- 
stavnih vsebin. 


€ Applu v celoti gre odlično. Govori se, da bo- 
do spomladi naposled predstavili iTablico, ta- 
ko da začnite šparati. Poceni gotovo ne bo. 


Nenazadnje je vbrizg botoksa dobil še večno priljub- 
ljeni macbook. Največja novost je predelano ohišje, 
ki je odslej namesto aluminija izdelano iz enega kosa 
polikarbonskih vlaken. To bi lahko imeli za korak na- 
zaj, toda Jabolko vztraja, da je notesnik zato lažji in 
odpornejši na poškodbe. Malček je po zgledu velike- 
ga brata macbook pro dobil zaslon z osvetlitvijo LED, 
novost pa je tudi drsna ploščica z večdotikovno teh- 
nologijo. Finofajn, škoda le, da cena za osnovno kon- 
figuracijo z 2,26-gigaherčnim procesorjem, 2 GB ra- 
ma in 250 GB diskom znaša zajetnih 970 evrov. Če 
Apple ne čuti recesije, to še ne pomeni, da smo nanjo 
enako odporni kupci! 


Toshiba naposled z 
gorivnimi celicami 


Že pred petimi leti smo v vedežu v Jokerju 133 razgr- 
nili drzne napovedi proizvajalcev strojne opreme, da 
bomo vsakovrstne premičnine, od avtekov do stepal- 
nikov smetane, kmalu poganjali z elektriko, pridoblje- 
no iz gorivnih celic. Na področju malih naprav je bil 
žal napredek vse prej kot hiter, saj je Toshiba, ki je na 
vsakem od sejmov predstavila kak 'skoraj končan 
prototip', na trg svoje umotvore poslala šele zdaj. ln 
še to v omejeni količini. Dynario, kot se imenuje pol- 
nilnik velikosti orenk hribovske dlani, bo namreč na 
voljo v vsega 3000 kosih na Japonskem, z odzivom 
kupcev pa bodo Toshibini inženirji razvijali nadaljne 
modele. Cena je kajpak zasoljena, saj naprava stane 
preračunano 220 evrov, medtem ko gre gorivo, kon- 
centrirani metanol, po 20 bruseljčanov za pet flašk po 
50 mililitrov. Polnjenje poteka po kablu USB, pov- 

prečen moderni tulifon pa naj bi zahteval okoli 7 ml 
polnila, kar je preračunano 0,6 evra na polnjenje. Ne- 
primerno dražje kot iz vtičnice, a dynaria bodo itak 
koristili le pomembni možje v armanijih v prvem ra- 
zredu na čezatlantskih poletih, da bodo lahko na svo- 
jem iphonu naprej igrali Bejeweled. 


CC Gorivne 
celice v napravi 
so vrste DMFC. 
Njihova pred- 
nost je uporaba 
metanola 
namesto vodika, 


toda njihov izko- 
ristek je slab. 


<< 


Crni wii in veleDSi 

Ko smo septembra obiskali Japonsko, nas je hudo 
imelo, da bi si omislili kakega od črnih oziroma 'kuro' 
wiijev. Skušnjava bo kmalu še večja, saj temna kra- 
sota ta mesec prihaja v Evropo. In to v omejeni izdaji, 
skupaj z vtičem motionplus ter igrama Wii Sports in 
Wii Sports Resort. Da bodo nočne barve tudi vsi kon- 
trolerji, je menda jasno. Paket bo stal nekaj več kot 
200 evrov. Cenovno znižanje pozdravljamo, saj je s 
tem konec absurda, ko je bil wii dražji od xboxa 360 s 
60 GB trdega diska - res pa je, da se še vedno ne bo 
spustil pod ceno X360 arcade. 


Resnobni wii se bo bolje zlil z ostalimi črnimi 
škatlami pod televizorji. Ce, kdaj in po kakšni ceni 
bo na voljo v Sloveniji, še ni znano. 


K popustništvu je Nintendo prisililo stanje na trgu, saj 
je bilo leto 2009 za malo mahalo, ki mu ljubkovalno 
pravijo tiskalni stroj za denar, precej slabo. Prodaja je 
padla za več kot tretjino. Satoru Ivata priznava, da gre 
poslovno gripo pripisati zlasti pomanjkanju kvalitet- 
nih iger. Pri tem mu vneto pritrjujemo, saj je licenč- 
nega in brezimnega smetja za wii res ogromno. Da bi 
prisekančku povečali uporabnost, se mu v ZDA obe- 
ta spletna izposoja filmov skozi servis Netflix, podob- 
no kot na xboxu 360 in PS3. 

S tem Nintendovih presenečenj ni konec, saj je padlo 
važno oznanilo na drkamožni fronti. DSi bo komaj le- 
to po izidu podvržen predelavi, ki bo na Japonskem 
nosila ime DSi LL, na Zahodu pa DSi XL. Kratica na- 
kazuje drkaličino zajetnost in res bo ohišje opazno 
večje in težje, kajti zaslončka se bosta razširila na 4,2 
palca. Tako bosta še enkrat obsežnejša od tistih na iz- 
virnem DSiju, vendar ločljivosti ne bodo zvišali. Bi- 
stveni strojni in softverski vidiki bodo ostali nespreme- 

€ XL se glede na običajni DSi zdi gargavtanski. S 
tridesetimi dekami bo tudi za tretjino težji. Takega 
krpana bi le stežka še imeli za žepno konzolo. 


njeni, vključno s kamericama, servisom DSiWare ter 
odsotnostjo reže za GBAjeve igre. Novost bosta pere- 
sci dveh velikosti. Manjše bo približno tolikšno kot se- 
danje in bo zdrsnilo v ohišje, dočim bo večje merilo 
skoraj 13 centimetrov ter bo namenjeno udobnejšemu 
brskanju po spletu. A čeprav bi glede na dimenzijske 
spremembe pričakovali večjo energijsko požrešnost, 
naj bi bilo ravno obratno. Trajanje baterije naj bi opa- 
zno izboljšali in ob tem ohranili obstoječi napajalnik. 
Barvna paleta ohišij bo obsegala rjavo, rdečo in belo, 
na evropske police pa bo extra lard tresnil spomladi. S 
primerno nabreknjeno ceno, seveda. 


Miš za Odprto Pisarno 


Pobje, ki vkup dajejo Open Office, brezplačno alter- 
nativo Microsoftovemu pisarniškemu paketu, so s 
podjetjem Warmouse predstavili miško openoffice. 
Mala pošast ima na sebi kar osemnajst gumbov, ko- 
lešček in povrhu analogno gobico. Marsikomu se po- 
raja vprašanje, kaj z vso to navlako početi. Avtorji 
pravijo, da vse, kar bi si človek poželel. Na gumbe so 
preselili praktično vse najpogostejše funkcije, ki naj 
bi jih človek uporabljal v pisarniškem paketu - reza- 
nje, kopiranje, lepljenje, listanje po straneh, označe- 
vanje celic in podobna dela. 512 KB pomnilnika pa 
naj bi rabilo profilom in popolni programibilnosti v 
drugih aplikacijah. Pravijo, da bo delo z glodalcem 
navkljub množici gumbovja intuitivno in bo prihranilo 
ogromno časa. Vendar jim tega res ne moremo verje- 
ti, saj smo videli že ničkoliko mimosunčnih poskusov 
tovrstne periferije. Komu naj bi bila tovrstna miš 
sploh namenjena? Napreden uporabnik že pozna vse 
bližnjice na tipkovnici in z njimi obvladuje pisarniški 
program, zato si jih ne bo vlačil na mišje knofe. Za pi- 
sarniško delavko pa so preveč že trije knofi. Da ne 
govorimo o revežih, ki ne zmorejo ločiti med levim in 
desnim klikom. Si predstavljate tehnično pomoč: 
"Pritisnite drugi gumb v spodnji vrsti na desni strani, 
prosim!" Zverinica bo čez Lužo stala 75 dolarjev, kar 
jo uvršča v razred vrhunskih igričarskih miši. Tudi tu 
se najbrž ne bi nadmočno izkazala, razen pri enorokih 
ljubiteljih akcijskih strategij. Če jo dobimo v šape, jo 
bomo preizkusili, velikih pričakovanj pa nimamo. 


€ Miš z osemnajstimi gumbi? Saj niso resni. Za- 
deva zveni kot prezgodnja prvoaprilščina. 


OZNANILA 


Nevarna igračkanja šefetov 

Računalniško industrijo pretresa morebiti največji 
kriminalni škandal, v katerega je vpletenih več gla- 
vašev pomembnih podjetij. Ameriška agencija SEC 
(Securities 8 Exchange Commission) je razbila or- 
ganizirano mrežo falotov, ki so si z insajderskimi in- 
formacijami pomagali do borznih profitov. Med ob- 
toženimi so se znašli velikani, kot sta Robert Moffat, 
vodja strojnega oddelka pri IBMu, in Hector Ruiz, 
nekdanji predsednik AMDja ter njegovega odvrtka 
GlobalFoundries. Poleg njiju se bodo pred sodišči 
znašli ljudje iz Intela, Suna, podjetja MeKinsey 8 Co. 
ter bržkone še kdo. Vajeti skrivne bratovščine je 
menda držal borznik Raj Rajaratnam, ki je do areta- 
cije veljal za delniškega čudežnega dečka. 


Odrski zvočniki za pred teve 

Ta mesec pride pod znamko Altec Lansing na trg 
stage-gig — 40-vaten ojačevalnik in zvočnik, zapaki- 
ran v ohišje odrskega igrala (foldback ali stage mo- 
nitor — to so tiste škatle, ki so obrnjene proti glasbe- 
nikom, da vedo, koliko v resnici fušajo). Če vam to- 
rej gostje doma spričo plastičnih kitar 

ne verjamejo, da ste roker, jih lahko 

poskušate prepričati s temle ču- 

dežem, v katerega zvok s kon- 

zole pripeljete direktno po 

RCA-konektorju. Zadeva žal 

nima vtiča TRS, zato zna biti 

vtikanje prave kitare malček teč- 

no. Z drugimi besedami, vedno boste 

fejk. Pa še za stereo potrebujete dva. Ampak 

če ste pljunili denarce za goro plastike, boste tudi 
stotaka za stage-gig. Rock on! 


Zum za drkalico DSi 
Nyko iz otrok počne papa- 
race! Vsaj taka je bila brž- 
da osnovna ideja objektiva, 
ki ga s posebnim ohišjem 
pritrdiš na Nintendov DSi. 
(Saj veste, da ima ta za ra- 
zliko od starega DSa fotoa- 
parat, kajneda?) Poglavitni 
namen onegajčka je osem- 
kratni zum, vendar nas res zanima, koliko bo optika 
pomagala, ko pa je tipalo veliko vsega 300.000 pik- 
slov. Kdo ve, nemara pa zažge pri fotkanju za Gla- 
sujzame? V ta namen bo Nyko zraven pridodal pro- 
gramsko opremo, ki nam avtomatsko uredi emo 
čupo. Saj ne, tole zadnje smo si izmislili. Cena te 
opreme bo od oka dvajset evrov. 


Nokia obupala nad n-yagem 

N-gage, Nokijin križanec med telefonom in prenos- 
no igralno konzolo, je bralcem naše revije še kako 
znan, dočim se je buritovsko tiščanje izvirnega mo- 
dela k ušesu vpisalo med legendarne spodletelosti 
te industrije. Ko ni bila uspešna niti hardverska revi- 
zija OD, je finski proizvajalec poskušal na programs- 
kem področju in splovil N-Gage 2.0, programsko 
platformo z nalinijsko štacuno in izdatno podporo 
razvijalcem, v kateri so začeli tržiti vizuelno impresi- 
vne igre za mnoge svoje telefone, vključno s pri nas 
razširjenim N95. Toda načrti jim tudi tu niso uspeli, 
igre so bile vse manj udarne in jih ni bilo kaj dosti, 
tako da so zdaj napovedali ukinitev celotnega servi- 
sa. Ovi.com bo tako pohrustal vsebino ingejdža in 
naslove zanj prodajal do septembra prihodnje leto. 
Do takrat bodo delovale tudi nalinijske komponente 
teh špilov. Po tistem pa naj bi šla znamka, ki je No- 
kiji povzročila toliko preglavic, nepreklicno spat. 


HHALI 


ATA OUDPALICINIHI 
ci V Gea SEN 


Klavec šneti gre po zledi trilijona trupel, ki jih je 
pustil v številnih tuuin-stick shooterjih, in naposled 
prizpe do njihovega vira — klasike Robotronr: cH5d. 


IPE F IK INE 


DUE TOA GENETIC ENGINCEAMIC ERAROP, 
YOU POSSES5S5 SUPERHUMAN POVERS 


, ISSIOND IS TO STOP THE ADBDTAONS. 
ID SAVE THE LAST HUTAHN FADILY: 


CREDITS:H 


787532 


6 Robotron je začel na avtomatu in nato prišel na domače sisteme, med njimi C-64, spectrum in leta 2005 še xbox 360. Tu ima igra co-op, kjer eden usmer- 
ja striclja in drugi strelja. Ozadna črnina ne moti akcije, sovragi pa zaradi pradavnih strojnih omejitev razpadajo v televizorske linije, kar je zakon efekt. 


semdeseta še zdaleč niso bila tako 
naphana z elektronsko zabavo kot 
današnjik. Medtem ko te danes špili 
in oprema zanje naskakujejo z vseh 
strani, so bili tedaj še precejšnja ek- 
sotika. Konzole in računalnički so mamice sprav- 
ljali v obup, saj so bile prepričane, da bodo pokva- 
rili televizor, kaj šele ubogo dete, in fotri so na raz- 
vratno mularijo točili litre leskove masti. Mi mladci 
pa smo leteli na blip-blip premikajoče se slikice 
kot muhe na drek. Se tako spomnim, ko sem ne- 
kega poletja, ko sem imel kakih deset let, v res za- 
nikrnem luna parku na hrvaški obali cele dneve vi- 
sel ob avtomatu Defender. Sicer sem kot delavsko 
dete bolj gledal, kako so bogataški otroci vanj si- 
pali reke žetonov, a včasih sem si to vesoljsko st- 
reljanko privoščil tudi sam. Dasiravno sem potem 
tri dni žvečil le suh kruh. 
Čar Defenderja, ki je zdaj klasika, je bil nepopisen. 
V pogledu od strani si v tem špilu iz leta 1980 pilo- 
tiral gibčno plovilce, ki je švigalo po vesoljski črni- 
ni. Tako kot recimo v dosti kasnejšem Uridiumu se 
je ladjica svobodno gibala gor in dol ter levo in de- 
sno, sčasoma pa si prišel na isto točko, saj si skozi 
nivo s frčanjem v eno smer zaokrožil. Poanta je bila 
v tem, da si streljal grdavžne kvadrataste alienčke, 
ki so skušali s tal ugrabiti človečke. Zadeva je bila 

pošastno težka, resnično hardcore, in jo je bilo za- 
radi eksotičnih petih gumbov povrhu zajebano za- 
popasti. Tako sem dih držal ob vsakem žetonu, ki 
sem ga vrgel v avtomat. Povrhu je ta občasno nehal 
delati, nakar je pridrsala stara ciganka s cigareto v 
slinocednih ustih, ga zbrcala s črnonohtnimi stopali 
v opankah in izjavila: "Pa evo, radi!" Častna pionir- 
ska. Ampak nevšečnostim navkljub sem igral in 
čas dopusta je minil, kot bi mignil. 


€ Legendarni šutemap Defender, ki zahteva kar 
nekaj privajanja nadzorni shemi. Svojčas je to 
kajpak pomenilo več kovancev v avtomatu. 


Kako primerno torej, da mi čas tudi po novem urno 
teče ob potomcih druge ključne igre izpod rok av- 
torja Defenderja, Eugena Jarvisa. Potomcih Robo- 
trona: 2084. 


Navali, robonarode! 


Avtomat z Robotronom je v ameriške igralnice pri- 
spel leta 1982 in obiskovalce nemudoma zakuril do 
te mere, da so pred njim stali po cele ure. Posta- 
vljen si bil v vlogo superčloveka, ki antiutopičnega 
leta 2084 rešuje zadnjo preživelo človeško družino 
pred hordami podivjanih robotov oziroma 'robotro- 
nov', Ti so se odločili, da so ljudje bolezen, oni pa 
zdravilo, in evo štale. V pogledu od zgoraj si se zna- 
šel v areni, ki je bila omejena na vseh straneh, in 
čez dve sekundi so se pojavili agresivni kovinkoti, 
ki so potem navalili nate. Da si preživel, si imel tri 
življenja, na srečo pa poklane ostude po tvoji smrti 
niso oživele. Zaslon se ni pomikal in na njem ni bilo 
nobenih objektov, za katere bi se skril. A ravno v 
tem je bila ena ključnih lastnosti Robotrona - da te 
je imel neprestano pod pritiskom. Refleks 'bori se 
ali zbeži' v tebi se je prižgal kot reflektor na nogo- 
metnem stadionu in te pustil prešvicanega ter nafi- 
lanega z adrenalinom. Sličen recept so uporabile 

6 Eugene Peyton Jarvis, letnik 1955. Naredil je 
tudi sedem fliperjev, serijo dirkačin Cruis'n in še 
eno kultno streljanko, NARC. 


mnoge kasnejše 3D-streljanke, recimo Wolfenstein, 
Doom, Serious Sam in Painkiller, ki so se zanašale 
na relativno bebave, toda mnogoštevilne ter krvo- 
ločne nasprotnike. 

Natanko taki so bili robotrončki, ki so prihajali v 
več oblikah. Najbolj osnovni so bili Elektrodniki, ki 
so bili statični, a ob stiku takoj smrtonosni, in 
GRUNTI (Ground Roving Unit Network Terminators 
- smeh), ki so brez kapric navalili nadte po najkrajši 
poti. Ko so se pojavili, so bili počasni, nato pa ved- 
no hitrejši, toda nikdar hitrejši od tebe. To je pome- 
nilo, da si se jim lahko s spretnim manevriranjem 
ogibal, medtem pa jih divje streljal. A paziti nisi mo- 
ral le nase, marveč je bila tvoja naloga reševati lju- 
di, da jih sovragi niso snedli, za kar si dobival ekstra 
točke. Največja nevarnost za člane familije je bil so- 
vražnik po imenu Eugene, neuničljiva zelena gmo- 
ta, ki je v poklonu Defenderju lazila za njimi in si jo 
z nažiganjem zgolj upočasnil oziroma preusmeril. 
Četrta kanalja je bil lebdeči Enforcer, ki je bil spo- 
soben streljanja. In to ne kakršnegakoli, kajti svoje 
križaste projektile je naključno usmerjal v tvojo ne- 
posredno okolico. To je pomenilo, da te je lahko za- 
del, čeprav si se premikal, ali pa je nepredvidljivo 
zgrešil. Včasih se je zdelo, da ti njegove raketice 
sledijo, a to ni držalo. Eugene Jarvis z druščino si je 
pač izmislil nasprotnika, ki je v zmedo dodal še en 
delček nepredvidljivosti. Povrhu so iztrelki potovali 
toliko hitreje, kolikor bolj oddaljen si bil od Enfor- 
cerja, zato je bilo skoraj varneje, če si mu bil blizu. 
Še ena zanimivost pri Enforcerjih je bila ta, da so se 
lahko rojevali iz materinskih generatorjev, Spheroi- 
dov, ki so po vsem zaslonu polagali zametke. Če si 
uničil generator, je crknila tudi njegova še nerojena 


€ Robotron je ostal brez nadaljevanj. V isti uni- 
verzum je bil postavljen le Blaster (na sliki), kjer 
si letel v 3D-prostor, a ni bil prav dober. 


otročad. Ta ustvarjalnik zalege je bil zamisel, ki je 
kasneje našla pot v mnoge druge igre. Recimo v 
Gauntlet, kjer so nadnaravni grdavži lazili iz panja, 
dokler le-tega nisi uničil. 

Zadnja sovražnika sta bila Brain in Tank. Braini so 
sledili članom družine, jim prali možgane in jih sp- 
reminjali v zoprne nasprotnike, ki so nepredvidljivo 
bluzili po zaslonu. Odmev tega vidimo v novi igri 
Zombie Apocalypse za xbox 360 (glej opis v Kon- 
zolcu), kjer zombaklji talko zmutirajo v harpijsko 
beštijo, ki steklinsko navali nate, če ti je ne uspe 
rešiti. Tanki, ki so prihajali iz Guarkov, pa so te ob- 
streljevali z granatami visoke hitrosti, ki so se nepri- 
jetno odbijale od ograj. 


otreljasni drugam, kot hodi 


Ta krepka zaloga različnih oblik sovražnikov, ki so 
se tebe in preživelcev lotevali na sebi lastne načine 
in te ogrožali tako s hitrostjo kot močnimi orožji, je 
zahtevala, da tvoj lik ni bil polsposoben žgoljo. Zato 
si bil v Robotronu brzopet in opremljen s silovitim la- 
serjem, ki je cvrl kanalje in uničeval tisto, kar so te 
pošiljale proti tebi. A kljub temu je bil tempo dobe- 
sedno brutalen. Že prvi nivo ni bil nič kaj nežen, na 
naslednjih si za vrat fasal dosti kombinacij starih in 
novih kanalj, na deveti stopnji pa si nabasal na jebe- 
no hordo GRUNTov, ki so te dobesedno preplavili. 
Operater avtomata je sicer lahko znižal zahtevnost 
in ti dal več deset življenj, vendar so jo raje obdržali 
na privzeti ravni. Se pravi visoki. Dobro, pod nasko- 
kom si bil itak od prvega do zadnjega trenutka. A ne 
samo to: nastalim situacijam si se moral prilagajati 
v delcih sekunde, spreminjale pa so se stalno. So- 
vražniki so se rojevali naključno, zaradi česar stop- 
nje nisi mogel nadrkati s pomnjenjem. Štela je gola 
spretnost na podlagi refleksov in razumevanja vzor- 
cev, pri čemer so valovi sovražnikov dostikrat tvori- 
li prave labirinte z živimi, prepogibnimi zidovi. Euge- 
ne svoj Robotron primerja s šahom, torej z igro, ki 
temelji na zabetoniranih pravilih, te pa prispevajo 
domala neskončno mogočih položajev, saj je vsaka 
'partija' drugačna. Ker je nivojev neskončno, saj so 
roboti Zemljo že zasedli in bodo sčasoma zmagali, je 
finta samo v tem, koliko ciklov devetih nivojev si 
sposoben preživeti in koliko točk boš nabral. Neka- 
ko tako, kot v Invaderjih. 

Taka intenzivnost pa ne bi bila mogoča, če Jarvis 
ne bi udejanjil nadvse pomembnega nadzornega 
elementa: ločenega gibanja in streljanja. Robotron 
je zasnoval na podlagi pucačine Berzerk iz leta 
1980. Tam si prav tako nadzoroval od zgoraj gleda- 
nega človečka, ki je pobijal monstrume in se jim 
ogibal. Eugene je Berzerk veliko igral, toda na jetra 
mu je šlo, da si lahko nažigal le naprej, v smeri gi- 
banja. A nekega dne je ugotovil, da lahko gumb za 
strel držiš pritisnjen, premikaš igralno palico in tako 
določaš, kam bo vojaček pošiljal krogle. To je bil po 
njegovih besedah trenutek odkritja, ob katerem se 
mu je v glavi prižgala žarnica. Od tu je bil le še ko- 
rak do ideje, da bi rešetanju namenil svojo palico. 
Tako je nastal genialni in nič manj kot revolucionar- 
ni korak v razvoju nažigačin: levi stick je v osmih 
smereh vodil lik, desni pa v prav toliko usmerjal iz- 
strelke. Zaradi tega je igralec izkusil dotlej nevideno 
svobodo uničevanja in prav zato je bil lahko tempo 
tako hiter ter sovražniki tako zagrizeni. Eugene Jar- 
vis ti je dal vsa orodja za preživetje, samo uporabiti 
si jih moral. Dovolj hitro in na pravilen način. 


HHHALI 


Robotron: 2084 ostaja ena najtežjih in hkrati naj- 
boljših iger. Saj mešanja žanrov so fina in preskok v 
3D napreden. A prav Robotronova čistost je njegov 
največji adut, na podlagi katerega se je kmalu z ve- 
likimi črkami zapisal v strelske anale. Njegov dvoj- 
nopalični dezijn, ki se mu konzolastični igralni 
ploščki s svojimi pari gobic idealno posojajo, pa je 
danes pojem modernosti. 


NALLIHCITRACLIN 


Robotronova izvirnost, norost, težavnost in 
kultni status so navdihnili veliko posnemo- 
valk. Nekaterih bednih, a tudi takih, ki so 
spoštljivo presadile bistvo Robotronovega 
koncepta, nakar so ga vizionarsko razširile. 


Smash TW (I9J5) 

Eugene je dizajniral tudi to klasiko, kjer si sam 
ali ob pomoči kolega nastopil v TV-šovu pri- 
hodnosti. Grafika je bila bolj farbovita in vmes 
je nažiral voditelj, ki je objemal joškati cipi. Ob 
vizualnih domislicah pa je Jarvis vnesel iz- 
boljšavo, ki jo je hotel že v Robotron — neli- 
nearnost. Ko si postrelil vse v določeni areni, 
si sam izbral, v katero smer se boš napotil. 
Sistemi: domala vsi, tudi PC kot del kompila- 
cije Midway Arcade Treasures (2003). lnačica 
za xbox 360 je na Xbox Live Arcade in omo- 
goča nalinijsko igranje dvema. 


Geometrj Wars [26H] 

Si vesoljska ladja na statičnem zaslonu in nad- 
te uletavajo žverce v obliki geometrijskih likov. 
Igranje na Robotron spomni predvsem zaradi 
stalne napadenosti in divjega tempa. Izboljša- 
na verzija Retro Evolved za xbox 360 doda 
premikanje zaslona, ozadno mrežo, boljšo 
grafiko in točkovni pomnoževalnik. Enako 
udarno je nadaljevanje Retro Evolved 2, med- 
tem ko sta wii in DS dobila GW: Galaxies. 
Sistemi: xbox, xbox 360, wii, DS. 


Mutarit Storm 7 lČeGH5] 
Devetdeset celično-neonskih nivojev vedno 
hujšega pritiska na statičnih zaslonih tako kot 
Geometry Wars veliko dolguje Robotronu, a s 
podporo dvema igralcema in uvedbo taktičnih 
ovir razširi koncept. To je fantastična vsemirs- 
ka streljanka, ki smo ji podelili zasluženih 91. 
Xbox 360 je na XBLA dobil Mutant Storm Re- 
loaded, nato pa še Mutant Storm Empire. 
Sistemi: PC, xbox 360. 


Super Stardust HD (ZHH/7] 
Namesto na ploskem zaslonu se v ladji pojaš 
po orbiti planeta in razbijaš asteroide. Nekate- 
ri so bolj občutljivi na to, drugi na drugo stre- 
livo, finski Housemargue pa so iz tega sistema 
naredili domala perfektno streljačino, ki brez 
sistema dveh palic ne bi obstajala. Na PSP je 
prispela izvedenka SS Portable, ki za sestro s 
PS3 zaostaja zaradi hardverskih omejitev. 
Sistemi: playstation 3, PSP. 


Omembe vredni so še Blast Factor (Joker 
170), Nucleus (Joker 172) in Everyday Shoo- 
ter (Joker 172), vsi za PS3. Everyday Shooter 
so kasneje prenesli tudi na PC. 

esen na marsikoga deluje otožno. Medtem 

ko eni pobirajo pridelke in se veselijo letine, 

drugi vidijo umiranje narave. Odpadlo listje 

pa je lahko hitro velika zgaga za jeklenega 

konjička, saj se lahko, čeprav odmislimo 
spolzkost, v zlatordeči preprogi skriva kaj takega, 
kar bo preluknjalo vsaj gumo, če že ne karterja, kot 
se je meni zgodilo lani. Krajši dnevi prav tako pre- 
maknejo biološko uro in marsikdo bi najraje šel v 
pravo zimsko spanje. Res pa je, da nekateri ne dajo 
miru niti, ko trdno spijo ... 


Je nevarno zbuditi mesečnika? 

NE! Tudi pri nas se je razširila urbana legenda, da 
lahko ljudje, ki hodijo v spanju, takoj umrejo, če jih 
kdo skuša zbuditi. To ne bi moglo biti bolj daleč od 
resnice. Morda bo oseba malo zmedena, zna se zgo- 
diti celo, da kasirate kak nehoten udarec. A dejstvo 
je, da lahko tisti, ki hodijo v spanju, povzročijo škodo 
sebi ali drugim okoli sebe. Pravzaprav jih dostikrat 
sploh ni treba buditi, saj jih je dovolj nežno usmeriti 
nazaj proti postelji. Čeprav mesečnike radi karikira- 
mo, kako hodijo po strehah, jih večina napravi le ne- 
kaj korakov po sobi, gre na stranišče ali opravi kaj 
podobno banalnega, nakar se vrne med tople perni- 
ce. So pa znani primeri, ko so ljudje v spanju vozili 
avtomobile, seksali in celo zagrešili umor. Ker tega 
niso počeli z zaprtimi očmi in iztegnjenimi rokami, 
kakor se jih riše, je dokazovanje, da tega oseba ni po- 
čela zavestno, izjemno težko. Da nekdo spi, je moč 
ugotoviti po praznem, steklenem pogledu ter manku 
komunikacije, oziroma je ta počasna in večinoma ne- 
razločna ali nesmiselna. Ampak verjemite: ko boste 
naslednjič prišli napokani domov, se ne izgovarjajte 
mami, ženi ali v. d. ženi, da hodite v spanju. Vas pre- 
dobro poznajo. 


A obstajajo zračnice, ki jih ni mogoče predreti? 

Vozniki se s praznimi gumami ubadajo vse odtlej, ko 
sta gospoda Goodyear in Michelin poskrbela, da ima- 
jo kolesa malodane vseh prevoznih sredstev pnevma- 
tike. (Michelin jih je spravljal tudi na tramvaje in vla- 
ke. Res!) Toda vojska je prišla na bleščečo zamisel: 
vozila so opremili s kompresorji, ki so preluknjanke 


€ so gume z lamelami es prihodnost avtomobi- 


lizma? Testirajo jih že leta, prodajajo pa ne. 


o Vam Svetuje ža od leta 2005 


Če vam poči guma, še ni treba biti depresiven, raz- 
mišlja Ouattro, medtem ko skuša spraviti nočnega 
sprehajalca nazaj na varno, preden si kaj naredi. 


sproti polnili. Dandanes je ta tehnologija dodelana do 
te mere, da lahko patria brez posebnih težav vozi na- 
prej z rafalno prerešetanimi vsemi osmimi pnevmati- 
kami. Ta rešitev v civilni avtomobilski industriji žal ni 
najbolj uporabna, saj prispeva k teži avtomobila, po- 
veča porabo goriva in zviša kompleksnost. Zato so k 
rešitvi pristopili drugače. Obstaja sicer nebroj 'siste- 
mov', ki lahko prebodeno gumo zakrpajo od znotraj, 
vendar gre tu še vedno za popravljanje z injekcijami 
ali posebnimi tekočinami, ki luknjo zamašijo. Te nas 
ne zanimajo. Prva prava rešitev so bile gume brez zra- 
ka, polnjene z gelom ali peno. Prve so se uveljavile 
predvsem pri kolesarjih, druge pri delovnih strojih. 
Sprva niso bile popularne, sploh ker so biciklisti ja- 
mrali, da jih je precej teže poganjati, pa še bolj trde so 
bile. Danes jih skorajda ni mogoče ločiti od običajnih 
zračnic, z izjemo cene, ki je precej višja. 

No, kar deluje za kolesarje, ni nujno primerno za avte, 
ki so dosti težji. Tu spet prednjačita Michelin, ki je 
svoje avtomatično flikajoče se gume prikazal že pred 
časom, in Goodyear, ki pri poskusih sodeluje kar z 
Naso. Pobje namreč potrebujejo nove zračnice za lu- 
narno vozilo. Pri obeh izdelovalcih gre za sistem 
pnevmatik z lamelami, zloženimi v piramide, ki grozi, 
da avtomobilski gumi kmalu ne bomo več mogli reči 
pnevmatika. Trenutno se oboji ubadajo z zdržljivostjo, 
vendar ni daleč čas, ko bomo lahko brez skrbi vozili 
po žebljih, avtomobilske plašče pa izbirali po tem, ka- 
ko se lamele skladajo s platišči. Koncept drugače ni 
nov, kajti prve take gume so se pojavile že pred se- 
demdesetimi leti, vendar niso zaživele. 


Kaj vse označujemo z besedo depresija? 

Ob tej besedi vsakdo pomisli na človeka, ki fura safr. 
Toda izraz depresija se je v zdravstvu pojavil šele na 
začetku 20. stoletja, točneje leta 1905. Prej so to bo- 
lezen poznali pod mnogimi drugimi imeni. Beseda iz- 
haja iz francoščine in pomeni pritiskati navzdol. Ker 
beseda tako dobro opisuje ustrezno duševno stanje, 
se je hitro uveljavila. Depresivni ljudje izgubijo vse ve- 
selje do dela, zabave in življenja, počutijo se nekorist- 
ne in drugim v breme ter pogosto razvijejo samomo- 
rilske težnje. Sama negativna čustva, torej, ki pacien- 
ta še bolj potiskajo navzdol, dostikrat celo pod zem- 
ljo. In čeprav zadnje študije kažejo, da naj bi bila de- 
presija odgovor organizma na preveč kompleksne 
probleme, ki naj bi jih možgani potem reševali kot niz 
enostavnih nalog, je človek ponavadi nesposoben 
reševati celo najbolj preproste težave. Še več, današ- 
nji tempo življenja je stroj za izdelavo depresivcev, saj 
naj bi za to ali ono obliko depresije po nekaterih po- 


datkih zbolevala kar petina svetovnega prebivalstva. 
K temu dosti pripomore ekonomska depresija, ki ji 
rečemo recesija tudi zato, da se ne bi slišala tako, no, 
depresivno. V resnici gre za eno in isto stvar, kajti de- 
presija ni nič drugega kot dolgotrajna recesija. Verjet- 
no mi ni treba posebej razlagati, da je to čas, ko se 
gospodarska rast zaustavi, brezposelnost strmo po- 
skoči in med ljudmi se spet razširi želja po komuniz- 
mu. Zelo laično bi lahko rekli, da do depresije pride 
takrat, ko želja po dobičku na nacionalni ali globalni 
ravni preseže nujo po dobrobiti ljudi, ker se hkrati po- 
zabi, da so le-ti hkrati potrošniki. Tako ves sistem iz- 
gubi ravnotežje. Zdaj bi lahko dolgo v noč razpravlja- 
li, kdo je kriv, da pride do tega. Najrazličnejši doktorji 
ekonomskih znanosti imajo vsak svojo teorijo ter kri- 
vijo vse in vsakogar. Praktična izkušnja pa je, da v 
vsakem primeru najebe navadna rulja. 

Tretji pomen besede depresija je geografski. Gre za 
kos ozemlja, ki je na negativni nadmorski višini - to- 
rej stojimo na suhem pod gladino morja. Po depresi- 
jah so znani predvsem Nizozemci, ki že stoletja kra- 
dejo zemljo morju in z nasipi delajo tako imenovane 
polderje. Z njimi so pričeli že v 11. stoletju in do da- 
nes so jih naredili več kot 3000. Največji je v provinci 
Flevoland in meri skoraj 1500 kvadratnih kilometrov! 
Holandski sistem nasipov je tako uspešen, da so ga 
povzeli tudi v drugih državah, recimo v Italiji, kjer so 
na ta način ogradili delto Pada in pridobili lepe kose 
obdelovalne zemlje. Njihovi polderji niso pod morjem, 
so pa pod gladino velike reke, zato ime ostaja. Morda 
še bolj znana depresija je zloglasna ameriška Dolina 
smrti. Ta ameriška puščava, ki velja za najbolj vroč in 
seže 85 metrov pod morsko gladino. Hecno: najvišja 
gora v celinskih Združenih državah stoji le dobrih sto 
kilometrov stran. 


Ce Tile nizozemski mlini na 
veter ne meljejo žita, am- 
pak neprestano črpajo 
odvečno vodo. 

akle mamo. Eni od ustvarjalcev Jokerja 
med padalskim padanjem fašejo depresi- 
jo, drugi šarijo po paradontalnih žepih, 
tretji pa se ubadamo z druge vrste zdrav- 
stvenimi težavami. Medtem ko se mi je 
pri košarki ostudno zvinjen gleženj (imam sliko, je 
bil marogast do amena) za silo poštimal, je grdo gla- 
vo dokončno dvignila težava, ki ji (pre)dolgo nisem 
posvečal pozornosti. Hipertenzija ali visok krvni tlak. 
Normalno, bodo rekli genetiki - to je dedno! Normal- 
no, bodo rekli teoretiki zarot - zanj je odgovorno ko- 
pičenje živega srebra v telesu, in kdo drugi bi imel 
sedem gramov te plemenite kovine na kilo telesne 
teže kot najbolj pravoveren Idrijčan zunaj Idrije! Nor- 
malno, bodo rekli dohtarji in tisti z zdravo pametjo - 
predolgo si sedel na riti, premalo migal, goltal ne- 
zdravosti! Slednjim se pridružujem. Vse to je res, 
kot bi rekel pingvin. Pa leta se poznajo. Celo naš sla- 
vni gimnastični dvojec P(egan) 8 P(etkovšek) ječi 
pod pezo letnih časov, kaj ne bi jaz. 
A še en dejavnik je, in sicer razburjanje pri igrah. 
Načeloma sem miren človek, toda ko mi odnese po- 
krov, mi ga odnese do Marsa. ln mnogo iger je nareje- 
nih tako, da je rdeči planet že čisto naluknjan. Zajeba- 
vajo te z nizom elementov, ob katerih bi šel do razvi- 
jalca in mu za vsako traparijo zavil prsno bradavičko 
za 1080 stopinj. Najviše na seznamu so skoki težav- 
nosti. Z njimi se velikokrat bavi en stavek v opisu, ki 
pač naznani, da so. Za tem pa se skriva ničkoliko si- 
vih las in krvnega pritiska 230/140. Lepo jadraš skozi 
ne prezahtevno ali celo zelo lahko igro, vse je kul, pre- 
prosto, poteka gladko ... nakar uleti šef in te osemin- 
tridesetkrat zapovrstjo razčefuka kot jagenjčka v kik- 
lopovem brlogu. Zakaj? Zato, ker nekdo ni bil sposo- 
ben zgladiti špic, do katerih ne pride zaradi igralčeve 
nesposobnosti, ampak ker avtorji niso poskrbeli, da bi 
zahtevnost naraščala zvezno. Da bi špilavec, preden 
pride do takega šefa, že imel spretnosti, ki jih potrebu- 
je. Kako hudika naj se iznenada milisekundno odzi- 
vam, menjavam orožja, se dobro postavljam v prosto- 
ru, se branim in napadam, če sem prej domala spal, 
porkalašpinčiča??! Nikakor, tega se moram naučiti 
zdaj, pred nekim rogatcem ali krilatežem, ki me serij- 
sko brutalizira. Ej, stokrat raje imam špil, ki je lahko- 
ten in lahek z namenom, kot take grozovitosti. Sem zi- 

e Taleeličalisak dan Kllij všajidešet hot dogovžpred infarktom pa jo'čuvajo/zelene/planjave in 
čudežniskrištal blizujzarebrne'čakre4Sem'ga preizkusil, ampak opazil, da vpliva tudi na rast jošk. 

her, da nisem edini. 

Ali pa me razpenijo debilno postavljene nadaljevalne 
točke, na katere je imun malokateri naslov. Ker ni do- 
voljšna kazen, da so me tako ali drugače ubili, se mo- 
ram skozi pet, deset ali celo več minut totalne rutine 
prebijati do ključnega spopada. Redke so igre, kjer 
rečem, okej, so me fentali, toda pot do tja bom pora- 
bil za piljenje spretnosti, saj je smrt odvisna domala 
samo od mene. Recimo Ninja Gaiden in Demon's 
Souls. Veliko več je takih, kjer je to čista muka. Sploh 
če je vmes dolga vmesna animacija, ki je ni mogoče 
prekiniti, ali celo kup dialogov, skozi katere se je treba 
preklikati ali pregumbati. Ja, tebe gledam, Tales of 
Vesperia. Taki špili umiranje naredijo desetkrat bolj 
mrzko ter zoprno in res ne razumem avtorjev, zakaj to 
počno. Mar ne igrajo tistega, kar naredijo? 

Nič čudnega torej, da imam 'impresiven' tlak, kot mi 
je z nasmeškom pripomnil kardiolog, s katerim sva se 
zgovarjala celo o Wii Fitu, preden mi je predpisal far- 
macevtski koktejl, nazvan hit poletja. ln mi priporočil, 
naj neham žreti tisto, kar mi paše, ter se ogibam cukra 
pa soli. Javol, her dohtar! 

Me je pa ta dietni nasvet pripravil k razmišljanju glede 
igričarske prehrane. Ta sicer spada v hrano za dušo 
oziroma možgane namesto za telo, a je ravno tako po- 
membna. Narejeni smo pač tako, da je tisto, kar je 
najbolj slastno, najbolj pogubno. Slastna mast iz Ško- 
ta, tortice, konjski burger, kebap, burek, bel kruh, al- 
kohol. Take reči. (Na tem mestu zanikam, da bi se 
vsemu temu pretirano udinjal, in pritisk pripišem žive- 
mu srebru.) In v glavi ni nič drugače. Kmetije, debilni 
pogovorni šovi, senzacionalne novice, Svet na Kanalu 
A - take cukraste, mastne 6 soljene reči gredo direkt- 
no v kri in krepko poslabšajo tvoje mentalno zdravje. 
Isto je pri igrah. Če imaš izključno uživaško dieto naj- 
bolj visokoprofilnih in prodajanih naslovov, boš slej- 
koprej fasal zdravstvene težave. Zredil se boš, tvoje 
sposobnosti bodo zakrnele, obzorja se bodo zaprla. 
Zato ne žrite samih Modern Warfarov, Counter-Stri- 
kov, Warcrafov, Batmanov in Need for Speedov. Za- 
grizite v La-Mulane, Time Gentlemen Please, Braide, 
Bookworme in Aztake. Vam bo koristilo. Povem iz las- 
tnih izkušenj na obeh koncih. 


Sneti 


LESTUTNA d.d. 
Uradna lestvica revije JOKER 


ALPRESS d.o.o., Dunajska 5, 
1608 Ljubljana, MMH.JOKER.SI 


DDSTIDDDDDTIDDIODE SPOD DDDTIENEDE 


NAJBOLJ IGRANE ZADNJEGA ČASA 
I5RA: OCENA: 


gi. CALL OF DUTI 5 79 
OZ. NEED FOR SPEED: SHIFT 34 
d3. FIFA 18 98 
64, MORLD OF MARCRAFT OO 566 
65. GRAND THEFT AUTO 4 | 92 
THE SIM5 3 86 
67, HALE-LIFE 2 99 
98, STREET FIGHTER 4 39 
93. FALLOUT 3 83 


io. KISEN 77 


STRANKE NEJBOLJ UAKAJJ NA 
< DIABLO 3, DRAGON AGE 
STARCRAFT 2, HAFIA II 


NAGRRJEMCA ŽREBANJA 

» Aleksander Pesrl iz Ormoža 
(filuski DYD Neverjetni) 

- Klemen ilijevec iz šentvida 
(igrica Section 8) 


Moj fotr je švedski poliglot, 
nat pa edini človek na 
svetu, ki ga je na roller- 
coasterju zadela raca 
Kdo sem jaz? 

NAJBOLJ PRODAJAME IGRE 
PRETEKLEGA HESEČA: 


|. FIFA 10 (P33) 
d2. FIFA 16 (PC) 
83. UNCHARTEM 2 (PS3) 
6d. NFS SHIFT (P53) 
95. FIFA 19 (P$2) 
Ge. FIFA (PSP) 
67, THE SIHS 3 (PC) 
dB, GRAND IHEFT KUTU 4 (PC) 


9. FIFA 89 (PSZ) 
ta: PRO EVO SOČCEK 2616 (P33) 

Sponzor naj prodajanih: 


BIG BANG 


IGROVJE 


Evropsko prvenstvo je mimo, 

a košarkaška mrzlica se 
nadaljuje. Z Evroligo.in 

National Basketball League, 

pa tudi z novima tovrstnima 
igrama, NBA 2K10 in NBA Live 10. 


Si iju gre preigrat. 
d a 


am razkrijem drobno skrivnost? Nasled- 
njega mogočnega procesorja ali grafične 
kartice in sledeče generacije konzol ne 
pričakujem najbolj zaradi streljačin, frpjk 
ali zaznavanja gibanja, temveč predvsem 
zato, ker bi rad videl, kaj bodo kovači pogonov nare- 
dili pri simulacijah košarke. Na prvi preberek je to si- 
cer krneki. Zakaj zaboga bi bil pa basket nekaj tako 
posebnega? Hja, zato, ker se z njim bavim od malih 
nog. Jebiga, meter devetdeset. Predvsem pa, ker je 
to najbolj kontakten šport od treh 'velikih', katerih 
simulacije dobivamo vsako leto. Nogomet in hokej 
sta bolj odprte narave, pri košarki pa so poligonski 
modeli nenehno v stiku, kar avtorjem povzroča teža- 
ve. Stalno suvanje, drgnjenje, potiskanje in naleta- 
vanje namreč krepko zveča število dejavnikov, ki jih 
mora pogon upoštevati. In prav vidi se, kako sta tre- 
nutna grafična in fizikalna srčka v NBA 2K ter NBA 
Livu obremenjena. Stalno gledamo v predpripravlje- 
ne animacije, ki se sprožijo ob določenih akcijah, 
zlasti prodorih pod koš iz zaleta in igri v raketi, in jih 
je težko, če ne kar nemogoče prekiniti. Stalno zremo 
košarkaše, ki gredo z eno nogo v out, ker je ta noga 
del telesa. Stalno vidimo zbijanja žog pod obročem s 
telesom namesto z roko. In še marsikaj. Na splošno 
je recimo 2K10 videti življenjski. Toda marsikak de- 
tajl se vleče iz prejšnje generacije. 
No, next-next-gen je glede na gospodarsko krizo in 
stroške razvoja mašinetin precej oddaljen. Zato bomo 
še nekaj časa gledali trenutna pogona. S tehničnega 
stališča sicer še zdaleč nista slaba - so pa slabi tisti, 
ki skrbijo za igralno plat. Letos sta namreč tako 2K10 


v 


kot Live 10 taka, ko bi ju delali za tretjo slovensko li- 
go. V največji meri zato, ker jima ni nihče izkazal 
dolžne ljubezni, se z njima usedel za par tednov in na- 
tančno razčlenil, kje so problemi. Tako kot ne more 
zrasti igralec, s katerim se nihče ne bavi, ne more zra- 
sti igra. 2K ima ostudno količino hroščev, medtem ko 
se Live udinja tistim, ki radi pritečejo v približno bliži- 
no obroča, vržejo in se ne sekirajo pretirano, če gre 
mimo. Če gre noter, pa ob lažnem repanju prevračajo 
pohištvo po sobi in tulijo "Yeah bjoaaaatch, in ya face 
nigga!!", čeprav so imeli pri tem toliko kot Vujačič pri 
uspehu naše reprezentance na evropskem prvenstvu. 
Saj ne rečem, obe se da igrati. Da pa bi resnega ljubi- 
telja zvrsti in košarke zaposlili 
za mesece, kot je pri kakovos- 
tnih športščinah v navadi? Nah. 


NBA 2K10 


Visual Concepts / Take- Two za 
PC, PS3 in X360 

Če bi iskal eno samo besedo za 
opis bistva NBA 2K10, bi to bila 
'košarkavost'. Ta špil je tako 
poln košarke in ljubezni do nje, 
da ta šport mezi iz vsake njego- 
ve pore. Od Kobeja, ki si na ovit- 
ku živalsko trga majico, prek 
uvodnega šova, ko LeBron pih- 
ne v zrak beli prah kot v resnici 
in ko ob natančnih modelih ig- 
ralcev ter fantastično podrobnih, 

nabito polnih dvoranah pride do izraza vsa barvita ka- 
kovost grafike, do komentatorjev, ki ob spektakular- 
nih potezah rjoveče dajeta čelne mikrofonu, in logoti- 
pov sponzorjev Gatorada ter Sprita, ki prispevajo k 
pristnosti. Pa, jasno, vseh tistih povsem košarkaških 
situacij in rešitev zanje, do katerih prihaja po zaslugi 
doslej najbolj izpiljenega pogonskega motorja v seriji. 
Preskok glede na 2K9 ni epski, je pa spodoben. Vz- 
dušje je zaradi potenciranega navijanja in raznobarv- 
nih gledalcev, ki mahajo z rokami in stvarmi, enkrat- 
no. Stik med basketaši je še za nivo više kot lani, pre- 
hajanje žoge med njimi in od rok do koša tudi. Borba 
pod obročem je po zaslugi dodelane igre v raketi, ki jo 


DENVER om 


oi dete 


Co (MEGANE: 


CO Dvorane so fantastične, publika migajoče živa in vdušje krasno. K 
temu svoje dodajo oglasi pokroviteljev, kot sta Sprite in Gatorade. 


november 2009 


izvajaš z desno gobico ali ustreznimi tip- 
kami, še bolj polnopraven del taktike. 
Vedenje športnikov je precej v skladu s 
statistikami in dejanskostjo, toda su- 
perzvezdniki niso premočni. So le tisti 
faktor, ki zna s svojimi sposobnostmi 
odločiti tekme. Gola prisotnost nasprot- 
nika manj vpliva na uspešnost meta, 
temveč je bistveno, kaj pri tem počne. 
Pokrivanje je po zaslugi samodejnega 
odrivanja in možnosti rabe silovitejše 
defenzivnosti izpeljano res dobro. Več je 
poudarka na akcijah, pa ne le tistih, ki 
jih iz širokih knjig izbiraš sam, ampak se 
košarkarji opazno večkrat sami odločajo 
za prodore in se povrhu logično raz- 
porejajo. Izvajalec trojk bo recimo opa- 
zil, da pod košem vlada gneča, stekel bo 
na črto za tri točke in čakal, da mu boš 
podal, center pa se bo brez tvojega po- 
velja sprehodil skozi nezaseden prostor in vmes mole- 
doval za žogo. Tudi trenerskih nastavitev je obilo. 
Seveda, sem in tja se zdi, da to in ono ni dodelano, to- 
da sčasoma se obilica 'napak' izkaže za logične. Če ti 
met s polrazdalje ne gre, to ne pomeni, da ga igra ne 
čisla, ampak da imajo tvoji strelci morebiti slab dan 
oziroma da ne obvladaš še izmeta. Če ti pri prodorih 
pod koš sipajo banane kot opice v Afriki, zamenjaš 
taktiko. In tako dalje. NBA 2K10 je pač resna, globo- 
ka stvar z veliko spremenljivkami. Na nadaljnji dvig 
realizma verjetno najbolj kaže predelan turbo tek. At- 
letovo kondicijo zdaj kaže dvodelna črto in ko se iz- 
prazni en njen del, začne pojemati drugi, ki dosti bolj 
vpliva na njegovo splošno kondicijo. Pobalinsko preti- 
ravanje z norenjem, kar imajo radi neizkušenci in mla- 
diči, tako botruje opazno večji utrujenosti, kar se po- 
zna pri vseh vidikih igre. Odlična izboljšava! 

Igra je zagrizena tudi v modusih. Za razliko od 2K9, ki 
je na računalnike prišla domala nenapovedano, ima 
2K10 nalinijstvo v vseh next-gen inačicah (PC, PS3, 
xbox 360). To pomeni nerangirane tekme v čakalni- 
cah in rangirane z naključnim povezovanjem, pa še 
internetno igranje pet na pet ter vsemrežne lige. Tudi 
enoigralstvo je bogato: obilni, dodelani direktorski 
modus association ostaja izreden magnet za tiste, ki 
imajo radi žvečenje številk, možno je šopanje cestne 
košarke, vdelane so posamezne tekme za enega ali 
dva, normalna sezona in sedenje na trenerskem se- 
dežu, dočim je velika novost način način my player, ki 
oponaša be a pro iz EAjevih športnih naslovov. Tu na- 
rediš košarkaša iz nič, nakar se udeležiš poletnega ta- 
bora pri naključno izbranem NBA-moštvu. Med pri- 


moštnik 2009 e e 


€ Na popravek za PC sem čakal do zadnjega trenutka, a ga ni bilo od nikoder. 
Konzoli sta medtem dobili manjši patch, ki je naredil le to, da so spletne tek- 
me nekoliko verjetnejše. Orenk zaplati bodo verjetno zvito rekli NBA 2K11. 


€ Videz košarkašev ostaja NBA2Kjevski — mogočen, oglat, a takoj prepo- 
znaven. Zlasti pri superzvezdnikih, kot je Carmelo Anthony (Denver). 


CO Pred tekmo je moč prilagoditi začetno peterko. 
Zal pa hrošč preprečuje uspešno shranitev podrob- 
nih trenerskih nastavitev. Tako redno nastajajo zo- 
prni premori za urejanje. 


pravljalnimi tekmami te kolegi ocenjujejo, kako dobro 
ali slabo igraš - plus točke dobivaš za asistence, sko- 
ke, dobro postavljanje, minus pa za zgrešenosti, če 
dopustiš, da igralec, ki ga pokrivaš, da koš, in podob- 
no. Občutek je odličen predvsem zato, ker moraš 
igrati tako, kot poziciji pritiče, sicer sta slaba ti in 
moštvo. Kakšen magnet je to za nekoga, ki ima rad 
košarko in sanja o poklicni karieri, ni mogoče pove- 
dati. Mnoge statistike razvijaš tudi skozi ločene vaje, 
od driblinga prek pokrivanja do šuta, nakar pristaneš 
v moštvu NBA ali v drugi ligi, kjer se trudiš, da bi te 
ogledniki opazili. Puščavniško kompletnost dopolnju- 
je funkcija NBA today, ki v igro po spletu pretaka sta- 

€ igranje z na novo ustvarjenim košarkašem v poletnem taboru je odlična ideja, 
a je žal polovičarsko izvedena in prestreljena z napakami. 


tistične podatke, da so ti v skladu z res- 
ničnimi, in omogoča sodelovanje na tek- 
mah, ki so na sporedu. Če recimo danes 
Lakerji igrajo v Houstonu, boš lahko to 
srečanje proti vobče solidni umetni pa- 
meti odigral tudi sam. 

Kot zaljubljencu v ta šport in čislavcu se- 
rije 2K mi je vsej tej čudoviti košarka- 
vosti zato tolikanj bolj mrzko dati nizko 
oceno. A le fanboy bi mogel spregledati 
pohabljarsko količino bedastoč, ki so si 
jih letos privoščili Visual Concepts in Ta- 
ke-Two. Praktično ni vidika igre, v kate- 
rem ne bi šlo kaj resnega narobe. Na 
tekmah košarkaši radi brez zveze stopa- 
jo v out in se z žogo vračajo na svojo po- 
lovico, gledalci in igralci razpadajo na 
poligone, animacije preskakujejo in trza- 
jo, pri akcijah v raketi pa velikokrat pride 
do zoprnih upočasnitev, ki so pogostejše 
v nekaterih dvoranah. Upočasnitve neugodno vplivajo 
na obrambo, saj je pokrivanje v tej start-stop grafiki 
težko. V spletno rangirano tekmo je domala nemo- 
goče priti, čakalnice pa kljub nekaj tisoč ljudem na li- 
niji niso prazne le po čudežu, če so strežniki sploh na 
voljo. Asociacija ima hrošče, medtem ko je nadzor z 
joypadom v modusu my player čisto polomljen, saj 
namesto napada na koš tvoj igralec podaja. S tipkov- 
nico teh problemov ni, a plošček je zaradi analognosti 
daleč najboljši igrator. Ocene v my playerju se delijo 
tako pavšalno, da glava peče, soigralci so diplomirani 
butci, menjave so na hojladri, saj kljub uspehom stal- 
no visiš na klopi, medtem ko tvoj košarkaš napreduje 
s tempom uspavanega polža in je neskončno dolgo 
nesposoben. Meniji med tekmo so nesramno leni, igra 
se rada sesuje, ostajajo določene zamere od lani, de- 
nimo včasih goljufiva silicijeva inteligenca in sodniki, 
ki znajo potrebovati neskončno dolgo, da podajo 
žogo. In tako dalje in naprej. 

Še slabše je v verzijah za PS3 in xbox 360. Tam ni se- 
sipanj, vendar do zatikanj grafike prihaja veliko pogo- 
steje, saj so avtorji gladkost žrtvovali na oltarju gra- 
fične impresivnosti. Pogled izza koša je na xboxu reci- 
mo povsem neigralen, kar onemogoči vživetje v prave 
tekme z lastnim igralcem. Na playstationu je bolje, a 
ne dosti. Najbolje se odreže solidno močen PC, na ka- 
terem je celo mogoče nastaviti kako grafično opcijo. 
Res je, da računalniška verzija na Steamu stane le 20 
evrov in v fizičnih trgovinah ne dosti več, da je moč 
upočasnitve načeloma preživeti in da ima nalinijstvo 
dobre dni, ko na svoj žalostno pokvečen način celo 
deluje. A kakor igro obrneš, smrdi po beta verziji, ki 

PED sej pa, 


€ Škoda za koš traparij, saj pod njimi bije zdravo srce. To se bo komu zna- 
lo tako priljubiti, da bo neumnosti spregledal. Od takih živi Take-Two ... 


so jo splovili, da bi ujeli začetek lige NBA, nakar v 
skoraj mesecu dni od izida niso poskrbeli za en sam 
popravek!!! Stalno "patch is coming", kupci pa za- 
držanega diha in solznih oči vsak dan na uradno stran 
preverjat, če so izvolili eliminirati vsaj najbolj grozne 
probleme. Ne moreš verjamet, da je tako pišmevu- 
hovstvo sploh mogoče. V redu, še vedno raje igram to 
zatik fešto kot ono pocarsko žlobudro od Liva in dvaj- 
set evrov navsezadnje ni toliko, da bi grizel v žogo. Če 
bi plačal dvakrat (ali ponekod celo trikrat) več za 
konzolno inačico, bi bil pa 
upravičeno ihtav kot Bryant na 
naslovki. OCENA: 64 


NBA Live 10 


EA za xbox 360 in PS3 

Kjer se NBA 2K10 trudi, da bi 
bila čim bolj košarkaška, Live 
10 take želje pusti v slačilnici 
med umazanimi brisačami in 
ne skriva tega, da je najprej 
igra. Skoraj igrica. Že hitrost, s 
katero se vse skupaj odvija, je 
približno štirikrat večja kot pri 
2K10 (če pri slednjem premak- 
neš drsnik za brzino, se zdi, kot 
da si pritisnil fast forward na vi- 
deorekorderju - deluje nenara- 
vno in čudno), kot bi g. Suluju ukazal warp speed. To 
zahteva precej boljše reflekse, posledica pa je tudi, da 
je več poudarka na hitrih akcijah, metih in zabijanjih. 
S tem načeloma ni nič narobe, saj je 2K včasih sko- 
rajda upokojenski. Pozna se, da so Live popeljali v 
novo smer, in sicer v tisto kot dosti drugih EAjevih 
iger, o čemer sem pisal v kolumni ob lestvini prejšnji 


€ Ustvarjalci Liva, EA Canada, bi lahko stopili v sosednje pisarne 
po nasvet k moštvoma, ki delata Fifo in NHL. Pa najprej naj zrihta- 
jo igranje, šele potem naj se afnajo z ducati dresov in superg. 


mesec. Šport so sesekljali na 
sestavne dele, vzeli najpomem- 
bnejše in jih zapakirali v brzin- 
sko, adrenalinsko, grafično 6 
zvočno lepo izkušnjo. Tako v 
splošnem skakajočem in vihra- 
jočem navijanju barvite publike 
delno realistični, delno risanka- 
sto stilizirani 3D-modeli košar- 
kašev energizersko šopajo po 
parketu, besno skačejo v ob- 
rambi, serijsko bananirajo, pre- 
igravajo, fejkajo, šutirajo, ku- 
cajo. V napadu ima 
Live 10 nadvse ra- 
da iskanje prostega 
mesta in akciji pick 
S roll ter alley oop, 
ki sta zalepljeni kar 
vsak na svoj knof. V obrambi pa čisla 
stalno nadlegovanje tistega, ki ima žogo, 
saj verjetnost zadetka premosorazmerno 
pada s tem, koliko mu nasprotniki težijo. 
Moč je izbirati med veliko napadalnimi 
igrami iz knjig, lastnih vsakemu moštvu 
posebej, in s tiščanjem levega petelina ter 
ustreznega gumba neposredno nadzoro- 
vati košarkaša, ki nima žoge. Ko ta gumb 
izpustiš, mu košarkaš, ki ima žogo, poda. 


€ Če bi imel Live 10 bolj normalen sistem držanja obrambe, bi imel 
Pau Gasol (desno) veliko manj težav pri preprečevanju prodorov. 


Tako se da graditi lepe napade. Ker imajo športniki 
maso in se zaletavajo ter drgnejo drug ob drugega, je 
lahko gneča pod košem velika prednost za strelce z 
zunanjih pozicij. Preden se (kljub izboljšanemu re- 
boundingu) razplete, Billups že zdavnaj zadene trojko. 
Kar pa je hkrati tudi največji problem. Dobro, čeprav 
je Live 10 nagnjen v arkado, se v njem da igrati ob- 
rambo. Banana pade hitro in že če 
zgolj stojiš pred strelcem, ga v bistvu 
že nadleguješ. Toda igra ima čisto 
nek svoj sistem, po katerem računa 
verjetnost, kaj bo šlo v koš in kaj ne. 
In ta sistem tolikokrat klecne, da ne- 
ha biti zabaven. Realistična itak ni 
bila nikdar. Pol tekme recimo mine 
dokaj v redu, odprti košarkaši zade- 
vajo, pokriti ne, okej, vse super iz- 
ven par čudnih pocarskih situacij, 
ampak katera tekma jih nima. Na- 
kar vse skupaj razpade v grozljivo 
mineštro, ko gre nenadoma noter 
več trojk zaporedoma, vrženih iz sko- 
ka vstran čez roko višjega košarka- 
ša, z muko priborjeni nepokriti šuti 
dva metra stran od koša pa nočejo 


in nočejo v obroč. Zakaj? Ker se je igra tako odločila, 
ti pa se lahko slikaš. Okej, doza nepredvidljivosti in 
naključnosti je v športnih simulaciijah dobrodošla. Fl- 
FA 10 iz tega recimo naredi umetnost. Live 10 pa v 
tem smislu podivja in naredi srečanja precej bolj od- 
visno od sreče kot od spretnosti. 

Med drugim zato, ker uporablja zastareli sistem raču- 
nanja verjetnosti, ki zmanjša možnost zadetka, ko je 
nek nasprotnik zgolj blizu strelca, ne upošteva pa te- 
ga, kaj ta človek počne. Čeprav ne dela ničesar, s 
svojo avro vpliva na to, da fališ. Nadalje tvoj center, 
ki je pol metra od koša, malo vstran pa stoji eden od 
nasprotnikov, zaradi njega dostkikrat ne bo šel na 


€ Livov slog je veliko bolj arkaden in risankav kot pri 2K10. 
To samo zase ni minus, a v okviru sistema je preveč lukenj. 


obroč, ampak bo izvedel nenavadno pirueto in neum- 
no zgrešil. O'Neal iz meni omiljenih Cavalierjev se na 
primer pod košem obnaša kot človek s posebnimi 
potrebami. Nasploh so centri orjaški lesi in so dobe- 
sedno umetno pohabljeni. Morda tudi zato, ker je igra 
v raketi od lanske nazadovala in postala dosti bolj 
enostavna. Nadalje soigralci iznenada ratajo nezain- 
teresirani in napadalci v kontri stojijo v 

outu, kak zvit človeški nasprotnik pa 
začne izkorišča nadmočne sposobno- 
sti zvezdnikov, kot je Bryant, in to- 
liko časa drka driblinge z obra- 
tom, da se naposled prebije 
mimo petih tvojih ljudi v ra- 
keti. Po drugi strani pa ni 
nujno, da je to nameraval, 
saj se košarkaš tako ali tako ne 
ustavi, ko stečeš v prostor in priti- 
sneš strel, ampak naredi še pet 
korakov in velikokrat konča drug- 
je kot tam, kjer si hotel. Res su- 
per za premišljeno kovanje akcij. 
V skladu s tem je odzivnost pri 
postavljanju igralca v obrambi 
slaba. Za razliko od 2K10 na- 


mreč nimaš gumba, s katerim 

bi pritisnil na napadalca, ampak 

se lahko le razporejaš blizu nje- 

ga. Prav tako ni širjenja rok, 

samo postavljanje v blok in 

dvig gornjih okončin, ki ima | 
polsekundno zamudo. Tudi | 
lovljenje idealnega izmeta 


para živce. Če sladke točke 
ne zadeneš čisto natančno, 
zna košarkaš zgrešiti najbolj 
normalen met, dočim ti lahko ti- 
sti, ki jo natrenira, nasiplje kup 
točk zapored iz totalno čudnih po- 
zicij, ko ga vseh pet konkurentov že 


no V 


grize v očesi in mu deli zaušnice. Re x / 

V košarki kaj takega ne bi bilo zadi s 

mogoče. V špilu je. Jao ei 
o november 2009 


ko igralec kot trener in direktor. To- 
da marsikaj od tega je problema- 
tično. Ni recimo načina be a pro z 
nadzorom enega žogodrkarja, zaradi 
česar ustvarjanju lastnega igralca 
manjka draži. My player iz 2K10 je 
nekaj, o čemer Live samo sanja. Di- 
rektorski modus, ki itak orenk zao- 
staja za associationom iz 2K10, je 
prestreljen s hrošči. In potem so tu 
konkretnosti. Fizika žoge je kvečje- 
mu zadostna, zlasti pri tem, kako se 
giblje po obroču in v mrežico ... pro- 
sti meti so izvedeni predpotopno, s 


€ Bryantovo zabijanje je v tej zmešnjavi od špila tako običajno kot  tiščanjem gumba namesto napred- 
zaripel fris od jeze nad hrošči pri NBA 2K10. Največje zvezdnike se  nejšega zveznega giba z desno gobi- 


da naravnost nesramno izkoriščati, zdovcarji pa v jok. 


Tudi drugod Live 10 ni biser. Plusov na 
papirju resda ni malo. Če si priključen v 
internet, se lastnosti igralcev pogosto 
sproti usklajujejo z resničnimi, hkrati pa je 
to letos povezano z drugimi dogodki v di- 
namični sezoni. Ta omogoča šopanje pra- 
vih tekem iz NBA na dan, ko se zgodijo, 
tako kot v 2K10, in presaditev dogodkov, 
od poškodb do prodaj in nakupov športni- 
kov. Nato so tu internetne tekme pet na 
pet z igralci po želji v modusu adidas live 
run, končnica, prvenstvo FIBA s 24 re- 
prezentancami, med njimi Slovenijo, sp- 


co iz serije 2K ... naša reprezentanca 


letne lige, fantazijska moštva (v ekipo za  % Premikanje igralca, ki nima žoge, je ena svetlih točk Liva 
posamezne tekme zmečeš košarkaše od 10. Za 11 naj to obdržijo, uspeh meta pa v 90 % primerov 
vsepovsod) ter prvenstvo, v katerem sita- vežejo na neko normalno kombinacijo spretnosti ter statistik. 


Za posebno ponudbo se pozanimajte pri svojem prodajalcu! 


Naj se zabava prične! 

IGROVJE 


je podobna kupu izložbenih lutk namesto sebi, čeprav 
številni igrajo v NBA ... utrujenost privzeto in na sple- 
tu nima vpliva, zato gmajna abusa zvezdnike do neza- 
vesti ter vso tekmo igra z isto, najmočnejšo postavo 
... in sila manjka trenerskih opcij, saj imaš na voljo le 
tesno ali ohlapno pokrivanje (med katerima je bore 
malo razlike), podvajanje ter nekaj nastavitev napada 
in obrambe. Res pa je, da je koda za internetno igra- 
nje odlična in da ne prihaja do nobenih grafičnih ali 
povezovalnih zatikanj, za katerimi trpi 2K10. Kaj res 
ni mogoče imeti vsega?! 

NBA Live 10 ni košarka, ampak igrica za popoldan- 
sko sprostitev, ki je ne smeš jemati resno, sicer si raz- 
biješ glavo ob televizorju. Pač malo drkaš tole s fren- 
di, preden greš žurat ali pride domov žena. Ne rečem, 
da serija ne gre v pravo smer, za kar je zaslužen zlasti 
bivši producent niza 2K Mike Wang. Z drsniki se da 
katastrofo do neke mere omlliti, čeprav ne v rangira- 
nih tekmah na spletu, kjer je smeha polna skleda. 
Ampak da bi bil tale špilčiček kakorkoli relevanten, 
se bodo morali ustvarjalci pošteno, pošteno namatra- 
ti. OCENA: 50 


NBA 2K10 64 Take-Two 


zvrhana mera košarkavosti v število novosti v 
omejena črta za turbo v čutna čudovitost v 
hroščev, napak in debilizmov za cel Tivoli x 


NBA Live 10 50 Electronic Arts 
solidni temelji v integracija lige NBA v repre- 
zentance v dosti večji poudarek na sreči kot 
spretnosti x nezloščena in luknjava x 


XBOX. 

CO Ni čudno, da je opis tak. Poglejte, kaj ima model vedno pri roki. Zato bom misli stvarno pov- 
zel. Risen JE Gothic brez ičega novega, le z izjemno, četudi zopet preveč zeleno-rjavo po- 
dobo. Najbolj spominja na izvirnik. Ozemlje je majhno, zaselek je en sam. Heroj je brez- 
imnež, ki je na začetku brez pojma in pretepen od dihurja, na kraju pa se z bogovi tolče. 


Xč 

se Pako AE > 
€ sistem izkušenj, iskanja učiteljev in pridobivanja veščin je, kot vse ostalo, Gothicov 
brez odmika. Identični so tudi vsi ostali elementi, vključno s ponavljajočimi se animacija- 
mi kovanja in odpiranja zabojev ter pogovarjanjem. Tule je klasičen prizor skupinskega 
fajta. Soborci so v pomoč, ker zadržujejo sovrage, a bitke sami ne odločijo. 


x, 


5x BI "IK eneptuse: 
€ Enak je prav tako tempo igranja. Sprva potegne kot hudič, ko spoznavaš svet, ljudi in se 
spopadaš z obilico raznovrstnih, tudi večrešljivih nalog, nakar se odločiš za eno od ločin. 
Potem dobiš razsežnejše ukaze, naposled pa igra pade v zadnji, predolg oziroma prepoča- 
si odvijajoč se del, ko se zapodimo v podzemlje, kjer se domala izključno le še bojujemo. 


blaki so se razmaknili in ponehalo je deževati. Skozi bujne 
krošnje dreves žarovito pronica popoldansko sonce in na lis- 
tih se lesketa mokro zlato. A kot igranje svetline in senc opa- 
zovavca osupne in očara, oprezen korak ni odveč. Stezica je 
vzpričo bogate podrasti skoro nevidna, brazdajo jo debele korenine 
in teren je razgiban, grap in močvirij poln. Zložna pot me vodi nizdol 
po holmu in čez mahov hlod prečim žuboreč potoček, ki se gubi v lo- 
kvanjast ribnik. Veter ziblje trave in nosi listje, ki se je odkrhnilo raz 
vej, sam pa se tu in tam upognem in utržem zdravilno zel, ki jih pol- 
no cveti vsepovsodi. Na razpotju, kraj globeli, koder se valja po bla- 
tu družina divjih prašičev, stopim vkreber in srce mi zaigra, ko se v 
dalji izriše senožet. Ugledam svinjske pastirje, kako ženejo živino na 
pašo, in zanjuham duh gorkega kruha. Da najdem čebulo, si gvišno 
skuham krepčilno obaro. Ni vrag, da na kmetiji ne sklenem dobre 
kupčije in kože, čekane ter ostale ujagane trofeje zabarantam za stre- 
lice in zdravilnih napoje. Zakladov mi ne manjka, a mar si naj v divji- 
ni in po hodnikih deset klafter pod zemljo glad in rane lajšam s ceki- 
ni ter nakitom? 
Reč je taka, da sem brodolomec, ki se je kakor berač v capah in brez 
cule na plečih, skorje v žepu in imena na jeziku prikazal na nepozna- 
nem otoku. Ni velik in če urno stopim, sem v pol ure z enega konca 
na drugem. Ali je čudovit! Naj izbiram še tako kleno besedišče, ne 
umem opisati ne lepot krajine, raznolikosti, pisanosti, ne naravnosti 
njene. Tudi pričujoče slike istinitni podobi kratijo pravico. Treba je vi- 
deti, kako kipijo vodopadi, kako po grmovju stika zverjad, kako se 
meglice pasejo po livadah, kako se v jezeru zrcali mesec ponoči in 
žarko sonce prek dneva, kako pšenica plove, da jo je veselje gledati! 
Popotnik ima vso svobodo na tem svetu, da razišče poslednji košček 
prirode. More broditi po ločju, gristi kolena v zeleno reber, obiskati vi- 
soke vršace, se po vijugah spustiti vse do morja ter iti tja dol v nedr- 
ja gora, kjer pozabljena ležijo starodobna blodišča. Mesto z bolj gos- 
poskimi hišami je eno samo, širom brd je posejanih nekaj čemernih 
bajt in visoko v skalah stoji velik klošter. Ljudje se tod delijo na dvo- 
je, eni sledijo visokemu cerkovniku, dočim drugim je kolovodja nek 
tolovaj. Bogvedi, na čigavi strani sta pravica in postava, obojim je 
mar edinole za zlato, za katerega grebejo po gomilah in motijo mir tis- 
tih v zagroblju. 
Srečal sem vse sorte patronov, od takih malopridnih prek meščanov 
in trgovcev do puščavnikov. Vsi se vedejo, kakor gre od njih pričako- 
vati. Podnevi službujejo, butare nosijo, grudo obdelujejo, na večer ve- 
seljačijo, prašiče obračajo in hotnice snubijo ter naposled po poste- 
ljah trudni zaspijo. Ne marajo, da jim kdo brska po bajti ali celo kre- 
dence odpira, in vsak se v bran postavi, ako se mu zver na pragu pri- 
kaže. Tudi dolgoprstneže črtijo, zato jim žepe obračam, škrinje odpi- 
ram in po podstrehi stikam skrajno čuječe. Ko jih izprašujem, izvem 
marsikatero čenčo, obenem pa mi koj jamejo nalagati kakšno opravi- 
lo. Lahko bi se klatil po svetu brez pravega namena, brez pametnih 
opravkov, sebi v sramoto, ostalim v spotiko. Ali vzel sem si za dolž- 
nost, da se brigam za siromake in jim odvračam gorje spred polken. 
Zato sem jim jel pomagati. Temu moram desetero tavžentrož napa- 
berkovati, onemu pomagati hudodelce pobiti, tretjemu prekletstvo iz- 
ničiti, spet četrtemu kajžo pospraviti. Hlapec sem in dekla, jezični 
dohtar in sodnik, fajmošter in skrunilec grobov, žandar in glavorez. 
Zadač je ducat na vsak prst, pa še kakšna povrh, in ene se vlečejo 
kot jara kača, ko me fehtarji pošiljajo od Poncija do Pilata. Še dobro, 
da vse besede vestno v bukvo zabeležim in na zemljevid zarišem. Za 
plačilo sem poleg novcev vsikdar oblagodaren z dragocenimi izku- 
stvi, ki mi prek mojstrov in učenikov život ojačajo. Enkrat kalim moč, 
drugikrat gibčnost, zopet tretjikrat sukanje bridkega rezila. Početko- 
ma sem s sabljo suval v prazno, a po drugem, tretjem uku sem počel 
zamahovati in sekati ter ščit nastavljati krepko in na drugovrstne 
načine. Priučil sem se takenako več obrti, primeroma žeparstva, pri- 
prave lekov, rokovanja s kljukcem in kovaštva, da sem na svojem in 
mi ni treba vedno dohtarjev in branjarjev iskati. Raje angelik in šmar- 
nic naberem ter sam v frakelj eliksir zamešam. Ker sem dovolj kna- 
pa, s pikljem krušim zlato, železo in dragulje, nakar na ponku izdelam 
bižuterijo, z vignjem in naklom pa rezila zacajnam. Pa po recepturi 
župe kuham, coprnije pišem in kožuhe strojim. Lepo sem napredoval 
in se obogatil, kar me je morje na obalo naplavilo, in niti gologlav več 
nisem, zakaj čelo mi ponosno sijoč šlem krasi. 
Med in mleko pa se ne cedita vsevdilj in nevarnosti so čedalje gorše. 
Najprvo so mi edinole divje živali po življenju stregle. A nadalje so me 


po mrtviščih jagali skeleti, črni hudiki so prežali name v temi rudoko- 
pov, mlatil sem po velikanski mrgolazni in s salamanderskimi bojniki 
sem meče prekrižaval. Ti so pravi hrusti in jih je težko potolči. Jaz v 
levo, oni v desno. Jaz planem, oni se umakne. Tanajbolje je, da ga 
ob zid pritisnem in mlatim po njem kot norec ter skočim vstran, ka- 
dar oni useka. Dasitudi mi kakšenkrat kdo pride na pomagaj ali me 
celo spremi kos poti, so večinokrat moji koraki samotni. Potujem za- 
tegadelj oprezoma. En sovrag ali njih par je samo nadlega, četvero 
pa me lahko v trenutju pobije na tla. Blagoslovljeni bodite zatorej moj 
lok in pšice, ki sejejo smrt na daljavo, ter moj opas, kamor zataknem 
zvarke in jestvine, da so vedno pri roki in mi v žaru bitke dušo prive- 
žejo. In skoro bi pozabil zakletve omeniti. Pravi coprnik, da bi iz glave 
uročeval, nisem, zato imam uroke na svitkih zapisane. Kadar jih izus- 
tim, se ogenj usiplje z neba, da hudik zapaljen na miru obleži; kamra, 
maloprej zaklenjena, prostrano odpre svoje duri; ali se pretikalo, ki 
ga drugače bi ne mogel doseči, na dalje premakne. 

Kar je enemu v neprid, je drugemu dota. Naloge niso bile vedno eno- 
značne in slednjič sem se bil primoran zavezati nekomu. Štifta me je 
hotela, ali me pobožnost ni vlekla, in šel sem tja v močvaro k onim 
tadrugim. Niso bili to razbojniki, le raja, ki ni marala za cerkovno ord- 
ningo. Vzlic temu mnogoterih posledkov ni bilo in modromislec, ki je 
vodil faro, je na kraju kot vsi baral po moji naslombi. Da nisem ne- 
godnik, sem mu osvedotočil, ko sem ročno dobodil petero izgublje- 
nih ključev za dveri v ognjeno goro. Avbe, kakšni blodnjaki so se 
tamkaj odprli, ognjenih rek in zverozobcev polni. Nekaj se je zdrami- 
lo tam dolaj, kar moralo bi spavati še veke. Velik je bil plamen in si- 
len, segal je od zemlje do nebes. Da bi imel smotko ali pipo, bi si j 
opalil, dovolj je bilo kuriva, in roke bi uprl v boke in gledal ta sodom- 
ski ogenj v vsej svoji bleščavi. A namenil sem se, da za narodov bla- 
gor nosim križ in da kot sveti Florijan z vedrom polijem te peklenske 
peteline. In sem pljunil na prag ter vstopil v to kalvarijo. Kaj vse sem 
videl, vam ne povem, kakšna čuda bom še iskusil, tega ne vem. Ali 
vedite, da povest sem razložil brez laži in hinavščine in brez olepšav. 
Tako se je godilo in nič drugače. 

"Star si in truden in pamet te je zapustila, da tako pripoveduješ in 
prežvekuješ že slišano zgodbo. Si mar pozabil, da taisto si počel in 
enako se divil že trikrat dosorej? Kaj imaš sir v glavi, da ne pomniš 
dogodb iz gotskih dežel, ki se čujejo istorodne? Si postal slepar in 
pajdaš krivice, da včetrto prodajaš, kar smo že videli in slišali? Nismo 
ni slepci, ni gluhci, da bi nas peljal na limanice kot malo otročad!" 
Dragi čitatelj, modre so tvoje besede in resnica biva v njih. Žalibog je 
zgoda že videna in se čita kot prva štorija iz nemških dežel, se pravi 
tista o robijaših. Drugačna imena imajo ljudje in kraji, ali resnično je 
vse enako od vkladov do krova. Enako je žmulast moj obraz, enako 
grintavi in mrkogledi so vsi ostali, enako je babnic komaj kaj, enake 
rože in živali srečavam, enako se hlapčevsko udinjam, enako hodim 
v uk, enake so moje obrti, enako spočetka priljudne reči počnem, na- 
to enako moreče rijem, kjer krt domuje, enako zaboje odklepavam, 
enako ni zagonetk, enako se bijem in enako ni zemlje, da bi jo z dla- 
njo pokril, kamor ni kanil krvavi pot z mojega čela. Novot ni, akora- 
vno cepidlačim in jih z večalom iščem, in majhno je v biti prostran- 
stvo, revnejše kot poprej. 

Počemu, pobaram? Je to pravica, da v kratkem življenju vnovo ho- 
dim po isti gazi? Ko bi mi vsaj kljuse dali! Velika otožnost je zatega- 
voljo v mojih očeh, dasi me nekaj vzlic vsemu priteguje in kruljave 
noge me židane volje lahno nosijo naokoli. Zato nisem pustil, da mi 
bridkost napolni dušo in da se jeza v sovraštvo izpremeni. Stisnil sem 
zobe, preklinjaje stopil na pot in ta me ni izpustila. Za pest pelinovih 
zrn je v čaši in na nebu je teman oblak, nego sem usmiljenje našel v 
srcu. Sedi tudi ti za zapeček in ako ti ti je bila gotika dopadljiva, se 
boš sladkoustil. Navrh pa koj molek v roke in bogdaj, da bi naslednja 
odprava ne bila spet na isto vižo. 


LordFeho je truden in zbegan, kakšno sodbo naj na kraju zapiše? 
Zato gre v krčmo in po bokalu vina ter dveh pijanih deklah leže v 
seno. Hude misli ga tedajci zapuste. 


kar v gotiki čislamo: prešerna svoboda, verna deže- 
la in gros zadolžitev v beležke v ništre novitet x 


druga polovina je gorša x ni ne orehov, ne lešnikov x 


Piranha Bytes / Deep Silver 

e Čeprav na čarovniji ni velikega poudarka in je trikov malo, lahko čara vsak lik in to tudi 
redno počne, najmanj za daljinsko pretikanje in letanje čez kotanje. Tudi teleportirni kamni, 
ki jih nabiramo kasneje v igri, so nekakšno copranje. Zanimiv je šaljivčev urok, ki pomiri 
ujezenega človeka. Uporabno, če poskušamo nekatere kveste rešiti s silo ali tatinstvom. 

€ Temnice, zlasti grobnice v drugem delu igre, imajo prav tako gothicovski filing. Tudi po 
duhamornosti vsled počasnega preiskovanja. Poleg (gothicovsko) zajebanih okostnjakov 
in drugih zveri so osrednji nasprotnik lizardmeni; ki so kopija prejšnjih«orkov. Uganke ne 
sežejo dlje od telekinetičnega izklopa pasti in uročitve za letenje čez jarek lave, Škoda. 

6 veliko žal besed, počemu torej še vedno visoka ocena? Zadeva je ipak Gothic into je že 
samo po sebi odlična popotnica. Špilov s tako svobodo in tako privleko"ni'veliko. Zakaj ne 
80--? Bi dal takoj, če bi naredili boljšo drugo polovico, se bolj potrudili z zgodbo, izdelali 
like z več'značaja in nasneli bolj vzdušen govor. Veliko je prostora za izboljšave. 


O RTS-pogled je pravzaprav satelitski, kar pomeni, da lahko sovražnike uzremo ne glede na oddaljenost 
in četudi so potuhnjeni za pasjo uto. Tako že v štartu nimajo možnosti, da bi nas presenetili. Ubožci. 


ideli smo že nekaj raznovrstnih križancev med 
realnočasovno strategijo in prvoosebno stre- 
ljanko. Veterani pomnimo Battlezone in Upri- 
sing, kjer si skaljal po bojišču ter sedal v tank- 
ce, mlajši pa Natural Selection in Savage, koder se 
del špilavcev zabada prvoosebno, medtem ko jih dru- 
gi voajersko opazujejo z neba. Naslovov, kjer bi mogli 
enostavno preskakovati iz enega modusa v drugega, 
pa je bilo bolj malo. Na misel pride Brothers in Arms, 
nakar je počasi že na vrsti Raven Sguad. A čeprav je 
zasnova privlačna, igranje smrdi. 

Naslov nas leta 2011 v vlogi plačancev brezimne mo- 
derne korporacije zabriše v amazonsko džunglo. Tam 
je treba opraviti nekaj umazanih 'poslov', ki bodo 
čisto nenamerno prepolovili lokalno populacijo. A 
sprva rutinski podvig se zaplete, ko našim možem 
načrte prekriža lokalni vojaški mogočnež in jim sredi 
hoste pripravi zasedo. Tole bo precej bolj vroča ek- 
spedicija kot streljanje otrok v Kongu! 


O soborci v času, ko ne zremo skozi njihove oči, sami hlačajo za nami. 
Niso ravno ajnštajni in včasih molijo glavo izza zidu ravno dovolj, da jih 
kasirajo med oči. A niti ni krize, povrhu pa znajo dobro meriti. 


Naš vod smrti je razdeljen v dve sku- 
pini s po tremi soldati, ki imajo v pra- 
vem stilu najemnikov vsak svojo omi- 
ljeno avtomatsko puško. Za povrh pa 
je vsak specialist za poseben kabum s 
sekundarno opremo. Eden tovori ba- 
zuko, drugi mitraljez, tretji dimne gra- 
nate in tako naprej. To dvoje je hkrati 
edino, kar naši ljudje nosijo s seboj, in 
raznolikost v boju pride na račun me- 
njavanja članov. Kadarkoli lahko pre- 
vzamemo vlogo kateregakoli izmed 
šesterice. To pride nadvse prav, če je 
treba brzostrelko za boj na blizu zame- 
njati z natančnejšim orožjem, ko so- 
vrag tečnari z vrha hriba. 

Člani posamezne skupine, torej po tri- 
je naenkrat, se premikajo skupaj. Ra- 
ven Sguad nima kakih naprednejših 
moštvenih ukazov, s katerimi bi 
jih lahko razpostavil posamič. 
Glavni trik je namesto tega hipni 
preskok v ptičjo perspektivo. Tu 
klasično, z miškinimi kliki, nad- 
zorujemo po eno od skupin na- 
enkrat, posebni ukazi pa vklju- 
čujejo uporabo specialk in po- 
čepanje. To je vsa umetnost in 
igra je ravno zaradi preprostosti, 
gladkega preskakovanja med 
načinoma in elegantnega vmes- 
nika zelo tekoča. Sčasoma od 
zgoraj čisto podzavestno razpo- 
stavimo skupini v zaklon, stis- 
nemo preslednico in osebno po- 
tamanimo najbolj tečne na- 
sprotnike, nakar se spet pože- 
nemo v iskanje novih sovražnih 
položajev. 


ima v amazonskem pragozdu obču- 
tek, da ga nekdo opazuje od zgoraj. 


kombiniranje prvoosebnosti in ptič- 

je perspektive vžge v lahkotna in 

enostavna ... v ... toda preveč 
enostavna x monotona, neatraktivna akcija 
amaterska izvedba dolžina 


Atomic Moon / Evolved 


Žal pa je to edino, kar Raven Sguadu štejem v dobro. 
Za zahtevnejšega je problem že mučna linearnost 
puščavniških nalog. Pripoved nam sicer zadaja vse- 
binsko različne zadatke, kot so napadi, vtihotapljenja 
v taborišče in branjenja civilistov. A v končni fazi je 
dogajanje vseskozi enako: laufaj od enega zaklona do 
drugega in rešetaj vse z rdečo ikono nad glavo. Ne le, 
da to pripelje do monotonosti, marveč spodnese stra- 
teški izziv, saj je višek taktike z eno gručo paziti, da te 
ne preseneti skriptan napad od zadaj. Kakopak ne po- 
maga, da imamo v oblasti celi dve enoti, ki se borita 
na zelo podoben način. Zameriti gre tudi odsotnost 
vozil. Zasedemo lahko le postavljene mitraljeze. 

Najbolj pa je strelska akcija pozabljiva zaradi butastih, 
enoličnih nasprotnikov, na katere pozabiš, kakor hitro 
vstaneš od mize. Kanonfutr lokalnih orožarskih vla- 
darjev in veleposestnikov se razlikuje kvečjemu po 
barvi hlač (Kappa in Adidas, majkemi) ter baretk, 
dočim tisti proti koncu igre edinole sprejmejo več 
svinca. Okej, tabolj izurjeni ti celo vržejo kako grana- 
to, pa šefovski boj ali dva rade volje pohvalim, ker 


O Večinoma se potikamo po gozdu in gnjavimo kmete v kolibah. 
Sele proti koncu pokukamo med zidanice. Vendar to akcije ne 
spremeni bistveno, saj so karte enako linearne in rušenja ni. 


sem med enim celo umrl. Toda igra nikdar ne zahteva 
umskega ali hitroprstnega pretegovanja, kot ga je 
kljub vsem napakam prinesla serija Brothers in Arms, 
in je je konec po kakih sedmih urah, v katerih smo 
uporabljali le enega od načinov. Nakar smo deležni 
neljubega dejstva, da je edina oblika večigralstva so- 
delovalna kampanja po spletu ali lokalni mreži za dva, 
kjer vsak nadzoruje svojo skupino. Mimogrede, verziji 
za xbox 360 in PS3 podpirata tudi razdeljen zaslon na 
enem sistemu. Da ne omenjam, kako superiorna je 
bila štorija v BiA: Hell's Highway (Joker 183, 71) in 
kako tu ni. V bistvu mi še ni jasno, ali so boleči klišeji, 
podprti s katastrofo od govora, namerni. Avtorji pravi- 
jo, da so, saj so hoteli kao ustvariti poklon akcijskim 
filmom iz osemdesetih, a to se sliši kot cenen izgovor. 
In za zaključek je povprečen videz, dasi je pragozdna 
panorama s spreminjajočim se vremenom na trenutke 
luštna. 

No, čeprav Raven Sguad razočara, pa znova pokaže, 
da imajo taki hibridi potencial. Čakam naslednjega. 


november 2009 


€0 Nasprotniki so samosvoji za vsako stopnjo, razen na predzadnji, kjer se skozi 
vse more sprehodimo še enkrat. Le da so tokrat ustrezno okrepljene. 


€ skladno z nadgradnjo pokalic se spreminja njihov videz. Kar primerjajte mi- 
traljeza na zgornji in spodnji sliki. Kateri, menite, dela več škode? 


treljanke so se skozi leta izpopolnile. Dobile so 
štorijo, pametne nasprotnike, ekipno udejst- 
vovanje in zapomnljive glavne like. Vseeno pa 
se vsake toliko pojavi kakšna, ki se vrne h ko- 
reninam in igralcu ponudi le čistokrvno tamanjenje 
pošastkov, ki se zanašajo na število, ne na pamet. 
Verjetno najlepša primera sta Serious Sam in Painkil- 
ler. In prav izpod prstov modelov, ki so delali na 
enem od odvrtkov slednjega, prihaja nova franšiza - 
Dreamkiller. 
Ideja je dokaj kulska. Glavna protagonistka je psihia- 
trinja Alice Drake, ki ni videti nič kaj dohtarska. Rde- 
či laski, speti v konjski rep, tetoviran zmaj, ledraste 
hlače ... Jasno: ženšče ima sposobnost, da vstopi v 
sanje svojih pacientov in iz njih prežene spake, ki jim 
povzročajo more ter fobije. Z ognjem in vročim svin- 
cem, kot se spodobi. Za ogenj je odgovorna sama, 
drugo orožje pa ji priskrbi bolnik, ki se skuša boriti 
proti spakam, a nima dovolj moči, da bi sam stopil 
na bojno polje. 


si napiše recept za zdravljenje lastnih 
mor. Dvakrat na dan ubijati sanje. A se mu strga. 


sila raznolike stopnje v soliden 

tempo v domiselna zasnova ... 

... a dosti premalo izkoriščena 
dokajšnja lahkost x premočrtnost 


Mindware / Aspyr 

Tako se Alice sprehaja 
po izkrivljenem sanjs- 
kem svetu in tamani tis- 
to, česar se ubožec bo- 
ji. Spopadi se pričnejo 
z dokaj nedolžnimi paj- 
ki pri arahnofobu, na- 
kar nas pot hitro zane- 
se med duhove umrlih 
vitezov, sluzaste in lov- 
kaste grdobe, robote 
ter demone, celo oži- 
vela drevesa in psiho- 
patske igrače. Še več, 
na poti se mora Alice 
soočiti z lastnimi stra- 
hovi. Nabor nebodijih- 
treba je zato pester in 
vseh ducat stopenj sa- 
mosvojih. Tega pa žal 
ne bi mogel reči za nji- 
hovo zgradbo, saj se vse držijo standardnega kopita. 
Velika soba, kjer te napade horda grdobcev, zatem 
povezovalni hodnik in zopet soba s pošastki. Ponav- 
ljaj, dokler ne prideš do šefa, potem pa k novemu pa- 
cientu, ki ga predstavi kratek medicinski karton med 
nalaganjem. Ravno ta ponavljajoči se koncept, neo- 
sebnost in totalna linearnost brez možnosti razisko- 
vanja pričnejo odvračati od napredovanja. Škoda, 
kajti poznejše stopnje se vsaj malo odkupijo z boljšim 
smislom za tempo in so sestavljene tako premeteno, 
da deloma zakrijejo premočrtnost. Za še malo ekstra 
raznolikosti poskrbijo grdavži, ki se skrivajo v podza- 
vesti, kamor pridemo skozi portal. Ta raven od zavesti 
ne razlikuje kaj prida, le bolj megleno 
je vse skupaj. Prestop porablja Alici- 
no mentalno energijo, kar ob predol- 
gem izletu pomeni bolečo smrt. Pa še 
enega asa ima ženska v rokavu: če v 
kratkem času pobije deset sovragov, 
se ji scufa, postane ultra hitra in dela 
dosti hujšo škodo. 

Tega zvečine ne počne s svojo spos- 
obnostjo kurjenja grdob z zmajskim 
tatujem, saj je ta precej zanikrna in še 
psihično energijo porablja. Zato ti 
odleže, ko naletiš na portal z orožji. 
Vsako ima dva načina delovanja. Mi- 
traljez ima privarjen metalec raket, 
šibrovka, daleč najboljša puška, lah- 
ko nasprotnika v drugotni funkciji 
zmrzne, dočim laserski top brizga cur- 

€ windware ne morejo zanikati, da so se pri oblikovanju stopenj zgledovali 
po starih uspešnicah. Na kasnejših stopnjah jim je uspelo napraviti raznolik, 
očesu dopadljiv svet, ki se sklada z osnovno temo igre. 


IGROVJE 

ke čiste nebeške energije. Vzeti je moč še metalec 
granat in električno pušketino, ki pa sta absolutno za- 
nič. No, kulsko je, da gre orožja nadgrajevati. Če po- 
beremo deset rumenih lovilcev sanj (tu so še rdeči za 
zdravje in zeleni za psihično energijo), ki jih spuščajo 
umrli sovragi, bomo ubojito opremo okrepili za eno od 
petih stopenj. Ko umremo, gredo orožja eno stopnjo 
dol. Naenkrat lahko s sabo trogamo dvoje pokalic, za 
zamenjavo pa moramo najti portal. 

Je pa res, da se pri takih situacijah ne sekiramo preti- 
rano, saj je igra lahka. Na srednji od treh težavnostnih 
stopenj večina monstrumov pade po nekaj strelih, 
prav tako niso nikakršen izziv mini šefi in končni šefi, 
če imamo orožje nadgrajeno do konca. Na najtežjem 
nivoju je le malce huje. K neznosni lahkosti takisto 
pripomore obnovitev vseh treh življenj vsakič, ko se 
položaj samodejno shrani. Število smrti sicer vpliva 
na rezultat, ki pa ga izvemo šele na koncu stopnje. Ko 
po kakih osmih urah pridemo do finala, se odklenejo 
drugotni tekmovalni načini: premagati stopnjo čim hi- 
treje, s samo enim orožjem ali v besnem (berserker- 
skem) načinu, in z njimi povezani dosežki na Steamu, 
kjer lahko špil kupimo. V več lahko igramo po lokalni 
mreži in internetu, tako deathmatch kot različico lova 
na zastavo in boj za nadzorne točke. Toda v času pi- 
sanja nisem našel nikogar, ki bi reč igral. Sodeloval- 
nega načina ni. 

Ne rečem, kot neobvezna nažigačina ima Sanjemorec 
dobre trenutke. Vendar žal pogori najmanj proti Samu 
Resniku in Painkillerju, ki sta še dandanes bolj ra- 
doživa. Za evrskega dvajsetaka (na xboxu 360 je ce- 
na dvakrat višja, zato nakup odsvetujem) bi lahko 
resda dobili kaj dosti slabšega. A problem je v tem, da 
so na voljo tudi mnogo boljše alternative. 


O Električna puška je videti impresivna, a je nekoristna. Tako kot 
babina sposobnost teleportiranja, ki jo uporabiš natanko enkrat. 


vive Ž poči: 

ledano z razdalje ljubitelji masovščin nimamo 
razlogov za nejevoljo. Od megastičnega uspe- 
ha WoWa dalje se zdi, da je klepanje iger s 
stalnimi svetovi hobi vsake malo večje garaž- 
ne firme. Nove MMOje dobivamo po tekočem traku, z 
najmanj enim naslovom velikega kalibra letno. A pod- 
robnejši pogled razkrije, da je industrija spletščin v 
žalostnem stanju. Večina izdanih špilov je nedodelanih 
ali prepredenih s hrošči, medtem ko se težko pričako- 
vani 'hiti' po vrsti izkazujejo za strahopetne v svoji nei- 
novativnosti in so posledično zlajnani še pred priho- 
dom. Igralci smo se tako znašli v čudnem položaju, ko 
imamo WoWa polno kapo, šal in rokavice, a se vedno 
znova vračamo vanj, saj boljšega preprosto ni. 
Obliž na rani bi lahko bil NCSoftov Aion, najbolj ogo- 
varjan masovnjak letošnjega leta. Za razliko od Cona- 
na, Warhammerja in ostalih polpreteklih težkokate- 
gornikov na njem ni nič skrivnostnega. Igra je v Aziji 
na voljo že od lanskega novembra in se je med pošev- 
nookimi izkazala za veliko uspešnico. To pa seveda 
ne pomeni, da jo enako topel sprejem čaka na zahod- 
nem trgu, saj so nam igralne navade rižojedcev tuje 
kot posladki iz živih meduz. Dobro torej, da se NCSoft 
na podlagi prejšnjih izkušenj tega zaveda, saj so do- 
datno leto porabili za kakovostno prevajanje, prilaga- 
janje vsebine in dodajanje kvestov. 
Prvi vtis je nedvomno pozitiven, kajti pozna se, da na 
Aionu niso šparali. Privlačna je že osnovna zgodbovna 
umestitev, v kateri zaman iščeš dodobra zguljene vi- 
lince, škrate in orke. Namesto tega nam Korejci servi- 
rajo povest o svetu Atreia, ki je po vojni razklan na 


svetlo in temno stran. Obe poseljujejo nesmrtna krila- 
ta bitja z imenom daeva - po domače dobri in malce 
manj dobri angeli. Krilateži se udarjajo za nadzor nad 
osrednjim delom planeta, ki je bogat s pomembno 
substanco aether. Tam pa štrene meša tretja, zaenk- 
rat neigralna zmajasta frakcija Balaur. Fabula ni lite- 
rarni presežek, a je zanimiva že zaradi drugačnosti. 
Glede na to, kako težko je iz nič ustvariti privlačen 
fantazijski svet, so poševnooki sanjači opravili soliden 
posel. Aionovo okolje je razdelano, bogato in pre- 
pričljivo, tako da je vživetje zagotovljeno. 

Na svoj račun bodo prišli tudi esteti. Orodje za stvari- 
tev likov spada med najbolj podrobna. Azijski priokus 
je sicer nezgrešljiv, toda sistem z neštetimi drsniki 
omogoča stvaritev vsakršnega videza. Natančno nas- 


a 


tavljanja oblike oči, debeline nosu in širine bokov spo- 
minja na doslej nepreseženo mehaniko iz EVE Online. 
A kjer slednja pogosto proizvaja zajebane, utrujene fri- 
se, Aionovi bolj spomnijo na C. Ronalda in Adriano Li- 
mo. Publiki to očigledno ugaja, saj sem se po spreho- 
du skozi mestno središče samih manekenov s svojim 
brazgotinastim pritlikavim bojevnikom počutil res uni- 
katnega. Igralnih klas je drugače osem, s tem, da so 
na začetku na voljo štiri osnovne smeri. Iz maga po 
desetem nivoju zrasteta coprnik in gospodar duhov, iz 
duhovnika zdravilec in pretepaški pevec, izvidnik da 
ašašina ter lokostrelca, medtem ko bojevnik postane 
gladiator ali templjar. Tak pristop je idealen za igranje 
s poklici, saj da možnost za spoznavanje osnovne me- 
hanike izbrane smeri in močno olajša končno odloči- 
tev. Škoda torej, da so poslanstva tako predvidljiva in 
nevzburljiva. Že res, da je sveta trojica bojevnika, ra- 
nocelca in maga v fantaziji neogibna. Toda od samos- 
vojih vzhodnjakov sem pričakoval več raznolikosti. Ne 
pa, da izkušenec še pred izbiro klase natanko ve, ka- 
ko se bo igrala. Prilagajanja zahodnemu okusu ni tre- 
ba vzeti tako dobesedno, pišuka! 

Nasploh je predvidljivost poglavitna hiba velikega de- 
la Aionovih tvornikov. Vzemimo za primer bojevalni 
sistem. NCSoftovci so, tako kot 95 odstotkov ostalih 
podjetij, za osnovo vzeli desetletje star EverOuestov 
pristop s samodejnim kloftanjem in posebnimi udarci, 
ki jih prožijo bližnjice s tipkovnice. Spremenili so ga 
minimalno, in sicer z vključitvijo zaporedij. Osnovni 
zamahi tako odklepajo verige do štirih posebnih 
veščin, ki jih praviloma zaključuje razturaška superca. 
S tem ne bi bilo nič narobe, če docela istega oziroma 
še malce naprednejšega sistema ne bi vseboval že 


Softiči po forumih jokcajo, da je kazen za smrt v Aionu pretirana, kajti špil te udari po izkustve- 
nih točkah. Za take mehkužce imam tri besede: Ultima Online, bičiz! 

Obe glavni mesti sta arhitekturna presežka 
in se vanju rad vračaš. Pazite se le nepopisne 
gužve, zlasti morja osebnih trgovin, kijih lahko 
po tradiciji vzhodnjaških masovščin postaji 
vsak igralec. — 


prastari Dark Age of Camelot. Glavni prispevek Aiona 
k bojni mehaniki v masovščinah je tako umaknitev, 
bolje rečeno skritje globalnega časovnika. Ta v War- 
craftu in kompaniji preprečuje prehitro nizanje udar- 
cev, dočim je v Aionu problem rešen z animacijami. 
Dokler se lik ubada s trenutnim ukazom, se požvižga 
na vnašanje sledečih. Posrečeno, a malenkostno. Z vi- 
dika osnovnega kloftanja je Aion tako nazadnjaški in 
ne dosega Warcrafta ter Warhammerja, da ne ome- 
njam Darkfalla. Povsem možno, da to marsikoga to ne 
bo motilo, saj EOjev pristop deluje in ga ne posnema- 
jo brez raloga. Toda veterani, ki hočejo nekaj svežega, 
bodo gotovo razočarani. 

Nič kaj izviren ni niti način napredovanja. Od WoWa 
naprej so kvesti glavni način razvoja lika in Aion se te- 

ga drži kot Case pršuta. Pristop bo kojci jasen vsako- 
mur: kot mlad junacelj prideš v mesto, se ozreš po po- 
sameznikih z zvezdicami nad piskri in jih pobaraš po 
težavah, nakar naslednjih nekaj ur dostavljaš župce, 
nabiraš flance ter pobijaš lokalno zalego. Poslednja 
zapoved te praviloma pošlje v novo naselbino in tako 
juhej naprej. Je pa res, da je ta plat Aiona zloščena do 
perfekcije in te zlahka posrka v sladko omamo 'samo 
še enega kvesta'. Naloge so resda klasične, a jim na- 
videz ni konca in jih večino opraviš med raziskova- 
njem fantastične pokrajine. Ko prideš v tako fenome- 
nalno okolje, kot je Miraju's Holy Ground, te med zija- 
njem skorajda ne moti, da moraš vnovič pobiti deset 
teh in osem nekih drugih živalic. Povrhu je celoten 
proces neverjetno lahkoten. Nalogodajalci ti v večini 
primerov natanko povedo, kam iti, dočim je za zmu- 
zljive žverce vključen wikipedijski informativni sistem. 
Ta ti ne pove le prebivališča, prehranjevalnih in paril- 
nih navad živali, marveč ti jih celo označi na karti! 


a 

Kion teče na pogonu Cryengine, ki izrisuje Crysis in Warhead. Podoba je temu primerna, z ostri- 
mi teksturami in veliko podrobnostmi. Časi, ko MMOJi niso niti ogreli grafičnih čipov, so mimo. 


Špilte z letenjem seznani po doseženem de- —. " 


setem nivoju, toda pred redno rabo,krilktesčaka 
še dosti nabiranja izkušenj, 
s—, 


"JE 


Postranske kveste lahko praviloma opraviš samostoj- 
no, medtem ko je za rdečenitna odposlanstva od prib- 
ližno 20. nivoja naprej treba zapreči skupino. Zgodbo- 
vni kvesti so kompleksnejši od generične žlahte, s 
čimer so zanimivejši, ter so pogosto ozaljšani z anima- 
cijami. Skupno vzeto je kvestovski vidik Aiona izpe- 
ljan orenk in se od vseh doslejšnjih masovščin najbolj 
približa WoWovemu. 

"Nehaj bluzit in povej kaj o letenju!" Prav, navsezadnje 
smo o tem vidiku med razvojem slišali največ. Po de- 
seti stopnji, ko se lik spomni, da je v resnici nesmrtna 
krilata daeva, je v določenih predelih sveta moč raz- 
prostreti perje in se odlepiti od tal. Občutek med 
frčanjem je super, kar bo potrdil vsakdo, ki je v WoWu 
prigrindal letečneža ali si v Anarchy Online kupil yal- 
maho XL. Iz lufta je Aionov svet videti še lepši in kar 
vabi k podrobnem raziskovanju. Velika škoda je torej, 
da je letenje omejeno na peščico posebej prilagojenih 
področij, med katerimi nista niti glavni mesti. Največji 
del časa, vsaj med razvojem lika, zato še vedno 
preživiš na dobri stari zemljici. NCSoft je s tem zgrešil 
velikansko priložnost, kajti resnično trirazsežna ma- 
sovščina z vsebino na vseh treh koordinatnih oseh bi 
pomenila velikanski korak naprej za zvrst. Tako pa so 
krila večidel zreducirana na omejeno prevozno sred- 
stvo, ki ga pač dobiš avtomatsko, namesto da bi mo- 
ral zanj prigarati goldinarje. 

Perje pride do izraza šele v poznih stadijih igranja, ko 
se začneš udeleževati spopadov v Abyssu. Ta cona za 

medigralske boje in raidovsko sekljanje Balaurjev je 
sestavljena iz kopice lebdečih otočkov, zato je upora- 
ba kril obvezna. Razsežnost Brezna te hitro seznani z 
naprednejšimi mehanikami letenja, na primer traja- 
njem in hitrostjo leta. Po par strmoglavljenih ti posta- 
ne jasno, čemu obstaja trgovec za drage nadgradnje 
kril in zakaj določeni kosi oklepa ter orožij vključujejo 
bonuse za čas in brzino frčanja. Nasploh je Abyss 
svetla točka Aiona in zaenkrat najboljše zagotovilo za 
dolgoživost igre. Masovni medigralski boji, cehovsko 
obleganje graščin, zoperstavljanje brutalnim Balaur- 


Veliki popotnik obišče še en navidezni 
svet. V Atreiji ostane dlje, kot je pričakoval, a na- 
posled nadaljuje romanje. 


vrhunska podoba, tako s tehničnega kot umet- 
niškega vidika v lahkotno kvestovsko napredova- 
nje v dodelano zgodbovno ozadje v Abyss daje 
smisel medigralskim bojem v odličen občutek 
pri letenju v manko inovativnosti na vseh področ- 
jih x letenje bi moralo biti bolje izkoriščeno! 


NCSoft 


Splača se brati kvestovske dialoge, saj se 


namigi in podrobni napotki dostikrat ne prene- 
sejo v žurnal. 


jem in njihovim letečim utrdbam ... Takih stvari se ne 
naveličaš zlahka, posebej če so izpeljane tako dobro 
kot v Aionu. Warcraftova bojna polja v primerjavi z 
Breznom izpadejo smešno omejeno in le upam lahko, 
da bo NCSoft redno nadgrajeval izkušnjo. 

Na kraju lahko rečem, da je Aion varen nakup in vre- 
den začetnega stroška 40 EUR ter trinajstih evrov na- 
ročnine mesečno. Špil je razsežen, bogat in spoliran. 
Sam sicer ne morem mimo tega, da je tako ziheraški, 
in vem, da bo sličnega mnenja še marsikak starosta. 
Toda vas mladcev naj to ne moti - dajte mu priložnost! 


IGROVJE 


XII Gentury — Gold Edition 


tudio Unicorn je XII! Century 
izdal že lani, ravno v času sod- 
obnika Crusaders: Thy King- 
dom Come (J182, 55). A ker 
gre za obskurno ukrajinsko hišo, za- 
deva iz tamkajšnje divjine ni pokuka- 
la vse doslej, ko je prispela Zlata iz- 
daja. Ta združuje prvenec Death or 
Glory in dodatek Blood of Europe. 
Škoda, da je nismo videli že prej, saj 
gre v brk standardnim predsodkom 
do vzhodnjakov za dobro igro. 
Postavljena je v, kdo bi si mislil, 13. 
stoletje, plus minus nekaj desetletij. 
Torej v čas, ko so širom Evrope pozi- 
rali vitezi v masivnih oklepih in je o 
usodi narodov odločala težka konje- 
nica. Naslov bi lahko po slikah hitro 


zamenjali z Medieval: Total War,kije $. 2... 


bil avtorjem brez dvoma navdih. Ven- 

dar tokratni izdelek, tako kot Crusa- 

ders, nima strateškega dela, temveč je omejen na 
realnočasovna vojskovanja. Gre za zbirko bitk, ki jih 
je v enoigralstvu skupaj z uvajalnimi 41, razporejene 
pa so v sedmero kampanj. V posameznem sklopu sp- 
remljamo enega od velikih vojskovodij: branimo an- 
gleško krono v času Magne Carte in Sveto rimsko ce- 
sarstvo s Frederikom II. ali na mongolskih sedlih na- 
padamo z vzhoda. Križarske vojne boste tu iskali za- 
man, a nemara je to celo dobro, saj je kontekst name- 
sto tega osredotočen na manj znane bitke med mno- 
žico srednje- in vzhodnoevropskih kneževin, ki so na 
splošno po krivici deležne manj pozornosti. 

Bitke slonijo na zgodovinski osnovi in ker ni strateš- 
kega dela, smo na začetku vedno soočeni z razpore- 
dom soldatov. (Igra poleg tega premore dva ducata 
večigralskih bojnih polj, kjer si moremo vojsko izbrati 
sami). V vsak spopad nas uvedeta razlaga ozadja in 
oris taktičnih možnosti, toda postavitev vojske je vse- 
lej v skladu z zgodovino in je zakoličeno nespremenlji- 
va. Naša volja pride do izraza šele, ko se dogajanje že 
požene. In tedaj XIII Century res zaživi. Že na prvi po- 
gled, kajti pozdravi nas pisana množica vojščakov, 
odetih v prepričljive cunje in oklepe ter s plapolajoči- 
mi praporji nad beticami. Z odmikanjem pogleda se 


nemara preveč očitno vidi, da grafični pogon niža na- 
tančnost izrisovanja in animiranja mož, drugače pa 
delo opravi z odliko. Roji puščic spreminjajo lično po- 
stavljene vrste v krvavo brozgo, medtem ko na drugi 
strani soldatje previdno dvigujejo ščite v bran, a že jih 
nalet konjenikov kot macola zabije v prst, da se sulice 
lomijo in čelade letijo naokrog ob udarcih kopit ter 
mečev. 

Lepa podoba na srečo ni sama sebi namen, ampak je 
podlaga za enega najbolj podrobnih bojnih sistemov. 
Vmesnik ponuja vse, kar od tovrstnih iger pričakuje- 
mo, torej nastavljanje formacij in obnašanja posa- 
meznih enot, prikaz morale in podobno. Soldatje po 
maratonu v oklepih čez bojišče ne bodo več poskočni, 
tako kot ne bojeviti, če bodo sulice vanje štrlele iz 
vseh smeri. Teren, po katerem lazimo, ima znaten 
vpliv, prav tako vreme, ki utegne razmočiti zemljo in 
težke konjenike ugrezniti v blato. A to je šele začetek. 
V studiu Unicorn so očitno zbrani ljudje, ki se jim Total 
War niti slučajno ni zdel dovolj 'hardcore'. Če torej v 
XIII Century zapeljemo kurzor čez enoto, se pokaže 
obširna razpredelnica z množico statistik, ki tam niso 
zaradi lepšega, temveč vplivajo na izid. Morala ima 
ogromno vlogo in sem ter tja lahko kako enoto pože- 


nemo v beg zgolj s tem, da v preša- 
no šunko predelamo sosednjo vrsto 
ali se jim približamo iz treh smeri. 
Rekruti bodo tekali vsak po svoje, 
medtem ko se bodo izurjeni kopjani- 
ki premikali kot falanga. V ločenih in 
večigralskih nalogah, ki povečini 
uporabljajo prirejene karte iz kam- 
panj, lahko večino od omenjenih pa- 
rametrov, kot so oklepljenost in izur- 
jenost, zelo podrobno nastavimo. 
Pobentil bi edino nad vremenom, saj 
se ne da začarati, da bi se vsul dež. 
Še Kitajcem to danes uspe. 
Med glavne pomanjkljivosti štejem, 
da pretežno korakamo po travnatih 
planjavah z zaplatami gozdičkov in 
manjšimi vasicami. Obleganj gra- 
ii dov je namreč zelo malo, tista, ki so, 
o igral pa so narejena odločno preveč po- 
vršinsko, saj oblegovalnih naprav ni. 
Želel bi si tudi bolj vzdušnih kampanj z več stranskega 
dogajanja, saj včasih dobiš občutek, da so bitke pre- 
malo povezane. Sovražna umetna pamet je solidna, ni 
pa nič posebnega. Kakor je še standardno za te vrste 
igre, je mestoma briljantna, spet drugič dela blesarije. 
In za konec - govor ni na visoki ravni in sem in tja je 
čutiti nekaj amaterizma. Tudi zaradi hroščatosti, če- 
prav ta ni taka, da bi uničevala izkušnjo. A temu nav- 
zlic je XIII Century: Gold Edition zelo dobra srednje- 
veška taktična strategija, ki na Steamu povrhu stane 
borih 21 evrov. To je ob zvrhanem spisku bojišč in 
najboljših bojih po Total Waru zelo ugodno. 


v tridesetkilskem oklepu. Še sreča, 
da ga nosi konj. Bogi konj. 


globina v prepričljivost v lepa po- 

doba v veliko bitk v brez resnih 

obleganj in strateškega dela 
kupček nerodnosti ter hroščev 


Unicorn / 1C Company 

Pro Evolution 
Soccer 2010 


ogomet je čudna zver, na zelenici ima svoj 
kvartir. In vendar je bila za deveti Pro Evo do 
dneva izida pomembnejša bitka, ki jo je Šingo 
'Seabass' Takacuka, producent in glavni mož 
v vratih dolgoletne Konamijeve serije, bojeval v medi- 
jih. Lanske verzije v primerjavi z EAjevo konkurentko 
Fifo ni bilo moč označiti za nič drugega kot debakel, 
zato je bilo treba razočarane pristaše niza pomiriti. In 
jih prepričati, da velja vztrajati ter proti upanju upati, 
da zmore novi PES premagati upadanje kreativnosti, v 
katerega je franšiza zapadla po letih nesporne domi- 
nacije. Sizifove naloge se je Šingo tokrat lotil na način, 
ki je dejansko obetal. Za spremembo se je odločil 
omejiti gobcanje o vedno znova revolucionarnem na- 
predku, ki se za takega ni nikdar izkazal, in je s sode- 
lavci raje z vso resnobo ter najboljšimi namerami pri- 
sluhnil pritožbam zagretih pristašev bivšega fuzbal- 
skega monarha. 
In? Je kaj zaleglo? Hja, če bi moral soditi le po spre- 
membah v igralnih modusih in elementih, ki jih skri- 
vajo grafično dodobra predrugačeni meniji Pro Eva 
2010, bi skorajda lahko odpisal skepso, ki se me je 
držala v mesecih pred izidom. Dobro, licenčna pokri- 
tost je ostala na nivoju one iz prejšnjih edicij, kar po- 
meni, da se z uradnimi imeni, grbi in ostalimi pritikli- 
nami ponašajo samo moštva iz italijanske, francoske 
ter nizozemske lige. Španska in angleška sta spet za- 
stopani polovičarsko, dočim na spisku najdemo stan- 
dardne štiri ducate z vseh vetrov zbranih ekip iz manj- 
kajočih državnih prvenstev. Urejevalnik postav in no- 
gometašev je dalje slično vseobsežen kot lanski, 
dočim injekcije svežine ni bila deležna niti trenažna 
sekcija, ki ostaja boleče osnovna. 
Do sem klasika, ampak brez panike. PESjani večino 
časa itak preživimo v obeh poglavitnih enoigralskih 
modusih. V načinu become a legend, koder ustvarimo 
mladega upa in ga v obsežni karieri poskusimo pripe- 
ljati na fuzbalski Olimp, je piš svežine majhen. Kul je 
recimo to, da je na zaslonu, kjer po srečanju uzremo 
prejeto oceno, zdaj prisoten indikator trenerjevega od- 
obravanja. Ta nam pove, kdaj približno lahko pričaku- 
jemo selitev iz tribune v prvo postavo trenutno zasto- 


Community, je prijetno presenečenje. Udeleževati se je moč tudi urad 


panega kluba. Drugi razveseljivi element pa je 
vključitev Lige prvakov in tekmovanja UEFA Europa 
League (bivši Pokal UEFA) med mednarodna tekmo- 
vanja, ki se jih sčasoma udeležimo med individualnim 
službovanjem. 

Slednje velja tudi za osrednji modus master league, ki 
je, hozana!, dočakal prepotrebno prevetritev in s tem 
naredil zanimiv korakec v smeri proti čistokrvnim me- 
nedžerskim naslovom. Na direktorskem stolčku smo 
deležni precej več vsakodnevnega ubadanja z vode- 
njem svojega kluba, saj so po novem v igri pokrovite- 
lji, širši kader (glavni in atletski trener, dohtar, opazo- 
valec) ter mladinska ekipa, od koder vlečemo mleč- 
nozobe talente. Način je v splošnem opazno bolj živ- 
ljenjski kot v preteklosti, saj je dogodkov, nad kateri- 
mi nimamo neposrednega nadzora, občutno več. De- 
tajle trgovanja z usnjenimi sužnji moremo denimo pre- 
pustiti skavtu, novinarji vsako leto izbirajo najboljšega 
starocelinskega nogometaša, dočim se naši varovanci 
poškodujejo tudi takrat, ko telovadijo daleč stran od 
stadionskih reflektorjev. In ko smo že pri virtualnih 
treningih - izkušenjske točke, ki izvirajo od tam, lahko 
vlagamo v specifične razvojne panoge (strel, podaja, 
preigravanje, obramba, telesna pripravljenost, vratar- 
ske sposobnosti) športnikov ali pa se odločimo za 
specialistično vadbo. Ta poseg naše zvezdnike prisili, 
da se bodisi naučijo igranja na novi poziciji, bodisi po- 
stanejo bogatejši za eno ali več 'veščinskih kart'. 

Kaj to biti, vprašate? Sestavni del pritiklin, ki se tičejo 


lansko ni bistveno napredovala. Sotrpini denimo a 


alci 


kcije še vedno bi 4 


Nrevojih ligaških oziroma 


pletnih tekmovanj" Ki se s )ostavko 
redno prireja Konami. 


mešetarjenja po novem taktično-strateškem meniju 
pred srečanji in med njimi. Bistveni novoprišleki so tu 
tri. Prvi so omenjeni kartončki, s katerih vklapljanjem 
in izklapljanjem sedaj še natančneje določamo ob- 
našanje članov svoje posadke. V kategoriji pozicijskih 
najdemo take, ki igralcu zaukažejo slepo siljenje proti 
nasprotnikovemu kazenskemu prostoru, zgodnje kro- 
se, poudarjeno streljanje z večje razdalje ... V okviru 
spretnostnih nasprotno najdemo izkaznice, s katerimi 
atletom omogočimo oziroma prepovemo izvajanje iz- 
branih naprednih žogobrcarskih manevrov. Če imamo 
v ML-moštvu recimo izredno hitrega napadalca, ki pa 
ima namesto spodnjih okončin dva hloda, mu lahko z 
ustreznim treningom privzgojimo talent izvajanja Ro- 
naldinhove elastike ali Zidanove versajske rulete, po- 
večamo daljavo meta pri izvajanju stranskih outov in 
slično. Res je sicer, da pri tradicionalnem igranju Pro 
Eva, kjer nam je avtomatično dodeljen nadzor nad 
špilerjem, ki sprejme okroglino, dosti tega igračkanja 
izgubi na vrednosti. Zato pa pride bolj do izraza, če se 
odločimo za docela trenerski pristop in krmilo prepu- 
stimo računalniku. 

Karte potemtakem opredeljujejo sposobnosti in men- 
taliteto posameznikov, medtem ko se druga dobro- 
došla taktična opcija tiče obnašanja moštva kot celo- 
te. To so timski stili, kjer s pomikanjem drsnikov (ka- 
ko ironično!) od vrednosti 0 do 100 podrobno upra- 
vljamo z mehanikami, kot so stopnja izvajanja presin- 
ga, kompaktnost ekipe, vztrajnost držanja vodoravne 
obrambne črte in napadalnost. Jap, podobno temu, 
kar smo počeli že prej, le da so možnosti zdaj nekoli- 
ko bolj obsežne, nazorno prikazane z grafikami in 
opazne, ko stopimo na trato. S tega vidika je intere- 
santna tudi tretja sveže pečena postavka, globalna 
ocena igralcev, čeprav se zdi, da so jo avtorji vpeljali 


prečili izkoriščanje vrhunskih nogometašev na pozici- 
jah, za katere v resničnem svetu nimajo kompetenc. 
Nihče nam sicer ne prepoveduje, da Interjevega des- 
nega beka Maicona postavimo v vlogo čistokrvnega 
sredinskega vezista, saj je v teoriji dovolj uren, posta- 
ven in tehnično podkovan. A zdaj bomo morali o smi- 
selnosti take poteze dobro premisliti, saj se lahko 
skupna vrednost brazilskega asa v tem primeru zniža 
za trideset in več pik. Skratka, z možnostmi v preno- 
vljenih taktičnih menijih so se Konamijevci kljub man- 
ku vpeljave epohalnih novosti kar izkazali. Škoda le, 
da je šel rakom žvižgat nadvse priročni šestkotni graf, 
s katerim je bila primerjava temeljnih sposobnosti us- 
njebrcarjev pasuljsko preprosta. Čemu so ga odstrani- 
li, ve le Seabass, 


C utrujajoči angleški komentar je prva stvar, ki jo gre utišati. Bolje bi lahko 
bilo izpeljano tudi ponavljajoče se oglašanje tifozov s tribun. 


| sodniki so pri piskanju pra oltancna položaja nezmotljivi. Pri dodeljeva- 


nju kartonov manj, pri kaznovanju nizkih štartov umetne pameti pa .. 


Zdaj vas kakopak zanima, kaj so Konamijevci ušpičili 
tam, kjer najbolj šteje. Pri občutku drugačnosti, ko se 
končno preselimo na zeleni pravokotnik, to je. Pojdi- 
mo lepo po vrsti, kot so hiše v Trsti. Začenši pri podo- 
bi. Je izpiljena, kot je na konzolah Fifina? Eh, to glih 
ne, vendar gre zabeležiti ostrejše teksture in lepše 
osvetljevanje ter pohvaliti frisno oblikovanje večine 
zvezdnikov. Gremo naprej. Izvajanje kotov in prostih 
strelov ... Njet, opet se ni spremenilo kaj prida. Dru- 
gače je pri streljanju enajstmetrovk, kjer se sistem 
osredotoča na tempo. Dlje kot držiš prst na gumbu za 
udarec ali smer, višji je strel oziroma bliže levi ali de- 
sni stativi leti žoga. Všečno. 

Kaj pa občutek pri gnanju poligonskih skupkov po 
travi? Zdi se, da je bilo glavno vodilo letošnjega pilje- 
nja fuzbalske srčike, ki je še vedno dobro znana stara, 
omejevanje delnega občutka arkadnosti. Tistega ob- 
čutka, ki je v prejšnjih verzijah izhajal zlasti iz kirurške 
natančnosti pri sprejemanju in oddajanju žoge ter na- 
spidiranega vrtenja igralcev okrog lastne osi. Po eni 
strani so te zamere z dodelanim, upočasnjenim nabo- 
rom animacij odpravili. A kaj, ko so pri omejevanju 
prešli meje dobrega okusa in zapadli v drugo skraj- 
nost! Pri nelinearnem gibanju z žogo med stopali 
možje pod našo kontrolo tako izgubljajo čisto preveč 


| S a je obsežna, a zamud- 
na. Veljalo bi vključiti več že pripravljenih likov. 


moštnik 2009 


- Ehhh. 


gibalnega momenta, zaradi česar je otresanje tekme- 
cev, ki nas oblegajo, moreče sitno. Podobno ima dva 
obraza pošiljanje usnja do sotrpinov. Sveže telesne 
geste sicer pripomorejo k temu, da je podajanje na 
pogled bolj elegantno. Žal pa imajo naši možiclji vča- 
sih peklenske težave pri ustreznem doziranju moči na 
videz povsem elementarnih podaj. Neljuba posledica 
je kajpak takojšnja predaja posesti okroglega usnja. 
Še sreča torej, da PES 2010, zgledujoč se po Fifi 10, 
tako kot slednja igra uvede skorajda 360-stopinjsko 
švigašvaganje, ki nam omogoči, da nasprotnike pre- 
tentamo s finesnim spreminjanjem smeri teka. Ta 
svobodnjaška pogruntavščina se v Pro Evu po upo- 
rabnosti uvršča v sredino med manj vplivno iz pece- 
jaške Fife ter bistvenejšo iz drkališke Fife, saj je obču- 
tek sledenja tirnicam omiljen, a še vedno prisoten. 

Isto menjavanje črnih in sivih las je značilno za umet- 
no pamet. Če bi moral izpostaviti njeno temeljno novo 
lastnost, bi bila to naravnost božanska sposobnost 
predenja mreže na sredini igrišča. Da računalniku 
vzamemo žogo, se moramo poleg na nizke štarte, ki 
so zdaj bistveno manj efektivni, ter presing z dvema 
ali več igralci zanašati na predvidevanje nanizanih po- 
tez silicijevih možganov. Ko igraš proti Barceloni, se ti 
njihovo svetlobno pepčkanje v vezni liniji zdi docela 
pošteno in normalno. A kako to, da imata take vele- 
mojstre podajanja v svojih vrstah tudi FC Smegma in 
NK Ražnjiči?! Tu logike ni. Dalje: če bi bila nasprotna 
moštva enako vsemogočna okoli kazenskega prosto- 
ra in pri tresenju mreže, bi lahko vsaj rekel, da je PES 
2010 zajeban fuzbal. Pa najbrž niso, če sem pri igranju 
na najvišji težavnosti na dvajset tekem v povprečju 
prejel kakih šest golov. In še to večinoma iz prostih 
strelov, pri katerih se v nasprotne izvajalce naseli duh 
Svetega Maradone. Ja, tako precizni so, in to skorajda 
neodvisno od imena na dresu! Drži pa, da sem tudi 
sam zadeval neprimerno več, saj je spuščanje rake- 
tnih udarcev z razdalje spet nekam lažje in vratarji pri 
obrambah enako nihajoči kot prejšnja leta. O sodnikih 
pa nemara več kdaj drugič, ko bom pogruntal, zakaj 


nja penalov in izvajanja trikov obiščite TiTubo. 'Šnits si za Gi ne vzame NA, 


Izvajanje pr vre 


pa si lahko lasti urejevalnik pristostrelnih scenarijev?! 


espremenjeno. A konzo a Fifa10 


le-ti še vedno ne znajo pravilno puščati prednosti, 
kaznovati brutalnih prekrškov, ki jih zagrešimo daleč 
stran od žoge, ter piskati hinavskih, dokazljivo ilegal- 
nih nizkih štartov, ki se jih sadistično poslužuje UP. 
Če se vam zdi, da sem bil z novim Pro Evom prestrog, 
vam dam po svoje prav. Navzlic vsem vpeljanim priti- 
klinam, pri katerih so se Seabass in klapa ušteli, os- 
novni nogometni temelji serije ostajajo dovolj trdni, da 
nas zna špil razveseliti s kopico zanimivih dvobojev, 
ko in če se naučimo živeti z njegovimi novimi čud- 
nostmi. Letošnja master liga je všečna in prepleskani 
taktični vmesnik vsaj funkcionalen, če že ne spekta- 
kularno napreden. Posebej fino je udejstvovanje po 
spletu, ki pa žal zopet podpira le igranje dveh proti 
dvema. Večigralski vmesnik je dodelan, mrežna koda 
spodobna in pozdraviti gre možnost ustvarjenja svoje 
internetne lige, kamor je moč povabiti kolege. Oziro- 
ma bi jih bilo, če ne bi bilo treba idealnih tekmecev, se 
pravi slovenskih PESnikov, iskati s povečevalnim ste- 
klom. Ti so nad serijo zvečine upravičeno obupali ali 
migrirali k boljšemu, izpiljenemu in neprimerno bolj 
organskemu digitalnemu fuzbalu, Fifi 10 na PS3 ali 
xboxu 360 (verzija za PC je neprimerno bolj kilava). 
Le kdo bi jim zameril? Pot do konca črnega tunela je 
še dolga, o padli kralj ... 


'Case prodira, se ogne nagcu in GOOOL!!!" 
Nocoj so mu dovoljene sanje, jutri ga čaka siva 
realnost Pro Eva. 


10 


solidne osnove v spodobna pred- 
stavitev v prevetrena master lea- 
gue v nove taktične postavke v 
spletno večigralstvo v nenavdihnjene nadgradnje 
igralne srčike x močan občutek zastarelosti x 
licenčna beda x konzolna Fifa je dosti boljša x 

forehlight 


aj narediš, če se ti podjetje sesuje v prah, tujec 
pa odkupi licence za vse tvoje dotedanje delo 
in te vrže na cesto? Hja, ustanoviš novo firmo, 
delaš eno leto kot črnec in se vrneš na sceno s 
presenetljivim hitom. Taka je zgodba Runic Games, 
razvijalca, ki je nastal na pogorišču Flagshipa. Ja, ti- 
stih prebežnikov iz Blizzarda, ki so napravili dokaj 
neuspešni Hellgate: London (J172, 70). In če veš še, 
da so v ekipi Travis Baldtreee, avtor preproste dia- 
blovščine Fate, ter brata Max in Eric Schaefer, ključ- 
na moža pri razvoju Diabla in njegovega naslednika, 
je jasno, kaj moraš pričakovati. 
Torchlight je torej akcijski frp izpod prstov ljudi, ki so 
delali prvotni kalup zvrsti, kar se hudo pozna. Igra so- 
dobnejši konkurenci v brk odvrže navlako in ponudi 


so skorajda popolna kopija 
Diabla 2, vključno z nabo- 
roma orožij, med katerimi 
lahko preklapljaš. Pri tem je 
kul, da nabrana roba zase- 
da le en kvadratek v inven- 
tarju. Še bolj kul je, da lah- 
ko kadarkoli pošlješ v me- 
sto živinče, ki samodejno 
proda robo in ti prinese ce- 
kine. Opremo lahko v me- 
stu izboljšaš za plačilo, pri 


čemer obstaja majhna verjetnost, da bo coprnik, ki to 
izvaja, pomotoma izbrisal vse izboljšave. 
So pa veščine nekam popreproščene. Razvojnega 


€ Le kaj bi s fantazijsko igro, v kateri ni zmajskih beštij? Šefovske in elitne 
kreature so narejene prepoznavno ter razporejene z občutkom za tempo. Vidi se, 
da so jih postavljali mojstri tovrstnega početja, bivši Blizzardovci. 


prvinsko izkušnjo, kakršno smo užili v obeh Hudičev- 
cih. Nadstropje za nadstropjem zverin, okostnjakov, 
zlobnih coprnikov, pajkov in ostale tipske golazni ča- 
ka, da jih z besnim klikanjem uživantsko pošljemo 
nazaj v nebivanje, potem pa se z zakladi vrnemo v 
mesto in se okrepčani vrnemo mesarit. Razlog za po- 
šastno okužbo ni nadnaraven, temveč se skriva v ru- 
di. Ta kvari vse življenjske oblike, ki so predolgo v sti- 
ku z njo. K čiščenju rudniške nesnage tako pristopijo 
trije junaki: uničevalec (destroyer), ki je posrečena 
mešanica barbara in paladina; izničevalka (vanguis- 
her), specializirana za loke, puške in pištole; ter alki- 
mist, ki je nekaj med coprnikom in druidom. Vsakega 
spremlja živalski partner, ki je lahko volk ali ris. Ta ne 
rabi le kot mula, ampak je sposoben s svojo zalogo 
moči in magije konkretno poseči v boj. 

Temačno vzdušje, grozljive prerokbe, satanski načrti 
so standarden cvetober žanra. A Torchlight ni tak. Je 
prikupno risankast in barvit, pri čemer slog zelo spo- 
mni na prvotni World of Wareraft. Bi znalo koga moti- 
ti, zlasti pisce peticij avtorjem Diabla 3, naj ne gredo v 
to smer. Mene pa spomni na zlate dneve Dragon's 
Laira in mi je luštno. Pogled na dogajanje je ptičji in 
skoraj izometričen, medtem ko pogleda ne moreš vr- 
teti, le približaš ga lahko. Temnice pa se generirajo 
naključno. Oboje so naredili namenoma, da se res vi- 
di vrnitev h koreninam. Inventar, lastnosti in veščine 


hitro kos. Mano zato potrebujejo vsi, toda velike raz- 


nolikosti kljub temu ni. 


Glavna temnica se razteza 35 nivojev v globino, kar 
pomeni kakih 15 ur igranja. Na voljo so tudi stranski 
kvesti, ki jih od trgovca kupimo v obliki kart oziroma 
nam zaslužkar odpre portal do prostora s posebno 


dragocenostjo in močnejši- 
mi zlobniki. Ko opravimo z 
glavno nalogo, se odklene 
neskončno brezno po siste- 
mu kolji, dokler zdržiš, ki se 
sproti ustvarja na novo. A 
bolj zabavno se je upokojiti. 
V tem primeru novemu liku 
zapustimo kos opreme, ki 
se mu statistike izboljšajo, 
zahteve pa zmanjšajo. Po 
nekaj generacijah dedova- 
nja dobi tako krepelo ali 
cunja res legendarne last- 
nosti. Če z enim likom na- 
letite na fino cepanico za 
drugega, je rešeno tudi to, 
saj igra pozna skupno skri- 
njo. Skratka, vse je podre- 
jeno enostavnosti in zabav- 
nosti. Kar dokazujejo tudi 


Ka ad dv: 


l 


g Epic Leather Mantle 


€ stripovsko risankasta podoba se na prvi pogled zdi otročja, a ti kmalu 
zleze pod kožo. Herojska fantazija mora imeti predvsem stil, ne realizma. 


strojne zahteve, saj je v Torchlightu moč uživati celo 
na netbookih, datoteka pa meri skromnih 500 mega- 
bajtov. 

Izjemno kratek čas razvoja (manj kot leto dni) se po- 
zna po nečednih hroščih. Ti segajo od mestoma dol- 
gega včitavanja do enostavnega podvajanja predme- 
tov v inventarju in neskončnih čarobnih izboljšav, ki 
te naredijo malodane nesmrtnega. Že brez tega je igra 
lahka in cilja predvsem na občasneže. Izkušenim av- 
torji kar sami priporočajo izbor najtežje stopnje izmed 
štirih, hkrati pa aktivno delajo na popravkih. Prav ta- 
ko ni večigralstva, ki je v tovrstnih izdelkih norma. 
Vseeno pa je špilič zelo priporočljiv za ljubitelje Diabla 
in nezapletenih akcijskih frpjev, zlasti ker na Steamu 
stane piškavih 15 evrov, na uradni strani Torchlight- 
game.com pa še nekaj evrakljev manj. Za ceno pice 
in karte za kino dobite polno dozo staromodne kliko- 
tave frpjske zabave. Kar je Doomu Serious Sam, to je 
Diablu Torchlight. Na najboljši način. 


drevesa ni, so le tri us- 
meritve, ki se odklene- 
jo, ko dosežeš določen 
nivo. V vsako je moč 
vložiti največ deset 
točk, skoraj polovica 
pa jih je skupna vsem 
likom (dvojno vihtenje 
krepel, mojstrstva ra- 
zličnih čarovnij ...). In 
tiste, ki so likom la- 
stne, jim ne dajo velike 
raznolikosti. Pištoljer- 
ka ima na voljo pasti 
in posebne strele ter 
coprnije, alkimist lah- 
ko prikliče goleme in 
proži močne energij- 
ske curke, barbarove 
tehnike so predvsem 
usmerjene v hitro čiš- 
čenje gneče, ki ji meč 
ali sekira nista dovolj 


Radostno klanje vrne v čase, ko je 
Peklenščka igral po sedemnajst ur skupaj! 


lahkotnost pošastnega genocida 

vseobsegajoča prikupnost v stroj- 

na nezahtevnost v nizka, nizka ce- 
na v izkušencem bo prelahka x poenostavljene 
veščine s zlorabljivi hrošči x brez večigralstva 


Runic / Perfect World 


€ Zakladi in nova oprema dobesedno dežujejo. Prav zanimivo, da taista 
reč, ki je skorajda pokopala Dungeon Siege, v Torchlightu moti le malo 
špilavcev. No, saj so našli druge stvari za pritoževanje. 

eliki skalni kanjoni, osmojeni ostanki civiliza- 
cije, tuljenje sestradane zverjadi čez planjave. 
Mi pa z nogo na pedalu madmaxovskega st- 
roja in ritjo na nitru. Ja, prvoosebna streljanka 
Borderlands nas spet pahne v postapokaliptično 'idi- 
lo', čeprav je Zemlji kruta usoda prihranjena, saj ko- 
lovratimo po samosvojem planetu Pandora. Ni sicer 
jasno, ali je to zaplato kamenja nekje bogu za hrbtom 
dejansko kaj hudega zadelo. A to je postranskega 
pomena. Pandora z opustelo puščobo, ob kateri Doli- 
na smrti izgleda kot umetelno negovan vrtiček, ni pri- 
jazen kraj. Ravnem vladajo krdela gnusob, ki so vse 
po vrsti meso- ... ne, človekojede. Če se izmuznete 
njim, pa vas začopati horda banditov. Tudi oni mora- 
jo jesti. 

Mejna področja bi bila kaj lahko puščobna tudi izku- 
stveno, a se po zaslugi izjemnega videza temu ogne- 
jo. Prvoosebna streljanka Borderlands se od žlahte 
razlikuje že po risankasti zunanjosti. Tehnologija cel- 
shading, ki nepridiprave spremeni v postave iz lepen- 


O hvtek, v katerega lahko sedemo, je samo ene sorte, 
nadenemo pa mu mitraljez ali raketomet. Za kaj 


obširnejšega bo očitno treba počakati na Rage. 


gr 


e Claptrape enostavno moraš vzljubiti. Nekaj simpatično nedolžnega je na 
napravi, ki urno pridirja do tebe in ti s prešernim zanosom odžebra vas ogla- 
sna sporočila, ki se jih je naučila prejšnji dan. Samo plesat pa ne znajo. 


orderlands 


ke, vse od Team Fortressa 2 ni bila videti tako fanta- 
stična. Sem in tja imamo zaradi vajenosti 3D-detajlov 
iz drugih naslovov probleme z zaznavanjem globine 
slike. A ni hudega, saj so avtorji nadgradili tudi sis- 
tem osvetljevanja, ki s sencami dobro označi, kje v 
prostoru je kaj. Rezultat je slikovita stripovska okoli- 
ca, v katero se je izjemno lahko potopiti. Zlasti, ker se 
za risbicami nemalokrat skrivajo hecna bitjeca. Okej, 
ne morem reči, da Pandora kipi od živahnosti, saj je 
mestec malo in njihove štorije so globoke kot članki 
iz črne kronike. So pa avtorji uporabili marsikatero 
domislico, ki nam Obrobje pusti v lepem spominu. 
Simpatični roboti 'claptrapi', ki so križanci med Mar- 
vinom iz Štoparskega vodnika ter Wall-Ejem in so lo- 
kalna delovna sila, banditi, ki so taki, kot da bodo s 
sekiro prej uspeli zaštihati sebe kot nas in ki ob kri- 
tičnem zadetku izginejo v slapu rdeče barve ... Manj- 
ka samo še kak 'KAPOW!!!' v oblačku. Ne, Border- 
lands se ne jemlje resno, raje samozavestno jezdi na 
mitologiji Divjega zahoda, pomešani z znanstveno 


.:... 
sot kO) ie, 
ki tevcvež 


ban —— 


fantastiko, z razžarjenim peskom pod podplati ter vo- 
njem po krvi v nosnicah. In plazemskim kanonom v 
rokah. 

Tu nastopimo mi. Že na štartu je jasno, da se špil od 
običajnega kalupa nažigačin odmika tudi igralno, saj 
gre v smer frpjk. Izberemo namreč enega od štirih li- 
kov, ki hkrati pomenijo različne poklice. Ti niso toliko 
vsaksebi kot v fantazijskih igrah, na primer coprnik in 
pretepač, a vendarle. Najbolj osnoven lik je soldat, 
vešč avtomatskih pušk in šibrenic, njegova speciali- 
teta pa je rojevanje stolpičev, ki zavdajo vsemu, kar 
leze in gre. Lovec je bolj potuhnjene sorte in se na- 
sprotnikov rad odkriža z ostrostrelskimi puškami, za 
nameček pa v žepu nosi velikega ptiča, ki izkljuje oči 
sovragom, če ga užalijo. Čisto zares. Sirena je edino 
ženšče na spisku in se zmore zakriti pred nasprotniki, 
da jih lahko špikne od zadaj. Poslednji je gorostasen 
divjak, ki ume bandita spremeniti v žolco kar z golimi 
pestmi, najsi oni drži še tako veliko krepelo. 
Omenjene posebne sposobnosti so razen različnih 
vrednosti zdravja edina resna svojskost posamezne- 
ga lika in edini 'urok'. Jih je pa moč nadgrajevati, da 
dobijo dodatne učinke. Vojakov stolpič lahko na pri- 
mer obnavlja zdravje ali strelivo, lovčev sokol pa 
onesposablja sovrage in prinaša dodatni plen. Spos- 
obnosti se nadgrajujejo skozi trojno drevo, v katerega 
z nabiranjem stopenj vlagamo točke. Ob doseženi 
končni, petdeseti stopnji je moč zapolniti slabo polo- 
vico drevesa, zato se lahko liki precej razlikujejo. Fi- 


Kopico pen kra ga 

€ Poleg pušk imajo samosvoje lastnosti tudi ročne 
granate. Segajo od takih, ki kradejo zdravje, do v zrak 
skakajočih in teleportirajočih se. 


S Vsaka od zverc v divjini ima šibko točko. Te zelim se da s streli v gla- 
vo dezorientirati, da pokažejo ranljivi zadek. Mutantske pse po drugi plati ci- 
ljajte v gobec, ko renčijo na vas. Kritični zadetki zajamčeni. 


november 2009 


no je, da je mogoče usmeritev z majhnim denarnim 
vložkom enostavno spremeniti. Poleg levelanja, ki 
nam dostavlja točke in veča zalogo zdravja, ima svo- 
jo izkušenjsko lestvico tudi vsaka od različnih skupin 
orožij: pištole, revolverji, brzostrelke, avtomatske 
puške, šibrenice, snajperice, raketometi, nezemelj- 
ske krepalice. Cepanice postajajo z rabo vedno bolj- 
še, zato se je pametno usmeriti v vihtenje samo ne- 
katerih skupin. Posvečanje pozornosti temu delu je 
ključno, saj je učinek boljše puške boleče viden. Bo- 
disi na mutantu, ki se hipoma spremeni v kos prelu- 
knjanega mesa, bodisi na nas, če veliko pošast na- 
skakujemo s pihalnikom. 

Boj je kljub frpjski naravi striktno strelske narave, saj 
hodimo okoli in rešetamo kot v klasični dumačini, le 
da kritičnim zadetkom vladajo frpjske verjetnosti. 
Bolj kot je lik izvežban, več dodatnih učinkov bodo 
imeli zadetki in huje bodo poškodovali različne dele 
teles. Če boš koga zadel v glavo, pa se bo avtoma- 
tično štel headshot. Pri slednjih rdeča tekočina šprica 
vsenaokrog, dočim nasprotniki niso stoječi kipi, mar- 
več imajo raznolike načine napadanja. Vsaka žverca 
se nas loti po svoje, mnoge se znajo raznoliko izmika- 
ti in skakati v zaklon, dočim banditi segajo od noro 
tekajočih škratov do hodečih tankov. 

Oprema torej predstavlja drugo polovico frpjskega 
značaja Borderlandov. Inventar je enostaven, saj 
imamo poleg največ štirih krepalic v rokah lahko na 
sebi le še energetski ščit, granate in izboljšavo stati- 
stik. Zato na oklepe v desetih odtenkih pozabite. Je 
pa polnjenje nahrbtnika eden osrednjih trikov igre, ki 
ni brez razloga označena za 'FPS Diablo'. Vsakovr- 
stna krama nas dobesedno zasipa in tisti, ki bodo v 
želji po iskanju napravic pedantno gledali za vsak vo- 
gal, bodo krepnili. Od vzhičenja ali utrujenosti, ko bo- 
do odprli petindvajseti zaboj na prizorišču. S predme- 
ti so avtorji že prav pretiravali, saj so gruče petih za- 
bojnikov nekaj vsakdanjega. V njih se skriva par zili- 
jonov različnih pušk, vendar so to le prej navedene 
vrste orožja z različnimi statistikami, kot je moč ali hi- 
trost streljanja. Ni pa vse na prvo žogo in prenekate- 
ro bljuvalo smrti ima zadosti samosvoj učinek, na 
primer eksplozivne naboje in samodejno polnjenje 
magazina. Teh kapric je nemalo in celo po večkrat- 
nem preigranju še vedno odkrivaš novosti, saj je pa- 
danje predmetovja (z izjemo nekaterih nagrad za 
kvestov) naključno. 

Naloge, ki nam jih zadaja prebivalstvo Obrobja, so 
glavno vodilo dogajanja in nam dajejo orientacijo pri 
pojanju po velikih odprtih kartah. Razdalje so znatne, 
a na srečo je tu terensko vozilo, ki si ga lahko omisli- 
mo na določenih točkah. Poleg dirjanja zna ta capine 
pošteno boleti - z ognjem iz pritrjenega orožja ali z 
gaženjem. Karamboliranje beštij je surovo uživantsko 
in je najlepši način, da se jih na hitro odkrižamo. 

Žal pa se začneta sčasoma kazati površinskost igre in 
dejstvo, da gre ta skupek streljanke ter frpja preveč v 
smer World of Warcrafta. Domišljeni in res zabavni 
kvesti so namreč v manjšini, saj je glavnina enosta- 


vrže epske sekirice na odpad. 
Odslej zbira epske mitraljeze! 


zelo zabaven boj v raznolika opre- 

ma v navdušujoča podoba in hu- 

mornost v izviren pristop v fajn 
sodelovalno večigralstvo v duhamorni kvesti 
plitkost likov ter ozadja x le osnove PvP x nerod- 
nosti z nalinijskim sistemom 


Gearbox / Take-Two 

vno nabiralniških, tako v osrednji 
rdeči niti kot ob strani. Podobno 
je z zgodbovnim zaledjem, saj le 
peščica likov premore kaj več od 
simpatične zunanjosti, dočim pri- 
poved ni omembe vredna. Fall- 
outovsko odločanje in vejitve 
zgodbe? Nak. Jačanje lika in is- 
kanje opreme - to je pretežno 
vse, kar počneš. Diablovsko na- 
biranje z barvami označenih pred- 
metov (bela, zelena, modra, vijo- 
lična, oranžna) v kombinaciji z 
odprto karto in nenehno rojeva- 
jočimi se beštijami daje malce 
neprijeten pridih everguestovske 
nalinijščine, čeprav je treba po- 
udariti, da grozne tlake ni. 

Ker so Borderlands očiten žok v 
smer mmorpgja, jim pristoji so- 
delovalno večigralstvo. V svoj 
svet lahko povabimo do tri soi- 
gralce iz kateregakoli poklica. 
Skladno z več špilavci rasteta šte- 
vilo in težavnost nasprotnikov, 
zato postane boj še zanimivejši in 
se timsko delo nadvse izplača. 
Dosti kart ima obliko temnic s 
šefi na koncu in tu se bodo uigra- 
ne skupine imele hudo fino. Ni ga 
čez co-op kolovratenje po planja- 
vah in ropanje nesrečnih bandi- 
tov! Se pa obregam ob nerodni 
sistem iskanja partij. To, da mora 
biti eden od igralcev gostitelj, je 
še razumljiva nevšečnost (pre- 
ostali lahko po mili volji vstopajo 
in izstopajo, le host ne sme z lini- 
je). Toda okornost seznama st- 
režnikov je pod vsako kritiko. Na 
njem ni ne latence, ne podatkov 
o tem, na katerih razvojnih stop- 
njah so liki in pri katerem kvestu! 
Igro je namreč moč po koncu 
osrednje štorije začeti znova in 
kaj lahko na začetku fašete sotr- 
pina, ki je level 35, kar pomeni, 
da boste prejemali dosti manj iz- 
kušenjskih točk. Boj med sodelu- 
jočimi je možen le v posebnih 
arenah in znotraj skupine štirih, 
kar pomeni nič hitrega iskanja 
naključnežev, še manj pa boja 
množice prisostvujočih na velikih 
kartah ali dirk z avtomobili. Ško- 
da. Gearbox sicer pravijo, da bo- 
do v to smer morda šli z dolpote- 
gljivo vsebino, a zaenkrat o njej ni 
ne duha, ne sluha, 

V solo je Borderlands simpatičen 
in bojevalno uživaški naslov, ki 
ga do neke mere kazita plitkost in 
silna osredotočenost na diablov- 
sko nabiranje opreme. (Če ste 
zasvojenec z Diablom, je to za 
vas kakopak plus). Bolj pa zaživi, 
če si najdete soigralca ali tri. Te- 
daj boste v džipih cele dneve dir- 
jali po zaprašenih cestah, s son- 
cem v čelu in vetrom v laseh, ter 
pozabljali na mokroto zunaj. ln ne 
pozabite sneti kadavrov nesreč- 
nežev z odbijačev. Yeah! 

Mr — P vel —<-ria zotasi če 
€ srečevanju starih falotov pri vračanju po kartah se je moč izogniti 
tudi s teleportiranjem, ki ga pridobimo na tretjini igre. 


€ Animacije pogubljenja ne skoparijo z drobovjem/sluzjo/nečim pač. 
Ob kritičnih zadetkih se koščki nesrečnežev raztepejo v vse smeri. 


- Rd Station 
| Alles ogor the Scorpo Turret 
V. regenerate hoahh. 

€ Liki gredo z vlaganjem točk v lastnosti vsak svojo pot. Ne moreš pa 
mimo dejstva, da imajo eno samo posebno sposobnost. 

€ Borderlands so poleg PCja obiskali xbox 360 in PS3. Tamkaj je iska- 
nje soigralcev lažje, imata tudi splitsereen, grafično pa je PC boljši. 


Tropico 3 


rvi Tropico (J94, 85) je bil samosvoja in toplo 
sprejeta upravno graditeljska strategija, ka- 
kršnih smo prej in potem videli malo. Znašli 
smo se v vlogi bolj ali manj skorumpiranega 
voditelja karibske državice v drugi polovici prejšnjega 
stoletja in skrbeti smo morali za uravnotežen razvoj 
očetnjave ter dobrobit hitro pobunjene raje, pedenati 
državni proračun in bogatiti svojo penzijo v švicarski 
banki. Nadaljevanje Pirate Cove (J118, 77) nas je 
vrnilo na isto lokacijo, le tristo let v gusarski preteklo- 
sti, poslanstvo pa je ostalo enako. In kaj prinaša troj- 
ka? Žal samo reciklirano enico. 
Stalnica pri tovrstnih špilih je, da je treba najprej po- 
skrbeti za preživetje podanikov in zdravo gospodar- 
stvo. To pomeni ribičije in plantaže koruze, papaje, 
banan ter sličnega za nahranitev ljudstva. Če kaj osta- 
ne, gre za predelavo oziroma v izvoz. Sledi usmeritev 
v rudarjenje in industrijo, saj se da od končnih izdel- 
kov (nakit, konzerve, pohištvo) iztržiti precej več kot 
od surovin. Ali pa damo prednost turizmu, kar pač 
omogočajo naravne danosti določenega otoka. Ob- 
jekti, ki jih je skoraj sto različnih, so statični in se ne 
razvijajo. Nekatere, recimo tovarne in rudnike, je sicer 
moč minimalno nadgraditi s kakim boljšim strojem, a 
to je vse. Seveda se vsega ne da zgraditi čez noč. To 
je vendarle Tropico. Manjana, ombre, manjana. Čar 


€ ključ do zadovoljstva manj neizobraženega ljudstva je raznolika 
prehrana. Samo s polno ritjo koruznih žgancev ne bodo pohlevni. 


€ Cestogradnja najeda še bolj kot v originalu. Laže je vtakniti nit 


v šivankino uho, kot spojiti ločena kraka ceste. 


igre je ravno v tem, da je treba 
na rezultate čakati, in to moraš 
vzeti v zakup pri postavitvi te- 
meljev stavb, izobraževalnih am- 
bicijah in spreminjanju političnih 
načel. Iz istega razloga denar 
skoraj nikoli ne začne pritekati 
dovolj hitro, zato štartna sred- 
stva zahtevajo silno preudarno 
ravnanje. 

Po drugi strani je treba ves čas 
slalomirati med zahtevami raz- 
ličnih frakcij otočanov (komuni- 
sti, klerikalci, intelektualci, zele- 
ni ...) in plezati v rit velikima 
hladnovojnima silama, ZDA in 
ZSSR. Tu si lahko pomagamo z 
odloki, s katerimi na licu mesta 
uredimo ali vsaj ublažimo dolo- 
čen pereč problem. Praviloma 
niso zastonj. Karneval instantno 
privabi turiste, davek na one- 
snaženje počisti okolje in nav- 
duši okoljevarstvenike, a upo- 
časni ter podraži proizvodnjo to- 
varn, dvojna porcija obrokov pa 
takoj pomiri raz- 
grete glave, a zato trpi izvoz. Načinov, 
kako razjeziti kogarkoli od otočanov, 
je malo morje: slabe življenjske raz- 
mere, nezaposlenost (pozor, službe se 
delijo po spolu!), brezdomstvo, nepo- 
sluh za kaprice, pretirano samodršt- 
vo, napačno zastavljen razvoj, podpi- 
ranje nasprotnih frakcij, prazna bla- 
gajna, neupoštevanje volilnih rezulta- 
tov, neposrečene malverzacije. Ko je 
mera polna, podaniku odpihne plafon 
in postane upornik. Spopadi s prece- 
njeno vojsko in policijo tedaj postane- 
jo neizogibni. Ko število upornikov ni 
več obvladljivo, porušijo vladno pa- 
lačo in igre je konec. Še slabše jo od- 
nesemo, če izgubimo volitve ali če 
podpora katere od velikih sil pade na 
na ničlo. Takrat sledi napad brez mož- 
nosti obrambe in tuto finito v eni se- 
kundi. Če ne igramo v peskovniškem 
načinu, za zmago štejejo izpolnitve 
določenih nalog, na primer izvoz do- 
ločene količine ananasa v danem ča- 
su, izgradnja kakega nepotrebnega 
prestižnega objekta ali zadržanje ob- 
lasti toliko in toliko let. 

Škoda potemtakem, da so omembe 
vredne novosti pretežno omejene na 
glancanje in prilagajanje malenkosti 
občinstvu, ki je zdaj devet let starejše 
in ustrezno zahtevnejše. Pozitivnosti 
so možnost prilagajanja scenarijev, 
petnajst še ne videnih otokov v spod- 
obni nelinearni kampanji (original je 

€ Dolge peščene plaže so kot nalašč za razvoj turizma. Seveda pa v 
bližini ne sme ružiti pristanišče in odplake je treba speljati proč. 


€ Vojaki zahtevajo najboljšo možno nastavitev. Verjemite, nihče se 
noče zameriti soldateski s Tropica. Te takoj zbrcajo v rit. 


imel le osem nepovezanih zapletov) in osvežena grafi- 
ka s prostim pogledom. Za nostalgike so obdržali izbi- 
ro starega načina s statično štirismerno kamero in pri- 
bliževanjem. Nevidenih stavb je za vzorec (garaža, 
dvorec, hotelski nebotičnik), malenkost več je odlo- 
kov (istospolne poroke, jedrski testi) in vodstvenih 
lastnosti (vojni heroj, ksenofob, atlet). Večja je vloga 
cest, saj so otočani z avti pač bolj produktivni. Pred 
volitvami lahko zdaj sami sestavimo predvolilni govor 
in tako spremenimo njihov potek. Pretežno neuporab- 
na novost pa je uvedba fizičnega avatarja predsedni- 
ka, s katerim se lahko prosto sprehajamo po otoku, 
nadlegujemo folk, se posredno udeležujemo bojev 
(prisotnost veča moralo) in kockamo v kazinojih. 

Da se razumemo. Tropico 3 je sam po sebi še vedno 
zabavna in privlačna igra. Oceno mu dviguje tudi ko- 
mični komentator DJ Juanito. Toda igralcem origina- 
la se bo hitro pričelo zehati, razen če ste eden tistih, ki 
ga vsake toliko časa povlečejo iz predala. Tem in lju- 
biteljem zvrsti, ki prvenca niste špilali, bo jasno všeč. 
Ne glede na nizko oceno, ki je tudi posledica tega, da 
gre za bolj kot ne prebarvano enico po polni ceni. 


Tropico tri, kjer pod sončnikom sedi, 
kjer se sladkor, tobak in rum cedi, kjer na pal- 
mah raste sreča. 


tropsko sonce vedno paše v vz- 

spodobna kam- 

panja v preočiten remake x pre- 
posiljevanje franšize 


dušje in humor 


malo novosti 


Haemimont Games / Kalypso Media 


časih se mi zazdi, da kakemu izdelovalcu iger 
pošiljam telepatska sporočila, kako bi njegov 
špil postal res dober. Že res, da se jih na poti 
večina izgubi, toda kdaj pa kdaj pa kako 
očitno le prodre. Recimo k seriji CSI, ki nikoli ni bila 
posebej slaba, vendar se takisto ni dvignila od ostale- 
ga licenčnega pofla. S Smrtonosno nakano, ki je z 
Miamiji in New Yorkom vred nič manj kot sedmi del, 
pa začenja vsaj malo razbijati kalupe, v katere se je 
niz domala prilepil. 
Res je sicer, da blaznih odstopanj ni. Znova prevza- 
memo vlogo novinca v lasvegaškem forenzičnem la- 
boratoriju, kar nam da izgovor, da lahko iz prve osebe 
preiskujemo kraje zločina, zaslišujemo osumljence in 
se igramo z visokotehnološkimi igračkami. Prav tako 
je ob vsakem od zdaj že klasičnih petih primerov pri- 
soten eden od stalne igralske zasedbe iz TV-serije, ki 
daje dobrohotne nasvete ter neumestne komentarje. 
In ja, Grissoma ni več, na njegovo mesto je tudi v digi- 
talni obliki stopil dr. Langston. Takisto se ni dosti sp- 
remenila grafika, morda je celo še slabša. Edini plus 
je to, da ni več omejitev glede ločljivosti. Neizboljšana 
zunanjost je verjetno posledica hkratnega razvoja za 
wii, ki mu sistem v predhodnici ni bil dovolj pisan na 
kožo. So pa zdaj orodja za zbiranje dokaznega mate- 
riala po zaslonu nametana dosti bolj priročno, kar zna 
biti posledica premisleka, kaj je boljše za wiimote. Na 
novo so spisali podigri za ugotavljanje kemičnih 
ostankov in analizo DNK, rokovanje s predmeti je 
enostavnejše. 
Podobno je pri zasliševanjih. Tam ni več vrstic dialo- 
ga, temveč čedno ponazorjene ikonice. Če se za- 
slišana oseba zlaže, nam špil sedaj ponudi dokazni 
material, s katerim lahko njeno nakladanje spodbije- 
mo. Je pa res, da se taisti sistem včasih sproži zato, 
da preiskovalca zmede, saj ti ponudi same napačne 
možnosti, ker potrebnega dokaza še nimaš. Podobno 
je s pomočjo, ki so jo dokaj pametno integrirali v do- 
gajanje. Če se ti zgodi, da obstopicljaš na mestu, boš 
na svoj PDA prejel e-pošto, v kateri ti eden od vetera- 
nov namigne, kaj si utegnil spregledati. Toda dejan- 
sko ti le namigne, tako da imaš še vedno občutek za- 
doščenja, ko kočljivost opraviš sam. Vse skupaj 
Deadly Intent naredi dosti bolj tekoč in hkrati zelo pre- 
prost za igranje, kar gre verjetno zopet pripisati trudu 
okrog wiija. 
Toda ko rešiš primer, velikokrat debelo pogledaš, od- 
kod naenkrat tako nizek rezultat. In tu je glavni štos 
igre. Bistvo naenkrat ni več to, da primer rešiš, ampak 


Da je kemična analiza poštena in logična podi- 
gra postala, smo morali čakati zelo dolgo. Je bilo 
tako težko, Telitale? 

Zakaj forenziki pravzaprav zaslišujejo osuml- 
jence? Ali ni to delo detektivov? Brass, lenoba, 
nehaj čakati na penzijo! 


Doc Robbins je tudi v špilu čisti car. Tokrat so 
mu celo namenili malo večjo vlogo. 


Z Langstonom si ne pomagate kaj dosti. Vraga, 
že v prvem primeru mu pokažete, da ste boljši 
forenzik. Ja, pogrešam Grissoma. 


Se pa zato igračkanje s prstnimi odtisi ni spre- 
menilo od vsega začetka. Mislim, da so slike re- 
ciklirane še iz enice. 


IGROVJE 


Ne postani forenzik, ob kozarčku močnega go- 
drnja . Zlomilo ti bo srce. 


konkreten premik v ocenjevanje ig- 

ralca v počiščen vmesnik v bolj te- 

koče igranje v nevsiljivi namigi 
tokrat zataji štorija x docela linearen potek 


Telltale / Ubisoft 


kako učinkovito to storiš. Že v prejšnjem delu (Hard 
Evidence - Joker 171, 65) smo se spoznali s točkami 
za natančnost, ki jih je bilo moč dobiti tako, da si 
vtaknil nos v vsak kotiček. Zdaj pa sta ocenjevalna 
kriterija še dva: sposobnost in pretkanost. Slednja se 
pokaže pri zasliševanju in upošteva, kako učinkovito 
znaš privijati osumljenca. Ker slednje ni pretirano 
težko, posebej če se v pripor odpravite šele, ko ste si 
na jasnem z vsemi dejstvi, tu ni težko doseči maksi- 
malnega odstotka. Res je le, da obstaja majhna mož- 
nost, da s čim udarite prezgodaj, podpore v dokazih 
pa nimate, in tedaj gre vrhunska prebrisanost po go- 
be. A dosti bolj pasje je doseči najhudejšo učinkovi- 
tost. Ta ocenjuje vaše rokovanje z dokaznim materia- 
lom in nemilo kaznuje vsako napako, kot je primerja- 
nje napačnega vzorca DNK ali prstnega odtisa. Upam 
si reči, da ni človeka, ki bi bil sposoben doseči stood- 
stotno učinkovitost pri svojem prvem igranju. Verjet- 
no tudi ne pri drugem in tretjem, saj se zmotiš res mi- 
mogrede. Temu primerno sem se večkrat zalotil, kako 
špegam v meni s statistikami, če je kako moje dejanje 
točke zbilo. Za nagrado dobimo dosežke (achieve- 
menteawarde), ki so pač dediščina z xboxa in ne od- 
klenejo ničesar posebej dobrotljivega. Morda pa av- 
torji menijo, da je že sama igra dovolj velika nagrada? 
No, telepatsko jim pošiljam, da se motijo. 

Štorijalno izdelek ni na nivoju predhodnic, je bolj ba- 
nalen. Da je v vsaj treh primerih krivec tisti, ki ti prak- 
tično prvi pride pred oči, je osnovnošolsko. Človeku 
se prav stoži po domiselnih primerih iz 3 Dimensions 
of Murder (J153, 74). A v končni fazi bi lahko CSI 
končno umestili v žanr epizodnic, kamor zaradi (še 
vedno ne zadosti) znižane cene do neke mere sodi že 
sedaj, in tako napletli kul pripoved. 

Ne rečem, da Telltale Deadly Intenta niso zastavili 
prav, kajti tehnično mu ne gre več očitati dosti. Sploh 
zdaj, ko so koncept spremenili iz 'ali lahko rešiš pri- 
mer' v 'kako dober detektiv si' in s tem napravili tisti 
odločilni korak, ki jih je končno zbudil iz stagnacije. 
Toda bistvo tovrstne igre in tisto, zaradi česar serija 
na zaslonih vztraja že toliko let, je še zmeraj podajanje 
štorije, in ta mora biti zanimiva. Dajte piscem ko- 
renček ali palico, kajti oni so tisti, ki bodo obvezno 
naslednico dvignili med uspešnice ali jo vrgli v kanto 
za smeti. 


Novi test DNK zbuja tako dobre kot slabe občut- 
ke. Sestavljanje sekvence iz odsekov je sicer lo- 


gično, ni pa najbolj intuitivno. 


petih letih in pol nastane na stotine iger, a 
redkokak mega projekt, kakršen je Dragon 
Age: Origins. Bioware so ga razkrili na sejmu 
E3 2004, v obdobju, ko smo dobili Half-Life 2, 
Doom 3 ter Sims 2, nakar okrog njega niso zganjali 
posebnega hrupa. A že golo obelodanjenje je zados- 
tovalo, da so se vnela srca mnogih ljubiteljev kultne 
frpjke Baldur's Gate 2, katere 'duhovni naslednik' naj 
bi bil DAO. In da so odhtimal stalno plamenela. 
Verjetno ne toliko zaradi špila samega kot zaradi nje- 
govega pomena. Doba zmajev naj bi puščobno kraji- 


začele prevladovati grindaške spletščine in klikotave 
akcijade, obarvala z žlahtnim puščavništvom, epsko 
pripovedjo ter inteligentnim taktičnim bojem. V eni 
malhi se je nakanila prinesti dovolj naprednosti in sta- 
romodnosti, da bi bili z njo zadovoljni tako novinci kot 
metuzalemski prekaljenci, odrasli ob Baldurjih, Ultimi 
Underworld in Dungeon Mastru. Čul sem marsikakega 
od njih pridušati se, da če Dragon Age ne bo tisto, kar 
išče, naj se gredo frpji srat. Težko bi rekel, da na to ni- 
sem pomislil tudi sam. 


€ Na tej sliki so vidni krogi pod liki, ki kažejo njihove zaščitene prednje in odkrite zadnje strani. Je mo- 
goče zmaja z lopovom backstabati do smrti? O ja, bodala gredo fino pod luske in v kuščarjevski sfinkter ... 


€ Velikokrat je gneča, kjer pada z vseh strani. Premeščanje je nujno, toda ali imaš za to čas? Na srečo 
je vmesnik tako eleganten, da se ne ubadaš z njim, temveč res igraš. NWN2 so bile dosti bolj okorne. 


Nagubanim sotrpinom torej radostno poročam, da je 
Dragon Age prava stvar in da jim ni treba opustiti pri- 
ljubljene zvrsti. Zelenci pa naj vedo, da jim bo ta igra 
razkrila erpegejsko bojevanje, za katerega ni nujno, 
da ga tvorita gonja levega miškinega gumba do one- 
moglosti in prinašanje petinštiridesetih kož merjascev 
lokalnemu vraču. Dobro, okusi so okusi in svoje znajo 
prispevati spomini na stare DGDjevščine. Ti so pri ne- 
katerih postavljeni na tako visok piedestal, da se jim 
nič ne more približati. Vendar si tako kompleksna, 
elegantno izvedena in kratkomalo pametna igra ne 
zasluži ne obešanja na malenkosti, ne topljenja v raz- 
beljenem soju nostalgičnega retra. Ne: zasluži si nav- 
dušenje, spoštovanje in veliko, veliko igranja. 


Poldrugi martini 


Že spočetka ti je jasno, da se Dragon Age ne velja lo- 
tevati mimogrede. Izdelava lika je podrobna tako vi- 
dezno kot glede rase in službe. Svet ni več Dungeons 
6 Dragons, a je podobno srednjeveško fantazijski. Na 
izbiro ti da človeka, vilina ali škrata, od poklicev pa 
bojevnika, čarodeja ali lopova (rogue). Dosti klasično 
in tudi vlaganje je tipsko. Točke za lastnosti daš v po- 
stavke, kot so moč telesa, vzdržljivost in magija, na- 
kar dodatne pike vložiš v veščine, talente ali uroke, ki 
določajo, kakšen bo lik zunaj boja ter v njem. Posto- 
pek je dolg, če se mu posvetiš (izbereš lahko potuhar- 
ski hiter štart), zapuščina DGD in Tolkiena očitna. 
Toda izdelek se hitro izkaže za več kot klon. Glede na 
to, katero (pod)raso in poklic izbereš, je možnih kar 
šest zelo različnih začetkov. Medtem ko se plemiški 
škratji lopov v podzemskem mestu otepa političnih 
spletk, se vilin iz dolin (dalish elf) v naravi ubada z 
obrambo svoje kulture. Človeški warrior ima preglavi- 
ce z napadom zlobnikov na grad, coprniki se v osam- 
ljenem stolpu sprašujejo, če je prijateljstvo vredno 
žrtev, najbolj na robu pa so nižjerodni ostrouhci v rev- 
nih predelih metropole, ki jih doletavajo umori in ra- 
sna nestrpnost. Izviri se po uri ali dveh zlijejo v začetek 
osrednje zgodbe in odtihmal izkušnja ni samosvoja. 
Toda vsak zase je odlično zamišljen in izveden. 
Predvsem pa so odrasli in neklišejski. Kalup je resda 
že viden in DAO sledi preizkušenemu Biowarovemu 
sistemu uvod - nekaj velikih, ločenih področij (v Mass 
Effectu so bili to planeti) - finale. Vendar se Dragon 
Age razlikuje od najstniških zgodbic o dobrem in zlem. 
Bioware so pri kovanju scenarija upoštevali smernice 
sodobne fantazijske literature, ki velijo realistično te- 
mačnost, vendar so se hkrati uprli zapovedim o le pri- 
dihu nadnaravnega in niso šli v klišeje, marveč so 
zgolj uporabili arhetipe. Količina teksta, ki je ob lepo 
animiranih obrazih in telesih v celoti govorjen (iz- 
vzemši izjave tvojega lika, ki je nem), presega marsi- 
kak roman. Zvrti pa se ti že ob količini podrobnosti, v 
katere so šli avtorji pri opisovanju virtualne zgodovine, 
saj lahko pri prebiranju kodeksa, koder se zbirajo po- 
datki o osebah, krajih, pošastih, orožjih, relikvijah, so- 
cialnih strukturah in podobnem, preživiš ure. 

Epsko široka in globoka zgodba se tako navdušujoče 
umešča med Pesem ledu in ognja Georga R. R. Marti- 
na ter Gospodarja Prstanov. Zveza več vrst fantasyja 
pomeni slaboritne heroje, bleščave oklepe, ancientne 


€ Težavnosti so po zaplati 1.01, ki malo prilagodi normal, dobro razporejene. 
Ker na višjih ne dobiš ekstra EXP, je izbira stvar ponosa in raziskovanja globine. 


pošasti in brhke punce - ki kot za stavo umirajo v 
pršcih krvi zaradi nizkotnih osebnih interesov, zdrah 
ter človeške pokvarjenosti. Celina Thedas je dom več 
kraljestvom, ki jim grozi skupna nevarnost v obliki or- 
kom podobnih monstrumov spod zemlje. A to jim ne 
preprečuje, da se ne bi šli zakulisnih igric. Zato kot 
pripadnik Grey Wardenov, starodavnih varuhov deže- 
le, formalno sicer rešuješ svet, a si pri tem ujet v jek- 
leno pajčevino svinjarij. 


Lezbe v taboru 


Pa so res vse svinjarije? Ena ključnih lepot Dragon 
Age je ta, da ne moralizira in stvari ne razporeja po osi 
dobro-zlo, temveč skuša prikazati obe plati kovanca. 
Zločin, ki ga lokalni žandar predstavi kot zavrženega 
brez primere, je po tistem, ko se pomeniš z ravbarjem, 
drugačen. Izdaja ni več izdaja, prevara je dejanje nuj- 
nosti. Celo demonski negativci niso brezbrižne gnuso- 
be, temveč se izkažejo za prebrisance, ki skušajo op- 
ravičiti svoja dejanja. Ko nekoga uročijo, te znajo po- 
barati, če je res tako grozno, da so mu dali srečo. Mar 
nista sreča in ljubezen nekaj, kar je v nas samih? Ve- 
čina stvari je zato stvar tvojega pogleda. Izbir v pogo- 
vornih drevesih ne manjka in dosti jih je takih, ob ka- 
terih dodobra izprašaš svoj sistem vrednot. Bolj kot v 
prejšnjih Biowarovih naslovih (Mass Effect, Jade Em- 
pire ...) in v igrah na splošno. Lahko se odzoveš krep- 
ko različno, od kratkega "Me ne briga, zdajle te pose- 
kam, zlodej!" do privolitve, da prišleka iz onostranstva 
ne raztelesiš, in številnih odtenkov. Na ta način neka- 

€ Tem podobne prizore izdelaš s 470 MB dolgo zbirko orodij (toolsetom), ki 
omogoča klepanje moderske vsebine. Z animacijami in govorom vred. 

tere situacije rešiš brez boja in druge pripelješ do edin- 
stvenega zaključka. Dostikrat pridejo prav tudi spo- 
sobnosti prepričevanja (persuasion), ustrahovanja 
(intimidation) in siljenja (coercion). 

Za svoja ravnanja ne dobiš moralnih točk po zgledu 
pripadanja svetli ali temni plati iz Knights of the Old 
Republic. Ko situacijo rešiš, nisi moralno označen kot 
dobričina ali zlobnež, zna pa to vplivati na svet. Če si 
nekoga izpustil iz krempljev, ga boš morebiti srečal 
drugje ali naletel na dejanje, ki ga je sprožil. Bodo pa 
imeli o storjenem v slogu Neverwinter Nights 2 svoje 
mnenje tvoji spremljevalci, ki jih nabereš po poti in 
katerih vtis o tebi se lahko poslabša ali izboljša. Če 
sprejemaš odločitve, ki določeni osebi niso pogodu, te 
lahko ta zapusti, medtem ko pri drugih žanješ tako od- 
obravanje, da se lahko z njimi spustiš v razmerje. Ja, 
tudi istospolno. PopTV že dela šokanten prispevek! 
Naklonjenost, ki ga izraža črta pod likom v inventarju, 
lahko izboljšaš z darili, medtem ko s pristopom a-boš- 
daua-al-se-boš-kesaua ne prideš daleč. Sovražno raz- 
položeni se ne upirajo v smislu, da ne bi hoteli iti s ta- 
bo ali da bi se slabše bojevali, zato sistemu manjka 
nekaj napredne osti. A kljub temu je impresiven. 
Poleg tega se lahko v taboru, kamor skočiš s karte 
sveta in kjer si odpočiješ ter ozdraviš rane, z vsemi 
spremljevalci v miru pomeniš. Vsak ima povedati do- 
sti zanimivega o sebi, tebi in dogodkih, pri čemer tvo- 
je izjave všečnost spet potisnejo sem ali tja. Liki so 
raznoliki in večplastni, od cinične corpniške zajebanke 
prek osornega bojevnika do rahlo sprevrženega škra- 
teljca, tako da je vsakega kul spoznati. Ob tem ne do- 

IGROVJE 


€ zgoraj desno je karta, kjer vidiš svoje podanike in sovražnike. Prikličeš lah- 
ko tudi večjo, na kateri so označene bistvenosti. Ne moreš pa po njej pisati. 


bi vsak osrednji junak ob istem času enakih spremlje- 
valcev, pogovarjajo pa se tudi med sabo na lastno 
pest. Večina ima takisto lastne kveste. 

Dobro, kvantni preskok umanjka, saj moralna nego- 
tovost v igrah ni novinka. Navsezadnje že Baldur's 
Gate 2 in njegova razširitev Throne of Bhaal nista bila 
brez tovrstne soli, da ne omenjam večne klasike Pla- 
nescape: Torment. In zgledovanje po Martinu, Tolkie- 
nu ter druščini je mestoma le preveč očitno. Gotovo 
pa Dragon Age dela korake v pravo smer zgodbovne 
zanimivosti in odraslosti, pri čemer je literarno zelo 
spodoben. Kljub temu, da ni bukva, ampak špil. 


Generalska orbita 


Po tej plati je Dragon Age skovik starodavnega v no- 
vih oblačilih. Ko uvodoma dokažeš, da si vreden halje 
Sivega čuvaja, se pred tabo razpostre pergamentni 
zemljevid celine, na kateri nelinearno izbiraš lokacije. 
Nekatere od teh imajo svoje karte z novimi cilji, reci- 
mo veliko mesto Denerim, kjer najdeš tržnico, zakot- 
ne ulice in revni predel za viline, ki ustrezajo cigan- 
skim črncem. Lokacije so izdelane v čudoviti 3D-gra- 
fiki, ki ji je sicer moč očitati statičnost, a po drugi stra- 
ni to ustreza temačnosti in resnobnosti. Kdor išče žive 
barve in humor, naj sem ne prihaja, kajti DAO je hram 
veličastnih templjev, marmornih kipov, zidanih stol- 
pov, srednjeveških mest, slikovitih globeli, gozdov, 
močvirij, ledenih planjav, rudniških predorov, kuš- 
čarskih kavern in še mnogočesa. Da se travne bilke 
ne zibljejo v vetru in okoli ne prhutajo metuljčki, je ob 


€ Smo na Bradavičarki? Ne, so pa knjižnice povsod ter v njih ogromno ozad- 
nih informacij. Če imaš s sabo škrata, bradatnik nad papirjem viha nos. 


IGROVJE 


€ Miselni orehi, kot je to prikazovanje mostu s stanjem na ploščah, so premišljeno odmerjeni in fina po- 
pestritev. Če ne moreš naprej, si greš možgane ohladit drugam. Nasploh se je v igri težko zatakniti. 


DRAGON AGE: ORIGINS 
NA KONZOLI 


Verzija za PS3 izide 20. tega meseca, zato preiz- 
kusivši ono za xbox 360. Pričakoval sem težave 
z vmesnikom zaradi preslikave mikroupravljanja 
z miške na joypad. Toda Bioware so v španoviji 
s teksaško skupino Edge of Reality udejanjili 
drugačen sistem ukazovanja. 

Temeljna razlika je ta, da kamere ni moč oddalji- 
ti kot na PCju, marveč je vedno približana. To 


botruje slabšemu pregledu in zamudnejšemu | 


zapovedovanju. Kjer na računalniku s klikoma 


hitro izbereš drug lik in mu ukažeš, kaj naj stori, | 
je treba na xboxu skočiti nanj, nacentrirati ka- | 


mero z desno gobico ter iz krožnega menija izb- 
rati dejanje, urok, talent, predmet ... A izbiranje 
možnosti v večplastnem meniju je enostavno in 
hitro ter ti preide v kri, zlasti ker se aktivni pre- 
mor sproži takoj, ko ga odpreš, medtem ko je 
moč na prednje gumbe vezati robo, talente in 
uroke. Preglednost ni zanič in večjih težav ni. 
Grafika je na solidnem PCju boljša, zlasti glede 
svetlobnih učinkov, podrobnosti in kvalitete tek- 
stur. Ni pa na konzoli slaba, le bolj groba. 
Čeprav imaš na drkalici na voljo enake bojevalne 
možnosti kot na peceju, z bojnimi taktikami 
vred, ter se zgodbovna in kvestna vsebina ne ra- 
zlikujeta, se DAO na xboxu igra malce hitreje in 
je v splošnem nekaj lažji. Dosti bojev, v katerih 
sem na računalu na normal umiral kot za stavo, 
sem na konzoli dal skozi urneje in z manj stra- 
teških problemov. Čutiti je, kot bi hoteli avtorji 
ustvariti bolj akcijsko, obtelevizorskemu siste- 
mu primerno izkušnjo. Tudi zato ne moti toliko, 
da ni guicksava. 

Dragon Age na PCju je torej nekoliko počasnejši, 


težji in bolj taktično miseln, na xboxu 360 (in | 
PS3, saj naj bi bili verziji identični) pa lažji — če- | 


prav so višje zahtevnosti še vedno izziv — ter bolj 
neposredno bojevalen. In brez podpore modanju, 
saj so orodja na voljo le za abake. Tako bi pred- 


nost dal PCjevi inačici, ki je hkrati cenejša, da- | 


si bistvenih razlik kljub vsemu ni. 


masivnosti sveta razumljivo. Tečno je le, da se števil- 
ne majhne lokacije, kot so kleti v drugem nadstropju, 
nalagajo ločeno. Vse spremlja nadčudovita inštru- 
mentalno-pevska glasba priznanega skladatelja lnona 
Zura (intervju v Jokerju 188). 

Privzeti pogled je tak kot v Baldur's Gate in mnoštvu 
drugih d20-frpik, temelječih na starem pogonu Infini- 
ty. Se pravi oddaljena ptičja perspektiva, iz katere s 
kliki odrejaš, kam naj se tvoja največ štiričlanska 
druščina premakne, kaj naj odpre in koga napade. Iz- 
brani lik lahko alternativno vodiš s tipkami WASD, 
dočim moreš pogled ne le sukati okrog osi, temveč ga 
z miškinim koleščkom malo bolj in nato docela pri- 
bližati dogajanju po zgledu Neverwinter Nights 2. Na 
ta način hipno skočiš za hrbet junaka in si ogledaš, 
kako ta mesari capina, nakar se zavihtiš nazaj v gene- 
ralski stol. Mestoma kamera štrajka, zlasti ko so ji na- 
poti visoke zgradbe, in želel bi si, da bi bilo moč per- 
spektivo še bolj odzumati. A vobče sistem deluje od- 
lično in že čez nekaj minut postane samoumeven. 
Mesariš ne direktno, z lastnimi vnosi povelij, ampak 
posredno - tako, da klikneš na želenega člana odpra- 
ve in nato na sovraga, s čimer veliš delitev normalnih 
udarcev ali običajnih puščic oziroma magičnih izstrel- 
kov. Če bi rad uporabil predmet, lahko skočiš v inven- 
tar ali ga poklikaš na hitri črti (guickbar) na spodnji 
strani ekrana, kamor zvlečeš sličice napitkov in druge 
koristne robe. Ko želiš izkoristiti posebne sposobnosti 
ali uroke, takisto poklikaš ustrezno ikonico. To lahko 
počneš v realnem času ali s preslednico dogajanje 
pavziraš, nakar v miru izdaš ukaze ter igranje zopet 
poženeš. Višjo težavnost kot si izbral iz nabora štirih 
(spremeniš jo lahko kadarkoli, celo sredi borbe), več- 
krat boš primoran izkoristiti ta aktivni premor. Jasno, 
saj ti omogoči premislek o tem, kako boš izvedel 
načrt ali se odzval na trenutno situacijo. 


Vklop sivih celic 


In tu je srčika Dragon Age: v taktiki, mikroupravljanju 
ter ogromnem številu pristopov. Osnove so umevne in 
stare: bojevniki so spredaj, čarodeji zadaj, lopovi ob- 
streljujejo, zabadajo v hrbet in podobno. Vendar to še 
zdaleč ni vse. Warrior je lahko izurjen za boj z mečem 
in ščitom, zaradi česar bo naravnan obrambno, za 
dvoročno vihtenje, s čimer več tvega, a nasprotnike 


odpravlja hitreje, za rezilo v vsaki roki, za puščičanje 


C Pri selitvah med lokacijami na karti se zgodijo 
naključne ali pripravljene situacije. Levi del spod- 
nje slike zaseda lik, desnega pa inventar. Ta ni ve- 
lik, a vsaka vrsta predmeta zaseda le en prostor. 


ali vsakega po malem. Mag je zdravilski, spreminja 
oblike (medved, pajek ...), uroči orožja, meče ognje- 
ne krogle in podobno. Odvisno od tega, kam si vložil 
točke. Teh ni veliko, pa tudi odvzeti in na novo razpo- 
rediti jih ne moreš, zato ima pripis vsake bistven vpliv 
na to, kako se bo lik igral. 

Dobro, na easy je skorajda vseeno, kaj počneš. A že 
na normal te bodo negativci posilili in truplo vrgli v re- 
ko, če ne boš izkoriščal svojih prednosti. Obrambni 
bojevnik recimo vklopi talent, ki mu zviša obrambo, in 
s tuljenjem preusmeri pozornost mobov nase, ti pa 
medtem preurediš vrste, porazdeliš napitke in nepaz- 
ljivce z drugimi liki naskočiš v bok. Vsako bitje, s tvo- 
jimi vred, je namreč označeno s krogom, ki kaže, kje 
je prednja, bolj zaščitena stran in kje zadnja. Rogue je 
trenutno malo podcenjen, a daleč od neuporabnega: 
pred bitko kanaljam nastaviš pasti ali se zakrit pritiho- 
tapiš neprijatelju za hrbet, nož pomažeš s strupeno 
tinkturo in mu narediš novo luknjo za dihanje. Pristo- 
pov je veliko in čeprav je imel Baldur's Gate 2 šest li- 
kov v druščini ter formalno več magij ter sposobnosti, 
Dragon Age ne zaostaja, kvečjemu nasprotno. Boljši 
je tudi od Neverwinter Nights 2, kjer je bilo neprimer- 
no več težav z zabitostjo pajdašev in raznoraznimi 
hrošči, globine in elegance pa manj. Trije poklici se 
slišijo malo, a se izkažejo za povsem zadostne. Sploh 
ko prideš do specializacij, ki vsakega popeljejo v eno 
od štirih smeri. Res je, da so izidi bojev do neke mere 
odvisni od sreče, a je ta manj zmikljiva kot pri starem 
D8Djskem sistemu. Tu je bolj v vlogi poprčka, ki spo- 
pade začini z ravno pravšnjo merico nepredvidljivosti. 
Treba je poudariti, da špil ne podpira surovega bilda- 
nja (level up), saj se sovražniki ne pojavljajo znova. 
Ko področje očistiš, ostane očiščeno. Takisto ni stal- 
nega lokanja refoška za obnovo zdravja in modre gali- 
ce za obnovo mane, saj so zaloge pri trgovcih kilave in 
zeliščarstvo ima omejitve. Najbolj pa igralčevo nepa- 
zljivost brzda to, da sposobnosti ni moč izkoriščati 
tjavdan. Za to skrbita omejena vzdržljivost in mana, ki 
omejujeta rabo talentov in urokov. Močnejša je kot je 
sposobnost, več stamine ali mane porabi. Isto velja za 
opremo - boljša oprema je načeloma težja, kar pris- 

€ V spominu ostanejo obračuni s takimile besi. A v splošnem se DAO igra 
zložno, umirjeno, z veliko pogovorov, zgodbe, odkrivanja dežele ... 


peva odstotkovno kazen v obliki utrujenosti. Treba je 
torej iskati ravnotežje, ki pa ni enako za vse boje. Po- 
nekod je bolje biti gibčen, drugod imeti zaščitne me- 
daljone, v tretjih te zasipljejo s puščicami in čarovnija- 
mi, četrti sipajo kombinirane valove ... Dasi bestiarij 
ne dosega DSDjevskega, po katerem se zgleduje, je 
zadosti raznolik: bojuješ se z zmaji, spreminjevalci ob- 
lik, norimi kultisti, pobesnelimi ogrovci, pokvarjenimi 
coprniki, pravičniškimi vaščani, medvedi, volkovi, du- 
hovi, zombiji, skeleti, grifoni, bojnimi psi, volkodlaki in 
še s čim. Škoda pa, da ni večigralstva, saj je bilo to v 
NWN in Baldurju v skupnosti cenjena postavka. Grup- 
no haranje bi bilo zaradi večlikovne zasnove res kul. 
Če želiš, se lahko docela posvetiš mikroupravljanju in 
sleherni boj nadzoruješ do potankosti. Lahko pa se li- 
ki kontrolirajo sami, za kar skrbijo bojevalne taktike, 
podobne gambitom iz Final Fantasy XII. V ta namen 
odpreš meni, kjer izbereš lik in mu s klikanjem po se- 
znamu pripišeš enega od številnih pogojev. Ti segajo 
od osnovnosti 'spij napitek za zdravje, ko bo le-to 
manjše od 25 %', kar je videti kot '<ime lika> - self - 
health <25% - <drink potion>', do kompleksnih uredb, 
ki velijo, naj oseba neha s trenutnim obračunom in 
teče branit soborca, ki ga je napadel nasprotnik z 
boljšim oklepom od njegovega, pri čemer naj uporabi 
to in to veščino. Odličen dodatek k taktičnosti! 


Vse je ovito v domišljen tempo. DAO redko zapade v 
kolotek soba-boj-soba-boj, saj je vmes dosti pogovo- 
rov, soban s knjigami, ki polnijo kodeks, detektivske- 
ga pridiha in presenečenj, kot sta vstop v sanjski svet, 
kjer igraš precej drugače kot sicer, in tempelj oživele 
boginje, kjer te pričakajo kopije tvoje druščine. Najde- 
jo pa se tudi uganke. Te so spodobne in dobrodošla 
popestritev, sploh v tem času vse bolj poneumljenih 
frpjev, in so tako besedne kot predmetne sorte. Pone- 
kod je treba z razporejanjem likov po ploščah utrditi 
fantomski most, drugod razporediti oblike ali rešiti 
verbalno puzlo. Za to potezo Biowaru ploskam. 

Drži, da je sistem načeloma znan in da so nekateri vi- 
diki bojevanja do neke mere problematični. Nekateri 
bodo čudno gledali ob dejstvu, da tvoji liki ne umrejo, 
dokler je eden še živ, so le ranjeni in utrpijo kazen k 
napadu, obrambi in podobnemu, dokler jih ne zaflikaš 
v taboru ali s paketi prve pomoči. Takisto je obnavlja- 
nje zdravja, stamine in mane izven bojev samodejno, 
kar kaže na poenostavljanje določenih vidikov zvrsti. 
V skladu s tem se orožja ne obrabljajo, navadnega 
streliva za loke in samostrele je neskočno, ni kazni za 
obremenitev (encumberance) in ni bonusov za stalno 
rabo določenih orožij. Lok lahko vihtiš skozi vso igro, 
pa zaradi tega z njim ne boš nič boljši. Niti ne dobiš 
več izkušenj, če izbereš višjo zahtevnost. Med malo 


O V škatli dobiš kodo za del zmajskega oklepa in kvest, po katerem se ti pridruži golem. DLC je že na voljo: 
odprava Soldier's Peak stane 5 EUR in je simpatična, dasi kratka. Priročnik je 40-stranski in zelo soliden. 

€ Tehnologija prikaza likov med pogovori je iz Mass Effecta. Kul je, da so po 
bojih na veliko obrizgani s krvjo. Tudi zato ima špil starostno oznako 18. 


resnejše očitke sodi to, da lahko pri napadih gothicov- 
sko goljufaš tako, da sprožiš boj s približanjem so- 
vražnikom, nakar tečeš proč in v dalji razsekaš dva ali 
tri nasprotnike, ki so ti sledili. Dogaja se tudi, da liki v 
žaru bitke obstanejo, kar zna pomeniti razliko med 
zmago in porazom. To je posledica hroščkov, ki grize- 
jo tudi po nekaterih drugih vidikih igre, čeprav jih ni 
dosti in niso tečni. Pa rekel bi, da z določenimi pristo- 
pi pokolješ malo preveč nasprotnikov, tako da se zna 
igra na trenutke za spoznanje vleči. Res pa je, da to 
pojema z višanjem težavnosti, saj preskok na hard in 
nightmare zahteva več upoštevanja nians. 


GOTY 


A to so malenkosti v primerjavi s tem, kako komplek- 
sno in taktično zahtevno je bojevanje, kako vrhunsko 
je izvedeno in koliko možnosti nudi. Za nameček se 
sploh še nisem spustil v vzdrževane sposobnosti, ki 
stalno delujejo v zameno za delež mane ali stamine ... 
v zalogo orožij, oklepov, ščitov, verižic, rokavic in 
čelad ... v dodajanje run opremi za sposobnosti (elek- 
trična škoda, odpornost na uroke) ... elementarne 
poškodbe in odpornosti nanje ... kritične zadetke ... 
kombiniranje urokov ... statusne učinke ... zaščitne 
avre ... hitro izdelovanje predmetov in še in še. Ob 
tem zopet hvalim kompleksno zgodbo, moralne izbire, 
like, temačnost. Nadalje nisem posebej izpostavil po- 
hvalne nelinearnosti, ki omogoča, da imaš hkrati od- 
prtih po deset in več nalog, med katerimi gladko pre- 
hajaš in cvirne iz ene najdeš v drugi; v redu stranskih 
kvestov; več koncev; jajcestisnega vdušja in občutka, 
da si resnično prisoten v svetu; poštene dolžine, ki se- 
ga v ducate ur; ter odprtosti za mode. 

A zakaj bi? To so za Bioware in njihov gargavtanski 
petletni razvojni cikel samoumevnosti. Zato je samo- 
umevno tudi, da se, če količkaj ceniš to bažo iger, čim 
prej potopiš v Dragon Age: Origins. V ta slastni spoj 
legend včerajšnjika in pogleda naprej. 


Sneti stopi skozi baldurska vrata in oblije ga top- 
lo sonce novega veličastja. 

taktičen boj z veliko pristopi v 
temačno, krvavo vzdušje v epska 
zgodba in zanimivi liki v brez mo- 
ralne črnobelosti v raznoliki kvesti v uganke v 
podroben svet v ni večigralstva x hroščki x 


Bioware / EA 

epublic Hexoes 


ova igra, stara navada. Raztrgam folijo, vsta- 
vim plošček v pogon, začnem inštalacijo in 
vmes na hitro preletim knjižico z navodili. Nič 
uporabnega. Vojnozvezdni univerzum Klon- 
skih vojn, risanega filma in TV-serije, na katerih tole 
čudo bazira, mi je znano. In ker nisem retardiran kot 
C-3PO, bom kontrole že pogruntal sproti. Ritual pred- 
videva, da pred zagonom pokukam na mn3njalo, da 
vidim, če je kdo že podal mnenje o igri. Čudno, ni na- 
menske teme. Slab znak. Nič, zaženem. 
Oho, všečno izdelane sekvence, luštna grafika, ki je 
stilsko skoraj neločljiva od one iz animiranke. Anakin 
Skywalker, njegova jedijska vajenka Ahsoka Tano, 
Obi-Wan Kenobi in kapetan Rex gobcajo na pre- 
pričljiv način. Yodovo znanje angleške slovnice je pre- 
cej slabše, kot se ga spomnim iz filmov, ampak v re- 
du. Aja, logično, saj je pripoved o klasični zaroti tem- 
nostranskih zlikovcev, ki se jim s pomočjo kloniranih 
vojščakov uprejo brezmadežni mečevalci, umeščena 
med Epizodi 2 in 3 oziroma prvo in drugo sezono ri- 
sanke. Takrat zeleni spak še ni imel časa študirati gra- 
matike v močvirju, d. Glasbena spremljava, ki jo 
čujem v ozadju, ni napačna, a jo vseeno utišam, in na 
TiTubi poiščem omiljeno starwarsovsko melodijo. 
Weird Al Yankovich in Yoda, o jodl jodl Yoda, seveda. 
Okej, vzdušje je pravo, pokažite mi, kaj imate, Heroji. 
Začel bom z bodočim Lordom Astmatikom, vajeti Ah- 
soke pa prevzame silicij oziroma opcijski človeški ko- 
lega. Tudi prav. 
Mine ura. Mineta dve uri, nato še ena. Potrebujem 
pavzo in tri štamprle pelinkovca. Kaj pri Dookujevi 
bradi je bilo tole?! Vščipnem se za rejeno lice, vklopim 
xbox 360 in odigram en nivo The Force Unleashed. 
Ne, nisem se motil, dobri Star Wars špili zares obsta- 
jajo. Česar po snidenju s tem iztrebkom ne bi mogel 
nikdar reči. Vrnem se pred monitor. Kdo je talent, ki je 
izdelal ploščadno plat? Ta tvori kako polovico vsega 
početja v igri in je porazna. Oziraje na svoj dolgoleten 
odnos z Nintendovim muštacarjem sem pričakoval, 
da mi skakanje po stebrih, čez izginjajoče platforme, 
police in cevi, ne bo povzročalo težav. Sploh zato, ker 
je vse razmetano po premočrtnih, petnajst minut tra- 
jajočih, dizajnsko generičnih futurističnih stopnjah. In 
mi ga res ne bi, če bi fiksna kamera bolje sledila vse- 
smernemu, globinskemu premikanju likov po zaslonu 
in olajševala orientacijo. Še slabše pa je, da mi hočejo 
Republic Heroes na vsak način pomagati in me pri 
hopsanju magnetsko vlečejo proti pristajališčem. Kar 
ni smrtni greh, toda mehanika se žal vklaplja bolj kot 
ne po naključju. Enkrat se, trikrat se ne, kar pomeni 
.. Jap, smrt vsakih trideset sekund, kaj pa drugega. 
O jodl jodl Yoda! 


Da si popravi okus, v eni noči maraton- 


sko pogleda vseh šest Vojnozvezdnih filmov. 


podoba iz risanke v porazno ploš- 
čadarstvo x boleča lahkost x neotip- 
ljiva štorija x plitko mečevalstvo 


Krome / LucasArts 

Docela arkadno vihtenje svetlob- 
nega meča me takisto pusti hlad- 
nega, ker samo igranje z Anaki- 
nom in spremljevalko spominja na 
testiranje ročne hitrosti na deski v 
osnovni šoli. Tap, tap, tap! po kno- 
fu in vse pada. Počakam na nivoje, 
kjer nastopam kot Obi-Wan, spaj- 
dašen z jedijskim generalom, ki 
sliši na ime Kit Fisto. Isto sranje, 
drugo pakovanje. Nemočne trumi- 
ce uletavajočih droidov razmonti- 
ram hitreje, kot zrajcan Luke umak- 
ne dlan z Leinega blatnika, ko ugo- 
tovi, da mu je sestra. Pri tem mi sil- 
nega potiska in metanja žareče pa- 
lice sploh ni treba uporabljati. Ker 
tako predvideva scenarij, včasih 
skočim na glavo močnejšim jek- 
lenkotom, prevzamem kontrole in 
z lazerji, ki bi ubili Bruca Leeja, če 
ga že ne bi, sem in tja uničim oviro 
na poti naprej. Mlatilne globine re- 
snično ni nobene, čeprav bi me na- 
slovček rad prepričal, da pozna ve- 
riženje napadov. In da lahko s tem 
namnožene točke (v španoviji z 
nabranimi modrimi zrkli, ki mi jih 
po poginu pustijo sovragi) v vselej 
dostopnem meniju trošim za osno- 
vno nadgrajevanje peščice spos- 
obnosti. Ter kupovanje mask, ple- 
sov, sleparij in podobnih neumno- 
sti. 

Saj bi se bildal, kolikor malo se pač 
morem. Ampak komu na čast? Če 
padem v brezno, se materializiram 
par metrov nazaj. Če stopim na 
mino, se rodim na istem mestu. Če 
me v sekcijah, kjer igram kot klo- 
niran vojacelj, streljam z blaster- 
jem, mečem granate in v enostavni 
mini igrici hekam terminale (ja, 
mojster Yoda, ti prekleti rahitični 
muppet, si mi že stokrat povedal, 
kako se temu streže!!!) upepelijo 
droidi, me prav tako ne doleti no- 
bena kazen. Brez zveze. Že res, da 
je naslov tako kot risanka v prvi 
vrsti namenjen mlajšim. A zakaj se 
potem iz svojih rosnih let najbolj 
toplo spomnim Perzijskega princa, 
lisice Titus in Izgubljenih vikingov, 
ki so bili vse prej kot lahki špili? Če 
manjka vsaj osnoven izziv, je vse 
ostalo zaman. 

Na koncu se res počutim kot repu- 
bliški heroj, a le zato, ker sem te- 
mu licenčnemu zmazku daroval 
celih šest ur svojega obstoja. Mo- 
ram hitro spet v kantino na štampr- 
le Jabbinega švica. 


€ soborci z umetnimi nevroni so pri vihtenju svetlobnih katan spo- 
sobni. Drugače je pri ploščadarstvu, kjer imajo samomorilska nagnjenja. 


zardi Nara tebieradaci 


€ sprožanje ognja s klonirancem je izvedeno v slogu arkadnih 
vesoljščin. Na joypadu leva ročka rabi premikanju, desna streljanju. 


€ igralni vzorec Herojev spomni na onega iz Lego Star Wars. Dar- 
marjenje je slično lahkotno, toda ugank in raziskovanja je manj. 


jav; 


s JA 


atists mi $, of la 


Č Pri izbiri darovalcev glasilk se avtorji niso ušteli. Škoda le, da je 
scenarij tako klišejski in duhamoren, da pravega učinka ni. 


Majesty 2 


o slikah sodeč je tale Majesty klasična real- 
nočasovna strategija, taka, ki sestoji iz nabi- 
ralništva, gradnje, naborništva in vojevanja. 
Ampak v resnici ima napram Warcraftovim 
posnemovalcem eno posebnost. Enote namreč vpo- 
kličemo, ne pa tudi vodimo, saj naokoli bolj ali manj 
uspešno harajo po lastni pameti. Nanje vplivamo le 
posredno. V prvi fazi tako, da skozi raziskave okle- 
pov, orožij, čarovnij in napojev poskrbimo za njihovo 
dobro opremljenost, nakar jih usmerjamo z denarnimi 
nagradami za določeno gnezdo, beštjo ali točko na 
zemljevidu. Heroji pri svojem haranju sami prožijo 
čarovnije, se zdravijo in bežijo na varno. 
To se čuje kot posrečena, sveža ideja. A igri na žalost 
prekmalu zmanjka sape. Naša vpletenost je enosta- 
vno prepičla. Še največ si damo opraviti s postavitvi- 
jo utrdbe, a možnosti so sila skope. Surovin, recimo 
lesa ali železa, ni nobenih, posledično tudi ne eko- 
nomskega modela. Šteje le denar, ki ga brezopcijsko 
nabira dacar. Za cekine zgradimo različne cehe, reci- 


O stopnja z zmajem je bila že v prvencu pred devetimi leti zajebana in veli- 
kokrat reštartana. Tudi v 'nadaljevanju' se ni nič spremenilo. 


PUBLICIS 


mo bojevniške, čarodejs- 
ke, lokostrelske in škratov- 
ske, ki dajejo junake. Na- 
dalje postavimo kovačijo, 
ki izboljšuje opremo, pro- 
dajalno napitkov in magič- 
nih artefaktov, taverno, 
kjer nastajajo druščine, ter 
nekaj podpornih objektov, 
kot so obrambni stolpi. In 
to je nekako to. Bit igranja 
je v tem, da karseda hitro 
poskrbimo za ustrezno 
kombinacijo zaščite in no- 
silnih objektov, preživimo 
prve navale okostnjakov, 
podgan, medvedov, mino- 
tavrov in zmajev ter tehtni- 
co moči prevesimo v našo 
korist. Pogosto v prvo nis- 
mo uspešni, saj sta čas in posrečena izbira uvodnih 
zgradb odločilnega pomena. A ko imamo enkrat na 
terenu nekaj izkušenih in dobro opremljenih junakov, 
pohitrimo dogajanje in počakamo, da je cilj naloge, 
praviloma uničenje kakšnega brloga, izpolnjen. Ta 
vzorec domala brez izjeme ponovimo v čisto vsaki od 
dobrega ducata nalog. Do 
neke mere igra sicer vleče, 
toda ko v dvanajsto počneš 
popolnoma isto v enaki 
pokrajni, privlačnost pade. 
Kaka posebna taktika itak 
ni potrebna. Tudi zato ne, 
ker človeškega sovražnika 
v slogu sosednjega mesta 
praktično ni, in se ubada- 
mo le zverjadjo. Že res, da 
moremo sami metati do- 
ločene čarovnije nad posa- 
mezne pošasti ali pustolov- 
ce, vendar se to povečini 
izkaže za nepotrebno in 
zlasti nerodno. 

Za sodobno igro nudi Maje- 
sty premalo nadzora. Os- 
novna zamisel ni napačna, 


CO Da imajo junaki predstavitvena okna z opremo in lastnostmi, sem ugoto- 
vil šele na kraju igre. Vse to je nepotrebno, njihov nivo pa piše na ikonici. 


vendar bi morali avtorji vdelati več vmešavanja oziro- 
ma možnosti pri upravljanju mesta, predvsem pa več 
raznolikosti v nalogah. Tudi prepočasi odvijajoče 
večigralstvo za do štiri graščake ne doprinese k v vti- 
su. A najhujše je dejstvo, da Majesty 2 sploh ni nada- 
ljevanje, marveč vnovična, le grafično nadgrajena iz- 
daja enice iz leta 2000 (J81, 76), z večino ponovlje- 
nih zamer, torej zvezanostjo rok, enoličnostjo igranja 
in okolice ter nalogami, ki segajo od mačjih kašljev 
do skoraj nemogočih. Nisem šel tako daleč, da bi na- 
mestil izvirnik in dopičično preverjal elemente, zato 
imata morda v novi različici kovač in coprniška gilda 
kakšen izum več. Toda nove igralne opcije ni prav 
nobene in celo padli junaki se zaderejo isti stavek, re- 
proti remejkom starih vsebin, celo želim si kake pre- 
delane pustolovske ali frpjske legende. Vendar tale 
Majesty 2, ki je imel že v prvo pomanjkljivosti, nika- 
kor ni spoštovanja vredna poteza, maveč polnoceno- 
vni apnenčarski projekt za hiter zaslužek in plahtanje 
igralcev. 
Veličanstvo LordFebo razpiše denar- 
4 G no nagrado na ruskega razvijalca! 


1€: Ino-Co / Paradox 

LUGIDITY 


az in moje svetlogledo navdušenje. Na Lucidity 
J sem bil slineče pozoren od trenutka, ko so Lucas- 

Arts pompozno napovedali nov špil. Ej, prej je bi- 
la napoved napovedi! Ej, zadeva je miselna arkada, ki 
spomni na Braid! Ej, od Lucasov je! V možganih se 
odvrtijo slike TIE Fighterja, Monkey Islanda in Grim 
Fandanga ... Prodano na isti dan, ko je reč prišla na 
Steam oziroma Xbox Live Arcade. Itak. Ampak mož- 
gančki so spregledali dvoje. Prvič, da LucasArts že 
sto let niso izdali ničesar res hudega, kar ne bi bilo 
predelava. In drugič, da je ponovitev edinstvenosti ter 
igralnosti Braida hudo malo verjetna. 


€ združiti Leminge, Tetris in Rdečo kapico sama po sebi ni 
slaba ideja. Problem je v izvedbi, ki je precej amaterska. 


Lucidity je sicer videti cortkan, kot otroška slikanica v 
gibanju, in zamisel je vse prej kot napačna. Rdečeka- 
pična punčka se med sanjami znajde v pravljičnih, od 
strani v 2D gledanih stopnjah, po katerih samodejno 
in s konstantno hitrostjo lemingasto napreduje od le- 
ve proti desni. Na tebi je, da ji z miškarskim razposta- 
vljanjem predmetov in odstranjevanjem sovražnikov 
utiraš pot naprej, pri čemer je dobro, če pobere čim 
več statičnih kresničk. Te namreč odklenejo nasled- 
nje stopnje, ki v pohvalni potezi niso vedno nanizane 
linearno. Grafika je fina fajna, pomirjujoča muzika tu- 
di in zadaj teče rahlo metaforična zgodba, sporočena 
skozi slike s tekstom. Kot v otroški knjižici, jasno. 

Ampak vidi se, da so reč delali ljudje, ki se spoznajo 
na predstavitev, na igranje pa toliko kot jaz na ksilo- 
fon. Prav preseneča, kako temeljni so nivoji, kako 
malo domiselnosti in premisleka je šlo vanje. Nabiti 
so z osnovnimi geometrijskimi liki, čez katere punči 
mukoma pleza ali ob njih obstane in koracajoče sili v 
zid, dočim po njih strašijo muhe, žabe in gobe. Ti so- 
vražniki in ostre špice te ob dotiku najprej stresejo, 
nakar te par sekund ne smejo, sicer te ubijejo. Luknje 
v tleh pa te pokončajo nemudoma. Ker pogleda ne 
moreš prosto premikati, pod sabo in nad sabo vidiš 
bolj malo. Pri bolj tveganih vragolijah deklice to po- 


ŠE igro tržijo tudi za xbox 360 in pri moji veri, da je premikanje 
likov z gobico na joypadu še bolj nerodno kot z miško. 

meni marsikako smrt po zaslugi nevidnih 
groženj, vsak krepot pa te nemilostno 
vrne na začetek stopnje. Te so sprva krat- 
ke, a se sčasoma neprijetno zdaljšajo. 

Ko bi bilo vsaj razpostavljanje objektov, 
ki omogočajo napredovanje, količkaj ele- 
gantno! Teh je resda dobršna zaloga: le- 
sene dile, stopnice, trampolini, potem ve- 
trnice, ki te odpihnejo močno navzgor, 
prače, ki te izstrelijo daleč naprej, bombe, 
ki odstranijo prepreke ... Težava pa je, da 
jih razpostavljaš po nevidni mreži z zopr- 
no velikimi kvadratnimi polji. Ko objekt 
pomakneš v drug 'kvadrat', vanj trzavo 
preskoči, kar je čudno celo na konzoli, 
kaj šele na PCju z miško. Sis- 
tem tako ne omogoča natančnega posta- 
vljanja, hkrati pa tečnari s tetrisovsko na- 
ključnim dostavljanjem objektov. Nasled- 
nji lik je lahko vetrnica ali štenga, čeprav 
potrebuješ bombo. V shrambo lahko daš 
le en predmet, ostale pa razmetavaš po 
zaslonu, dokler ne pride pravi. To botruje 
zmedi na igralnem polju in tehtnico z raz- 
mišljanja potegne proti arkadnosti. 

Saj ne rečem, Lucidity ima nekaj dobrih 
potez. Predvsem gradnja poti naprej ni 
omejena na eno rešitev, ampak omogoča 
kreativnost. Tamalo recimo odfedraš v 
zrak, tam podstaviš desko, na njen konec 
daš trampolin in jo s fračo med prostim 
padom rukneš do oddaljene police, kjer 
tiči še zadnja nepobrana kresnica. Ali pa ubereš čisto 
drugo pot. Toda preden ti to ob vseh nerodnostih 
uspe, te mine, da bi nekaj ur dolg izdelek 
končal in ga obdržal v lepem spominu. 
Kaj šele, da bi se k njemu vračal. Sneti 
LucasArts e 9 EUR 


MADBALLS IN... 
BABO: INVASION 


od tem čudnim imenom se skriva 
P dodelana naslednica zastonjske raz- 

paljotke BaboViolent 2 (www.rnd- 
labs.ca/main). Še vedno gre za arkadno 
streljanko s pridihom Marble Madnessa in 
Robotrona. Ključnega pomena je natanč- 
no vodenje oborožene krogle Babo in streljanje vse- 
ga, kar se premika. Za razliko od izvirnika, kjer smo 
bojišče gledali iz ptičje perspektive, je tu privzeto zrtje 
izza hrbta, a se da kamero dvigniti v ptičev uč. 
Čeprav je poudarjeno večigralstvo, tako sodelovalno 
kot tekmovalno, Invasion vsebuje solidno enoigralsko 
kampanjo. Ta skozi deset misij razloži 
enostavno zgodbo o dveh frakcijah in 
tem, kako v njihov svet padeta žogi iz 
dvajset let stare franšize igrač Madballs. 
Oculus Orbus se pridruži B"D"I, njegov 
večni sovražnik Horn Head pa izbere zlob- 
no organizacijo Scorched. Z napredova- 
njem in iskanjem skrivnosti odklepamo 
vedno nova orožja in kroglaste bojevnike 
baboje. Slednjih je dvanajst, po šest na 
frakcijo, od teh je eden Madball. Vsak ima 
poklic, od katerega so odvisni hitrost, 
zdravje, odpornost in občutljivost na ene- 
ga od elementov (led, ogenj, energija ...) 
ter dve posebni sposobnosti. Vse to pride 
prav v večigralstvu, a na žalost pripomore 


CO Zunanjost je temačna, a zna presenetiti s podrobnostmi in 
hudimi animacijami umiranja ter energijskih izstrelkov. 


k razvlečenemu soliranju. Spočetka zaradi raznih ovir 
ne moreš obiskati vseh koncev in krajev, tako da si za 
odklep vseh skrivnosti misije primoran spet začeti z 
vsako kuglo posebej. Na srečo se je moč v nekatere 
spremeniti v posebnih kabinah širom karte. Poleg 
molotovk in granat je strelnih orožij deset in vsako 
poseduje dve vrsti nabojev, ki pripadata enemu od 
elementov, se pravi ogenj plus led, energija plus uda- 
rec in podobno. Princip je torej tak, da s tapravo 
pušketo oziroma metkom naskočiš na dotični ele- 
ment občutljivo nakazo. Pri tem moraš biti stalno v gi- 
banju in se paziti prepadov ter zlobnih rož, ki so pile 
temni substral. 

Večigralstvo je vezano na splet. Do štirje igralci lahko 
sodelovalno načnejo zgodbo ali preverijo zdržljivost 
proti umetni pameti, ki sploh ni neumna. Za medse- 
bojne tekme šestnajstih sodelujočih pa je predvidenih 
21 kart, kjer je moč krasti zastave, se iti timske vojne 


€0 Duh robotronščin se odraža v naraščanju množilnika. Ki se 
ne zgodi, če nosiš glavo naprodaj in slabo kolješ. 


in doživeti vsesplošen razčefuk. Posebnost, ki se 
odraža v imenu igre, je modus invasion. V njem vsaka 
stran pred spopadom ustvari svojo polovico ozemlja, 
ki se nato vedno pretvori v edinstveno bojno polje. 
Cilj je raziskovanje in hkratno zavzemanje kontrolnih 
točk, čemur sledi uničenje nasprotnikove baze. 
Težave so, a jih ni veliko. Največja je merjenje, saj je 
križec fiksno oddaljen in postavljen pravokotno na 
podlago. Tako je težko zadeti sovrage v višji ali nižji 
ravnini. Neumno je nošenje le enega orožja, ki ga ne 
moreš zamenjati vsepovsod. Tako ti zavoljo nepozna- 
vanja karte nasproti marsikdaj prihlačajo sovragi, od- 
porni na tvoj arzenal. Kljub temu pa je izdelek za svo- 
jo ceno nadpovprečen in močno priporočljiv. Za PC je 
dobavljiv na Steamu, za xbox 360 pa na Xbox Live 
Arcade, kjer stane 800 Microsoftovih točk oziroma 
slabega desetaka. Na slednjem je več spletnih igral- 
cev, medtem ko različica za xbox vsebuje še poseben 
večigralski modus, kjer igraš kot glava svojega ava- 
tarja, ki z uspešnim ubijanjem raste. Drugače je iz- 
kušnja na obeh platformah enako dobra. Raveer 
Playbrains e 7 EUR 


IGROVJE 


NEW STAR GP 


predprejšnji številki smo opisali 
V Super Laser Racer, ki pa je le ubogi 
bratranček New Star Grand Prixa. 
Tu ne vozimo neonskih futurističnih vo- 
zilc, temveč v pogledu od zgoraj šofiramo 
miniaturne formule po sedemnajstih ste- 
zah, ukrojenih po resničnih iz prvenstva 
F1. Moštva in vozniki imajo prikrojena 
imena, saj si lahko taka neodvisna britan- 
ska hišica, kot je New Star Games, kupi 
kvečjemu Barrichellove umazane gate. 
Če želiš večji izziv, si zvišaš težavnost in 
izbereš levaški tim, drugače greš na easy 
z ustreznico Brawnu. 
V vsakem primeru te na stezi čaka dosti dela. Sama 
vožnja je sicer arkadno enostavna. Igračkaste formu- 
lice se hitro peljejo, divje pospešujejo in driftajo po 
ovinkih, zelo podobno večni uspešnici Micro Machi- 
nes. V vsakem krogu se ti obnovi omejena količina 
nitra. Sistem je razumno dodelan, čeprav kake po- 
sebne vozniške spretnosti igra ne zahteva. Vendar pa 
bolidki porabljajo gorivo in se ob stiku z nasprotniki 
ali ob trkih v okolico poškodujejo. Bolj kot so poško- 
dovani, teže se jih vozi, popraviš pa jih lahko edino v 
boksu, kjer takisto dotočiš bencin. Več slednjega kot 
imaš, počasnejši boš spočetka, a se ti zna splačati 
proti koncu. Svoje prispevajo vremenske razmere, saj 
se zna med dirko uliti ali se razjasniti, nakar pnevma- 
tike za suh ali moker asfalt, ki jih imaš obute, niso več 
primerne. Zadeva je zato le videti lahka in preprosta, 
saj se izkaže, da zaradi teh elementov poseduje kar 
nepremišljen. 
Manj kul je tisto, kar dirkanje obkroža. Voziš lahko 
posamezne dirke ali sezono, v katero je posiljeno na- 
bita skrb za zadovoljstvo šefa, fanov in 
celo mehanikov ter prijateljev. Predstojni- 
ka in oboževalce itak narediš srečne, če 
zmaguješ, poškodbe avta živcirajo delav- 
ce v boksih, medtem ko so kolegi srečni, 
če z njimi hodiš v igralnico kockat, koder 
si lahko obenem izboljšaš finančno stanje. 
Tu igraš ajnc, ruleto in podobno, kar že 
prav boleče štrli iz dirkaške osnove, saj so 
avtorji v želji po raznolikosti tu šli preda- 
leč. Na srečo v hramu greha ni treba vise- 
ti prepogosto. Takisto bode v oči odsot- 
nost vsakršnega večigralstva na enem 
računalniku, kar je za tako vrsto špila, ki 
je idealen za druženje, konkretna pomanj- 
kljivost. So pa vdelane posamične spletne 
dirke z mnogimi nastavitvami za do 20 


€ Zvrst ni ravno bistveno napredovala, kot dokazuje pred tedni na 
spletu zastonjsko izdani Remedyjev Death Rally iz leta 1996. Posi- 
ljene 'izboljšave' v slogu iger na srečo ga ne pehajo naprej. 


CO Sezone formule 1 je konec, zato bo navdušenje nad New 
Star GPjem manjše. Škoda je, da špil ne vsebuje večigralstva 
za enim PCjem. Saj bi se drenjal, a žur bi bil lahko odličen. 


sodelujočih, nalinijske lestvice za primer- 
janje rekordov in urejevalnik stez. Na vo- 
ljo je tudi že nekaj modov. 

Kljub traparijam v kampanji in odsotnosti 
lokalnega multija je New Star GP zanimi- 
va arkadna dirkačinica, ki te potegne s 
supersprintovskim šofiranjem in te pred 
monitorjem obdrži z dokajšnjo globino. 
Osem evrov zanjo ni preveč, kupiš pa jo s 
kreditno kartico v digitalni obliki na New- 
stargames. com. Sneti 

New Star Games e 8 EUR 


ZOMBIE SHOOTER 2 


alemu ruskemu studiu Sigma Team je pred tre- 
mi leti z izometrično nažigalko Alien Shooter 


padla sekira v čreva. Igra je bila enostavna, a 
zaradi svoje krvave absurdnosti in težkometalne glas- 


O Poleg kampanje tudi ta del serije premore način survival, 
kjer skušamo pod naletom gnusob preživeti čim dlje. 


be izjemno simpatična. Nadte je 
namreč pošiljala toliko izvenze- 
meljskih beštij naenkrat, da jih po- 
navadi en sam ekran ni prebavil. 
Rešitev so bili rotirajoči plazemski 
topovi in podobna krama, ki je 
imela na tujsko zalego podoben 
učinek kot palični mešalnik na 
skledo jagod. Rusi so recept kako- 
pak poskusili izrabiti do amena in 
sledil je malo globlji Alien Shooter: 
Vengeance (J167) s kopico dodat- 
kov, pa nato Zombie Shooter, kjer 
je aliensko svojat zamenjalo krdelo 
zombijev. 

Tudi Zombie Shooter 2 se ne odda- 
lji od tračnic. Nasprotno: z malo 


cinizma bi ga lahko označil kot AS: Vengeance, pre- 
oblečen v gnijoče meso. Igranje namreč poteka po 
istem kopitu kot v dotičnem naslovu in kdor je igral 
ratatanje alienov, bo tu fasal hud občutek že videne- 
ga. Zopet izbiramo med več začetnimi liki in jim nale- 
pimo eno od osmih dodatnih sposobnosti (samozdra- 
vljenje, videnje v temi ...), ki jo nato uporabljamo 
skozi vso igro. S pobijanjem zombijev napredujemo 
po stopnjah in krepimo osnovne lastnosti, kot so 
zdravje in natančnost streljanja. Navečji špas pa je 
nabiranje opreme. Špil vsebuje veliko bero najraz- 
ličnejših futurističnih krepalic, ki niso tam za pozira- 
nje, ampak konkretno spreminjajo okolico v pasulj. In 
ravno v tem leži največji čar ZS2. Ko novo kupljeno 
bruhalo smrti divje reže skozi nepregledno množico 
sovragov, mi pa se utapljamo v adrenalinu zaradi 


O Večinoma mesarimo peš, sem in tja pa nas igra posadi za 
kanon ali v minitank. Tedaj je karnaža še bolj nepopisna. 


strahu, da nas valovi mesa ne bi preplavili. Izbira pra- 
vih orožij je nadvse važna, saj pomeni razliko med 
krvavim norenjem in frustracijo. 

Po drugi strani pa je akcija že mnogokrat videna. Av- 
torji se ne pri zombijih, ne pri orožjih niso pretegnili z 
razmišljanjem, saj smo veliko sovražnikov in pušk 
srečali v prejšnjih delih. Da ne omenjam prežvečene, 
amaterske pripovedi (bla bla ponesrečeni eksperi- 
menti). Pobijancija izrablja iste trike kot v doslejšnjih 
izdelkih Sigmovcev, torej lovljenje gnusob za zidove 
in izkoriščanje njihove slabe pameti. Za nameček pa 
so se sem prenesli tudi že znani hrošči, predvsem za- 
tikanje lika v okolico. 

Na Sigma-team.net je moč Zombie Shooter začopati- 
ti za 17 evrov. Novoprišleki, ki obožujejo starošolske 
arkadne krvave razpaljotke, naj si ga mirne duše omi- 
slijo. Veteranom pa ga ne morem priporočiti, saj res 
ne bodo videli ničesar novega. Aggressor 

Sigma Team e 17 EUR 


THE BLACKWELL 
GONVERGENCE 


ave Gilbert je eden tistih garažnih igrotvorcev, ki 
D jim je svoj konjiček uspelo namnožiti v komer- 

cialno uspešno linijo. S pikslastih avantur je 
vmes odjadral v priložnostne vode, ko je ponudil ri- 
sankasti Emerald City Confidential (J188, 70). Pod 
okrilje svoje spletne trgovine pa je vzel tudi izdelke 
drugih avtorjev, recimo avanturo Fatman. Zaporedje 
lastnih gurmanskih avantur zdaj nadaljuje s tretjim 
delom serije Blackwell. 
Potem ko se je Unbound ozrl v preteklost, se Conver- 
gence vrne k zgodbi mladenke Rosangele. Kdor po- 
zna prejšnja dela, se bo počutil čisto domačno, novin- 
ci pak ne, saj špil ne predoči poglobljene razlage. Do- 


november 2009 


gajanje je postavljeno nekaj mesecev za konec prve- 
ga dela. Rosangela se je sprijaznila z usodo medija za 
reševanje izgubljenih duš in se skupaj z duhom Joey- 
jem potika po New Yorku. Vmesnik ponovno očara z 
minimalizmom in učinkovitostjo. Levi klik je name- 
njen akciji, desni ogledovanju. Med likoma je mogoče 
prosto preklapljati, kar je ključen del nekaterih puzel. 
Rosa obvlada snovni svet, dočim zmore Joey preha- 
jati skozi zaprta vrata in bolje navezovati stike z zablo- 
delimi strahki. 


€ Pogovore pestrijo okenca z animiranimi obličji 
oseb. Govorci so številni in sposobni, za zvočno 
podlago pa godejo džezovski napevi. 


Ti so zapleteni v misteriozno, čeprav ne brezhibno 
zgodbo o šopku umorov. V prepletene niti se ujamejo 
puhloglava lastnica galerije, lokavi meceni in številni 
drugi čudaki. Indici se samodejno zapisujejo v be- 
ležnico, čeprav se je poslovilo kombiniranje podat- 
kov, ki je v prejšnjih delih predstavljalo važen del iz- 
kušnje. Tudi drugače je ugankarska plat poenostav- 
ljena. Čeprav je vdelanih nekaj razpotij z odločitvami, 
pravega vpliva to nima. Predmetov skorajda ni in pot 
do napredka vodi skozi dlakocepsko izpraševanje, 
kar zna delovati umetno. Z odvijanjem zgodbe se na 
zemljevidu pojavljajo nova prizorišča, od umetniške 
beznice do zapuščenega svetilnika in onostranstva. 
Velikokrat imaš pri tem prste zraven sam, ko z Rosi- 
nim računalnikom brskaš po spletu. 

Klobka se odvija dobre štiri ure, vendar se snov s tem 
še ne zaključi. Kot je v navadi, igro tudi tokrat ople- 
meniti Gilbertov zvočni komentar. Ko ga vključiš, 
posnetki prekinjajo dogajanje in pojasnjujejo različne 
vidike razvoja izdelka. Ta prijem dodatno ublaži dejst- 
vo, da Konvergenca ne nudi pravega izziva, saj se na- 
giba v smer interaktivne zgodbe. A vseeno je izkušnja 
krasna in na sebi lasten način prepričljiva. Samostoj- 
no vas bo stala 15 dolarjev, vsi trije Blackwelli pa so 
na voljo tudi v paketu za slabega tridesetaka. Navi 
Wadjet Eye Games e 15 $ 


€ Lokacije širom Velikega jabolka nadaljujejo tra- 
dicijo odličnosti in v pikslih se skriva obilica detaj- 
lov. Vseeno pa je vročih točk malo. 

FAST FOOD EMPIRE 


akovost poslovnih simulacij je že vsaj kakšno 
K: precej slaba, zato nestrpno čakamo 

na kak naslov, ki bo vsaj približno nakazal pot k 
stari slavi. Food Empire to ni. Še huje, uspe mu pre- 
biti podn in doseči novo dno. 
Goltalni imperij gradimo v petih scenarijih ali ohlap- 
nem, zmedenem kampanjskem načinu (peskovnika 
ni) v enem od treh ameriških velemest: Los Angelesu, 
New Yorku in Seattlu. Izbira mesta ne vpliva na nič, 
saj ima vsako enake četrti, kjer se zadržujejo stranke. 
Kravatkarji v centru, delavci v industrijski coni, štu- 
dentje v kampusih ... Nato kupimo lokal na preddo- 
ločenih, različno dragih lokacijah. Nabavimo osnovno 
opremo (mikrovalovko, hladilnik, kavomat), ki je ne 
moremo prosto razmeščati po prostorih, in se posve- 
timo trženju futra. Na začetku so to čokoladke in 
energetski napitki, kasneje ob nadgradnjah še takosi, 
megaburgerji, milkšejki, solatke in slično. Najamemo 
še prodajalko v mini bikiniju in biznis steče. 


€ strežnice v tangicah se obnašajo kot zmedena 
perjad na pomirjevalih. Svoje frustracije zato rešu- 
jejo tudi z nasiljem do strank. 


Izbira opreme in hrane je načeloma zadovoljiva. Mi- 
nus je, da slednje ne moramo kombinirati v nove jedi, 
kar pozna recimo Pizza Tycoon. Razvojna spirala je 
pravilno zastavljena, vendar je poslovni model nad- 
vse poenostavljen. Temelji le na določanju marže, ki 
jo lahko nabijamo ob večjem slovesu in na krajih z 
boljšo klientelo ter slabšo konkurenco. Vmesnik je 
neprijazen, pri nabavi recimo ni moč kupiti več izdel- 
kov z enim klikom. Analitičnih preglednic prodaje ni 
(|), zato vsakršno načrtovanje odpade, saj lahko zgolj 
ugibamo, kaj bi naslednji dan šlo dobro v promet. 
Prav tako ni nobenega opozorila, da kaj delamo naro- 
be. Zato se nam ob neprostovoljnem koncu niti sanja 
ne, kje smo ga polomili. 

Kar Fast Food Empire dokončno zabije v tla, je bedno 
ukvarjanje z joškatim osebjem. Te po simovsko šmin- 
kamo in jim kupujemo modne dodatke, ki kao izbolj- 
šujejo osebnostne lastnosti. Treba jih je lastoročno 
pošiljati na sekret, čistiti tla in se pretepati z gosti. Če 
jim redno ne kupuješ daril, dobijo živčni zlom. Med 
seboj se prepirajo in hodijo drug drugemu po nogah. 
Čista debilana. Poleg tega igranje kazijo nepotrebni 
nizkointeligentni arkadni vložki: pobijanje podgan, 
preganjanje lopovov in obmetavanje s hrano. Niče- 
mur ni rabijo niti posiljene humorne scene, ko stranki 
spodrsne na umazaniji ali jo upepeli leteči krožnik. 
Vse skupaj nima smisla. Ta špil je butasto zamišljen 
in katastrofalno izveden. Celo predpotopna raztegnje- 
na kvazi 3D-grafika šteka v tri dni. Avtorji očitno niso 
niti malo mislili na kakršnokoli ciljno občinstvo in so 
za povrh nesposobni seksisti. Odveč je kogarkoli pre- 
pričevati, da je izbljuvek vreden preizkusa. Yohan 
G2 Games e 10 $ 


IGROVJE 


SPORE GALACTIC 
ADVENTURES 


aket Creepy and Cute je prinesel le kup telesnih 
P.:: Galactic Adventures pa so prva prava 

razširitev za le napol razumljeni Spore. Kot je 
razvidno že iz imena, so glavna novost pustolovščine. 
Spremembe se najbolj dotikajo vesoljskega dela igre. 
Izbrano bitje postane kapitan, kar v tem primeru po- 
meni frpjski junak. Med raziskovanjem vsemirja ti tu- 
je rase dodeljujejo kratke avanture oziroma kveste. 
Če sprejmeš, se s herojem prežarčiš na želene plane- 
te in tam opraviš zahtevano, recimo koga premlatiš, 
se greš kurirja ali zaščitnika, tiholaziš in klepetaš. Ko 
si pridobiš planetarne zaveznike, se tvojemu kolovod- 
ji pridružijo pribočniki drugih ras. Opravljanje nalog 
prinaša izkušenjske točke, te pa omogočijo nakup 
boljše opreme. Ko slednjo v urejevalniku navesiš na 
lik, ga okrepiš, omogočiš obnavljanje energije in pod- 
obno. Poteza igranje vsekakor obogati, čeprav je res, 
da predvsem za sporoidne novince. Za prekaljence je 
žal zamujena, saj kvestki niso dovolj močna motivaci- 
ja za ponovno vesoljsko odisejado. 


€ Junaka pred nalogo praviloma izbereš sam. To- 
da nekateri kvesti imajo vnaprej določene in tu ni 
možnosti pridobivanja izkušenj. 


Bo pa absolvente bolj zanimal drugi vidik igre, in sicer 
možnost ustvarjanja lastnih zgodb. Urejevalnik sto- 
penj je izjemno močno orodje, v katerem na uporab- 
niku prijazen, a učinkovit način zamesiš vse elemente 
kvesta, od planeta prek filigranskih elementov okoli- 
ce do glasbene spremljave in življa z vedenjem vred. 
Kapitana skozi avanturo vodiš potom vmesnih ciljev 
in dejanj, ki jim dodajaš svoje besedilo. Ko se to sklo- 
pi z neznanskim ustvarjalnim potencialom, so 
možnosti osupljive. Spore tu osmisli vso svojo kreati- 
vno bit, saj lahko prejšnje stvaritve vključiš v zgodbo 


€ Levo zgoraj je okno s koračnimi navodili za na- 
predovanje. V spodnjem kotu čemi zemljevid, kjer 
so ikone z oznakami pomembnih elementov. 


IGROVJE 


ali pa si izmisliš kaj čisto novega. Končane projekte 
tako kot bitja, vozila in kočure prek Sporepedije deliš 
s svetom. Na voljo so v načinu hitre igre, kjer izbereš 
avanturo, želenega heroja in že si v akciji. 

Sliši se lepo, a kakor se pri tovrstnih ustvarjalnih pod- 
vigih rado pripeti, še zdaleč ni vse rožnato. Spomni- 
mo se samo problematičnosti LittleBigPlaneta. Tudi 
tu je zanašanje na ustvarjalnost publike dvorezno: 
čeprav je od izida že minilo nekaj mesecev, nabor 
igralnega materiala ni navdušujoč. Še največ je vred- 
na trideseterica izdelkov matične hiše Maxis, kjer so 
se z raznolikostjo res potrudili. Tako obiščeš kruto 
rojstnodnevno zabavo, spremljaš politično-pravno ro- 
jevanje ameriških zakonov, se z barvitimi ključi prebi- 
jaš skozi labirinte, dirkaš, kolješ po sneženi krogli in 
zlezeš celo v notranjost telesa. Nekateri kvesti so bo- 
rilni, drugi čvekalni, spet tretji so namenjeni le razka- 
uradne stopnje, je izbira relativno varna in kratkočas- 
na. A čim zagaziš v povodenj izdelkov ostalih igral- 
cev, je vse prelahko nabasati na popolnoma neigral- 
ne bedarije. Doma spečene avanture poleg tega pri- 
našajo manj izkušenjskih točk kot Maxisove. 


€ Možnosti izdelovanja avantur so zares neznan- 
ske. Začneš lahko iz nič ali se lotiš packanja po že 
obstoječih izdelkih iz Sporepedije. 


Da je mera polna, veselje kvarijo hrošči in ostale ne- 
dodelanosti. Nezaslišano je, s kakšnim veseljem se 
junacelj zatika ob sestavne dele pokrajin. Prav tako 
pogrne boj, ki zaradi nenatančnega nadzora razpade 
v zmedeno mlatenje po tipkah in ni dorasel zahtevam. 
Dodajmo še cvetko, da zna inštalacija v Visti pov- 
zročati zoprne težave, pa je meglo slabega vtisa zelo 
težko pregnati. 

Kakor je zamisel v Galactic Adventures velikopote- 
zna, je izpeljana površno in predvsem veliko prepo- 
zno. Val navdušenja nad Sporo je pač ovenel in niti 
nedoumljive možnosti galaktičnega šusa ga ne more- 
jo zares spraviti pokonci. Navi 

Electronic Arts e 25 EUR 


TALES OF MONKEY ISLAND: 
THE TRIAL AND EXEGU- 
TION OF GUYBRUSH 
THREEPWOOD 


godbe z Opičjega otoka so se prevesile v drugo 
polovico. Morda so tudi zato, ker se jim čas izte- 


ka, prav poskočile z zapletanjem in razpleta- 
njem. Komaj je drstenje morskih krav pustil za sabo, 
je Guybrush do vratu v povsem drugačnih neprilikah. 
Pošljejo ga nazaj na otoček Flotsam, kjer se je niz 


CO Bolezen povzroča zeleno polt in akutne napade 
besnila. V sodni dvorani so eksplozije še posebej 
bučne in se jih kar ne naveličaš. 


sodobnih pustolovščin pričel. Tam ga začopatijo do- 
morodci in mu hočejo izprašiti hlače za odgovornost 
glede preteklih neumnosti, ki jim načeluje epidemija 
koz. Kljub gusarski omiki pa ne pride do linča, ampak 
se nakuha sodna obravnava po zgledu Phoenixa 
Wrighta, kjer mora naš blondinec postaviti na laž 
priče z vihtenjem dokaznega materiala. Dogajanje 
oživi poprej kulisne in prazne lokacije, kot sta sodnija 
z zaporom ter gostilna. Škoda le, da ni tokrat o Mur- 
rayju ne duha, ne sluha, čeprav nekaj okostnjaških 
šal vseeno poči. No, lačni nostalgije ne ostanemo, saj 
mimo prinese trgovca Stana! Samoumevno je, da se 
ta loti novega podjetništva, ki je kakopak povezano z 
roko pravice. 


a ndes: 


n'r yog rwo just work iz ogr over a nice grog-a-tini? 


€ Zgodba je speljana tako, da je do babjega fajta 
moralo priti. A kakor sta konkurentki vročekrvni, 
Guybrush po duši ostaja lolek. 


A čeprav je smešnost potisnjena do mej absurda, 
Sodba v prvem planu ni zabaven sprehod. Že začne 
se dokaj zaguljeno, saj je nekaj zmede s tehniko igra- 
nja in pravnimi postopki. Kasneje pa se potreba po 
mozganju le še stopnjuje. ln to pretežno ne na dober 
način, saj večina zahtevnosti izvira iz bolj ali manj ne- 
logičnih kombiniranj trapastih predmetov. Greš se 
namreč napredni vudu in otok večkrat prekrižariš po- 
dolgem in počež. Vnovič je treba kolovratiti po blod- 
njaškem pragozdu, le da imaš tokrat zemljevid, ka- 
in so raztresene širom prizorišč. Kak dnevnik zato ne 
bi škodil, prav tako ne teleport, saj je letanja sem in 
tja zaradi razvejanih puzel precej. No, pretežko le ni, a 
skok izziva je glede na prejšnje dele opazen. 
Dodajmo še, da Elaine ter Morgan naposled trčita in 
da je pok zelo odmeven, v ozadju pa ves čas rovari 
napudrani dohtar. Rezultat sta najmanj dva čustveno 
nabita prizora, kar je glede na splošno risankavost 
kar dosežek. Poslednji, peti del bo imel tako veliko 
snovi za kuho in še več niti za zaključno obrobo. Navi 
Telltale e 9 $ 


DROPLITZ 


apljitze koreninijo v miselnici Pipe Dream. Tudi 
K: igralno polje sestavljajo mrežja različnih veli- 

kosti, a so vsi kosci cevi že prisotni in jih ne po- 
stavljaš sam. Jih pa zato vrtiš, da bi sestavil poti za 
kaplje, ki z vrha mezijo proti dnu. V nedokončanih ro- 
kavih ponikajo in če jih zmanjka, je partije konec. 


€ Med igranjem se kožice samodejno preoblačijo, 
podobno kot v Lumines. Le občutek je bolj cenen, 
saj se modna revija dogaja zelo hitro. 


Ker so cevni ovinki zasnovani na svojstven način, je 
naloga težja, kot se sliši. Čeprav je na voljo nekaj po- 
magal, ki denimo označijo možne smeri, je igra red- 
kobesedna in brezkompromisna. Z namigi ali razlago 
strategij se ne ubada, marveč te enostavno vrže v 
ogenj. Tako si nekaj časa lomiš zobe. A ko se ti od- 
pre, najdeš globino z obilico nepričakovanih užitkov. 
Ključno je, da zaobvladaš sistem pomnoževanja točk. 
Poleg hvaljenja na spletni lestvici so konkretni rezul- 
tati namreč potrebni za odklepanje novih stopenj in 
načinov igranja. Rezultat napihneš tako, da skuješ 
čim bolj razvejan sistem cevi. Ko padeš v hipnotični 
tok in že zgrajenemu omrežju kot po čarovniji dodajaš 
nove in nove rokave, ob čemer gre pomnoževalo tudi 
do petindvajsetkratnika, je zares luštno. Da prodreš 
skozi igrin oklep, moraš preiti v posebno stanje duha, 
ki ima na preži tako reflekse kot pomnjenje vzorcev, 
prostorsko predstavo in obvladovanje linij. Uporablje- 
ni kosi vmes izginjajo in pojavljajo se novi, tako da 
akcija ves čas živahno brca. 

Poleg računal je kapljanje mogoče tudi na xboxu 360, 
PS3 ter iphonu. Na slednjem sistemu je cenejše in pri- 
ročno za v žep, a je obenem okleščeno tako po veli- 
kosti plošč kot glede igralnih načinov. Na večigralst- 
vo se žal niso spomnili v nobeni od različic, tako da je 
špil povsem puščavniški. 

Ob izidu je vzbudil pozornost predvsem zaradi izredno 
nizke cene, vendar je čas popustništva minil. Devet 
evrov še vedno ni preveč, če le imaš dovolj božje ma- 
sti, da se prebiješ čez začetno zaprepadenost. Bolj kot 
vadiš in dlje kot igraš, bolj vleče. Navi 

Atlus e 9 EUR 


ČO Takle prizor si želiš. Vejevje dopolnjuješ na več 
koncih, pomnoževalni faktor pa raste v nebo. 

MINI TESTISI 


VERBATIM 5.1 CHANNEL 
GAMING USB HEADSET 


lušalke z mikrofonom so obvezna oprema marsi- 
S: navdušenca nad večigralstvom. Ponud- 

ba je temu primerna, kajti proizvaja jih na deseti- 
ne podjetij, ki za svoje umotvore hočejo od petnajst 
do več kot dvesto evrov. V mineštro se je sedaj vrgel 
še Verbatim, pri nas znan zlasti po snemalnih medijih. 
Predstavili so dva nabora slušalk, od katerih smo pod 
drobnogled vzeli vrhnji 5.1-kanalni model. 


€ Žičnata nadzorna enota vsebuje vso elektroniko 
in se med rabo pošteno greje. Kljub temu ji bolj za- 
merim težo in velikost, ki jo delata nepraktično. 


Kot je nemara šlo pričakovati od tvrdke, ki se z zvo- 
kom ukvarja postransko, je proizvod domiseln toliko 
kot njegovo ime. Gre za klasično oblikovane naušni- 
ka zaprtega tipa, kar pomeni, da enoti v celoti pokri- 
vata uhlja in s tem izolirata zvoke iz okolja. Slušalki se 
čefare oklepata vzmetno, s samonastavljivo oporno 
blazinico, vendar nista neprijetni. Po uvodnem rahljal- 
nem obdobju sem set pridoma uporabljal pri daljših 
igralnih seansah, pa ne spadam med igloglavce. 
Pravšnje gibljiv je tudi mikrofon, ki ga zlahka zviješ v 
ustrezen položaj. 


Kot razkriva že ime, se slušalice sporazumevajo po 
vodilu USB. To pomeni, da je vsa potrebna trdnina 
vdelana in da za delovanje ne potrebujejo zvočne kar- 
tice. Praktičnosti takemu pristopu ni moč odreči, je pa 
zato bolj opazen negativen vpliv na kakovost zvoka. 
USB pač ni namenjen prenašanju občutljivih signalov, 
kar se opazi po količini smeti v proizvedenem zvoku. 
Verbatimov proizvod verno prenaša različna mrmra- 
nja, hreščanja in rahle poke, ki so posledica delovanja 
računala. Artefakti so resda na meji slišnega in jih 
med besnim nažiganjem ne opaziš, a jih bo pozoren 
poslušalec ob daljši rabi v raznovrstnih okoliščinah 
nedvomno zaznal. Škoda, da se Verbatimovci niso 
bolj potrudili s filtriranjem in izolacijo signalne poti. 
Slušalke tudi drugače ne proizvajajo vrhunskega zvo- 
ka in jih ne morem priporočiti iskalcem univerzalnega 
kompleta, ki bi verno prenašal tako glasbo kot filme 
in igre. Nadzor glasnosti je vsled delovanja po USBju 
neločljivo vezan na osnovni okenski drsnik, kar v na- 
vezi s tovarniško navitostjo naušnikov botruje ali dre- 
tju ali izgubi detajlov v predvajanem. Če sistemski dr- 
snik pustiš na polovici, kar je nujno za kakovost zvo- 
ka, je treba glasnost v špilih, predvajalnikih in na 
YouTubu imeti skorajda na minimumu. 

Pa 5.1-kanalnost? Verbatimov adut za razliko od gi- 
gantskega Zalmanovega kompleta (Joker 135, id 
članka na stranki 996) vse- 
buje le dve membrani, kar 
pomeni, da so se snovalci 
zatekli k trikom. Za občutek 
zvočne obkroženosti skrbi 
gonilnik Xear 3D, ki ga je tre- 
ba namestiti ločeno. Pripo- 
ročam, da se temu izognete, 
saj softversko poustvarjanje 
večkanalnega zvoka nadalje 
zniža kakovost. 

Verbatimov slušalkarski pos- 
kus ni docela zgrešen in mu 


IPOD NANO 


e trditev, da je nano zadnji pravi glasbeni predva- 
J jalnik v družini ipodov, pretirana? Touch je že od 

izida prvenstveno komunikacijska in filmogledna 
naprava, zadnje čase pa ga itak tržijo kot igrator. 
Classica z vdelanim trdim diskom je povozil čas in 
vprašanje je, kako dolgo bo obstal brez temeljite pre- 
delave. In na koncu je tu shuffle, katerega brezzaslon- 
ska zasnova ne more in ne skuša ugajati vsem. 
Tistemu, ki išče zmogljivega in zvestega muzikalič- 
nega spremljevalca, iz Applovega nabora tako meži- 
ka predvsem nano. Nadpriljubljena napravica, ki je 
po Jobsovih besedah najbolje prodajani digitalni 
predvajalnik na obli, je prejšnji mesec skupaj z naj- 
bližjim sorodstvom prikolovratila do pete izpeljanke. 
Ostalo ipodovje je bilo deležno skromnih sprememb: 
toucha sta dobila 64-gigabajtnega brata za 390 ev- 
rov, classicov disk se je napihnil na 160 GB, naboru 
shufflov pa se je pridružil model z ohišjem iz nerja- 
večega jekla. Tako velike spremembe, kot jo je pred- 
stavljal prehod s tretjegeneracijskega mini faturja na 
pokončno, sloko štirico, ne prinaša niti petica. Novi- 
nec se od predhodnika videzno loči po zaobljenejšem 
ohišju in malenkost večjem zaslonu. Slednji je s 


v plus štejem ceno 40 evrov. 
Kljub temu pa je bolje dodati 
še trideseteka in kupiti nekaj 
res dobrega, recimo Senn- 
heiserjeve PC-161. Luni 


slika v razmerju 1 : 1 razkriva na- 
nove skromne mere. Naprava v ro- 
kah kljub temu deluje trdno in kako- 
vostno, brez zvijanja, pokljanja ter 
ropotanja. Apple res obvlada! 

prejšnjih dveh inčev zrasel na 2,2 palca, kar je 5 mili- 
metrov prirastka. Razlike v praksi ne opaziš. Filmi so 
resda nekoliko bolj razločni, a s čudno ločljivostjo 
240 x 376 in splošno skromnimi merami nano ostaja 
le zasilna zijaška priprava, dasiravno je ekran vrhun- 
ski, svetel in barvno živ. Dobrodošla posledica rasti 
so dodatni vnosi v začetnem meniju, zlasti naključno 
predvajanje glasbe (shuffle). 

Najbolj oglaševana pridobitev petega nana je kame- 
ra. Apple z njo cilja na z YouTubom podžgani, zdravo 
rastoči trg drobčkanih prenosnih kamkoderjev. Giz- 
motovo kiber oko snema v formatu H.264 z zvokom 
AAC, in sicer v ločljivosti 640 x 480 pri 30 sličicah na 
sekundo. Kaj to pomeni v praksi? Hja nič dobrega - 
nanovi filmčki so slabo razločni in barvno sprani ter bi 
se jih sramovali že starejši telefoni, kaj šele namenske 
naprave. Posebej kritično je snemanje v slabih svet- 
lobnih pogojih, kjer je izguba podrobnosti katastrofal- 
na. Kamerica je tako bolj kot ne namenjena sama se- 
bi, posebej vpričo nerazumljivega dejstva, da ne 
omogoča fotografiranja - zajema stoječih slik. Edina 
svetla točka je dejstvo, da dolžino filmčkov omejuje 
izključno razpoložljivi prostor. 

Precej razumljivejši in uporabnejši je radijski sprejem- 
nik. Da, dame in gospodje, Apple se je po letih nera- 
zumljivega vztrajanja vdal in nanota opremil z mož- 
nostjo sluhanja radijskih postaj. Malček za anteno 
uporablja kar slušalke (in to katerekoli, ne samo 
kreptastične priložene) in poleg pričakovanega pom- 
njenja postaj nudi še par zanimivih funkcij. Presenet- 
ljivo kulsko je recimo pavziranje sprejema s petnajst- 
minutno zalogo posnetka, po kateri je nato moč po- 
ljubno preskakovati. Res priročno! 

Petogeneracijska nadgradnja nana je mešana malha 
dobrot. Večji zaslon in radio sta fina, medtem ko ka- 
mera nevarno zahaja na področje funkcij, ob katerih 
se vprašaš, če Jabolku zmanjkuje idej. Dosti bolj smi- 
selna bi bila izboljšana podpora formatom (dajte nam 
FLAC!) in predvsem razširitev shrambe. A kljub temu 
nano ostaja vrhunski in poželenja vreden izdelek. 
Ohišje iz brušenega aluminija, stekleni pokrov zaslo- 
na, legendarni vmesnik, Itunes, splošna kakovost ... 
To so nespregledljivi plusi, ki malčka ohranjajo v 
ospredju digitalnih hodimožev. Ob nekoliko nižji ceni 
(150 EUR za model z 8 GB, 170 za 16-gigabajtneža) 
se mu zato ni treba bati za stolček. Luni 


VERBATIM RAPIER V2 


erbatim ima v repertoarju miške. In to take, ki 
V so konkretno namenjene igralcem. Rapier V2 je 

trenutno vrh njihove ponudbe in na papirju nudi 
veliko. Lasersko tipalo ločljivosti od 
800 do 3200 dpi lahko nastavlja- 
mo v korakih po 200 dpi, pri 
čemer je omogočen še pro- 
gramski spust na 400 dpi 
za starošolske nažigače z 
veliko mizo. Signal lahko 
šiba s sedaj že standard- 
nimi 1000 herci, gizmo pa 
naj bi prebavljal metanje po 
sobi s pospeški do 20 G. V 
notranji pomnilnik je moč shra- 
niti do osem profilov, kamor lah- 
ko pišemo zagamano dolge skripte 
za zaporedja ukazov, ki jih nato nade- 
nemo kakemu od sedmih programabilnih 


4 


gumbov. In da se res vidi, kam rapier V2 € Kot je razvid ke 


sodi, je v dnu še prostor za sedem 4,5- 
gramskih uteži. 

Odlično, kaj pa praksa? Verbatimova napravica sodi 
v razred mišk za desnake. Ne toliko zaradi oblike, ki 
je le rahlo zaobljena v desno, marveč zaradi obeh 
stranskih gumbov, ki čepita na levi pod palcem. Tako 
po velikosti kot obliki je nekje med klasičnimi led- 
vičnimi napravami, kot je Logitechov G5, in malimi 
onegaji za pod prste, kakršen je G9. Zaradi tega je ze- 
lo pomembno, da jo pred nakupom primete. Tisti z 
majhno dlanjo jo bodo lahko v celoti objeli, tisti z 
večjo pa jo bodo pretežno čohali po uhljih. Razpored 
knofovja je klasičen: poleg uhljev in koleščka sta dva 
gumba ob strani, dva pa za koleščkom. Od le-teh je 
eden gibljiv v dve smeri in privzeto namenjen nasta- 
vljanju ločljivosti, medtem ko je drugi zaklenjen na 
štimanje načina delovanja. Slednji je dvojen. V privze- 
tem poganja tovarniške nastavitve, v 'igričarskem' pa 
naloži enega od profilov, shranjenih v podganici, in 
oddaja auro 'natančnost --5'. Okej, tega zadnjega ne. 


€ Na prvi pogled je komandna plošča neugledna 
in ima videz začetniškega projekta v Delphiju. A 
videz vara, saj gre za močno orodje. 


Občutek pri uporabi je še kar prijeten. Miš je lepo 
uravnotežena in znane teflonske drsalke nudijo ravno 
prav odpora. Glavna uhlja si lastita pravšnjo občutlji- 
vost, takenako kolešček ob vrtenju, medtem ko je na 
pritisk za odtenek pretrd in utegne ob stiskanju zdrsni- 
ti v vrtljaj. Pritožujem se pak nad obliko stranskih 
gumbov. Sta namreč visoka in ozka, zato utegne ob 
hitrem pritiskanju palec zdrsniti mimo njiju. Nad laser- 
jem in programsko opremo res nimam nikakršnih pri- 
pomb. Miš se je v igrah obnašala zanesljivo, medtem 
ko je vmesnik za klepanje skript in programiranje 
gumbov navdušujoč tako po moči kot enostavnosti, 
saj je preglednejši tako od Logitechovega, kot od Ra- 
zerjevega. 
Poleg nerodnosti s koleščkom in stranskimi gumbi je 
največja negativnost rapierja kvaliteta izdelave, saj je 
mišak cenenega videza. Po dobrem tednu uporabe se 
je desni uhelj dejansko rahlo ukrivil! Za tiste, ki vam je 
pomembna masa naprave, ni nepomemben po- 
datek to, da je menjava uteži zamudno 
opravilo. Jeziček na tehtnici pa utegne 
prevesiti nizka cena, saj rapier s 
svojimi 40 evri sodi med cenejše 
miške z notranjim pomnilni- 
kom in zmogljivim laserjem. 
Kar primerjajte ga s ceno 
naprav na zadnjem veli- 
kem testu v Jokerju 
184, Kdor meni, da ne 
more brez makrov, in 
obenem noče pljuniti 
70 ali več bruselj- 
čanov za G5 ali Ra- 
zerjeve modele, naj 


rapier V2 torej vsaj 
ala proti potenju izdelani samo gumbi vzame v roko. 
in boki. No, za oprijem je čisto dovolj.  Aggressor 
e e O e 


MINI TESTISI 


2aŠ2 TI HILIIDI NE, DNI SI ŠE VEDNO SS pe» 


Že spočetka plačaš 20% manj, z leti 

zvestobe pa se ti popust lahko poviša 

na neverjetnih 35%! Ob naročilu 

lahko med ostalimi darili izbereš 

Empire: Total War ali 4-gigabajtni 
USB-ključ! 


Prejmi vsak mesec še 
toplega Jokerja v 
svoj nabiralnik! 


Naročilnico in vse 
podrobne infor- 
macije najdeš na 
s www.joker.si. 


Za nameček vsak 
mesec med novimi 

naročniki izžrebamo 
dobitnika lepega in praktičnega 
a! 


V novembru bomo med novimi in 
zaradi Jokerja že itak srečnimi 
naročniki, izžrebali še 
PET srečkotov, ki bodo 
prejeli Logitechovo 
igrarsko miško 
MX518. 


Za nagrado prejmejo 
fotookvir INTENSO 7" photostar. 


TESTISI 


AMDju ni mar za Nvidio in na grafičnem področju samozavestno narekuje lasten 
tempo. Aggressorju s splovitvijo družine radeonov HD 5000 popestri jesen. 


ecno je, v kako nasprotujočih si situaci- 

jah sta glavni veji podjetja AMD. Med- 

tem ko procesorski oddelek caplja daleč 

za Intelom, ATI v primerjavi s konkuren- 

co že dolgo ni bil v tako dobrem položa- 
ju. Že lani je Nvidio ujel docela nepripravljeno, za na- 
meček pa zeleno podjetje zdaj bluzi še pri izdaji nas- 
lednje generacije geforcev, saj z GT300 ciljajo v prve 
mesece naslednjega leta. Zato je tale testis enobar- 
ven, kajti nova ATljeva generacija še nima tekmeca 
iz nasprotnega tabora. Na njenem čelu jezdita pred- 
stavnika serije HD 5800, torej radeon HD 5870 in 
malce šibkejši HD 5850. Le nekaj tednov po splovit- 
vi paradnih konjev pa je AMDju uspelo dati na svetlo 
tudi ponudbo za srednji del trga, serijo HD 5700. Iz 
nje smo pridobili močnejši model, HD 5770. 


Crysis Warhead 


SDMark06 


Zimzelene ciprese 


Pri snovanju družine 'pet tisoč' z imenom evergreen 
so se držali enostavnih smernic. Niso kaj dosti bezali 
v zmagovalno arhitekturo RV770, ki je poganjala 
prejšnjo generacijo, marveč so jo priredili, tako da 
ustreza standardu DirectX 11. Procesne enote stream 
(SPU), ki predstavljajo osnovne gradnike zadnjih ra- 
deonov, so dobile nekaj novih inštrukcij, ki jih potre- 
buje DX11, razen tega pa je zgolj vsega več. HD 5870 
na osnovi jedra s kodnim imenom cypress je podvo- 
jen RV770. Ima namreč 1600 SPUjev (RV770: 800), 
povezanih z 80 teksturirniki pri taktu 850 MHz. Šib- 
kejši HD 5850 je malce obtesan, s 160 SPUji in osmi- 


mi teksturirniki manj, nižja pa je tudi frekvenca, ki 
znaša 725 MHz. Malce presenetljivo obe kartici še 
vedno uporabljata le 256-bitno vodilo, ki jedri spaja z 
enim gigabajtom grafičnega pomnilnika GDDR5 pri 
1200 oziroma 1000 megahercih. AMD pač meni, da 
mu prepustnost tu še ne hodi v zelje. Neposrednost 
ima z 2,15 milijona tranzistorjev dvakrat toliko preti- 
kal kot RV770 in zaseda 28 % več prostora, spričo 
česar je dražja. AMD je s tem zgrešil cenovno tarčo, ki 
jo je tako lepo zadel z družino HD 4800. 

To je glavni vzrok, da je hkrati z močnejšimi radeoni 
HD 5800 splovil tiste za srednji razred. Familija HD 
5700 sloni na jedru s kodnim imenom juniper. Gra- 
fični procesor na radeonu HD 5770 je z 800 procesni- 
mi enotami stream na las podoben RV770, in tudi de- 
jansko se od njega razlikuje le po 40-nanometrskem 
procesu izdelave ter podpori DirectXu 11. Imajo pa te 
kartice nezanemarljivo hibo: do gigabajta sicer hitre- 
ga pomnilnika vrste GDDR5 pelje borno 128-bitno 
vodilo, kar ima neposreden vpliv na njihove zmoglji- 
vosti. 


Naval trikotnikov 


Poglejmo, kaj bo v praksi prinesel standard DirectX 
11. Bržda najbolj razvpit pojem bo teselacija, ki ima 
za ATI poseben pomen. Grafični gigant si namreč to 
zmožnost samodejnega razbijanja trikotnikov na 
manjše in s tem videzno prepričljivejše skupke plos- 
kev prizadeva uvesti že od davnega leta 2001. Ker je 
bil pri svojih prizadevanjih osamljen, se tehnologija ni 
nikoli dodobra prijela. Toda s podporo v programs- 
kem vmesniku DirectX naj bi končno mogla zaživeti 
kot splošen standard. Praktična posledica bo ta, da 
bomo v igrah videvali prizore z mnogo več poligoni 
kot doslej. Hkrati bodo natančnejše teksture, saj so v 
DX11 uvedli nove stiskalne tehnike zanje. 

Izven izrisovanja pa velja pozornost nameniti tako 
imenovanemu compute shaderju, ki programerjem 
omogoča veliko lažji dostop do grafičnega procesorja 
v smislu povsem splošnih, ne strogo izrisovalskih iz- 
računov. Na ta način bo na grafičnih karticah moč 
uspešneje poganjati vse mogoče, od simulacij fizike 
do umetne pameti. Iger, ki bi docela izrabile novi 
standard, še ni, zato bomo reč v divjini začopatili v 
prihodnjih mesecih. 

Podobno velja za še eno novo tehnologijo, ATljev 
Eyefinity. Ta omogoča priklop do šestih monitorjev s 
porazdeljenim prizorom na eno samo kartico. Treba 
pa je poudariti, da bodo tega zmožni le najmočnejši 
modeli, ki pridejo šele v naslednjih mesecih. Na naše 
kartice je bilo moč priključiti največ tri zaslone. Igre 
se bodo morale prilagoditi tej tehnologiji, saj poganja- 
nje na tako veliki površini zaenkrat prinaša kup ne- 
rodnosti, kot je čudno porazdeljen vmesnik ali nepra- 
vilno deljen video. O Eyefinityju torej takenako več 
konkretnega v prihodnje. Zadnjo novost pa lahko do- 
cela izkoristite že sedaj: novi radeoni kot prve grafe 


odšifrirajo zaščiteno zvočno sled (protected audio 
path), zato lahko zvočna signala dolby trueHD ter 
DTS-HD MA končno spustite v sprejemnik skozi 
HDMI-izhod. Zmore pa oba tudi odkodirati. 


V rokah in mašini 


Že ob pogledu na nove kartice je očiten pošteno pre- 
novljen dizajn. Zdaj so povsem oblečene v hladilne 
plošče in so torej dvojne debeline, pri čemer se HD 
5870 po velikosti kosa z Nvidijinimi debelimi bertami. 
Na srečo niso tako požrešne kot dvojedrne vrstnice, 
saj nobena od treh ni zahtevala več kot dveh šestpin- 
skih priključkov za štrom. Temu primerno sta hrup in 
gretje v mejah normale, saj najbolj nabrita sedemde- 
setka porabi okoli 190 W, kar je na ravni HD 4890. 


O Vse kartice imajo zadaj po štiri izhode: dva DVI 
ter enega HDMI in displayport. Uporabiti je moč 
največ tri od njih: displayport plus katerakoli dva 
izmed preostalih treh. Dodatni pridejo januarja. 


Testni sistem je bil enak kot doslej, zgrajen okoli pro- 
cesorja core 2 extreme OX9650 s 4 GB rama in Win- 
dows Viste 64-bit Ultimate. ln skupni zmagovalec je? 
Brez dvoma HD 5850. Da bodo novi radeoni hitrostni 
prvaki in edini s podporo DirectX 11, je bilo samo- 
umevno. Udari pa, da je razlika med HD 5870 in HD 
5850 tako majhna kljub orenk razliki v ceni, saj hoče- 
jo za sedemdesetico 350 EUR, za petdesetico pa kar 
stotaka manj. AMD je že pogruntal, da je slednjega 
podcenil, in ga začel dražiti, zato urno po njem, če ga 
še kod ugledate pod 250 evri. Dejansko gre za karti- 
co, ki trenutno ponuja največ za svoj denar, na kar 
par desetakov gor ne vpliva. HD 5870, najhitrejša 
enoprocesorska kartica ta hip, pa je namenjena zada- 
janju groznih muk Nvidijini GTX 285, medtem ko ji 
štrene meša lastni brat radeon HD 4870 X2, ki ga bo- 
do zato hitropotezno upokojili. HD 5770 je težko pri- 
poročiti, saj lahko za podobnih 160 EUR dobite hi- 
trejšega HD 4870. 

Nvidijin odgovor na te nepretresljive, a vseeno slastne 
kartulje? Nanj bomo čakali dolgo v naslednje leto. 

Doživite svobodo brezrobega ekrana, ki vam sliko prikaže v 
popolnoma novi dimenziji. 

LED tehnologija vam zagotavlja najbolj čisto in ostro sliko pri 
samo 2,9 cm tankem televizorju, ob tem, da je poraba električne 
energije manjša kot pri običajnem LCD zaslonu. 

Dobrodošli v svet brezmejnosti. 


Ljfe's Good 

totine prepotenih teles poskakuje in se 
zvira pod taktirko mojih gibov. Ženske so 
tik pred vrhuncem, ko mojstrsko ščege- 
čem občutljive gumbe na mešalki. Skozi 
evfonijo nezaslišanih decibelov slišim, 
kako zbor glasov v ekstazi vzklika moje ime. Sem 
kralj vesolja, ki z gramofoni poveljuje armadi pleso- 
čih muzikaličnih zombijev. Se že vidim, kako nada- 
ljujem prstnične spretnosti in ritmično zibanje z du- 
catom frač v VIP-oddelku. Aha, prva se mi že bliža ... 
"Matic, a lahko pospraviš te igrače, ata bi rad ve- 
čerjo jedel v miru, jaz pa bom gledala 
Kmetijo!" 

Mati ne razumejo obsedenosti z novodob- 
no sorto digitalne zabave, tako imenova- 
nimi ritemskimi špili. Ti ponujajo igralcu, 
četudi je cepljen proti posluhu in nevešč 
kakršnegakoli inštrumenta, občutek, da 
sam izvaja glasbo (dasiravno v resnici le 
marionetasto pritiska na povelja). Dobre 
prodajne številke Guitar Hera in Rock 
Banda govorijo zase in ne preseneča, da 
skušajo razvijalci najti nišna področja. 
Tako je po kitari, bobnih in mikrofonu, 
prišla še simulacija didžejstva. 


Sukalništvo ni lahka obrt, ki temelji na € Čim se privadiš igrački, prestaviš na višjo težavnost, kjer je 
gumbu play, marveč umetnost, ki jo le dodanih precej novih prijemov, ki igranje pošteno razgibajo. 


redki izmojstrujejo. Osnovna vloga sukal- 

ca je izbira pesmi, najpomembnejši tehniki, ki ju mo- 
ra zaobvladati, pa beatmatching in crossfading, torej 
usklajevanje tempa dveh komadov in brezšiven pre- 
hod iz enega v drugega. Oboje je bistvo DJ Hera, os- 
tali vključeni prijemi iz resničnosti so skrečanje (hitro 
sukljanje plošče s prsti), raba efektov in vstavljanje 
kratkih vnaprej pripravljenih zvokov (semplov). 


€ zdaj je lahko dnevnosobni didžej vsak šminker s trendi očali 
in funky jakno. Morda to pomeni manj zanič muzike v klubih? moraš pravilno podrgniti špila- 


Vrtiljak 


Najbolj vidna posebnost špila je priložena dvodelna 
sukalniška oprema, ki oponaša didžejski gramofon. 
Je kakovostno narejena, a rahlo nepraktična, saj jo 
moraš za idealno postavitev zadegati na visoko mizo. 


Nizke mizice v dnevni sobi, ko- 
. lena in vamp niso kul. Na eni 
sk z strani je mešalka z drsnikom za 
crossfade, gumbom za sprosti- 
tev evforije publike (ta se, zopet 
kot v Guitar Heru, nabira z us- 
pešnim izvajanjem komadov), 
ki za nekaj sekund pomnoži 
točke, in vrtljiv knof za igranje z 
efekti. Nasproti je gramofon z 
vrtljivo ploščo, na kateri so trije 
raznobarvni gumbi. 
Princip igranja glede na Kitar- 
ske heroje in Rockovske bande 
v osnovi ostaja nespremenjen, 
čeprav izdelek prihaja spod prs- 
tov nove grupe FreeStyleGa- 
mes. Tonska avtocesta se kot v 
GH pomika od vrha proti dnu 
zaslona in v pravem trenutku 


tor (z joypadom ne moreš igra- 
ti). Ob koncu dobiš točke in zvezdice. 
Slednjih lahko pri vsakem štiklcu prislužiš 
pet in rabijo odklepanju novih paketov pe- 
smi ter večjih klubov, s čimer napreduješ. 
Tako lahko nadaljuješ, čeprav preskočiš 
nesimpatične viže, kar so uvedli novejši 
Guitar Heri. 
Konkretno DJanje poteka takole: ko se po 
avtocesti pripelje krogec, pritisneš tipko 
ustrezne barve. Če nasproti pride podol- 
govata ploščica s puščicami, izvedeš sk- 
rečanje s tiščanjem ustreznega gumba in 
izmeničnim hitrostnim drkanjem plate v 


O igranje v dvoje je prav tako zabavno kot v novejših GHjih. obe smeri. Slednje je zavoljo ravno pravš- 
Na voljo sta tekmovalni (DJ vs DJ) in sodelovalni način. nje upornosti prav užitkarsko, le spočetka 


ti zna iti na živce dejstvo, da jo je teže pre- 
mikati s prstom na gumbu na notranjem delu plošče. 
Vendar kmalu ugotoviš, da je palec pametno postavi- 
ti ob rob. Plato lahko občasno zavrtiš za cel krog, kar 
te vrne nekaj trenutkov nazaj, s čimer lahko popraviš 
napake. 
Leva roka največ časa prebije na tristopenjskem 
crossfaderju. Manjši kiks je oteženo zadevanje sredin- 
ske pozicije, saj ti košček plastike pri naspidiranem 
brkljanju hitro uide iz nadzora. A se sčasoma privadiš. 
Poanta crossfaderja je v stalnem preklapljanju z ene- 
ga na drug komad. Hec je namreč v tem, da so pesmi 
v špilu večinoma mash-upi - dva štikla, združena v 
enega. Tako prestavljaš med levo vižo, obema hkrati 
(sredinska pozicija) in desno pesmijo. Žal so miksi 
pripravljeni vnaprej, tako da improvizacija odpade. 
So pa temu namenjeni efekti. Na vnaprej določenih 
mestih lahko sučeš namenski knof, kar realnočasov- 
no filtrira nizke ali visoke frekvence. Učinek je feno- 
menalen in k občutku lastnega doprinosa k muziki 
doda bistveno več kot drkanje whammy bara v kitarš- 
činah. Za nameček lahko na določenih mestih vstaviš 
kratke zvokce, kakih sto jih je, vendar ti večinoma iz- 
padejo neumestno. 

Sedaj je pravi čas za Nikon 


« Akcijske cene 
« Nakup do 6 obrokov 
» Brez obresti" (Cl) ?n«<w 


€ Za žur lahko ustvariš predvajalni seznam, nakar 
kadarkoli vskočiš in podidžejaš. Pri izbranih koma- 
dih je moč užgati celo duet s kitaro. Ze slišim me- 
talce jamrati ob parjenju brejkhita z Motdrhead. 


Kje je tehno? 

Problem je, da je najbolje zastopana zvrst med stote- 
rico pesmi hip-hop. V prihodnosti se lahko nadejamo 
trens, tehno in d'n'b inačic. Med prvimi bo uletel pa- 
ketek mojstra moderne house glasbe Davida Guette, 
ki na prejšnjemesečni predstavitvi na |bizi igre kar ni 
mogel prehvaliti. Kljub prevladi črnske glasbe je ipak 
prisotnih dosti drugih žanrov, od raznih podzvrsti 
elektronike in popa, do rocka in grunga. Ogromno je 
zvenečih imen, kot so Gueen, 2Pac, Eminem, MC 
Hammer, Rihanna in 50 Cent. Za sladokusce pa je tu 
še kup zanimivosti v stilu Noisie, Daft Punk ter Justi- 
ce, poleg katerih sem občasno tako intenzivno zagru- 
val, da so od mene kar frčale prešvicane obleke. 

DJ Hero je simpatičen paket z zanimivim novim pri- 
pomočkom in zasvojljivo mehaniko, ki te zna z raz- 
ličnimi težavnostnimi stopnjami ter obilico muzike 
konkretno posrkati vase, čeprav nisi zagrizen pristaš 
rapa, hip-hopa in RBBja. Priporočim ga lahko brez 
kanca slabe vesti. Kratkoročno je nalezljiv in dogaja 
tudi dolgoročno, k čemur veliko prispevata lokalno in 
spletno igranje z dvema DJ-mizama, tako tekmoval- 
no kot sodelovalno, in možnost dueta s kitaro pri de- 
seterici izbranih pesmi. Izdali so ga za PS3, xbox 360, 
wii in PS2 (slednje verzije ne bo moč dopolnjevati z 
internetno vsebino) in velja sto deset evrov, za črno 
inačico Renegade v kufru, ki deluje tudi kot rahlo ma- 
javo stojalo na štirih nogah, pa boš moral pljuniti 


dvestotaka. 
Etui 


e Posebna edicija Renegade je sicer dražja, a po- 
leg črnega igratorja z zlatimi obrobami in kovčka 
vsebuje še CD z glasbo Eminema in Jay-Zja. 

D90 4 AF-S 18-105 VR 
" 


COOLPIX P90 

ss aš svet je v večni vojni med pravim in lažnim. 
Med resničnimi in potvorjenimi pristaši tega in 
onega, med resnicoljubneži ter lažnivci. Tudi 
— med pristnimi in prevarantskimi metalci. Prvi 
so živijo s to glasbo in zanjo, poslušajo recimo Ozzyja, 
Prieste in Motorheade, ne šmirglajo skomercializirane- 
ga dreka. Drugi se cvileče onesveščajo ob Warrant in 
Linkin Park, preden si gredo na stranišče menjat 
vložek, muzika pa je zanje mimogredna zadovoljite 
čutov, ki jo lahko že jutri zamenja nekaj drugega. Re- 
cimo Beyonce. 

Take paciente najbolj sovraži Eddie Riggs, roman- 
tično-cinični čokatež, ki v vlogi punčke za vse skrbi za 
rokersko turnejo. Tip je roadie - tehnik, ki se prevaža 
naokoli z glasbeniki in počne zanje vse mogoče, od 
uglaševanja inštrumentov do postavitve odra. Žal je 
turneja rokerska le po imenu, saj je bend Kabbage 
Boy protitop sodobnih Gej Muverjev, ki so si slučajno 
oprtali kitare in jih v interesu Gospoda Evra pospremi- 
li z rapom. Eddieju gredo te komercialne pizde na živ- 
ce, ampak hej, služba je služba in opravlja jo profesio- 
nalno. Do te mere, da pred smrtjo na prizorišču reši 
enega od nastopajočih, pri čemer ga nasrka sam. V 
lobanjo mitološke zveri, ki jo ima za zaponko na pasu, 


O Na eni strani med bitkami žagajo Bla 


ste. 


da 


— steče nekaj krvi in Eddie se znajde v drugi dimenziji. V 


risankasti, pravljični deželi, ki jo je ustvarila Velika 
Ognjena Beštija Ormagoden, kjer so naokoli razmeta- 
ni kipi mitoloških junakov in gigantski kamniti meči, 


med Svetlim in Temnim, med zatiranimi ljudmi ter 


krutimi demoni. Eddie je doma. 
—. Brutal Legend je po Full Throttlu druga hvalnica ro- 
"— Ykenrolu izpod prstov Tima Schaferja, humornega ge- 


ialca, ki nam je dal take klasike, kot so Maniac Man- 
sion, Monkey Island, Grim Fandango in Psychonauts. 
Njegove igre so se vedno bavile z mikrokozmosi glav- 
nih junakov, toda poznavalci so opazili še nekaj: da se 
jimi zmerom bolj približujejo. Tako smo v fantastičnih 
skakaških Psihonavtih (Joker 143, 92) dobili vlogo 
Imladeniča, ki stopa v glave drugih udeležencev polet- 
nega tabora. ln kaj se zgodi v Brutalni legendi? Hja, v 
glavi ostanemo! Celotna igra razen uvodne sekvence 
se odvije v Eddieju, Schafer pa, kot smo od njega va- 
jeni, inteligentno, pazljivo ter z obilico smeha secira 
njegove želje, strahove, spomine in načela. 

Zato ni čudno, da pademo v igro, ki staromodni metal 
časti po božje. Že naziv Eddie Riggs je sestavljen iz 
imena maskote Iron Maiden 
in priimka njenega ustvarjal- 
ca. Govor je Eddieju dal Jack 
Black, hollywoodski igralec, 
ki si je s svojimi filmi, kot je 
Tenacious D in the Pick of 
Destiny (Joker 178 - glejte, 
če še niste!!!), zacementiral 
sloves večnega pobalinskega 
rokerja. Seveda ima lik nje- 
gov stiliziran stas. Na poti 
sreča truščave muzikante, 
kot sta Ozzy Osbourne in gla- 
va Motorheadov Lemmy Kil- 
mister, pa vroči mački in le- 
potca Larsa Halforda - vodjo 


ze bv 


ek Sabbath, Megadeth in Slayer, na drugi pozabljenci Budgie, 
Dark Fortress in Coroner. Ni Maidnov ter Metallice in ne vem, kaj tu delajo Whitensake pa RATT. 


dobričin, ki je z dolgimi svetlimi lasmi pobegnil iz nak- 
ljučnega težkometalnega benda. Halford je kajpak pri- 
imek Roba Halforda, kričavca skupine Judas Priest, ki 

osoja glas negativcu generalu Lionwhytu, kar je zaje- 


koder se nebesni svod dotika hribov iz lobanj, koder..bancija na White Lion in podobne glamovske ansamb- 
zrak tresejo zvoki električnih kitar. Kjer se odvija bitka 


le. Za njim stoji imperator Doviculus, superiorno oglas- 
ničen od Tima Curryja. Lionwhyte bo do valjanja po 
tleh od režanja pripravil vsakogar, ki se količkaj spo- 
zna na zgodovino rokenrola, saj ga seka s svojo ne- 
mogoče dolgo frizuro, s katero leti po zraku, ruticami 
in našminkanim frisom. Eddie take ponaredke pač 
mrzi, zato ga v večnem trenutku med življenjem in 
smrtjo, kamor pademo, uvrsti med gnide, dočim mu 
Lemmy in Ozzy kot carja pomagata. 

A to še zdaleč ni vse, kar je metalskega na Brutal Le- 
gend, saj sta Schafer in njegova hiša Double Fine iz- 
delek do roba nafilala z referencami na kitarski zrako- 
tres in njegovo subkulturo. Od tega, da je Eddiejevo 
orožje sekira, se pravi axe, kar je vzdevek za kitaro, 
prek črnih panterjev z laserskimi očmi, smrtnjakov na 
konju, tipov na čoperjih, orjaškega zidu iz zvočnikov 
in izpostavljanja vloge roadiejev do hot roda, avtomo- 
bila, s katerim se prevažamo okrog. Pri tem nas 
spremlja 107 komadov znanih in že pozabljenih kovi- 

0 Širom sveta odkrivaš solaže, s katerimi nato prikličeš avto, izkoristiš 
gejzir fanov ali sovražnikom stopiš obraze. Facemelter, bejbi! 

narjev. Vzdušje? Izredno! A naštevati nima smisla, 
kajti eden največjih užitkov je odkrivanje, s čim vse so 
ustvarjalci posejali igranje, kar napovesta že s kamero 
posnet uvod in triumfatorski glavni meni v obliki vinil- 
ne plošče. Res je sicer, da je občinstvo omejeno na ti- 
ste, ki jim dogaja jeklarska muzika. A zato bodo ti 
doživljali toliko večje orgazme, ko jim bo med vožnjo 
po severnjaško zametenih planjavah zažagal Gueen of 
the Masguerade (Crimson Glory). 

Za to bo dosti priložnosti, saj je Brital Legend umeš- 
čen v zajeten svet, ki ga je zamudno prečkati peš. Po 
zgledu Grand Theft Auta pogosto sedeš v svoj avto, ki 
ga prikličeš v parsekundni mini igri s stiskanjem gum- 
bov po zgledu Guitar Hera, in se v neobremenjeni ar- 
kadni fiziki poženeš v daljo gora, globeli, sotesk ter 
planjav. Svet je grafično impresiven in mnogovrsten, 
razdeljen na tematske predele (barje, led, pokopališ- 
če, podzemlje, savana ...), poln mejnikov, kot so tem- 
plji, posejan s čudnimi beštijami ter naključno vojsku- 
jočimi se četicami. Na karti, ki se z napredovanjem 
širi, so označene glavne misije, ki pehajo naprej pri- 
poved, in stranske, za katere dobivamo dodatne pla- 
menčke. Ti so valuta, s katero pri Varuhu metala - 
Ozzyju, jasno - nadgradimo avto ali sekiro. Na višji te- 
žavnosti kot igramo (gentle, medium, hard), več moči 
potrebujemo za osrednje naloge. Dobrodošlo je po- 
temtakem, da so stranske razumno razgibane, od 
mlatenja po sovražnikih prek njih mitraljiranja in ka- 
noniranja do dirkanja. Vendar ni take raznolikosti kot 
v GTAjih, pa tudi svet ni tako vznemirljiv, čeprav pri 
nekaterih relikvijah izveš njegovo podrobno zgodovi- 
no. Zato si bolj osredotočen na temeljni kvest, ki brez 
pretirano analnega posvečanja stranskim odpravam 
traja kakih deset ur. 

Za polno igro te baže je to precej špartansko. Po eni 
strani zato, ker so ustvarjalci toliko energije zlili v me- 
talskost, svet in kakovost animiranih sekvenc, ki se 
lahko kosajo z dolgometražnimi risankami. Po drugi 
zato, ker je ogromno truda šlo v like. Sama štorija, ki 
meša lahkoten avanturizem s še bolj lahkotno roman- 


O Hot rod poskrbi za prevoz in klanje beštij, ne pripelje pa te do nobenih 
ugank. Za možgansko plat tako skrbijo realnočasovni spopadi. 

co, niti ni tako nadmočna. V spominu pa ostanejo 
osebe - Eddie, ki ga Jack opremi z zajebantskim, sko- 
rajda poštenim srcem, pokvarjeni imperator s perverz- 
no platjo, v črno odeta Ofelija, ki se zaplete z Eddie- 
jem, a jo ovira temačna preteklost ... Tudi tvoji kolegi 
so za vikat, na primer četice tr0O metalcev, ki so vide- 


KONZOLEC 


— Na ekranu ni nobenih pokazateljev. Niti energije, ki se samodejno ob- 
novi. Toda ko ti je manjka, je okolica rdeča in slabo pregledna. 


bojišču, se spušča, kamorkoli želi, in tam sodeluje v 
klavstvu. Še bolj bistveno pa je, da gradi enote in jim 
odreja, naj ga spremljajo, čuvajo lokacijo ali napade- 


uč: Kot valuta za nakup delujejo fani, ki izvirajo iz vrel- 


(cev - na teh je treba najprej narediti stojnico za proda- 
jo robe, šele potem ti dajejo moč. Kakšna domišljija! 


ti kot troli z dolgimi lasmi. Najbolj pa ga sekajo so-"msEnote se rojevajo iz odra in se v grobem delijo na lah- 


vražniki, od šefovskih kreatur, kot sta kovinska paj- 
kovka in lobanjasta prikazen z naslovnic albumov, do 
v nulo zadetih glemovskih rutičarjev ter gotskih emo 
Briital Legend je poslastica, sestavljena iz kitarskega 
izročila, Schaferjevega občutka za detajle ter vtisa, da 
si zašel v varianto animiranke Tima Burtona. Križem 
bodo gledali edino pristaši neusmiljene zajebancije, 
saj si avtorji privoščijo le založbe in neprave metalce, 
a še njih ne tako ostro, kot bi si jih lahko. 
Poleg dolžine pa zaradi ubadanja z umetniško platjo 
do neke mere trpi tudi igranje. Legenda je namreč hi- 
brid, ki združuje kar tri zvrsti: GTAjevsko raziskovalno, 
sekljaško in strateško. Logično je, da nobena ni pose- 
bej napredna, in čeprav je kombinacija simpatična, 
težave so. O vandranju po svetu sem že govoril, zato 
naj beseda steče o drugi. Eddie, ki ga gledaš od zadaj, 
sekiro (drugih orožij nima) vihti s precej osnovnim 
knofodrkom in kratkimi kombinacijami. Na voljo ima 
blok, izmikanje in magijo, ki zajema elektrošoke in 
ognjene zublje. Ne rečem, sistem deluje spodobno in 
je zabaven. Nekaj zanimivosti dodajo posebni napadi 
v navezi s kolegi, ki so skoraj vedno blizu in jim lahko 
v slogu Overlorda z digitalnim križcem izdajaš osno- 
vna povelja (držite se me, napadite, branite). Odvisno 
od tega, pri kom si, lahko sedeš v tank in zasipaš ne- 
prijatelje z ognjenimi meči z neba ... skočiš na druge 
roadieje, ki imajo na plečih oprtane zvočnike, in klatiš 
z neba tečne galebe ... ali v navezi s tovariši silovito 
mlatiš, streljaš ter omamljaš kanalje. Tudi šoferskega 
bojevanja je nekaj, kjer z avtom mitralješko braniš av- 
tobus ali z beštijo iz džungle bruhaš ogenj po 
močvirskih smrdljivcih. A redkokateri sovražnik zah- 
teva kaj več od besnega mla- 
tenja po gumbih. Največja 
finta je zato v tem, da prepo- 
znaš ključne točke v boju in 
capine, ki bi lahko povzročili 
levji delež težav. 
Večji izziv - ne zmeraj v do- 
brem smislu - so realnoča- 
sovne bitke, ki jih je precej in 
delujejo kot ločene misije. Za 
razliko od Overlorda, kjer po- 
H danikom ukazuješ neposred- 
€ no, so si Double Fine zamisli- 
di li, da Eddie na določenih toč- 
z kah dobi demonska krila. Z 
, njimi se hitro spreletava po 


ko pehoto (metalci, ki talajo čelne, lol) in težke mlatil- 
ce, strelce, artiljerijo in motorizirance za hitre napade. 
Njihovo število je omejeno, da ne bi nastale prevelike 
armade. 
Ideja o realnočasovki v okviru sekljačine je resda po- 
hvalno originalna in prispeva dinamiko. Toda taktika 
je osnovna. Zavzeti je treba čim več gejzirjev fanov, iz 
česar dobiš več enot, ki jih napotiš na sovražnika in 
mu razbiješ oder. Res je, da se je treba parkrat le bra- 
niti, da moraš v eni od situacij podreti obrambne stol- 
pe, za kar niso primerni vsi tvoji vojščaki, in da je v za- 
ključnem boju nujno krepkeje vklopiti možgane. A 
vobče je RTSjevska plat pasuljsko preprosta. 

No, večja težava je, da je zamudna, saj sredstva prite- 
kajo počasi, in mestoma tako nerodna, da ti je kar žal, 
da niso raje poskrbeli za globlje sekljanje in več njega. 
Nadzor zna biti nenatančen, tvoje enote pa so včasih 
tako zabite, da se jim moraš stalno varuškasto pos- 
večati. Pripeti se, da te barabe preplavijo izključno za- 
to, ker so tvoji podaniki kreteni, in tovrstna težavnost 
je vse prej kot prijetna. Saj ne, da so težave vedno na 
sporedu, gotovo pa izpiljenost ni taka, kot bi morala 
biti. Nadalje preglednost nad bojiščem šepa, saj mno- 
gokrat ne vidiš, kdo je kdo, število sličic na sekundo 
pa zoprno pada. Na PS3 še bolj kot na xboxu 360. V 
bistvu je dobro, da Double Fine niso vdelali več zaple- 
tenosti, saj bi ob teh problemih v bolj kompleksnih bit- 
kah hitro stekel proti hribom. Na strateško vižo je 
ubran tudi internetni multiplayer, ki pa je s preveč 
podobnimi enotami na obeh straneh, problemi pri 
nadzoru, ubožnimi tremi kartami (dve dodatni sta v 
spletni prodajalni, a ju zaračunajo) in bore malo ljud- 
mi na liniji le kratkotrajna zanimivost. 

Upoštevanja vredne zamere, brez dvoma. A vseeno je 
Briital Legend kul. Je energetična izkušnja, nafilana s 
toliko akcije, glasnega smeha, svežine, šundravskih 
poklonov in čarobnih trenutkov, da ji dosti napak, ob 
katerih si malo prej bentil, odpustiš že ob naslednjem 
presenečenju. Ni idealna, nekatere vidike igranja bi 
morali avtorji gotovo še dodelati. Schafer je bil svoj- 
čas bolj perfekcionističen.Toda na njej ni ničesar zla- 
ganega in če si pristaš klasičnega šundra, ti bo zvok 
njenih strun brnel v glavi še dolgo po tistem, ko jo boš 
odložil na polico. 


si obleče usnjene hlače in laj- 


bič z netki. Pošasti umrejo od smeha. 

m, Ninja Gaiden 2 Pusi Edišn? Pa, glej. V 
bistvu res. Remiksana Sigma 2 za PS3 je 
brez nekdanjega vodje Teama Ninje, To- 
monobuja Itagakija, in pod novo komando 
njegovih nekdanjih pribočnikov postala drugačne 
sorte špil od Ninja Gaidena 2 za xbox 360 (J180, 89). 
To pomeni, da je dolgo časa konkretno lažja. Spo- 
četka sta na voljo le zahtevnosti acolyte in warrior, ki 
sta takole na palec odmerjeno osemkrat lažji od 
onih v dvojki. Sovražnikov v njiju je manj in so 
manj pasji, razen ko pridejo psi. Pobito ti da nepri- 
merno več življenjske energije. Šefi so objajčeni, 
nekaterih ni več. Izrezali so boj v vodi in ključe za 
vrata, ta se odpirajo samodejno. Merjenje z lokom 
je domala samodejno. Nadgradnje življenjske črte 
so avtomatične, krepitve orožij pa ločene od zaloge 
duš in jih je moč izvesti le v določenih štacunah, 
kar vse znižuje nivo taktike. Poteze je moč bolj 
spamati. Iz kampanje sta šla celo točkovanje gle- 
de na nabrano karmo in ocenjevanje s črko - po 
novem je oboje rezervirano za ločene misije. 


Običajen igralec se bo kdaj pa kdaj sicer še vedno 
kremžil, zlasti zaradi kamere, ki hoče dosti ravnanja z 
desno gobico in R1. A bogastvo nadaljevalnih točk in 
vsesplošna odpustljivost zagotavljata, da lahko igro 
konča vsak, ki poseduje solidne prstnične spretnosti 
ter nekaj zagrizenosti. 

Vprašanje pa je, kaj bo tak v NGS2 videl. Saj sovraž- 
niki so zanimivi, šefi razpizdeni in očesno veličastni, 
dojiljasti joški na babah se tresejo kot puding v golidi. 
Toda vse, kar počneš, je fajt. Miselnih ali pustolovskih 
elementov ni, zgodba o boju med silami svetlobe in 
teme je čisto odbita in rabi zgolj razmišljanju, na kakš- 
nih gobicah so Japonceljni, okolica pa je čudaška 


| podojijo celo barko Vikingov. V| 

CO Borilni sistem je ševedno najpopolnejši v zvrsti. Hec je le v tem, da nje- 
gove prave skrivnosti spoznaš šele, ko te k temu prisili: Tute dolgo ne. 


C vali Japonceljni imajo hud fetiš na postavne severnja 
Ninja Gaidenih jih izživijo do konca. 
di. sp. Ma 

zmes vzhodnjaške mitologi- 
je, zahodnjaške tehnologije, 
videzno neprivlačnih temnic 
ter halucinogenih blod- 
enj. Atraktivnost Ni- 
nja Gaidena leži v 
borilnem siste- 
mu, ki je v enici, 
Blacku, Sigmi 1 
in NG2 čare na- 
menoma razkril 
le sposobnim, zag- 
retim ter nepopustljivim. Ko 
si te špile zaobvladal, si si 
lahko upravičeno pripel Or- 
den Igralskega Viteza, nakar 
so gikice kar letele vkup. Sig- 
ma 2 pa gre v smer masovne 
dostopnosti in računa na to, 
da jo bodo stranke najprej 
končale na acolyte ali war- 
rior, potem na mentor, ki je 
takisto dosti lažji od NG2, in 
šele potem prišle do zahtev- 
nosti master ninja, ki te oža- 
me kot limono. Beri: še bolj 
kot verzija za xbox. Vendar zna to trajati nekaj deset 
ur, kolikor je 'navaden' špilavec običajno nepripra- 
vljen vložiti, dočim veličina Gaidnov izvira ravno iz te- 
ga, da je spričo težavnosti vsak spopad zgodba zase. 
Nindža trening, pa to. V Sigmi 2 tega ni več in igra je 
zaradi tega slabša. Za tiste, ki niso seznanjeni s serijo, 
zato, ker ne bodo začutili, od kod ves tisti hrup hard- 
core navdušencev okrog nje. Za mojstre pa, ker bodo 
morali najprej skozi lahkotnejše zahtevnosti, da jih bo 
igra spet rejpala, kot se spodobi. Kot da bi avtorjem 
padla krona z glave, če bi bile spočetka odklenjene 
vse težavnosti, sploh ker je takih, ki smo obrnili prej- 
šnje dele, kar lepo število. 

nje s prsmi,-ki lahko 


€ Novo šefovje je dbdktakikanč. bo je 
malne sorte kot travarske prikazni iz nore betice Tomonobuja lagakija. — 


ge. ma 
zn cvetličnega po- 
m Nini 


Na srečo je dodatne vsebine kar nekaj, dasi je pome- 
šana s čudnostmi. Predvsem je kul, da v zgodbi poleg 
Rjuja Hajabuse nadzoruješ še tri like - počasno Rachel 
in hitri Ajane ter Momidži. V primerjavi z Rjujem 
babšeta niso ravno huda, prispevajo pa igralno razno- 
likost. Ko jih odkleneš, jih uporabiš v moštvenih misi- 
jah, ki te povežejo s človekom na spletu, nakar skupaj 
odstranjujeta golazen. Te so narejene zelo kul, so raz- 
nolike in potegnjene skozi vse težavnosti, je pa beda- 
rija, da se v njih ne moreta udinjati dva na isti konzoli. 
Če jih delaš sam, te spremlja računalniško nadzoro- 
van lik, ki niti ni nesposoben. Za puščavnika je tu še 
ponavljanje odprtih epizod (chapter challenge) z od- 
klenjenimi orožji, toda modus se pojavi šele, ko špil 
obrneš. Tedaj boš verjetno debelo pogledal ob tem, da 
nove igre na višji zahtevnosti ne moreš začeti z nabra- 
no robo (new game), temveč štartaš oropan vsega. 
Vdelanih je pet novih šefov in dve novi orožji (težek 
meč, kanon), čeprav je oboje na rovaš prešnje vsebi- 
ne in je mestoma posiljeno. Tak je zlasti orjaški Buda, 
ki kaže, da je šlo stvarjenje megablastičnih nasprotni- 
kov staremu Teamu Ninja bolje od rok. Upal sem še 
na večjo količino novih capinov, toda nabor zverjadi 
in nindžadi ostaja nadvse sličen onemu iz NG2. 

Čeprav so pogonski motor spisali na novo, je nalik 
predhodniku tudi kakovost grafike. Izstopa pa manjša 
krvavost, ki vodi v drugačno estetiko. Nasprotnikom 
resda znova odpadajo udje in godijo se katanske ob- 
glavitve, ob katerih štangira vsakemu pravemu ljubi- 
telju stripov Kandža smrti iz osemdesetih. Toda gejzir- 
sko brizganje rdeče tekočine, ki je NG2 dajalo veliko 
ostrine, se je prelevilo v nežno trkljanje kapljic, dočim 
so baročni škrlat nadomestili pufki vijoličnih meglic. 
Hm, Ninja Gaiden 2 Pusi Edišn? Pa, glej. V bistvu res. 


Šinobi in njegove kunoiči igra- 


jo nekaj, kar na Ninja Gaiden sliči. 


Tecmo Koei 


j videzno kot igralno daleč bolj nor- 


november 2009 


Hitrejši meči so često dosti bolj uporabni od močnejših, saj s 
srdito nevihto udarcev barabam ne pustimo časa za protinapad. 


okažite mi pravovernega ig- 

ralca, ki ga zunanjost te se- 

kljaške akcijade ne bo prev- 

zela, in pokažem vam slep- 
ca. Na pogled slasten je bil že Odin 
Sphere, duhovni predhodnik Mura- 
mase, v pričujočem špilu pa so av- 
torji starošolsko 2D tehniko, ki se ji 
učeno reče 'parallax serolling', pri- 
peljali do vrhunca. To je tisti bav- 
bav, kjer ozadje igralne ravnine tvo- 
ri več grafičnih plasti, ki se med švi- 
ganjem junaka levo in desno premi- 
kajo z različnimi hitrostmi. Rezultat 
je pristen občutek globine, čeprav je 
prava tretja dimenzija odsotna. In 
ker so mojstrsko narisanim živo- 


€ Rezila so večna, čeprav so lomljiva. S posamez- 
nim lahko blokiramo le določeno število udarcev, 
nakar se mora obnoviti v toku. 


"Oh, brhka gejša, pokaži mi, kaj skrivaš pod 
predpasnikom!" "Ah, gospod, mar vam tri katane 
niso dovolj?" "AAAAAAMaaaaaaa!!!" 

barvnim pravljičnim okolišem, ki jih 
je navdihnila japonska mitologija, tu 
dodani še risankasto animirani liki 
ter orgazmični svetlobni in drugi 
učinki, je rezultat nekaj, kar vedno 
znova orosi okularje. Vizualna ume- 
tnina, ki je obenem odličen odgovor 
tistim veljakom zabavne industrije, 
ki trdijo, da se kovanje sploščenih 
svetov v današnjih časih ne splača. 
Chapeau, Vaniljevci! 

Srž igranja, se pravi mesarjenje sa- 
murajev, nindž, krilatih tengujev, 
enonožnih dežnikastih monstrumov, 
nagajivih duhov in ostalih bitij iz ja- 
ponskih ljudskih pripovedk, spočet- 
ka takisto ne deluje napačno. Glav- 


Šefovski monstrumi imajo več stopenj. Vsakič, ko jim izprazni- 
mo eno od več življenjskih črt, postanejo smrtonosnejši. 


na junaka - Kisuke, nindža z luknja- 
stim spominom, in mična princesa 
Momohime, ki nastopita vsak v svoji 
enoigralski kampanji - sta odzivna in 
si lastita spodoben nabor borilnih 
veščin. Oba obvladata blokiranje, iz- 
mikovalno kotaljenje, skakanje in 
več vrst zamahov, s katerimi na na- 
sprotnikih uprizarjamo boleča zapo- 
redja. Tako na tleh kot v zraku, ko- 
der jih je moč zadržati z žonglira- 
njem. Morilsko orodje so nam jekle- 
na rezila, ki jih je v špilu, reci inu pi- 
ši, okoli sto. Starodavnemu kovaš- 
kemu mojstru izdelavo novih naprta- 
mo skozi ustrezen meni, še prej pa 
moramo z uspešnim obiskovanjem 
lokacij nabrati zadostno količino duš 
in mane ter heroja nabildati do po- 
trebnega nivoja. Istočasno si lahko oprtamo največ tri 
meče, med katerimi sredi akcije preklapljamo polju- 
bno, ti pa so dalje razdeljeni v kategoriji počasnejših 
(močnejših) in hitrejših (švohotnejših). Za nameček 
moremo iz vsakega priklicati samosvojo specialko, 
kar je element, ki popestri tepežkanje in osmisli čas, 
zapravljen za kovanje ter izbiranje ustreznih sabljetin. 
Proti sovragom, ki nas napadajo v vodoravni smeri, 
navpična ognjena nevihta denimo ne bo najbolj zale- 
gla, dočim nam bo taisti napad v veliko pomoč, ko 
bomo hoteli na tla spraviti nadležne lebdeče prikazni. 
A čeprav je število borilnih možnosti na videz več kot 


lade m: 
zadostno, do izraza pridejo le 

pri odličnih polšefih in šefih, saj imajo 

običajni nasprotniki vlogo cenenih daro- 

valcev izkušenjskih puntov. Ne rečem, 

snidenja s trdovratnimi (vsaj na višji 

težavnostni stopnji, na nižji je pariranje 4 
avtomatično) in na pogled spektaku- 4 
larnimi šefovskimi kreaturami odtehtajo j 6 
dosti siceršnjega prekladanja po okoliših 

ter rutinskega vihtenja rezil. Vendar je to Ji 
premalo, da bi lahko Demonski meč posta- 

vil na isto polico kot najboljše moderne 

predstavnike mlatilnih naslovov. Večinoma 

zgolj precej naključno goniš knofovje in sovragi 

padajo. Zraven tega prekladanje z enega zaslona na 

drugega, sparjeno z precej rutinskim in knofodrškim 
odstranjevanjem kanonfutra, tvori več kot devetdeset 
odstotkov našega udejstvovanja. Premaknemo se de- 

sno, sek, sek, sek, stečemo naprej proti novemu zas- 

lonu, sek, sek, sek, <ponovimo tridesetkrat>, uži- 

vantsko ubijemo šefa, prejmemo posebno katano, ki 

nam omogoči dostop do novega dela karte, se vrne- 

mo levo vse do začetnega zaslona, sek, sek, sek ... 

Deset ur tega najprej z moškim protagonistom in na- 

to še z babo. Pri tem sta njuni ne pretirano zanimivi 

zgodbi različni, tisto, kar bi najbolj veljalo spremeniti, 
torej njuna samurajska stila, pa niti malo. Vmes za 
kake pol ure vzburja mini igrica nabiranja sestavin in 
kuhanja zdravilnih jedi ter napitkov. Toda naprednih 
pustolovskih in ploščadarskih pritiklin igra nima. 
Za odmet Muramasa sicer ni, le za manj navdušujoče- 
ga in globokega se izkaže, kot daje vedeti prvi vtis. Če 
se ga odločite kupiti (v ZDA in na Japonskem je že 
izšel, v Evropo pride konec tega meseca) in posedu- 
jete spodoben računalnik, vam toplo priporočam, da 


€ 
Mecnliakt 


€ Po detektivski plati je Muramasa sterilen. Razen, če se vam pobi- 
ranje svetlikajoče označenih 'zakladov' in kupovanje napitkov pri 
mešetarjih zdita višek pustolovstva. 


ga poženete na emulatorju Dolphin (www.dolphin- 
emu.com). V visokih ločljivostih na peceju je špil še 
bolj spuščanja čeljusti vreden, dočim je igranje s tip- 
kovnico ali ploščkom (to je omogočeno tudi na wiiju, 
podprta sta tako gamecubov kot klasičen joypad) na- 
tančnejše od motoviljenja z daljincem ter nunčakom. 
Izbira je vaša, če jo seveda želite. A-sa! 


Nebeška je milina, x VWanillaware / 
med rebri je meč, Rising Star 
krvav se priklanja. 

| kritiko ameriškega sna. Kot kaže, so vsi 

GTA4: The Ballad of Gav Vonv 


rozna misel me obide med igranjem tele dru- 

ge in bojda zadnje razširitve za Grand Theft 

Auto 4: kaj, če tega špila nihče ne dojema ta- 

ko kot jaz? Kaj, če vsi le širijo oči ob velikih 
eksplozijah, z zverinskimi nasmehi na spačenih obra- 
zih gazijo pešce, rešetajo tjavdan in nasploh do obisti 
uživajo v epski destrukciji, s katero je moč nadlego- 
vati Liberty City? Nikogar pa ne zanima družbenokri- 
tična, satirična nota, s katero Rockstar podlaga svoje 
kriminalne odisejade? To bi bila velika škoda. Naj- 
bolj v osnovnem špilu, saj osveščanje Nika Bellica, 
da je v lajfu še kaj več od maščevanja, štirico obdari 
z močno potrebnim smislom. Pa tudi v obeh nesa- 
mostojnih dodatkih, ki sta v digitalni obliki kupljiva 
bodisi na Xbox Livu (vsak stane 1600 Microsoftovih 
točk iliti 15 do 20 evrov), bodisi skupaj na enem 
ploščku pod imenom Episodes from Liberty City. Ta 
velja med 30 in 40 EUR in zanj ne potrebuješ Grand 
Theft Auta 4. 


0 Ma za pogum Rockstarju, da je za vodilna lika dal toplovodarja in črnca 
(Luis na motorju). Nenavadno za pretežno belsko, hetero industrijo iger. 


Prejšnja razširitev, The Lost and the Damned (Joker 
188, 89), je spremljala člane motoristične bande, ki 
jo trgajo notranji spori, dočim nas Balada preseli na 
sceno nočnih klubov. Igramo kot novi protagonist 
Luis Lopez, osebni stražar Tonyja Princa - lastnika 
dveh lokalov, ki ima velike težave z dolgovi. Štorija 
se prepleta z ono iz GTA4 in Lost 6 Damned, saj na 
več mestih naletimo na Nika in njegovo kompanijo, 
od Brucieja (za kogar izvemo, zakaj je tak debil) prek 
irskih in ruskih mafijcev do zadete kuzle Gracie ter 
motociklista Billyja. Na par mestih izkusimo tudi ne- 
kaj misij iz štirice iz druge perspektive. Hkrati sreča- 
mo vrsto novih oseb, kot sta arabski 
povzpetnik Jusuf z zlatim avtom in tele- 
fonom, ki je videl preveč raperskih spo- 
tov, ter Bruciejev brat Mori. Kakovost 
govora in režije prizorov je standardno 
odlična, vse je izredno življenjsko ter te- 
koče, kot smo vajeni. 

Enako kot Lost 6 Damned zgodba ne 
seže v take metaforične globine kot štir- 
ka. Vendar pod akcijo, smešnostjo in 
nezaslišanimi situacijami (dodatek ima 
nadvse rad padce z visokih stolpnic in 
hetero fuk na sekretih ter se ne ustavi 
pred odrezanimi glavami) skriva jedko 


prišli sem zato, da bi obogateli in zaslo- 


veli, ta cilj pa jih je spreme- 
nil v ogabne nakaze, ki se 
ne ustavijo pred ničemer. 
Ne rečem, da se ob pizdari- 
jah, ki jih počno, nisem za- 
baval. A še bolj sem do njih 
čutil žalost - tako do ostare- 
lega, zadrogiranega pedra 
Tonyja, ki je nesposoben 
spremeniti svojo zavoženo 
eksistenco, kot do Luisa. Ta 
je sicer trezen, umirjen in 
pameten, istočasno pa hla- 
dnokrven morilec ter diler. 
Je pač tak, kakršnega je 
ustvaril Liberty City, ki ga 
moraš bodisi ukrotiti, bodisi 
spokati kufre. Morda se 
prav zato šušlja, da se bo GTA5 odvijal v Evropi? 
Ampak dobro, recimo, da bi 
| The Ballad of Gay Tony kupil 
predvsem zaradi igralne zaba- 
ve. Te je obilo. Špil, ki zgod- 
bovno traja kakih osem ur, od 
| tebe hoče kup streljanja in 
dirkanja, poudarja letenje s 
helikopterjem, uvede skaka- 
nje z jadralnim padalom ter te 
speha v nekaj najbolj bomba- 
Š stičnih situacij doslej. Kraja 
si policijskega tanka in borba s 
pokvarjenimi kapsi sodita v 
višek serije GTA. Z denarjem 
»- večinoma ni težav, saj orožja 
dobiš od drugih, 
med njimi novo 
pušketino, s kate- 
ro sklatiš za celo 
eskadriljo zrakomlatov, in lepljive bom- 
be. Struktura je taka kot v GTA4, se 
pravi nelinearno opravljanje nalog za 
nekaj ponudnikov, nadaljevalne točke 
pa so zvečine razpostavljene kar prija- 
zno, kar je uvedel Lost 6 Damned. Kdor 
je užival v temeljni igri, bo brez skrbi tu- 
di tu. Med drugim zaradi možnosti po- 
novnega opravljanja nalog za boljši re- 
zultat, primerljiv na spletnih lestvicah, 
svežih športnih avtov z rabo nitra, plesa 
v klubu, po čemer radodajko običajno 


O Razen streljanja, ki zopet uporablja kritje, delaš še kot nad- 
zornik kluba. Ampak ta zadolžitev je precejšen dolgčas. 


4 
ligi 

0 Multiplayer ni tako razširjen kot v Lost 8 Damned, lahko pa tekmuješ v 
padalstvu, tu so nova orožja, dočim dirke spremeni prisotnost nitra. 


napičiš (niplov, češplje in stojanov vseeno ne vidi- 
mo) ter razumne količine stranskih nalog. Te se 
osredotočajo na padalstvo, kjer je treba pristajati na 
tarčah ali premikajočih se vozilih, tepežkanje v kletki 
in pobijanje konkurenčnih razpečevalcev nezakonitih 
praškov. Pa, jasno, tistega zakon občutka, ki ga doži- 
viš, ko zaradi dinamičnosti sveta v isti nalogi pride do 
drugačne situacije ali ko visoko v zraku nad metro- 
polo ugledaš vso njeno velikost. Tedaj si rečeš, hja, 
saj grafika je res malce zastarela in s tehničnega vidi- 
ka nepopolna, saj je dosti pop-ina in zatikanja. Am- 
pak Rockstarova vizija je neprekosljiva. 

Toda po koncu Gay Tonyja vseeno nisi deležen take 
izpolnitve kot pri GTA4 in Lost 6 Damned. Saj je bilo 
zabavno, adrenalinsko in za svoj denar nesramno 
dolgo. Vendar na eni strani najedajo igralne zamere, 


0 Takole se vržeš s stolpnice in drviš proti tlem, nakar razpneš 
padalo, jadraš in pristaneš. Če si natančen, toliko bolje. 


predvsem za tako količino rešetanja počasen, nero- 
den lik in neizboljšana umetna pamet, na drugi pa 
prežvečenost nalog ter splošnega početja. Že prejšnji 
dodatek na tem področju ni prinesel občutnih spre- 
memb, čeprav so bile motocikelske vragolije v LGD 
bolj novotarijske, tale pa bo glede pomembnosti 
sveže deloval le tistemu, ki ni izkusil San Andreasa, 
od koder so vzeli padalo in ljubezen do helikopterjev. 
Solidno torej, zlasti za one, ki obožujejo štirico. A čas 
je, da ugledamo polnopraven nov del. 


opet vstopi v svet, kjer je ri- 
topištvo najbolj nedolžna deviacija. 


Rockstar North / Take-Two 


azstrupil sem Venoma, 

zatlačil Green Goblinu 

kupek granat do dva- 

najsternika, spotaknil 
Yellowjacketa, razočalil Tin- 
kererja, pobelil Black Widow, 
razorožil War Machina, odklo- 
pil Elektra in zakoval Iron Ma- 
na. Vse to v razdobju nekaj ur 
tretjeosebne akcije, ki sicer 
ima svoje probleme ter ni tako 
raznolika kot v prvem Ultima- 
te Alliance (Joker 160, 78), ni 
pa za odmet. Zlasti ne za fane 
ogromnega stripovskega uni- 
verzuma založnika Marvela, 
od koder privleče like, s kate- 


CO Šefov in podšefov je kot peska, nekateri uletijo domala vsakih pet 
minut. Niso pa ravno raznoliki ali prefrigani. Knofodrška zabava, pač. 


rimi večina neljubiteljev ni seznanjena. Pajkomoža in 
Rosomaha pozna vsak, toda Penance, She-Hulk, Pro- 
digy, Moonstone, Eguinox in večina prej naštetih? 
Švoh. Zato se bo moral MUA2 pri nas, kjer stripovska 
kultura Marvela ni šmirglala niti v najboljših časih Zvi- 
torepca, bolj potruditi s čistimi igralskimi argumenti. 

Kar je po svoje škoda, saj je izdelek za tiste, ki močno 
tripajo na Spideyja in druščino, vnaprej privlačen. Ta- 
ko kot v enici in prej v X-Men Legends 1 ter 2 si sesta- 
viš štiričlansko moštvo iz zaloge dobrih tridesetih li- 
kov, med katerimi so tako klasiki tipa Wolverine, 
Captain America in Cyclops kot alternativneži. Vsi ni- 
so na razpolago neprestano, saj se moraš v drugem 
dejanju od treh, ki družno tra- 
jajo kakih petnajst ur, odločiti, 
kateri strani se boš pridružil. 
Zanko položi zgodba, ki pred- 
postavi, da želi vlada superju- 
nake registrirati in da so neka- 
teri nad tem navdušeni, drugi 
pa ne. To, h kateri strani se 
prisliniš, za levji del špila od- 
redi, med katerimi heroji boš 
mogel izbirati in kdo bo tvoj 
nasprotnik. Štorija je sicer manj 
presenetljiva in odrasla od tis- 
te v prvem Ultimativnem za- 
vezništvu, predvsem zaradi te- 
ga, ker si ne upa orenk razis- 
kati moralnih dilem. Nima re- 
cimo izbir, kot je bila v enici 


moštnik 2009 O O 


O Med blodenjem okoli naletiš na mnoge skrivnosti, kot so mape s po- 
datki o likih, zvočni zapisi in podobno. Nabiraš tudi dodatne oblekice. 


ona, kateri od junakov bo preživel 
in kateri umrl. Vseeno pa ni brez 
soli in zanimivosti, vsaj na svoj stri- 
povski način, pa tudi stalno se ne- 
kaj dogaja v njej in vleče voz dalje 
do dveh različnih koncev. 

No, manj kot si marvelovskega 
navdušenca, bolj ti bo vse to zletelo 
čez glavo in pomembnejša ti bo 
špilavska sredica. Ta je narejena na 
enak način kot prej, kar pomeni, da 
gre za lahkoten akcijski frp, ki po- 
udarja realnočasoven boj z veliko 
drezanja gumb- 
ov. Jačanje spo- 
sobnosti likov in 
opremljanje kre- 
pitvenih talismanov je vdelano, a je 
dokaj zanemarljivo. Vodiš enega od 
četverice in lahko med njimi kadar- 
koli preklapljaš. Ne glede na to, za 
koga se odločiš, imaš knof za lahek 
napad, močen napad, blok in skok 
z opcijskim drsenjem po luftu. Po- 
tem sta tu modifikatorski gumb, s 
katerim delaš specialke, in tipka za 
fuzijske napade. Ti so novost: moč 
zanje dobivaš s tepežem sovragov 
in jo sprostiš tako, da se tvoj lik po- 
veže z enim od ostalih v druščini. 


O svetlobni učinki so spektakularni, nekaj je fizike v obliki razpadanja 
objektov. Ni pa podoba v splošnem kake blazne pohvale vredna. 


KONZOLEC 


To da različne učinke, ki se delijo na osredotočene in 
take, ki pokrijejo področje ter delujejo na več barab, a 
so manj efektivni proti eni sami tarči. Wolverine in Ice- 
man recimo povzročita ledeni vihar, ki ga z gonjo ene- 
ga od gumbov še razširiš, dočim Storm in Captain 
America izvržeta električno nabit ščit. Fuzijski napadi 
so vizuelno spektakularni in ne brez taktične uporabe, 
saj je nesmiselno žgati področne variante proti šefu ali 
osredotočene proti hordam švohotnih tečnob. Težava 
pa je v tem, da sčasoma postanejo rutina, tudi če rad 
eksperimentiraš z druščino, saj so efekti zelo primerlji- 
vi. Tako kot liki sami, ki jih je sicer veliko, a se ne ra- 
zlikujejo kaj prida in padejo v splošni kategoriji napa- 
dalca od blizu ter klavca z razdalje. 

Na takem mestu ponavadi nadaljujem s kritiko plitko- 
sti bojevalnega sistema, in res je, da MUA2 po tej pla- 
ti ni biser. Večino igre tvori gonja enih in istih knofov 
za izvedbo kratkih, enostavnih kombinacij, pri katerih 
ni raznolikosti. Prav tako primanjkuje vrst sovražni- 
kov, saj neprestano šteješ rebra zelo slično oborože- 
nim in obnašajočim se vojacljem ter robotom. Nadalje 
je okolica bolj uravnilovska kot v enici. Kjer se je pr- 
venec, ki ga je naredila skupina Raven, dogajal v lu- 
naparku, v vikinški trdnjavi in pod morjem, se nada- 
ljevanje, izdelek grupe Vicarious Visions, omeji na ko- 
vinska oporišča ter puščobna mesta. Poleg tega so 
miselne uganke opazno bolj primitivne kot prej, in s 
kamero so problemi, saj je dostikrat nenastavljiva in 
potegnjena toliko nazaj, da se v zmedi ne znajdeš. 
Glupo je, da živi igralci, ki te spremljajo na isti konzo- 
li, s svojimi računi ne morejo odklepati robe, tako kot 


CO Trije kompanjoni, ki jih ne nadzoruješ, niso pasivni, niso pa pose- 
bej močni in znajo tudi crkniti, če se situacije ne lotiš na lastno pest. 


čuden sistem dodeljevanja izkušenj na liniji, kjer so 
pogoste prekinitve vezi. A po drugi strani ni več trapa- 
stih OTE-sekvenc za poraz šefov, dočim je treba biti 
na višjih dveh težavnostih vseeno malo bolj priseben, 
blokirati, paziti na to, kje si, in izkoriščati lastnosti ta- 
ko likov kot fuzij. To sicer ne razblini enoličnosti, ki ig- 
ro mori bolj kot predhodnico, težave s kamero ter 
gnečo pa postanejo še bolj zoprne. A vendar se Ulti- 
mate Alliance 2 na hard izkaže za v redu knofodrško 
akcijado, začinjeno z malce frpjstva, ki te zna razum- 
no spraviti skozi deževne jesenske dni. Sploh če veš, 
kdo zaboga je Yellowjacket. 


naredi isto pašto iz Marvelovih 
pozitivcev in negativcev. 


[PS3 Vicarious / Activision 


ka. 


revidno, stopicljaje leta 2552 napredujem po 
razrušenem afriškem mestu New Mombasa. 
Igram sicer v vlogi pripadnika elitnih 'orbital 
drop shock trooperjev', futurističnih marincev, 
ki jih vojska na točko konflikta odvrže iz orbite, stis- 
njene v jeklene zapredke. A čeprav me ščitita energij- 
sko polje in oklep, podoben Master Chiefovemu, ni- 
sem tako slaboriten kot ta kultni heroj vojne med ljud- 
mi in izvenzemeljskimi Covenanti. Bolj ranljiv sem. 
Bolj človeški. Zato sem previden. In zato samostojna 
razširitev ODST ni več docela tisti stari hu-a bang- 
bang fuck-yeah Halo, kot ga poznamo jaz, Fredi in 
osem milijonov testosteronskih ameriških najstnikov. 

ki tarčo cvrtkalno prekrije z ognjem), sem nervozen 
kot volk v spopadu z medvedom. Itak, saj je nakaz 
turbo dosti. So klasično halovsko očarljive, od simpa- 
tičnih gruntkov, ki so vsi pogumni, ko jih je veliko na 
kupu, a strahopetno bežijo, ko ostanejo sami, ter zna- 
jo samomorilsko navaliti name s sproženima granata- 
ma v rokah ... prek sniperskih jackalov, ki se skrivajo 
za svojimi trademarkovskimi ščiti ... do silnih brutov, 
elitov in hunterjev. Pa grčavcev v vozilih, kot so leteči 
enosedi bansheeji, tankovski wraithi in do zob oboro- 
ženi transporterji phantomi. A kljub rahli risankavosti 
te barabini ugonobijo, preden pomežikneš. So agresi- 
vni, natančno streljajo in odlikuje jih dobra umetna 

CO Grafični filter v akciji. Vsem ne bo všeč, toda estetsko je dodelan in na 
običajno podobo zalepi še eno, drugačno. Pa sovražniki so jasno vidni. 


ialeši v He a 
niš pred naskokom p antomov,. bansheejev i in brutov. 
z letečimi nahrbtniki ... nato te čakajo plazenja po oz 
kih hodnikih s stebri, izza katerih nasršeno letijo bom- 
be, preden te pride obiskat brute z buzdovansko ener- 
gijsko palico ... tu so prošnje Bogu, naj most že odleti 
v luft, preden čezenj navali še več gnusobic ... kasne- 
je uletiš v več širokih, krožnih aren z ostrostrelci na vi- 
sokih pozicijah in pehoto, ki te stiska v kot ali v lokih 
šviga okrog tebe ... in dobiš pod nadzor tako džip kot 
tank ter bansheeja v izdatno dolgih letalsko-vozniških 
bojevalnih sekvencah, ob katerih bobnenju zakrvavijo 
zvočniki. Edini resnejši pomanjkljivosti dizajna sta 
malo preveč opiranja na situacije iz prejšnjih delov, 
vključno s (pre)dolgimi predori, in manko starega ter 
novega šefovskega materiala. 

Obračuni so polni premikanj, umikanj, izmikanj, glo- 
bokih dihanj za preprekami, snajpanj od daleč, napol 
obupanih naskokov, metov granat, trosenj krogel kar 
tako, natančnih odstranjevanj. Tu ni dosti čepenja za 


€ Večigralski modus firefight je zaradi vseh odlik serije Halo (umetna pamet, 
raznolikost sovragov, orožja, vozila ... 


) izredno zabaven in trpežen. 


€0 v ODSTjevskem kovinskem kokonu ne preživiš kaj dosti časa, kaj šele, da 
bi lahko reč denimo pilotiral. Ej, desantnik si, ne pilot! 


O šur: situacij, v katerih sem zapleten v bedančevsko 
divji boj z alienskimi zobatci, je še vedno nemalo. Na 
ulicah in cestah nad zemljo, v hodnikih pod njo potnih 
dlani grabim joypad, sedeč na robu kavča. Preplavljen 
sem z adrenalinom, začinjen s filtrirano željo po pre- 
živetju. Delen občutek varnosti mi daje krepka zaloga 
Halovih orožij, zemeljskih in alienskih, ki jim v stre- 
ljankah še vedno ni para, saj pokrivajo ogromen 
spekter moči ter načinov pristopa. Toda ne glede na 
to, ali imam v rokah prislovični needler, snajperko, 
bazuko, pištolo, šotganko ali rešetalo, in ne glede na 
količino granat za pasom (novost je zažigalna bomba, 


pamet. Ta je glede na Halo 3 pretežno enaka, je pa iz- 
boljšana pri brutih, ki so zdaj gibčnejši, in skupinskem 
vedenju sovražnikov, ki dostikrat tvorijo logične četi- 
ce, recimo brute -- jackal - grunti. Te napadajo dolo- 
čeno območje in jih je moč razpršiti na več načinov, 
glede na to, koga se najprej lotiš. 

A to je seveda le moja ideja, ki jo je teže izvesti kot iz- 
reči. Okej, na težavnostih easy in normal ODST ne 
daje vtisa, da je kaj posebnega. Postreljaš, greš. Od- 
pora ni kaj dosti. Toda če ga igraš na heroic ali legen- 
dary, kar je edina izbira za igralca, ki da nekaj na svo- 
je pucačke spretnosti, je napet čisto vsak spopad. 


C izdelek kar kliče po vnovičnem preigranju za odkritje še zadnjih koščkov 
štorije, po možnosti na (naj)višji težavnosti, in v co-opu. 


zidovi, saj si stalno v pogonu. Nadzorovan kaos v naj- 
boljši obliki in dokaz, da klasični dizajn streljank, ki ne 
mara za kritje iz Gears of War, še vedno seka. Po- 
membna sprememba glede na Halo 1, 2 in 3 je ta, da 
kot navaden soldat, ne spartanski nadmočnež, nimaš 
več zaznavalnika gibanja (motion trackerja), ki bi ti z 
barvitimi točkami povedal, kje v prostoru so sovraž- 
niki. Nadomesti ga zanimiva funkcija HUDa - grafični 
filter, ki ga lahko vklapljaš in izklapljaš. Ta sovrage 
obrobi z rdečo in pomembne objekte z rumeno ali mo- 
dro, hkrati pa na zrnat način ojača svetlobo, kar zna 
ustvariti slepe pege. Iz katerih potem prileti raketa, 

bu-jaaaa. Drugi način je ptičjepogledna karta, na ka- 
teri so nasprotniki takisto označeni. Hkrati je spreme- 
njen sistem zdravja, saj ima ODSTjev soldat pod ener- 
gijskim ščitom omejeno količino le-tega. Ko izstrelki 
prebijejo ščit, ki potrebuje par sekund miru, da se sa- 
modejno obnovi, ti znižajo počutje, in ko ti tega zbije- 
jo do konca, užaljeno umreš. 

Zato pravim takole. Česa dosti izven bojevanja Haloji 
in ODST res ne nudijo, zaradi česar ne sedejo ljudem, 
ki čislajo mešanje zvrsti. A kar se tiče golega užitka 
pri rešetanju, količine pristopov, ki jih lahko uporabiš, 
hitrosti, vznemirjenja, inteligence sovražnikov, krepel, 
eksplozivnosti in čiste nažigantske magije, je tej fran- 
šizi kos malokaj. Če bi bil Ninja Gaiden streljanka, bi 
bil Halo. 


deš in se posvetiš masakru logično sestavljenih skupin vesoljskih kanalj. S 


In vendar so imeli Bungie toliko jajc, da so se šli po- 
igravat s konceptom, ki so ga hvaležno sprejeli milijo- 
ni kupcev. ODST imensko sicer ni štirica, lahko pa bi 
bil, saj našteto dopolnjuje plat, ki je v seriji doslej ni- 
smo uzrli. Besno akcijadne dele namreč povezujejo 
melanholični sprehodi po raztreščeni New Mombasi, 
ki jo zdaj nadzorujejo Covenanti. Tvoja naloga je, da 
dosežeš ključno točko, po kateri poti boš do nje prišel, 
pa je prepuščeno tebi. Preveč bi bilo reči, da je s tem 
Halo dobil odprt svet v slogu Grand Theft Autov, saj te 
zapore rade spehajo na določen kolovoz. Lahko pa 
kljub temu do neke mere svobodno pohajkuješ, ube- 
reš bližnjico ali daljšnico, greš skozi kako odprto stav- 
bo in se določenih bitk udeležiš ali pa ne (nekatere so 
še vedno obvezne). Ko vidiš sovražno patruljo, se mo- 
reš s cmokom v grlu tiholazno izmuzniti mimo nje - ali 
jo napasti z vsemi kanoni. Po želji. Odločitev na višjih 
težavnostih ni tako preprosta, saj je streliva malo in se 
moraš zatekati bodisi k jemanju orožij s trupel, kar je 
Halova stalnica, bodisi k obnavljanju zalog pri inten- 
datskih postajah. Če si z municijo na tesnem, je pre- 
mislek o obračunu na mestu. Super je, da je umetna 
pamet tako sposobna, da naredi zanimiv domala vsak 
boj, saj so skripte redke. Pa da se spopadi odvijajo v 
zgradbah, kjer temni hodniki dodajo taktično raznoli- 
kost in ščepec preživetvene groze. 

Nasploh je vzdušje v teh delih nekaj posebnega. New 
Mombasa ni akcijadno vznemirljiv kraj, kjer bi se na 
vsakem vogalu nekaj dogajalo. Nasprotno: velemesto 
je pusto, polno kvadratnih stolpnic in ostrih robov, uli- 
ce so posejane z gorečimi avti in razbitinami, nikjer ni 
žive duše razen sovražnih covenantskih patrulj, nad 
vsem pa visi oblačno nebo, prestreljeno z obeti gro- 
zeče nevihte. Oder je prazen, opresiven, depresiven, 
sploh ob vklopu prej omenjenega grafičnega filtra, ki 
okrepi svetobo in vijolično-modro okolje spremeni v 
nevromantske sanje. Škoda le, da se lutanje malo 
preveč ponavlja, saj moraš večkrat nazaj po isti poti, 

€ Med igranjem ni moč spremeniti težavnosti. Če začneš na he- 
roic in je zahtevnost pretirana, boš moral od začetka. 


€ Z natančnimi streli odpihneš voznika s tele alienske karjole, nakar jo za %| € Džip voziš; zasedeš mitraljez ali se rukneš na sovoznikov zic. Drugd 
je najbolj kul, saj xbox znovašŠetira nekoliko preveč samomorilsko. 


in da ni resničnega 
obvezni Halo 4? 
Dolgoletni navdu 
jemi presenečenig Nekateri gotovo negativno. A tisti, 
ki nočejo vednajistega obroka v drugi posodi, znajo 
biti navdušeni. Dinamika igranja je spremenjena, saj 
se je Master Chief mimo koga plazil le zelo izjemoma, 
in je podaljšekytistih delov, ko si v Halu 2 igral kot 
cloakan Arbiter. Ti so šli določenim že takrat na živce, 
ker so bili tako drugačni. K novemu občutku pripo- 
more tudi mojstrska zvočna podlaga. Namesto šun- 
dravih kitar te spremlja čudovita klavirska, rahlo dže- 
zovska glasbena spremljava, medtem ko tišino od 
učinkov prekinjajo le računalniški glasovi neodprtih 
vrat in Covenanti z opozorili ter vzkriki panike. 

Med blodenjem pe ulicah se tako dosti bolj kot v os- 
novnih Halih zavedaš, da si le človek. Bungie pa so to 
potrdili še na štorijalnem koncu. ODST je zgrajen iz 
ločenih delov, kjer izmenično nadzoruješ posamezne 
AaAAaaaAAaaaAAA:truperje. Po Mombasi laziš kot 
nemi novinec Rookie; ki se mora vedno znova prebiti 
do pulzirajočega znamenja na karti. Tam najde klju- 
čen predmet, ki sproži spominsko (flashback) sek- 
venco, nakar igra preskoči v preteklost na druge voja- 
ke, katerih igranje pojasni najdeno in se lepo vklopi v 
širšo sliko. Igra se namreč odvija med Halom 2, ki se 
začne prav z desantom Covenantov na New Mombaso 

ovnika. Mar prav to hranijo za 


i nad Halom bodo nad temi pri? 


plus so odlični govorci, kot so Tricia 
 Helfer (Number Six iz Galactice), Adam 


Tito analen fan serije, torej jako užival. 
Sploh v njenem sodelovalnem (co-op) 
opravljanju za do štiri igralce po spletu 
pli lokalni povezavi oziroma dva na 


PE: 


enem xboxu (razdeljen ekran). Na heroic je kampanja 
v solo trajala kakih deset ur, kar je spodobno, inne ra- 


zumem tistih, ki gredo skozi na nivoju pod svojimi . 
'sposobnostmi ter se nato pritožujejo nad kratkostjo. 


Heroic in legendary vsekakor nudita zadosti izživa. 
Tudi multiplayer se mi je priljubil. Njegovo bistvo je 
modus firefight, kjer na desetih kartah (večino moraš 
odkleniti z igranjem kampanje) sam ali v družbi do 
treh ljudi odstranjuješ val za valom Covenantov, za 
raznoterost pa poskrbijo številne nastavitve. Ja, kot 
horda iz Gears, ampak še bolj divje in spretneje zasta- 
vljeno. Nenavadno je le, da v firefight ne moreš pova- 
biti naključnih ljudi s spleta, temveč samo prijatelje. 
Na drugi plošček v šatulji je pak zapečeno kompletno 
večigralstvo iz Hala 3, z vsemi doslej na Livu izdanimi 
MP-kartami. Kdor jih je že kupil, ne bo pretresen, kdor 
jih ni, pa bo čislal dodatno vrednost. 

Širom neta se sicer sliši glas, da bi ODST lahko stal 
manj od polne cene in da se preveč šlepa na Halo 3. 
Navsezadnje je v naslovu dotična igra, ne samo Halo. 
S tem se ne strinjam. Kampanja ni višek originalnosti, 
a z novim sistemom zdravja, predelanim HUDom, blo- 


V žogi po New Mombasi, izmenjavanjem likov in člo- 


veškim občutkom izdelku uspe spraskati s sebe na- 
lepko 'še več 'istega'. To je in ni Halo, kot ga poznaš. 
Problem je bolj vitem, kako novosti sprejmeš, ampak 


V če ne častiš edinole Sv. Fraga Hitrega, jim boš verjet- 


in spremlja Master Chiefa, ki nato skupaj s križarko ,« no'naklonjen. Podobno se z izvirnostjo ne odlikuje fire- 


odfrči v vesolje. ODST pa ostane na Zemlji in beleži 


gfight, vendar izpade kot vrhunsko zabaven modus, ki 


tamkajšnje dogodke, ki vključujejo divji beg pred sr- / doda k vrednosti in ti omogoči, da vse tiste mini 6 


šenskimi alieni ter nemalo velikih eksplozij. Za Halov 
univerzum to niso kake tektonske pomembnosti, prav 
tako fabula ni bogata z metaforičnimi religiozno-poli- 

tičnimi idejami, po katerih je Halo od nekdaj znan. 
Vendar pa hladnemu pripovedništvu doda več člo- 
veškosti. ODSTjevci so ljudje, ki kažejo strah in čustva 
in imajo stalno v mislih lastno preživetje, to pa je obo 
gateno s kolegialnostjo ter pokvečeno ljubeznijo. Veli 

' maksi bitke s Covenanti na hitrico podoživiš kadarko- 
pa veš, da potrebuješ ta fiks, dokler se Master 
hief ne vrne. 


gre na izlet v Afriko, kjer pleni 
nenavadne zverine iz vsemirja. 


Bungie / Microsoft 


— Baldwin in Michael Bowen. Češnja na , 


vee 


orza 3 vsebuje za karavanov prtljažnik trenu- 

tkov čiste šoferske magije, ki jih v bencinsko 

prepojenem srcu čuvaš še dolgo. Recimo tisti 

moment, ki si ugotovil, kako različno se vozijo 
formalno podobni avti. Ko si na spletni dražbi za bak- 
šiš kupil gallarda in ga popeljal na testno vožnjo, pri 
kateri ti je od občutka štirikolesne silovitosti ruknilo 
plombe iz zob. Ko si se na ožinah proge, speljane po 
italijanskem obmorskem mestecu, s tekmeci za polo- 
žaj boril vsak centimeter. Ko si z napol delujočim mo- 
torjem zmagal, ker si s spretnim postavljanjem odbi- 
jal napade tekmecev od zadaj. In, seveda, ko si s 
skylinom prevozil vseh 21 kilometrov Nordschleifa in 
postavil rekord, nakar si v kopalnici iz gat ožel liter 
švica, urina 6 smegme, ki je skoraj že zamazal reca- 
rove zice. 


Ti niso legen, ampak ljubitelji romantike naj igrajo 
kaj drugega. Forza je namreč špil za petrolne glave z 
avtomobilskim fetišem. Dotični bodo najbolj znali ce- 
niti vse tri osrednje gradnike: odličen vozni model, 
veliko količino poželjivih štirikolesnikov in izvrsten iz- 
bor prog. 

Prvi je za Forzo že prislovičen. Izdelek se v interesu 
zabavnosti sicer ne peha za ultimativnim realizmom v 
slogu nekaterih PCjevih simulacij, kot je GTR 2, a ne 


zdrsne v arkadnost in zna po modeliranju prave 
vožnje zadovoljiti vse razen najbolj pikolovskih dnev- 
nosobnh šoferjev. Zavorne poti, odnašanje zadka, 
oprijem pnevmatik, pospeški, najvišje hitrosti, zračni 
upor ... Forza 3 z veseljem simulira vse to in še mar- 
sikaj, pri čemer ubere ravno toliko bližnjic, da ne iz- 
pade zatežena. Nadzor je prijeten, gladek, a hkrati iz- 
zivalen, sploh če se znebiš bergel - sistema proti blo- 
kiranju zavor (ABS) in zdrsavanju gnanih koles (TCS), 
nadzora stabilnosti (STM) ter vozniške črte (driving 
line). Ta je položena na asfalt, kaže kao idealno linijo 
in s spreminjanjem barve opozori, kdaj je treba zavi- 
rati. 

Dobro, v končni fazi ne čutiš sil, ki delujejo na vozni- 
kovo telo, zato je pretirano čaščenje realizma odveč. 
Pogoji na pravih cestah so bolj nepredvidljivi kot v si- 
mulaciji in nihče od nas, niti od vas, še ni vozil teh sil- 
nih porschejev, dodgev in audijev, da bi lahko iz prve 
roke povedal, če je furanje res slično ali ne. A številni 
dirkači zatrjujejo, da je špil zelo dober približek. Ob- 
enem pa streže tudi tistim, ki imajo joypad v rokah 
prvič. Moč je namreč ukazati, naj avto zavira samo- 
dejno in je nadvse stabilen. Z omogočanjem in one- 
mogočanjem bergel tako že najdeš kombinacijo, pri- 
merno za tvoj vozniški nivo, in to širino gre vsekakor 
pohvaliti. 

Celo tako daleč so šli razvijalci Turn 10, da so iz Ra- 
ce Driver: Grid sunili previjanje časa nazaj. Tako se 


Morda bo koga zanimalo, kako je, ko Forzo 
hkrati igraš na treh zaslonih. Za to potrebuješ tri 
med sabo povezane xboxe 360 (seveda ne po 
spletu, ampak v lokalni mreži), tri televizorje in 
tri izvode igre. Stranska zaslona potem širita 
vidno polje, kar se sliši hudo poželjivo. A iz prak- 
tične izkušnje lahko povem, da niti ni, vsaj ozira- 
je na puvaški strošek in nepraktičnost postavi- 
tve. Itak imaš pogled prikovan predse in tisti 
učinek, ki ga spremljas s kotički oči, je relativno 
zanemarljiv. Raje 60-inčno plazmo in parkiran 
gobec direktno pred njo. 


Dosti izven meja proge ne moreš voziti, saj te ustavita dobro narejen pesek 
ali žarko barvita trava, ki ti hitrost zbije v hipu. Te pa igra ne kaznuje za sekanje 
ovinkov, nad čemer polovično uspešno nerga celo Shift. Bolje bi bilo, če bi te. 


Pogledi so štirje — kabina, odbijač in dva zunanja. Problem s kokpitom je 
ta, da je občutek hitrosti nekam pridušen. Ko preklopiš v kamero na odbijaču s 
števci na zaslonu, imaš občutek, da igra dosti bolj leti. 


november 2009 


O Ko na progi vidiš takole žrebčad, ti zaigra srce. Srce, ki avta nima le za pre- 
vozno sredstvo, temveč predvsem za objekt občudovanja. 


lahko v enoigralstvu s pritiskom na gumb vrneš v sta- 
nje nekaj sekund pred kočljivo situacijo. To lahko 
brez kazni storiš neštetokrat in večkrat zaporedoma, 
ne glede na težavnost. Rezultati na spletnih lestvicah 
so označeni, če je voznik uporabil to funkcijo, med- 
tem ko je previjanje odličen učni pripomoček, ki od- 
strani nujnost stalnih reštartov. Če komu ne paše, naj 
ga pač ne uporablja. Res pa je, da ravno vožnja od 
začetka, če zafrkneš, naredi res dobrega voznika. 
Takisto so vdelane poškodbe. Videzne niso vrhunske, 
saj se materiali še vedno premalo različno lomijo, za- 
to so obtolčenine in odrgnine nekam uniformne, in 
manjka jim realistične ostrine. A bistveno je, da se 
posamezni deli kvarijo in s tem vplivajo na vožnjo. Z 
trki v ograje, prevračanjem in šeprtljavim prestavlja- 
njem lahko deloma ali povsem uničiš zavorne diske, 
blažilnike, pogonsko gred, menjalnik in motor ter na- 
lomiš dele karoserije. Kaj šepa, vidiš na grafičnem 
pokazatelju in v večji ali manjši meri vpliva na uprav- 
ljanje. Šajtrgi kadi iz izpušne cevi, gre počasneje, za- 
nikrno pospešuje, zanaša jo v levo ali desno, slabše 
jemlje ovinke in tako dalje. Če imaš poškodbe vklju- 
čene, je treba biti kar previden. 


Jest mam pa mečko! 


Tako kot Gran Turismo, po katerem se je Forza ved- 
no zgledovala, igra vsebuje zajetno količino avtov - 
400 komadov z uradnimi licencami petdesetih proiz- 
vajalcev. S tem, da bodo novi menda redno na voljo 
kot dolpotegljiva vsebina, vključno s ferrarijem 458 
italio, ki naj bi prišel okrog Božiča. Seznam je impre- 
siven, kajti na njem so italijanske beštije (petindvaj- 
set ferrarijev, od enza do cenjenega 330 P4; osem 


60 Na ozkih progah je spektakularno fino iskati mesto za prehitevanje. Previ- 
janje ti daje izgovor, da tvegaš, ponos in poškodbe te držijo nazaj. 


moštnik 2009 


lamborghinijev, kot je 640-konjski reventon, ki stane 
milijon evrov; maseratiji in alfe), nemški kopitljači 
(skoraj 30 porschejev, mercedesi, kot je SL 65 AMG, 
audi R8 z naslovnice, BMW M5 EGO ...), dolga vijuga 
japoncev in američanov, pa oldtimerji, prototipi, kot 
je nissan R390, turne izvedenke in elitniki, kot sta 
melaren F1 GT in koenigsegg CCGT ter bugatti vey- 
ron. Razporejeni so v izmišljene razrede od F in E, 
kjer so čebelčice, v kakršnimi se vsak dan vozimo v 
službo, do S ter R, kjer tičijo superšportniki, ki ste- 
gnejo tristo na uro. Formul ni, tudi ne tovarniškega 
nissana GT-R, so pa dirkalniki Le Mansa in nascarji. 
Toda vsak, prav vsak avto ima dušo, naj gre za vsa- 
kdanjo astro ali navadnemu smrtniku nedosegljivo 
zondo C12, verzija iz leta 1999, ki zmore 340 km/h. 
Isto velja za proge. Na seznamu, ki je občutno daljši 
od onega iz dvojke, je 23 dirkališč s številnimi izpe- 
ljankami, kot so posamezni deli in obrnjenosti v dru- 
go smer. Skupaj to znese kakih 115 stez. Prisotne so 
resnične piste, med njimi Silverstone, Laguna Seca, 
Suzuka, Sebring, Nordschleife in Le Mans, ki jih ni 
treba posebej hvaliti, ter dobršna količina izmišljenih, 
ki so s svojimi zaporedji ravnin in šikan po vrsti nad- 
močne. So vsakovrstne - kratke, dolge, zavite, ravne, 
ovalne, široke, ozke, kombinirane. Avto, ki je na eni 
odličen, denimo brutalni FXX, lahko drugod le po- 
nižno seslja kardan formalno slabšemu modelu. Zla- 
sti sta fini relijaška, s tlakovci podložena Amalfi 
Coast in idrijsko serpentinasta Fujimi Kaido. Nekate- 
re proge v obeh kategorijah se ponavljajo, a skoraj 
polovica jih je novih in vsako je užitek peljati. Prispe- 
vali so tudi ravna prizorišča za drag in idealno ovin- 
kasta za drift brez zoprnih ovir. Driftanje je nasploh 
užitek, točkovanje zanj pa lahko sprožiš kadarkoli na 
vsakršni progi. 


« 


€ Po dirki si moreš ogledati replay in posneti celega ali deloma. Lahko tudi 
slikaš in fotke pošlješ na Forzamotorsport.net, od koder jih nato pobereš. 


Forza 3 se z joypadom vozi odlično, bolje kot 
dvojka, in volana pravzaprav nisem pogrešal. 
No, za ultimativni šoferski občutek je seveda ob- 
vezen. Force feedback je odlično ustvarjen, 
sploh tresenje glede na podlago. Ni pa xboxov 
uradni 'wireless racing wheel' vrhunska naprava 
(glej Joker 166, cena je medtem s 140 padla na 
80 evrov), saj je dosti plastik fantastik. Po- 
grešam podporo napravam, kakršen je Logitec- 
hov G25, ki Shiftu na PS3 in PCju s svojo usnje- 
no kovinskostjo doda ekstra dimenzijo. Poleg 
uradnega volana je moč priklopiti Logijev model 
drive race FX za 50 evrov, ki je izpeljanka driving 
forca pro za PS3, in čudno Mad Catzovo ter Sai- 
tekovo robo. Najbolj poželjiv je volan porsche 
911 turbo S, ki ga dela nemška firma Fanatec in 
je po robustnosti tekmec G25 ter novemu G27. 
Ima tudi sklopko, ki jo Forza 3 podpira. Vendar 
stane od hudih 230 do bolečih 500 EUR. Tržijo 
ga na Fanatec.de, pri nas ga ni. 


FOOT 2010 nudi 
Zz—— R85.2 FSI guattro 


E) 
AA es 

O Kaj dosti več od teh podatkov o avtomobilih ne izveš, kar je velika zgrešena 
priložnost. Jasno, da me zanima čim več o moji šajtrgi! 


Na sporedu so tudi dirke z istimi modeli, pa tekme enega proizvajalca, sa- 
mo za tiste, ki imajo pogon na vsa kolesa, superšportnike in tako dalje. Ven- 
dar kmalu dvigne grdo glavo občutek, da se vse skupaj pretirano vleče. 


Našteto je vpeto v spodobno široko eno- in večig- 
ralstvo. V prvem se je moč udeležiti ločenih posa- 
meznih dirk in vožnje na uro, kjer lahko izbereš kate- 
rikoli avto. Sicer je to neke vrste kvarnik, a če si na 
tesnem s časom, lahko takoj skočiš v veyrona in se 
zapodiš po katerikoli stezi. Pri tem igra ne pozabi ne 
na duhca, ne na igranje za dva na eni konzoli na raz- 
deljenem zaslonu, ne na beleženje časov. 

No, srce puščavniškega udejstvovanja je kariera. Ta 
na eni strani nudi več ducatov posameznih dirk v 
vseh razredih, kjer se boriš za odličja, na drugi pa 
dolgo kariero s šestimi sezonami. Te sestojijo iz niza 
tednov, kjer na delovnike opravljaš navadne dirke v 
raznih variantah (krožne, od točke do točke, vzdržlji- 
vostne, kot je 17 krogov Le Mansa, drag ...), za vi- 
kende pa pride na vrsto prvenstvena tekma, ki je 
običajno daljša in zahtevnejša. Vmes nabiraš denar, 
za katerega kupuješ nove avte in jih nadgrajuješ, pa 
izkušnje za voznika ter trenutno izbrani bolid. Ko šo- 
fer nabere dovolj izkustva, preide na novo stopnjo, 
kjer zastonj dobi nov avto, medtem ko EXP za štiriko- 
lesnike botruje popustom pri nakupu nadgradenj. 
Prvo je kul, saj je draž svežega konjiča vedno prisot- 
na, drugo ne, ker si avto za udejstvovanje v danem 
razredu tako ali tako nadgradil. Denar za slednje 
početje ni problem, saj ga manjka le za dražje dirkal- 
nike, ki znajo stati po milijon kreditov (za zmago jih 
dobiš po nekaj deset tisoč). Seveda je mogoče nad- 
gradnje izvajati ročno, pri čemer lahko skrbiš za po- 
gonski sklop, zavore, kolesa in zunanjost. A igra vse- 
buje tudi samodejni upgrade, ki v skladu s tvojimi fi- 
nancami s pritiskom na en gumb avtomatsko poskr- 


bi za vdelavo kar najboljših novih delov. To zadostu- 
je, dokler se ne lotiš podiranja rekordov. 

Pri karieri je hvalevredno, da prilagaja dirke avtu, v 
katerem sediš, in izbira ustrezne nasprotnike. Če si 
vzel yarisko, boš peljal proti avtom svojega razreda in 
zaslužil manj, če si v diablu, pa proti makinam sporti- 
vam in dobil več. Zmeraj je na voljo več dirk, tako da 
imaš nekaj svobode, in ker lahko vedno spremeniš 
zahtevnost (easy, medium, hard), se praktično ne 
moreš zatakniti. Ni ti treba zmagovati, saj za nižja 
mesta pač dobiš manj XP in denarja, nasprotniki pa 
se ti itak prilagajajo. Najameš lahko tudi šoferja, ki v 
nameno za delež zaslužka vozi zate, in to precej do- 
bro, čeprav moti, da zanj ni nastavitev. 

Umetna pamet je solidna, saj se sedmerica nasprot- 
nikov odlikuje po različni dinamiki. Vsak ima svoje 
ime in krovne lastnosti, na progi pa se butajo in izme- 
njujejo mesta, frčijo s proge marsikdaj, ko jim dihaš 
za ovratnik, ter se vobče obnašajo izbrani težavnosti 
primerno. Škoda le, da so v 'boju' s tabo nenapadalni 
in širše vzeto še zmerom pretirano robotski. 

Resnejši vozniki bodo pozdravili spodobno telemetri- 
jo in podroben tuning s shranjevanjem nastavitev, ki 
se znajo za razliko od Shifta kar konkretno poznati, in 
hitrim preizkusom. Ustvarjalneži pa vnovič prisotno 
štrihanje pleha oziroma ustvarjanje kožic. Tu je moč z 
naborom čopičev, sprejev in geometrijskih oblik na- 
rediti bodisi preproste, bodisi oko solzeče dizajne, od 
slovenske zastave do likov iz risank. Tako tuning se- 
tupi kot barvanke so naprodaj v spletni prodajalni, 
kjer rulja razstavlja svoje stvaritve. Poleg tega so vde- 
lane internetne dražbe za avte, kamor lahko vsakdo 
postavi dirkalnike iz svoje zbirke. Tako lahko za 
ugodno ceno dobiš avtomobil, ki si ga v uradni pro- 


Japonska gorska steza Fujimi Kaido meri 16 kilometrov, ima več kot sto 
ovinkov in je kot nalašč za drift. Ta je lahko v solo in multi tudi skupinski — in 
glej, to početje ima korenine ravno v Deželi vzhajajočega sonca. 


Za čistokrvno dirkaško vznemirjenje, ki zna biti z 
izklopljenimi pomagali še vedno dovolj reali- 
stično za mnoge, in neprekosljiv občutek, da se- 
diš v kabini bobnečega sodobnega dirkalnika, iz- 
beri Shift. Za bolj umirjeno, običajno izkustvo, 
osredotočeno na vernost, rezljanje delcev se- 
kund z rekordov, tuning in kičenje avtov, je 
pravšnja Forza. Ta bo bolj zadovoljila tudi tiste, 
ki iščejo obrabo gum, porabo goriva, bokse, 
vzdržljivostne dirke in telemetrijo, čeprav ulti- 
mativnega realizma v njej ne gre iskati. Začetniki 
bodo doma v obeh špilih, saj tako Forza kot 
Shift skrbita zanje s številnimi berglami. Forza 
ima boljši drift in vsebuje drag, ki ga Shift nima. 
Prav tako ima duhce, razdeljen zaslon, spletne 
dražbe, širše večigralstvo in 400 avtov proti 
Shiftovim 72, dasi je mnogo njih šibkih vagnov 
ter podizvedenk. Lasti si nekoliko več stez, med 
njimi originalne, in precej več njihovih variant 
(obrnjene, razdeljene). Umetna pamet je malo 
boljša v Forzi. Je pa v Shiftu kariera kljub kla- 
sičnosti zanimivejša (veliko proizvajalčevih dirk, 
nabiranje zvezdic ...) in manj razvlečena. Forza 
ima šest sezon s po vedno več tedni, nekje od 
šest do deset, s po petimi dirkami na teden, kjer 
se variante dirk kljub večji količini od Shifta 
začno bolj ponavljati in ratajo proti koncu v va- 
rianti endurance orenk dolge. Ravno zato bi po- 
trebovala nekaj vznemirjenja, namesto tega pa 
dobiš zaspano rutino. 


Igra biva na dveh devedejih — drugega, na katerem je dosti avtov in prog, 
namestiš na trdi disk. Lastniki xboxov brez HDja bodo prikrajšani. 


10 


Ustvarjalci bi lahko bili frajerji 
prebiti ograjo ter zgrmeti v globino. Ampak ne, to bi bilo premalo uglajeno! 


in poskrbeli, da bi mogel na alpski progi 


november 2009 


Vozniška črta kaže, kje je idealna linija, in z rumenimi, oranžnimi ter 
rdečimi odtenki nakazuje, da je treba zavirati. To pomagalo je uvedla Forza 1, 
toda ravnanje po njej ne prinese rekordov. Za to moraš bolj tvegati. 


dajalni še ne bi mogel privoščiti, medtem ko ebaya- 
ste dražitvene tekme s tekmeci širom oble dodatno 
izboljšajo vzdušje. 

Normalno je, da ne manjka večigralstvo. Split-screen 
za dva sem omenil, na liniji pa podpora sega od dveh 
do osmih sodelujočih. Omogočene so dirke s prijate- 
lji z Liva in naključneži, v njih pa so na voljo vsi avti iz 
garaž in trgovin. Gladkost je klanjanja vredna in mo- 
dusov obilo: posamezne tekme, tekme na čas, od 
točke do točke, drag in drift, trije načini taga, kjer si 
podajate označbo, lov mačke z mišjo ter eliminator. 
Če dirko organiziraš, lahko nastaviš ama čisto vse, 
od razreda prek pomagal in poškodb do tega, ali so 
omogočene nadgradnje ter tuning. Z uspehi si višaš 
rang in izkušnje, ki se dodajajo onim iz enoigralstva. 
Slabo pa je, da pri iskanju javnih tekem ne moreš 
odrediti iskalnih pogojev, kar pomeni, da se le po na- 
ključju pridružiš dogodku, ki se ne prelevi v destruc- 
tion derby. Večina je Forzo očitno kupila zato, da se 
bo zaletavala, prokleti pamži. In hecno je, da so na- 
ključne dirke omejene na klase od A navzgor. Kot da 
nihče noče tekmovati z golfi. Hm, kaj sem že rekel o 
pamžih? 


Kljub vsej tej slasti in masti pa Forzi 3, za katero av- 
torji trdijo, da je najboljši simulator v trenutni genera- 
ciji konzol, tudi marsikaj manjka. Okej, ne rečem. 
Grafično je s 60-sličično grafiko na sekundo in na- 
tančnimi, do visokega sijaja zglancanimi modeli av- 
tomobilov impresivna, enakotako zvočno s hrume- 
njem agregatov, škripanjem gum, cviljenjem zavor, 
pišem vetra, udarci ob tlakovce ter betonske plošče 


(Sebring), lomljenjem pleha in nevsiljivo glasbo. Ima 
kup avtov in izvrstnih prog, na asfaltu je prepričljiva 
ter kompletna. Vzporedno sem gonil Gran Turismo 5 
Prologue na PS3 z enakimi avti in Forza 3 ima dru- 
gačen vozni model. Vozila so masivnejša, bolje grabi- 
jo asfalt, lepše jih je voziti brez pomagal. Močnejši av- 
ti v GT5P so živčni ter plavajoči in čeprav je formal- 
nega izziva tam več, saj moraš biti previdnejši pri 
motanju in pospeševanju, v F3 laže tipaš, kje je rob 
zmogljivosti, ter se posvečaš taktiki. Glede na Forzo 
2 pa trojka natančneje predstavi učinke pod- in pre- 
krmarjenja ter doda k teži in mirnosti avtov. A napre- 
dek ni velik in Forza je tu žrtev lastnega uspeha. 

Ter neambicioznosti avtorjev. Vremenskih razmer še 
vedno ni -ej, v tretjem delu bi lahko že ugledali dež in 
se sukali po mokri cesti! Ni niti vožnje v temi, mraku, 
ob zori ali zvečer, saj stalno sije žarko sonce, medtem 
ko okolica ostaja mrtva. Redko vidiš iskre, dim, pla- 
men iz auspuhov. Manjkajo kvalifikacije, kar je za ta- 
ke baže igro zelo čudno. Takisto ni razredov iz re- 
sničnosti, le izmišljeni, niti garaže, kjer bi si lahko po- 
nosno ogledal kupljeni pleh. Samo 2D-sličice in 
vrtljiv 3D-model, kar znižuje avto fetišizem. Ni sicer 
kupovanja avtov s pravim denarjem, toda štacuno 
lahko uporabljajo le zlati člani Xbox Liva, medtem ko 
tržijo celo take malenkosti, kot so majice in rokavice 
za šoferja. Podatki o dirkalnikih so borni, omejeni na 
številke o hitrosti, moči motorja in podobnem. Vse- 
kakor bi si želel nekaj napisanih zanimivosti in zgodo- 
vine. Celo v prvenstvih igra ne beleži točk, tako da 
sploh ne veš, kako natanko ti gre. Priročnik je tako 
boren, da sploh ne vem, kako si upajo prilagati tak 
desetstranski zmazek. Postanki v boksih so, a povr- 
šinski. V njih ti avtomatično dotočijo gorivo in menja- 


Lamborghini reventon, kot je v hišni navadi imenovan po slavnem torea- 
dorskem biku, je najdražji avtomobil te firme. Naredili so jih le dvajset. Zuna- 
njost so navdihnila lovska letala, do sto pride v 3,4 sekunde in frči 356 na uro. 


jo gume, zaradi česar ni taktične globine. Kabine, ki 
so jih zmodelirali za vsak avto, so v redu, vendar po- 
lovičarske, saj ne moreš pogledati dol, dočim sta ro- 
kici nenehno na volanu in ne segata niti po prestavni 
ročici, niti po stikalih. Pri tem zmoti tudi, kako ležerno 
in umirjeno je vse skupaj. NFS: Shift z nenehno tre- 
sočo se kabino, zameglitvijo pogleda pri visokih hi- 
trostih in silnim rompompomom, ko se zaletiš, sicer 
pretirava v interesu vznemirljivosti. A Forza je v pri- 
merjavi z njim domala upokojenska in se zvečine pe- 
lje kot po šipi. Najbolje bi bilo nekaj vmesnega, toda 
avtorji so se držali preizkušenega recepta kot pijanec 
plota. 

V največji minus pak Forzi 3 štejem, da to počne tudi 
izven dirkališča. Meniji so estetski in hitri, vendar ra- 
zen njih ne izkusiš ničesar. Nobenih podelitev nagrad, 
pokalov, šampanjca, bab, slave, vmesnih animacij, 
kaj šele zgodbe. Ko trudoma vstopiš v naslednjo se- 
zono, dobiš plehko čestitko in že si na štartu novega 
zaporedja dirk. Čas bi bil, da se neha oponašati re- 
cept, ki ga je uveljavil Gran Turismo, saj je občutek 
sterilnosti in brezosebnosti vseprisoten, kampanja pa 
se začne tudi zato vleči. Ajt, začetniku in tistemu, ki 
rad vedno znova golta jed iz iste sklede, je bržda vse- 
eno, in krivično bi bilo reči, da je igra zaradi tega sla- 
ba. Vsebine je kot pečka in vozi se tako, da bi jo po- 
ljubil na razdelilno kapo. A dosti nas je, ki si želimo 
napredka, Forza 3 pa je čisto klasična. V dobrem in 
slabem pomenu besede. 


Čeprav ga še vedno močno tiš- 
či, se mu navdušenje začenja krhati. 


Turn 10 / Microsoft 


Seznam četverokolesnikov dopolnjujejo takile starčki, ki pa načeloma niso 
podhranjeni. Aston martin DB5 vantage iz leta 1964 ima recimo 364 konj. 


moštnik 2009 


Tega pogleda s promocijske fotke v igri ni, saj se oziraš le desno in levo. 
Vidiš pa tu drag, osredotočen na perfekten štart in prestavljanje. 

KONZOLEC 


NYXOUEST: 
KINDRED SPIRITS 


ad tole špansko neodvisnico bi moral biti precej 
N bolj navdušen, kot sem dejansko bil. Starogrška 

tematika? Kljukica. Tesnobno vzdušje, ki spom- 
ni na Ico? Kljukica. Minimalistična zgodba, oprta na 
mitologijo? Krilata glavna junakinja, ki rešuje svet 
pred prihajajočo temo? Solidna 3D grafika, prikazana 
v pogledu od strani? Kljukica. Igranje, ki je mešanica 
skakanja, odstranjevanja sovražnikov in reševanja 
puzlic, ki so mnogokrat vdelane v samo skakanje ter 
boj? Kljukica.. 


O Harpijevke se premikajo po tirnicah, dokler te 
ne začutijo. Tedaj se lenobno poženejo proti tebi. 
Prebitje mimo njih je izziv le toliko časa, dokler ne 
zaobvladaš fizike letenja. Se pravi deset minut. 


Same kljukice. A kljub njim je igra zaspana, nerazno- 
lika in s kakimi štirimi urami dosti kratka, vendar po- 
sejana z ostrimi sunki težavnosti. Nyx, ki jo nadzoru- 
ješ z gobico na nunčaku, kljub krilom ne more polete- 
ti, marveč lahko le dedalovsko drsi po zraku, in še to 
za omejen čas. Zaradi tega njeno običajno skakanje 
dopolnjuješ z rušenjem stebrov in prestavlja- 
njem kamnitih blokov, na katera punčara se- 
de, si odpočije ter ne podleže smrtonosnemu 
pesku na tleh. Ali pa z njimi prekriješ plamen 
oziroma zračni vrtinec, ki jo ogrožata. To kaj- 
pak počneš z wiimotom, uperjenim v zaslon: 
pomeriš na kamen, pritisneš gumb in ga z ne- 
kaj upoštevanja fizike preneseš tja, kjer bi ga 
rad imel. No, rešitve teh preprekic so resnično 
samoumevne, tako kot večine ugankic, kjer je 
treba označeno skalo z zaporednim preprije- 
manjem spehati do markirane luknje. Tudi 
prebijanje mimo kakih dveh vrst sovražnikov, 
ki se premikajo po osnovnih vzorcih, je rutin- 
sko, sploh ko dobiš električno moč, s katero 
jih zzzapneš. In če bi imela zgodba količkaj do- 
meta, bi bil jako vesel. 

NyxOuest se tako odvija dokaj enostavno, enolično in 
rutinsko, ne glede na vstope recikliranega hidrastega 
šefa, ki prispevajo nekaj adrenalina. Obenem pa pri- 


€ Okolica je grafično dokaj lepa, mitološka tema- 
tika veličastna. Toda običajno ne strmiš v take sli- 
ke, marveč v enolično pustinjo ali opeke. 


haja do situacij, kjer igra od tebe nenadoma zahteva 
milimetrsko preciznost in te po smrti postavlja po ne- 
potrebnem daleč nazaj. Če je špil lahek, naj bo lahek 
in naj vznemirja z drugimi slastnostmi, če je težek, naj 
bo pa težek in naj dela na tosmerni kvaliteti. Najhujše 
so mešanice, kjer je 80 % špila predvidljivih, 20 pa 
tvorijo zoprne frustracije, ki hočejo v nedeljskost 
umetno prispevati izziv. Sneti 

Over The Top e wii e 10 EUR 


ROCKET RIOT 


ocket Riot z Xbox Live Arcade se hvale- 
R:«:. trudi, da bi poustvaril vzdušje s 

C-64, kar vključuje osembitno kockavo 
grafiko in sliko kasete z zvočnim škripanjem 
vred med nalaganjem nivojev. Tudi igranje je 
precej staromodno. V risankastem pogledu od 
strani nadzoruješ majhen lik z raketnim na- 
hrbtnikom, ki se spreletava po stopnjah, ome- 
jenih na vseh straneh. Poanta je v tem, da z iz- 
streljevanjem raket razsuješ vse nasprotnike. 
To počneš z desno analogno gobico, medtem ko z le- 
vo usmerjaš vojačka, kar pomeni, da igraš kot v Geo- 
metry Wars in stotniji drugih twin-stick shooterjev. 
A vse ni tako enostavno. Potisk iz nahrbtnika omo- 
goča le dviganje, za spuščanje pa poskrbi fizika, zato 
je treba upoštevati inercijo in paziti na krivuljo. Ker so 
nasprotniki iste baže kot ti, so slično hitri, te obstrelju- 
jejo na podoben način in so podložni vzorcem, ki se 
jih moraš priučiti, to pripelje do zanimivih, dinamičnih 
bitk. Rakete frčijo vsepovsod, moraš pa se odzivati v 
delcih sekunde in predvidevati, v kateri del zaslona se 
boš napotil in kaj boš tam počel. Ker lahko naslednjo 
konico odpošlješ šele, ko prešnja nekaj zadene ali za- 
pusti ekran, izstrelitev pa zahteva delček sekunde 


ČO saj ne, da je Rocket Riot prva igra, v kateri se znajde- 
mo v notranjosti računalnika. Toda leteče raketiranje nad 
procesorjem ima vseeno svoj čar. 


držanja gobice v določeno smer, je nenadzorovanega 
pinjaua relativno malo. Svoje prispevajo pobrani bo- 
nusi, ki jih izkoristiš po želji in te naredijo hitrejšega ali 
bolj smrtonosnega, pa tudi slabše vodljivega. Takisto 
je važna okolica. Ko jo zadene eksplozivno sredstvo, 
razpade v pršu velikih pikslov, nakar se čez nekaj ča- 
sa sestavi nazaj. Na ta način je mogoče v zidu, podu 
ali stropu odpreti luknjo in jo podurhati skoznjo, na- 
kar se ta zagradi in ustavi zasledovalce. 

Saj ne, da je igranje višja znanost. Plitko ali tumpasto 
pa vsekakor ni, saj na momente spomni na realno- 
časovne Worme. Zlasti je kul multiplayer, ki na enem 
X360 ali po Livu podpira štiri ljudi, saj so tekme nore, 
polne izmikanj, natančnih (beri: pocarskih) strelov v 
čelo čez ves zaslon in taktičnih skrivalnic. Preproste- 
je, a zabavneje od sličnega Crash Commanda s PS3. 
Lokalni modusi so trije: golden guy, kjer ima nekdo 
oklep, a ne more streljati, co-op, kjer skušaš preživeti 


zaporedne valove sovragov (ta je na voljo tudi v solo) 
in deathmatch. Na spletu pa sta še dve tekmovalni 
obliki - rugby riot (varianta lova na zastavo, kjer je 
treba vzeti žogo in jo prinesti v svoj tabor) in destroy 
the object (streljanje v nasprotnikov objekt). Škoda 
le, da v večigralstvo ni moč dodati botov, tako da je 
akcija v dvoje malce zaspana. 


CO Včasih je razpadanje okolice nepopolno, saj se zatak- 
neš v edini preostali piksel in kasiraš izstrelek. Nič ne de, 
restart je hiter in dogajanje neprestano. 


Takisto Rocket Riot medli na nekaj drugih področjih. 
Kakor je multi zabaven, je dobiti nasprotnika na inter- 
netu domala nemogoče, saj v mesecu dni oprezanja 
za partijami nisem našel niti ene. Očitno se je igra sla- 
bo prodajala. Predvsem pa zmoti razvlečena, duha- 
morna linearna enoigralska kampanja. Razdeljena je 
na osem sklopov, med katerimi teče štorijičica o za- 
sledovanju norega pirata skozi pravljične svetove. Za- 
poredje je vedno narejeno po istem kopitu: večinoma 
moraš klati vse večji roj sovražnikov, vmes pa ukrasti 
žogo, razbiti objekte, najti nevidne predmete glede na 
merilnik vroče/hladno in poraziti šefa. Tematike sve- 
tov so namenoma klišejske (hiša strahov, morjeplov- 
stvo, notranjost računalnika) in lepo narejene, toda 
igranje se zaradi počasnega nadgrajevanja umetne 
pameti kar vleče. Preden tolovajčki postanejo resnič- 
no nevarni in preden naletiš na redke variacije, se 
moraš domala siliti k igranju. Tudi šefi so preveč 
uravnilovski in v hecni avtorski potezi vse lažji. Roc- 
ket Riot je zato primeren predvsem za večigralstvo, 
če ti seveda WoW in Call of Duty še nista nepovratno 
okužila vseh prijateljev. Sneti 

THO e xbox 360 e 10 EUR 


BONSAI BARBER 


rivec je bolj igrača kot igra in je zgrajen okrog 
E koncepta kratkih oddihcev, ki polepšajo dan. 
Seanse trajajo nekje četrt ure, v njih pa si nade- 
neš cokle in si opašeš frizerske pripomočke brivca v 
mestecu živahnih rastlin. Vsak dan se ti jih v čakalni- 
co nabaše pet in željno pričakujejo nove pričeske. Te 


€ Brivnik je namenjen pedantnemu odstranjevan- 
ju poganjkov, toda večje vejice pusti pri miru. Nuj- 
no ga je kombinirati s škarjami. 


november 2009 


Oblike frizur so zbrane v katalogu, ki se zlagoma 
polni. Neredko se poslužiš tudi barvanja. Za moj- 
strstvo si nagrajen z rozetami. 


se začnejo kot neškodljive geometrijske oblike iz fran- 
coskih vrtov, od trikotnikov do štirioglatih strogosti in 
okroglih akvarijev. A ko dnevi minevajo, se čudaki 
odločajo za vse bolj odbite kreacije, od snežakov do 
hamburgerjev, krofov, sončnih žarkov, letečih krožni- 
kov in pahljač. Tvoj delovni arzenal obsega škarje, 
brivnik, glavnik za neubogljive ko- 
dre, čopič z barvami ter fotoaparat 
za ovekovečenje uspehov. Med 
delom je izbrani stajling projiciran 
nad krošnjo, da sračje gnezdo laže 
preurediš glede na predloženo 
obliko. S škarjami je treba paziti, 
saj prenizko rezanje veje zlahka 
preveč razredči. Če si pokosil pre- 
več, se lahko veje obrastejo po za- 
slugi vodne brizgalke. Spretnost 
se meri z zvezdicami, ki jih je naj- 
več pet. Paziti je treba na na- 
tančno sledenje linijam in polnost 
čupe, čeprav merila za ocenjeva- 
nje ne temeljijo na nemogočem 
pikolovstvu. Ko si z ustvarjenim 
zadovoljem, počiš po gongu in na 
stol sprejmeš naslednjo stranko. 
Te so si med sabo zelo različne tako glede podobe kot 
po značaju, čeprav je res, da dlje od površinske zaba- 
ve raznolikost ne seže. Mušterija ti v primeru zado- 
voljstva poklanja darilca in ti pošilja razglednice s po- 
tovanj. Prav tako sčasoma dobivaš rozete in nagrade 
za vse sorte dosežkov, z nabranimi dobrotami pa pol- 
niš album. 


V krošnje se zaleze marsikaj, od ptičev do 
zvončkov. Med striženjem se znajo nakuhati tudi 
oblaki. Dež ponagaja z razraščanjem listja. 


Bonsajski brivec je lahkotno digitalno zabavalo, ki 
zna nenavadno pritegniti. Spodbuja namreč k neob- 
vezni ustvarjalnosti in jo začini s prikupnim ninten- 
dovskim posipom. K njemu se vsekakor rad vračaš 
po dozice sproščujočega škarjanja, ob čemer lahko 
sočasno frizira več brivcev. Vseeno pa je deset evrov 
na WiiWaru za tako ohlapno načrtovan hec nekam 
veliko, ker prave strukture, izziva in dolgoročne vred- 
nosti ne prinaša. Navi 

Nintendo e wii e 10 EUR 

stick, z vrha gledane, eee, top-down 

streljačine na Xbox Live Arcade in 
PSN. In eee boš v njej dosti govoril, še 
več pa eeek, saj bodo enega od štirih 
mogočih likov (po sposobnostih so vsi 
enaki) napadle horde zombakljev, za- 
mišljenih po filmu Night of the Living 
Dead. V vsaki areni se bo nadenj spravilo 
lepo število valov razpadležev, ki jih je 
treba poklati do zadnjega, da se preseliš 
na naslednjo. V ta namen uporabljaš os- 
novno rešetalo, ki ni prav močno, kadarkoli pa lahko 
v roke vzameš motorko. S tem sta pokrita klanje na 
razdaljo in od blizu. Naključno se na tleh pojavljajo 
druga krepela z omejenim strelivom, kot so lovska 


E: še ene dvogobične, eee, twin- 


Bruhalnik plamenov je odličen, a zaradi omejenega goriva zahte- 
va pazljivo rabo. Takisto je limitirana municija za vsa ostala orožja, 
razen za osnovno. O ja, motorka ima neskončno bencina. 


puška, strojnici, bazuka, bruhalo plamenov, molotov- 
ke in izstreljevalnik bomb. Prej kot porabiš municijo, 
prej se vrneš k osnovnemu mitraljezku, kar je včasih 
slabo in včasih dobro, odvisno od situacije. Občasno 
se pojavi še ubožica, ki vije roke in kriči pomagajte. 
Če jo ščitiš dovolj dolgo, da jo odpelje helikopter, do- 
biš ekstra točke in dodatno vabo za zombije. Ta je v 
obliki psihotičnega plišastega medvedka, ki na shizo- 
fren način prijavlja, da ima rad čohanje, saj vsi zombi- 
ji navalijo nanj. Nakar ga raznese, da črevca letijo na 
vse strani. Vendar to ne pomaga dosti, saj iz kanaliza- 
cije, stavb, avtov in sploh povsod že lezejo novi krvo- 
ločneži. 

Lep nabor so jih ustvarili pri skupini Nihilistic. Eni po- 
niglavo blodijo okoli in te skušajo ugrizniti (če se te 
šibkejši zombi poloti, se ga otreseš z miganjem leve 
gobice), drugi kozlajo po tleh zelene nagravžnosti, ki 
te upočasnijo, tretji te skušajo napasti s 
strani, četrti so počasni debeluhi, ki se 
jih ne moreš rešiti, če te popadejo. Nato 
so tu ogabne babice, ki mečejo nože, 
šerifi, ki te od blizu naluknjajo s šibrov- 
ko, samomorilski eksplozivneži, noseč- 
nice, ki rojevajo leteče krilateže, in na- 
posled ogabna šefovska masa zob ter 
kosti. Njihovi vzorci premikanja so raz- 
novrstni in dobro zamišljeni, vsesplošna 
odurnost pa doseže, da ima Zombie 
Apocalypse kljub malce risankasti pred- 
stavitvi ostrino ter vzdušje. Sploh ko uvi- 
diš, da lahko za pobijanje hodečih mrt- 
vecev uporabljaš okolico. Le krogla ali 
dve sta potrebni, da zombija odnese v 


Liki so majhni, saj hoče igra pričarati občutek, da te od vse- 
povsod naskakujejo horde zombakljev. Poklon kultnemu Ro- 
botronu je nezgrešljiv, saj špil uporablja enake prijeme. 


mesoreznico ali pod stiskalnico avtomobilov, ga po- 
srka v letalski motor ali ga razseklja v rotorju helikop- 
terja. Špljocetina! 

Smisel vsega so točke, ki rastejo tako v skladu z ma- 
sakrom kot množilnikom. Za vsakega uničenega so- 
vražnika se multiplier poveča za ena, s tvojo smrtjo 
pa se resetira. Za napredovanje to ni problem, saj te 
noben crkot ne postavi na začetek nivoja, marveč 
štartaš direktno od tam, kjer so te pomalicali, 'žeto- 
nov' pa imaš neskončno. Vendar se na ta način ne 
boš odlikoval na spletnih lestvicah, ki beležijo dosti 
različnih načinov. Med njimi multiplayer za od enega 
do štiri ljudi na enem xboxu ali po spletu. Tu si nasto- 
pajoči delijo točke in množilnik, akcija pa ob zvečani 
količini zombijev postane psihotično hitra. 

Mestoma že kar preveč, tako v multi kot v solo. Igral- 
no jedro je sicer zdravo in nudi dosti adrenalinskega 
rešetanja, predvsem hardcore igralcem. Škoda pa, da 
je špil prepričan, da te mora čim hitreje zasuti z raz- 
nolikimi tropi gnilkarjev, pri čemer pozabi na lastne 
napake. Perspektiva ni ptičja, ampak rahlo nagnjena, 
kar povzroča konkretne težave pri zaznavanju tega, 
kako oddaljen si od nasprotnika. Zlasti pa, kdaj te bo 
zadel po zraku frčeč nož ali krilatež. Ker te tako 
srečanje ubije nemudoma, frustracij ne manjka, saj še 
zdaleč ne umiraš le po svoji krivdi. Drugi minus pa je 
repetitivnost kampanje. Ta ne šteje poetičnih 28 ni- 
vojev, ampak 55 njih, in se začne še pred polovico 
krepko vleči. Novosti zmanjka, zombiji postanejo ep- 
sko številčni in napadalni, kakih alternativnih prije- 
mov razen tega, da te obda tema, ni, zgodba je ničel- 
na, okolice pa je le sedem vrst, nakar se začne reci- 
klirati. Pa ne, da so arene slabo zamišljene, saj je v 
njih moč izkoriščati objekte za kritje in imajo več 
nians, kot se sprva zdi. A vseeno, sedem kulis za pet- 
inpetdeset stopenj, koder se pritok različnih capinov 
in raznoterost kmalu ustavita? Če ne bi bilo igralno je- 
dro kljub nepravičnostim tako jajcestisno napeto, bi 
se moral k igranju prav siliti. Smeti 

Konami e X360 / PS3 e 10 EUR 


Res škoda, da izvedba ni zadosti dodelana. Zombie Apocaly- 
pse bi bil lahko s še nekaj piljenja fantastičen špil. 

WIl FIT PLUS 


o poldrugem letu je le malo takih, ki bi se šli 
P vsakodnevne maše Wii Fita, saj na dolgi rok ni 
zmogel potegniti. Novodošli Plus se dnevnosob- 
nemu miganju nameni vbrizgati nekaj svežine, pod- 
obno kot prihajajoči EA Sports Active: More Workouts. 
Pri tem gre le za nadgradnjo obstoječega koncepta. 
Deska ima vlogo tehtnice in na pritisk občutljivega te- 
lovadnega pripomočka. Vsak dan naj bi na njej pre- 
živel trideset telesno aktivnih minut, a porabljenega 
časa je več, saj dolgoveznih menijev in nasvetov niso 
omilili. Plus prinaša vso vsebino izvirnika, prenesejo 
se tudi shranjeni profili. Daleč največji lifting je 
doživel oddelek mini iger. Tri so zahtevnejše 
različice že znanih, ostalih dvanajst je novih. 


€ Dodani so ploščadni nivoji, kjer se s sko- 
ki in korakanjem izogibaš oviram. Igra ob 
tem meri okvirno porabo kalorij. 


Nekaj jih kombinira telo in duha, ko migajoč z boki 
seštevaš cifre ali z nagibanjem mečeš krogle v pravil- 
ne cevi. Preciznost je potrebna tudi pri golfskih udar- 
cih in žongliranju na žogi. Pri kolesarjenju in ma- 
žoretkanju je ključno korakanje po deski, medtem ko 
kung fu zahteva sledenje gibom. Od razposajenk se s 
segwayskim nagibanjem preganjaš po plaži, tu sta še 
bojišče s snežnimi kepami in piščančje plahutanje po 
zraku. Ker je izvirnemu Fitu manjkalo strukture, 
so dodali možnost sklopov vaj. Sestaviš lahko 
lastno zaporedje ali uporabiš že narejeno. 


€ Luštno je, da telovadiš v družbi miijev iz 
» svoje čredice. Po novem je mogoče regist- 
rirati tudi hišne ljubljenčke. 


A kakor je paket nedvomno bogatejši od prvotnega, 
je hkrati naredil korak v nepotrebno smer. Z jačanjem 
igričk in možnostjo zaporednega večigralstva se je 
namreč usmeril k neobveznim zbirkam minic, ki jih 
ima wii že itak preveč. Ne rečem, ti špiliči so nujna 
popestritev, a sami ne morejo nositi teže razgibalnega 
programa. Tako ima joga le tri nove asane, takisto so 
dodane bore tri sveže vaje za mišice. 

Čeprav za gol softver računajo ne pretiranega dvajse- 
taka, ljudi z izkušnjami ne bo za dolgo pritegnil. Kdor 
ploha še nima, je pa nadrsal, saj bi moral za komplet 
odšteti več kot 90 evrov. To ni malo, saj dilo razen Fi- 
ta povoha komaj kaj drugih iger. Zakaj se niso odlo- 
čili za podporo motionplusu, je dodatna uganka. Navi 
Nintendo e wii e 20 EUR 


RAINBOW ISLANDS: 
TOWERING ADVENTURE! 


owering Adventure je še ena predelava staroste, 
T tako kot Bubble Bobble Plus. S slednjim si deli 

še prodajni servis WiiWare in celoten igralni kon- 
cept, ki ga delno nadgradi. Igro tvori sosledje ob- 
sežnih stopenj, ki se namesto vodoravno raztezajo 
navzgor. Namesto dinozavra imaš fantička, ki se zne- 
bi statičnega zaslona in jame plezati v višino. Pri tem 
mu bistveno pomaga njegova ultimativna in hkrati 
edina sposobnost: spuščanje mavričnih lokov. Ti 
prevzamejo vlogo začasnih ploščadi in so obenem 
smrtonosni za sovražnike, ki jih kar mrgoli. Hakeljc je 
v tem, da mulc ob stiku z njimi ne razsipa življenjske 
energije, ampak izgubi nekaj časa. Vsaka stopnja ima 
namreč časovno omejitev. Ob dotiku sovraga skopni 
zajetnih trideset sekund in ko se čas izteče, je igre ko- 
nec. Čeprav lahko sekunde delno nadoknadiš z dob- 
rotnimi draguljčki, ki jih trosijo premaganci, je to v 
primerjavi s kazenskim izgubljanjem precej borno. 

€ Čeprav so nivoji res razpotegnjeni, gladko pre- 
hajajo eden v drugega. Puščica na desni kaže, ka- 
ko visoko si se uspel povzpeti. 


Prav tako stalno hlastaš po številnih dobrotah za 
višanje hitrosti, daljšanje mavričnega mostu, ustavlja- 
nje časa in zvezdno premagovanje golazni. A ne glede 
na vse kmalu ugotoviš, da bolj kot hitenje štejeta ska- 
kalna natančnost in filigransko izogibanje spakam, 
saj te sleherni pogrešek drago stane. Ko se prebiješ 
dovolj visoko, se zbudi šef v obliki velikanskega, na- 
padalnega plovila, ki kot buldožer prodira navzgor in 
ti greni življenje, dokler ga ne premlatiš ali priskačeš 
do višjega nivoja. Skupaj jih je sedem, ob pogibeli pa 
se znajdeš na začetku trenutnega, saj vmesnih nada- 
ljevalnih točk ni. Ker so nadstropja že kar neokusno 
dolga, je tako ponavljanja veliko. Pri tlaki se ti lahko 
pridruži soigralec, ki sočasno nadzoruje drugega 
dečka. No, okusa to pretirano ne popravi, kakor tudi 
ne višinski in časovni izzivi. Igra bi zasijala, če bi stop- 
nje skrajšali, vdelali vmesne nadaljevalne točke, omi- 


O Bistvenega pomena je, da tečnobe odstranjuješ 
verižno in brez usmiljenja. Tako je izplen draguljev 
ter s tem dodatnih sekund kar največji. 


lili kazensko rezanje časa in bili radodarnejši z bonus- 
nimi sekundami. Tako pa so dopremili preživeto sta- 
rokopitnost, ki bolj muči kot kratkočasi in je s svojo 
benigno risankavostjo prevarantska do vsakogar, ki 
ne spada med hardcore ploščadarje. Navi 

Sguare Enix e wii / xbox 360 e 8 EUR 

tej luštni miselnici za PS3 nastopimo v vlogi 
puhaste, stalno lačne žverce, imenovane Biggs. 


A namesto papcanja živali jih raje futra, dokler 
se ne razpočijo. Iz tega nato dobi živež v obliki žlah- 
tnih rudnin. 

Igralna mehanika je mešanica Space Invaders in 
Astropopa. Živali raznih barv in velikosti se v pogledu 
od strani pomikajo od vrha proti tlem. Na nas je, da 
manjše z jezikom poberemo z liane in jih pljuvamo 
večji kreaturi v gobec, da se preobje in razpoči. Če 
dno doseže samo ena, vse naskočijo debelega poke- 
mona in igre je konec. Če se bitja enake barve stika- 
jo, jih bo eksplozija enega odstranila, moč pa je spro- 
žiti tudi prehranjevalno verigo. Kombiniranje enega in 
drugega je ključno za doseganje visokih rezultatov, 
tako kot priklic Biggsovega sina Smallsa, če naenkrat 
odstraniš osem živali. To razvajeno dete predstavlja 
priložnost za visok bonus, saj čaka, da ga foter z bru- 
hanjem mavrice nahrani, dokler ne podre kupčka. 
Kampanja nas pelje skozi 40 nivojev, ki odklepajo 
nove prebivalce in neobvezne posebne sobane. Teh je 
več kot 150 in v njih imaš bodisi omejeno število po- 
tez in moraš počistiti trto, bodisi omejen čas in moraš 
zadostiti težkim pogojem. Tako ali tako zahtevnostna 
krivulja na polovici igre strmo naraste. Biggs sicer do- 
bi zmožnost uporabe lubenice kot strojnice in česna 
kot odganjala mrčesa, a je posedovanje pripomočkov 
precej odvisno od naključja. Naključnost pa je hkrati 
zamera, saj marsikateri nivo že od samega začetka 
zaradi neugodne postavitve ni rešljiv. Sicer je to edini 
resni minus, a vseeno. 


C Število lian ni fiksno. Določeni nivoji se razpro- 
stirajo čez ves ekran, medtem ko na nekaterih 
živali okupirajo zgolj štiri. 


Critter Crunch vsebuje še spletno in enokonzolno so- 
delovalno ter tekmovalno večigralstvo. V slednjem 
dodobra zaživi humor, ki meji na straniščnega in ga je 
nemalo tudi v solo kampanji. Predvsem so zabavni 
vmesni komentarji in prizori obmetavanja z nakovali 
ter norimi gobami, kar nasprotniku naključno zmede 
kontrolno shemo ali psihadelično obarva ekran. 
Avtorji so se s prenosom z iphona na PS3 zelo potru- 
dili. V visoki ločljivosti so na novo ročno izrisali sle- 
herno podrobnost. Rezultat je naravnost fantastičen in 
igra je zavoljo pisanosti ranga samorogovega repa 
ena najlepših na PSN. Za malo denarja v njej dobiš 
veliko. Raveer 

V križastem meniju Sonyjeve tretje sobne bajsike že slabo leto ždi 
hišasta ikona, ki obljublja spletno druženje, virtualno stanovanje, 
grupno igranje in vsakovrstno krajšanje časa. 

Podnajemnik poroča iz Playstation Homa. 

ČO Aktivnosti, ki niso vezane na čvek, špilanje, lišpanje avatarja in nakup pohištva, v Homu ne mrgoli. Kljub temu pa vzdrževalci občasno organizirajo kak zani- 
miv dogodek. Veselo je zlasti na praznične dneve (noč čarovnic, božič), ko se odvijajo partiji in tematsko oblačenje, poleti pa je bilo v Domu moč spremljati E3. 

e si zadnjih pet let preživel v orbiti okrog 
Neptuna in docela spregledal porast dru- 
žabnih spletnih skupnosti, kot so Face- 
book, MySpace in Netlog, moraš najprvo 
vedeti, kakšne baže izdelek Home sploh 
je. Do ideje zanj so Sonyjevci prišli v času, ko je bil 
na abakih Second Life (več o njem v Jokerju 166 ali 
na stranki, id 3856) v močnem zaletu, saj je dnevno 
beležil stotine novih uporabnikov. Vodilni možje ja- 
ponskega velikana so se pri iskanju navdiha ozrli 
malo k enim socialnim servisom, temelječim na in- 
ternetnih brskalnikih, malo k drugim, ki so izvirali iz 
iger. Naposled so sklenili, da bi bil na mestu nekak- 
šen samosvoj hibrid. 
Namen Doma je bil že od vsega začetka daljnogleden 
in večstranski. Po eni plati bi z izdelavo poligonskega, 
grafično bogatega družabnega okolja na svoji sobni 
drkalici prvi ponudili nekaj, za kar konkurenca ni 
imela načrtov. Po drugi bi lastnikom konzole PS3 do- 
stavili načeloma brezplačno alternativo funkcionalne- 
mu, toda suhoparnemu vmesniku XMB, ki nudi le 
tekstovno in govorno interakcijo s kolegi širom oble. 
Nenazadnje pa bi z eksponentnim množenjem vsebin, 
ki se tičejo špilov in Sonyjevih ter ostalih intelektual- 
nih lastnin, pri kupcih krepili zvestobo blagovni 
znamki. Načrt, kot se šika. 


V praksi 


Po dveh letih mukotrpnega kovanja in številnih zamu- 
dah je Home 11. decembra lani naposled uzrl zeleno 


Hišavh 


luč. Z dolgo pričakovanimi dodatnimi funkcijami, ki 
jih je prejšnji mesec prinesla nadgradnja na verzijo 
1.3, pa je virtualno zatočišče množic končno začelo 
spominjati na tistega, ki si ga je ob genezi projekta 
zamislil Sony. Kljub temu zadeva do nadaljnega osta- 
ja v stanju odprte, vsem dostopne bete. 

Potovanje v krasni novi svet se začne z zastonjskim 
dolpotegom skromnih 77 MB velikega kosa program- 
ja. Po zagonu iz XMBja nadaljuješ z izbiro spola, stasa 
in cot svojega drugega jaza. Poudariti velja, da dostop 
s slovenskim PSN-računom ni mogoč, enako kot do 
Playstation Stora, zato je treba ustvariti takega, ki pri- 
pada velikemu evropskemu narodu (britanskega, 
nemškega, francoskega ...), ali japonskega, najraje 
pa ameriškega. Čezlužniška različica Homa je v tem 
trenutku namreč daleč najbolj dodelana in bogata s 
funkcijami, okoliši ter predmeti. Prav tako se tam 
običajno najprej pojavijo sveže vsebine, čeprav to ni 
pravilo. Ker je stvaritev ameriškega accounta enostav- 
na in zastonjska ter ti v dnevno sobo ne bodo uleteli 
specialci, iščoč goljufe, ovire ni. 

Po kreaciji moškega ali ženskega, tako ali drugače 
okinčanega alter ega se znajdeš v skopo opremlje- 
nem enosobnem stanovanju z razgledom na prista- 
nišče. Na stvarstvo gledaš iz tretje osebe, podoba pa 
je za digitaliziran svet te sorte, kjer lahko naokoli 
istočasno vandra na stotine avatarjev, presenetljivo 
moderna. Verjetno zato, ker Homov svet ni enovit, 
temveč gre za kolaž med sabo ločenih lokacij. Ko se 
iz svoje osebne čumnate napotiš do Red Bullovega 
tropskega otoka ali EAjevega športnega kompleksa, 

to pomeni, da se do tja ne sprehodiš čez trato ali ce- 
sto, pač pa se v novo okolje tako rekoč teleportiraš. 
Destinacije izbiraš na pregledni karti, prehod pa ob 
dobri povezavi ne zahteva več kot deset sekund. A le 
v primeru, da si izbrano lokacijo prej že obiskal in jo s 
tem snel s strežnika! To pa traja, saj vsaka od razpo- 
ložljivih destinacij v povprečju tehta 20 megabajtov. 
Dobro je zato, da si za Dom na trdem disku rezerviraš 
vsaj 5 giga placa. 


Socialni klub 


Kaj še lahko z likom počneš, razen da hodiš okoli? 
Lahko recimo greš na tržnico in s pripovedovanjem 
umazanih vicev, ki se kažejo kot tekst v stripovskem 
balončku na vrhu persone, težiš naključnim fufljastim 
avatarjem, za katerimi se itak skriva rudar z Urala? 
Može. Vedi le, da sta za dostojno tekstovno komuni- 
kacijo tipkovnica ali tipkarski dodatek za PS3jev 
džojped skoraj nujna, čeprav moreš s posamezniki v 
stik stopiti tudi 'telefonsko', z rabo mikrofona. Ker ta 
na PS3 ni del paketa, ga dosti ljudi nima. S pritiskom 
na gumb ti je dalje na voljo kup predpripravljenih fraz 
in telesnih gest (kimanje, mahanje z rokami, sedenje, 
več vrst plesanja ...). 

S tem pa interakcija z živim in neživim okoljem ni 
izčrpana. Za dostop do preostalih temeljnih pritiklin je 
ključnega pomena priročen navigatorski gizmo, ki ga 
prikličeš z gumbom start. Se danes počutiš majhen in 
debel? Par klikov in že si v garderobi, kjer si po mili 
volji urediš videz. Se ti postavitev foteljev, stolov in 

€ Da playstationov družabni servis po komunikacijski razsežnosti nikoli ne bo dorasel brskalniškim, se zaveda tudi Sony. Zato v medijih in virtualnem svetu čeda- 
lje bolj poudarjajo igralsko plat: No, tradicionalni odjemalci, ki imajo ploščkatih in dolpotegljivih špilov vrh glave, pri njej niso ravno v sedmih nebesih. 


stenskih slik v stanovanju ne zdi idealna? Dekoracija 
tik, tak. Preprosto in brzinsko je takisto mešetarjenje z 
inventarjem, kjer v štartu najdeš hecno napravico za 
bljuvanje milnih mehurčkov (ni ga žura brez!) in fo- 
toaparat (zajete slikice v formatu .jpg se shranijo na 
disk). Enako pasuljsko je brskanje po spisku prijate- 
ljev. Od oktobra naprej je končno vključeno še uni- 
verzalno zaganjanje večigralskih seans direktno iz 
Homa. V pogon vstaviš recimo blu-ray FIFA 10, v ok- 
nu, ki se prikaže, nastaviš osnovne postavke grupne- 
ga nažiganja in počakaš, da se ti kdo od mimoidočih 
ali kolegov pridruži. Jako všečno. 

No, virtualni svetovi so zanimivi le toliko, kolikor so 
polni sočne vsebine. Treba je reči, da se Sony s tega 
vidika trudi, zlasti pa pritiska na založnike, da bi vsaj 
ob splovitvi večjih naslovov primaknili ustrezno te- 
matsko lokacijo za Home. Do danes so brloge v njem 
dobili naslovi, kot so Street Fighter 4, Infamous, Far 
Cry 2, Warhawk in Hot Shots Golf, pa franšize Pixel 
Junk, Killzone, SOCOM, Ratchet 8 Clank, Guitar He- 
ro ter Singstar. V EAjevih kamrah lahko sedeš za mi- 
zo in kvartopiriš ali se z ostalimi uporabniki pomeriš v 
preprosti dirkaški igrici. V nepalskem okolju, kamor 
zahajajo ljubitelji Nathana Draka iz Uncharteda, se ob 
templju sredi centralnega trga (ta predstavlja ne- 
kakšno odskočno lokacijo) udeležiš poteznega stra- 
teškega špilčka, medtem ko se na ogromnem oglas- 
nem zaslonu za tebo rola presenetljivo kvalitetna re- 
klama za izvrstni drugi del igre. Na Red Bullovem oto- 
ku skušaš z akrobatskim frčoplanom preleteti čim 
več svetlobnih obročev, v Buzzovem oddelku z laufa- 
njem sem in tja po različno obarvanih ploščah skupaj 
z ostalimi homiči odgovarjaš na serijo kviznih pitalic, 
dvorana za bovling pa poleg kegljanja premore mize 
za biljard, kabinet s klonom Arkanoida in okrnjeno ra- 


zličico minimalističnega Echochroma. Z obiskom 
bližnjega kina si je dalje moč v namenskih dvoranah 
ogledati uradne prikolice za tekoče in prihajajoče 
filmske uspešnice. Nakar je tu seveda še zloglasni na- 
kupovalni center ... 


Ekonomija brez krize 


Urg, kupovanje? Tako je. Za materialne dobrine v Ho- 
mu hočejo avtorji goldinarje. Evre, funte, jene, dolarje 
- odvisno pač od tega, s katerim PSN-računom si po- 
vezan. Nanj je namreč vezana 'denarnica', Playsta- 
tion Wallet, Sonyjeva pogruntavščina za spletno pla- 
čevanje. Če lahko zapravljaš v Storu, boš mogel torej 
tudi v Domu, saj je sistem en in isti. Je drago? Oceni 
sam. Bivališče na gusarski galeji, razkošna poletna 
vila, pristrešno mestno stanovanje - 5 Š, Okvir za 
stensko sliko - 3 $. Fotelji znamke Ligne Roset, nam- 
izne figurice iz Street Fighterja, Dieslove kavbojke, 
Arsenalov domači dres - 2 Š. Majice z logotipi, hecne 
maske, klobuki, čevlji, posamezni deli kostumov zna- 
nih igričarskih maskot in likov - 1 $. In tako naprej. 

Štel nisem, ampak od oka je vseh kupljivih artefak- 
tov, ki se v grobem delijo na bivališča, ženske in moš- 
ke telesne nadevke ter pohištvo, že zdaj par sto. Vk- 
ljučno s promocijskimi oziroma brezplačnimi (ti so v 
veliki manjšini) in onimi, ki jih dobiš kot nagrado za 
uspešno ubadanje z vključenimi mini špilčki. Toliko o 
zastonjskosti, ha. Res je sicer, da zapravljanje ni nuj- 
no, saj se lahko naokoli sprehajaš v čefurski trenirki 
in kompanjone na klepet povabiš v ceneno socialno 
stanovanje. Ampak če bi rad Home zaužil tako, kot se 
spodobi, tega načeloma nočeš, česar se Sony dobro 
zaveda. Nič čudnega, da so kravatarji že v prvem me- 
secu delovanja servisa zabeležili milijonski dolarski 


TO DO EO EN OD ONA VA 


prihodek na podlagi mikrotransakcij. Jah, od nekje 
pač mora priti cekin za kritje astronomskih stroškov 
razvoja in vzdrževanja navideznega spletnega sveta. 


Misija opravljena? 

Je torej smer, v katero se premika Home, prava? Na- 
predek, ki so ga avtorji dosegli v enajstih mesecih od 
začetka javnega testiranja, je po eni strani sijajen, zla- 
sti kar se tiče kopičenja novih okolišev in vsebin. Po 
drugi pa Homu do statusa odrasle, vseobsegajoče so- 
cialne mreže manjka še dosti. Težijo recimo razlike 
med regijskimi verzijami (Amerika, Evropa, Japon- 
ska), dočim je komunikacija med uporabniki občutno 
otežena spričo dejstva, da večina uporablja kar igral- 
ni plošček. Osebno sta me razočarali prostorska 
omejenost in uniformiranost lokacij, ki so, če od- 
štejem unikatni dizajn, čisto preveč istokopitne. Vsa- 
ka je zanimiva za petnajst minut, od česar jih deset 
porabiš za pokušino pasuljsko preprostih, dasi ne nuj- 
no lahkih mini naslovčkov, pet pa za ogled velikan- 
skih ekranov, posejanih po okolici, koder vrtijo pro- 
mocijske filmčke. Nakar ti ne preostane drugega, kot 
da verbalno nadleguješ bližnje nesrečnike, draž tega 
pa kmalu mine. Itak so vsi rudarji z Urala. 

Ne dvomim, da marsikatero izmed osmih in več mili- 
jonov dušic, ki so izdelek doslej pretočile na disk, 
navdušujejo širne možnosti šemljenja avatarja ter 
opremljanja domeka. Vendar sumim, da je takih med 
lastniki playstationa 3, koder je veliko tradicionalnih 
igričarjev in filmskih tehnofilov, malo. Za take bo Ho- 
me bržkone tudi v prihodnje le še ena plast balasta 
pred čistokrvno igralsko izkušnjo, oziroma kvečjemu 
postranska zanimivost. Ali pač ne? Čez leto ali dve 
nemara spet preverimo. 


CO Tehnične nerodnosti Homu niso tuje. Možnost, da bi ob prijavi, ko sta na vrsti cukanje popravkov in povezovanje s stežnikom, v enem kosu potegnilivse.no- 
ve lokacije, bi bila dobrodošla. Kar se tiče regijske delitve, pa je-zlasti neugodna nemožnost migracije osebnih lastnin med računi. Bedno, ampak tako je. 

€ zaslon je sicer kar pregleden, zatakne pa se pri nerodnosti 
nadzora in pogostih nalagalnih časih, ki so v UMD-verziji nepri- 
jetno dolgi. Bolje je seveda v digitalni obliki iz PS Stora (26 EUR). 


adnja leta smo priča pravi eksploziji zno- 
traj elektronske glasbe, saj je namenski 
hardver zamenjala zmogljiva programska 
oprema. To je tovrstno udejstvovanje 
omogočilo komurkoli s količkaj spodob- 
nim računalnikom in petimi minutami časa. Profe- 
sionalni softver, kot je Cubase, Sonar, Pro Tools in 
FL Studio, je večini na dosegu dveh klikov, YouTube 
pa poskrbi za nazorne pomagalnike. Po novem sta 
postali platformi za tovrstno udinjanje tudi obe drka- 
lici, DS s programom Korg DS-10 (AG Interactive) 
in PSP z Beateratorjem (Rockstar Games). 
Ker to ni samoumevna poteza, saj ročne konzole ni- 
majo ne železnine, ne ergonomije za ustvarjalnost, je 
na mestu kojšnja zvedavost, kaj so avtorji stlačili v 
majhen paket. Temelj dela je enak kot pri vseh tovrs- 
tnih orodjih, torej časovnica (seguencer), znotraj ka- 
tere vidiš zvočne sledi (tracks). To so sloji različnih 
zvokov, ritmov, melodij in učinkov, ki na koncu tvori- 
jo pesem. Oba programa sta namenjena izdelavi kraj- 
ših, ponavljajočih se delov oziroma zank in sta kot ta- 
ka najprimernejša za elektroniko. 


Beaterator 


Oglaševanje Beateratorja da misliti, da gre za igro. 
Vendar ni, saj gre za ustvarjalo glasbe, nadgrajeno va- 
rianto Rockstarovega flashevskega glasbenega pro- 


Kavbojc, ljubitelj rodea in amaterski bavitelj z 


jekta. Začetnike v izdelek z zoprnimi 
glasovnimi napotki uvede slavni reper- 
ski producent Timbaland, ki naj bi nad 
Beateratorjem držal vsaj dva prsta. Na 
voljo sta dva načina: studijski, ki omo- 
goča ustvarjanje z rabo časovnice, in 
Live Play, kjer lahko hkrati ženeš in 
miksaš osem vnaprej pripravljenih ali 
lastnih zank. Slednje je precej neupo- 
rabno, saj te poigravanje z loopi težko 
zabava dlje časa, za resnejše didžejev- 
stvo pa je neprimerno. 

Glavnino torej predstavlja studio, ki 
nudi kup možnosti. Na glavnem zaslo- 
nu vidiš osem vrstic in v vsako lahko 
stlačiš po en navidezni inštrument. Iz- 
biraš med impresivno zbirko vzorcev 
(samplov), predpripravljenih melodij in 
ritmov, seveda pa se lahko vsega lotiš 
z ničle. Najbolj fino je, da je omogočen 
prenos lastnih zvočnih posnetkov s 
pomnilniške kartice in snemanje zvoka 
s PSPjevim mikrofonom, kar doda pre- 
cej svobode. Takisto je pohvalno enos- 
tavno izvažanje v MP3je. 

Zatakne pa se pri sredici, saj PSPjevi 
gumbi niso kos kompleksnim nalo- 
gam, ki jih z miško opraviš brez težav. 
Prebijanje skozi menije je v kombinaci- 
ji s kratkimi, a zelo pogostimi nalagal- 
nimi časi tako prava mora, saj melodija že uide iz gla- 
ve, preden jo uspeš prenesti na konzolico. Za itak 
precej bledi končni rezultat tako porabiš preveč časa, 
pri čemer ga največ vzameta ukvarjanje s počasnimi 
meniji in zamudnim nadzorom. Beaterator je tako še 
najbolj primeren kot uvajalno orodje za spoznavanje 
osnov tovrstnega soft- 
vera, ki jih kaniš pozne- 
je uporabiti za resnejše 
delo z večjimi brati. 


Korg DS-10 


Manj je več, bi se zlah- 
ka glasil moto tele po- 
gruntavščine, ki temelji 
na slavnem sintetiza- 
torju MS-10 japonske- 
ga proizvajalca elek- 
tronsko-glasbene robe 
Korg. Kjer se Beatera- 
tor trudi stlačiti v paket 
čim več vsebine, je pri 
DS-10 ravno obratno. 
Razvijalci so se modro 
odločili za preprostejši, 
lahkotnejši izdelek, k 
čemur je verjetno pri- 


elektronsko glasbo, se židano poigra z žepnima 
pripomočkoma za glasbeno produkcijo. 


ŠtUČIOMAVARZELU 


spevalo dejstvo, da je DS strojno veliko bolj podhra- 
njen. Tako lahko hkrati poleg ritma tečeta le dve pla- 
sti z melodijami, kar se v primerjavi z osmimi na 
PSPju sliši ubogo. Za nameček ni moč delati akordov, 
saj sintetizatorji niso zmožni predvajati več tonov na- 
enkrat. Vse skupaj ima starošolski osembitni prizvok 
v slogu glasbe chiptune, kar nekaterim sila dogaja. 
So si pa izmislili intuitiven vmesnik, za katerega je 
dotikabilnost DSovega zaslončka kot nalašč. 

Z nekaj vaje se da v Korgu DS-10 ustvariti simpa- 
tične, presenetljivo kompleksne komadke. Po klavia- 
turi lahko igramo s peresom, najbolj pa navduši navi- 
dezna verzija Korgovega proslavljenega 'kaoss pada'. 
Gre za napravo, katere sredico tvori na dotik občut- 
ljiva kvadratna plošča z dvema osema. Z dotikanjem 
in vlečenjem črt po zaslonu realnočasovno spremi- 
njaš parametre glasnosti, učinkov in stereo ravnotež- 
ja. Tu lahko stisneš gumb za snemanje, nakar ustva- 
riš celotno zanko. Seveda je prisotno tudi bolj na- 
tančno 'risanje' kvadratkov vzdolž časovne premice. 
To je nekakšna različica notnega polja, prirejena za 
nepodkovane v glasbeni teoriji, s katero ustvarjaš ta- 
ko melodije kot ritme. Zlasti navduši možnost pove- 
zave do petih DSov, s čimer je moč narediti bolj mi- 
lozvočne skladbe, obenem pa lahko rabi kot orodje za 
igranje s prijatelji. V bistvu je to le ritmična uskladitev, 
ki omogoči razpolaganje z več sloji, a je dodatek dob- 
rodošel. Na Daljnem vzhodu imajo že bende v postavi 
kitara, bobni in par DS-10. 

Kljub omejenosti je Korg zanesenjakom dostavil sim- 
patično žepno igračo, ki na dolgi rok sicer ne more 
zamenjati pravega tovrstnega programja, saj poleg 
drugih pomanjkljivosti ne omogoča izvažanja dato- 
tek. Je pa na YouTubu že videti kup fascinantnih 
filmčkov z njim v glavni vlogi. Tjah, Japonci se vedno 
znajdejo. 


KODRE 


lula 


Navidezna tipkovnica resda ni najbolj uporabna, saj je zadevanje tonov s pe- 
resom nerodno. Na srečo pa lahko isto postoriš z rabo časovnice in v poenostav- 
ljeni različici genialnega Korgovega kaoss pada. Z rabo slednjega lahko nezna- 
lec v nekaj trenutkih sestavi odštekano melodijico z učinki vred. 

REKEL MI JE, «SEDELA STA ENO VRSTO 
DA TE BO SEA . v PRED NJIMI...IN POTEM 
POVABIL x JO JE NA KONCU FILMA 
V KINO! b PRIJEL ZA ROKO! 


RAyTo z BAZENOM, | PO SEKSI KOSILU 
E ADRNICO, | 
z AVTE, ) | PA TE PELJEM V KINO! 


MOTOR - ZARES, AMPAK 
KOT V FILMU! 


% KOLOSE 
Več na www.kolosej.si/ povej-naprej NI— V vrtincu zabave | 


DRKAMOŽ 


SCRIBBLENAUTS 


cribblenauts so nekaj posebnega, 
S saj pustijo prstne odtise na gralu, ki 

se ga ostale avanture vztrajno izo- 
gibajo. Da je uganke mogoče rešiti na 
nešteto načinov, je domala nepredsta- 
vljivo tudi na velikih sistemih, kaj šele 
na DSu. Kako to? Namesto inventarja 
imaš slovar s tisoči in tisoči samostalni- 
kov. Praktično vse, kar si zamisliš, je le 
nekaj črk stran, dokler ni preveč pohuj- 
šljivo. Prikličeš lahko odmaševalnik, le- 
deno goro ali siamsko mačko. Ali pa 
smrt s koso vred, marsovca, kombi- 
nežo, ostrostrelca, falafel. Izbira je tvoja. 
Na nebo lahko obesiš sonce in dežne 
oblake ali vržeš atomsko bombo. Še 
bolj osupljivo je, da se vsi predmeti smi- 
selno obnašajo in so med sabo logično 
združljivi. Za to so razvijalci porabili ne- 
skončne količine filigranskega dela. 


ANI 


a z dEaIE 


MEDUSTA 


4 NADIGI 


6 Pišeš lahko prostoročno ali z navi- 
dezno tipkovnico. Če se zmotiš, igra 
predlaga sorodne besede. 


Vse skupaj se igra kot niz dvestotih sto- 
penj, kjer mora v risankasto grafiko 
odeti možicelj Maxwell priti do zvezde. 
V ugankarskih sobah se starleta pri- 
kaže, ko izpolniš zahtevano, recimo pri- 
pelješ kralja do gradu, nafutraš pingvi- 
na z ribami, pobiješ vse race ali nean- 
dertalcu spečeš omleto. Akcijski nivoji 
imajo zvezdo že prisotno in si moraš do 
nje ingeniozno utreti pot. Za zlato odlič- 
je naj bi se pravi navdušenci skozi vsak 
nivo pregrizli po trikrat, vsakič z dru- 
gačnim naborom predmetov. Opravlja- 
nje nalog prinaša denarce, s katerimi 
odklepaš nove svetove. Napredovanje 
srečoma ni linearno, zato ni težave, če ti 
pri kakem izzivu zmanjka štrene. 

Sliši se kul in v teoriji je. A če bi bil de- 

jansko omejen le z živahnostjo svoje 
pameti, bi bilo precej lepše, kot je v res- 
nici, kjer izkušnjo zagreni ničkoliko 
težav. Ena je nemogoč nadzor, ki se za- 
naša predvsem na dotikanje zaslončka. 
Tako se redno dogaja, da ob finomeha- 
ničnem ubadanju s predmeti Maks na 


pe bo 

x rm 


O ob dnu zgornjega zaslona je meril- 
nik kompleksnosti. Stevilo predmetov 
v stopnji je omejeno, a to ni ovira. 


lepem navali v smeri dotika, kar botruje 
številnim smrtim. Ob tem ne pomaga, 
da je fizika zelo šepava in da se vse st- 
vari obnašajo, kot da so izrezane iz kar- 
tona. A lepenkavost sega še dlje. Ne le, 
da vse izgleda kot kulisa, ampak to tudi 
je. Vzdušje in pripovedna moč sta neob- 
stoječa, saj izkušnja ne seže dlje od so- 
sledja nepovezanih nalogic. Tudi glavni 
junak je tako brezoseben, da ga imaš 
kmalu dovolj. Igranje vsebuje ogromno 
poskušanja in kakor zna biti opazovanje 
norih kombinacij špasno, begajo ne- 
smisli. Crknjen avto recimo vžgeš s st- 
relo, dočim mehanik s škatlo orodja kri- 
po le bukavo gleda. Priklic ljudi različ- 
nih poklicev je nasploh problematičen, 
saj nad njimi nimaš zadostnega nadzo- 
ra. Ko dojameš luknjavost zasnove in se 
igračkanja naveličaš, se pričneš zateka- 
ti k nekaj preizkušenim strategijam, ka- 
kršen je recimo helikopter s privezano 
vrvjo. To pa ubije namen Na 

ko zabave. Prav tako so razvij in sih 
Cell v Pisonavte spakirali kup skrivnosti 
in hudomušnosti. Vendar se ta pisan 
granulat ni zmožen povezati v dragulj, 
saj zasnovo razvije preveč površno. 
Upamo, da bo prihodnost prinesla lepše 
čase za to odlično, a z izvedbenega vidi- 
ka skrajno zahtevno zamisel. Morda na 
večjem sistemu? 68 Navi 

Warner e DS 


O Frčalo z vrvjo je skoraj univerzalna 
rešitev za vseh dvesto tegob. Ob tem 
so mostovi praktično neuporabni. 


DIRT 2 


nobesedna težava novega relija za 
—E PSP je podhranjenost. Igra je nam- 

reč mlačno, nenavdhanjeno in 
skopo preganjanje po kratkih krožnih 
stezah s tremi nasprotniki, ki razen na- 
slova ter uvodne animacije driftajoče 
impreze z verzijo za velike sisteme nima 
ničesar skupnega. Nekaj malega dirkal- 
nikov, praviloma po dva modela na ste- 
zo, nima niti s črtami predstavljenih 
lastnosti, kaj šele, da bi bile vključene 
kake mehanske prilagoditve ali poš- 
kodbe. Med subarujem ali micko, nissa- 
nom 350Z ali BMWjem Z4, ramom ali 
fordom F-150 izbiramo le na podlagi 
všečnosti karoserije. 'Svetovna turneja' 
nas vodi po devetih prizoriščih s po 
brzincem ali dvema, pri čemer red ni 
nujno-zmagovalno-linearen, ob strani 
pa moremo opravljati še vrsto izzivov, 
kot so lovljenje časa, skakanje in drift. 
Na razpolago je večigralstvo z do tremi 
bližnjimi kolegi, ki, pohvalno, omogoča 
game sharing, torej dirkanje z nekom, 
ki igre nima. 


O Lastnega avta igralec nima, marveč si za vsako dirko iz- 
bere enega od dveh. Če zmaguje, odklepa kožice. Juhej! 


Z arkadnim pristopom drkamožnega 
Dirta 2 ne bi bilo nič narobe, če bi bil iz- 
veden dobro. Vendar ni. Vožnja je krat- 
komalo brezzvezna, kar je posledica lu- 
narne fizike, čolnarskega obnašanja av- 
tomobilov, neobstoječe inteligence os- 
talih voznikov in velikega števila ovir, 
ob katerih obtičiš. Starejša FIA World 
Rally Championship in celo Sega Rally 
nudita precej boljšo izkušnjo. Vrednost 
izdelka je slična prejšnji mesec okrca- 
nemu drkamožnemu Shiftu. Dirt 2 je 
ponoven primer igralnega podcenjeva- 
nja PSPja. S takimi vuhme- 
piševskimi špili ni čudno, 
da je konzolica tam, kjer je, 
torej v riti. 35 LordFebo 
Codemasters e PSP 


SOOSIZ 


gre za ipod touch in ipho- 
| ne in na veliko črpajo od 

drugod. Soosiz ni izjema, 
saj gre za destilat uspešnih 
sestavnih delov mnogoterih 
ploščad. 


Ozadna zgodbica pleteniči nekaj v zvezi 
z Zlom, ki se je prebudilo in zalomastilo 
med prijazne puhke. Ti si ne morejo 
kaj, da ne bi bili našemljeni v Kirbyje z 
locorocastim pridihom. Cortki so se 
razbežali širom sedmih svetov, igraš pa 
v vlogi tistega, ki se je brate namenil 
rešiti. Akcijo spremljaš s strani in stis- 
kaš tri navidezne gumbe: z desnim pal- 
cem skačeš, dočim z levim tacaš levo 
in desno. Posebnost je, da se cmok ob 
dotiku prilepi na podlago. Tako brzi vz- 
dolž sten in zaobljenih robov ploščadi, 
kamera pa se bolj ali manj agilno pre- 
kopicuje za njim. Da imaš nad dogaja- 
njem boljši pregled, lahko pogled odda- 
ljiš. Takrat so označene približne smeri 
izhoda ter preostalih izgubljencev. Če 
rešiš vse, prejmeš zlato medaljo, kar 
odklepa bonusne nivoje. 

Prijateljčki so obenem vir dodatnih spo- 
sobnosti. Eden zviša kvoto src, drugi 
omogoči višje skoke, tretji te pohitri. A 
ker je učinek le začasen, manjka pravi 
občutek napredovanja. Da junak nima 
niti imena, je še bolj brezosebno. Tudi 
nivoji delujejo malce prazno, kajti v njih 
razen kovancev ni drugih dobrot. Vsaj 
še kakšno možnost 
za polnjenje srčkov 
bi lahko dodali, saj 
jih kronično primanj- 
kuje. Jemljejo jih iz- 
ginjajoče ploščadi, 
trampolini, zračni to- 
kovi, bodice in skoki 
v neznano. 
Sladkorna podoba 
ne razkriva kar viso- 
ke težavnosti. Zač- 
neš v živozeleni na- 
ravi, kasneje je oko- 
lica jesenska, cvet- 
lična ali poledenela. 
Pot te zanese tudi v vesolje in pod vodo, 
kjer velja prirejena gravitacija. Če gre na 
tesno, lahko izkoristiš zbranih sto ceki- 
nov in aktiviraš zvezdno energijo, ki že 
ob dotiku opravi s capini. A ker je ta 
luksuz redek, je igranje obteženo s po- 
navljanjem, saj se moraš težje nivoje 
naučiti na pamet. Tako se zna poslan- 
stvo raztegniti na osem ur in več. Za dva 
evra je to veliko in skakljanje gotovo 
vleče. Vendar je nekam sterilno in mu 
ne bi škodila dodatna iskra. 77 Navi 
Touch Foo e ipod touch / iphone 


0 Ker so gumbi postavljeni blizu skupaj, se moraš 
natrenirati, da ne lopneš po napačnem. Drugače zna 
iti veliko zvezdne energije v nič. 

da je Taito Napadalce iz vesolja 

izpilil do skrajnosti. Nisem pa si 
predstavljal, da bom moral te besede 
danes pogoltniti z obilico soli in popra, 
saj so poševnookci dokazali, da lahko 
koncept še bolj poenostavijo, kljub te- 
mu pa znova dostavijo vrhunsko igro. 


B red točno enim letom sem zapisal, 


Večigralski način je po videzu enak 
predhodnici. Na gornjem zaslonu vi- 
diš nasprotnikov napredek, na spod- 
njem tamaniš sam. 


Extreme 2 ne izumlja tople vode. Kon- 
cept je tisti stari, se pravi spodaj ladjica, 
zgoraj invaderji. Še vedno so tu bonusi 
za sestreljevanje napadalcev enake 
barve, za pokanje vrstic, stolpcev in za- 
poredno število zadetkov. Iz zvočničkov 
buči tehno glasba in ozadja vnovič po- 
skrbijo za napade božjasti. Morda malo 
manj kot prej, kar igro napravi kanec 
preglednejšo. Zato pa takoj opaziš važ- 
no spremembo. Sestrelitev utripajočega 
NLPja resda še vedno sproži bonusno 
rundo, ki pa se zdaj simultano odvije na 
zgornjem zaslonu, medtem ko na spod- 
njem invaderji nadaljujejo svoj večni 
cikcak. Tako nimaš nobenega časa za 
predah. Še več, neprekinjena invazija te 
pri bonusnih rundah prav nemarno ovi- 
ra. Zato postane natančno premikanje 
in nažiganje skozi luknje v obrambi še 
nujnejše, hkrati pa da igranju novo raz- 
sežnost. Uspešno opravljena runda zno- 
va sproži bonusno vročico, ki se prav 
tako odvija na obeh zaslonih. Invaderji 
postanejo zlati in nametavajo bonuse za 
tisoč točk, medtem ko se na zgornjem 
ekranu trudiš sklatiti čim več letečih 
krožnikov. Občutek pri tem pobesne- 
lem nažiganju je nepopisen. 

No, kakor se igranje v besedah sliši 
komplicirano, v resnici ni. In zato, da 
akcija ne bi bila tako prvinska, so ust- 
varjalci dodali tombolo, pri kateri pos- 
tavljaš tri kvadratke v vrsto. Sicer je to 

Vročica po novem ne prinaša točk 
kar tako, ampak te ob nažiganju prisi- 
li še v pobiranje zlatih bonusov, ki 
dežujejo z vrha. 


odlična zamenjava za čudne ritemske 
zagonetke iz enice, a je vseeno, če je ne 
bi bilo. Enkrat ti rata, drugič ne, točke 
dežujejo v vsakem primeru. Manjše ra- 
zočaranje leti na šefovske kreature, ki 
so precej lažje kot v predhodnici, imajo 
pa zopet vsaka svojo finto, tako da za 
zaključek potrebuješ vsaj malo taktike. 
Nasploh imaš pri dvojki občutek, da je 
dosti lažja. Toda ko ti špil prilepi slabo 
oceno za dokaj nizko število doseženih 
točk, ugotoviš, da je poanta v točkah, 
ne v preživetju. To najlepše nakaže na- 
čin za začetnike, v katerem imaš ne- 
omejeno življenj, rezultat pa je apnast. 
Prav tako so prisotni vsi prejšnji načini 
večigralstva, le da so tokrat razdeljeni 
na čas in na rezultat, vdelan pa je še 
trening proti konzoli, če ni nikogar v 
bližini. 

Drugi Ekstremneži so torej še bolj čist 
(raje ne rečem zlat), mojstrsko izveden 
arkadno-strelski šus v žilo. Novosti res 
ni nevemkoliko, a tiste, ki so, na špil 


Bonusne runde, ki potekajo vzpored- 
no z osnovno igro, dodatno pridodajo k 
intenzivnosti. Možgani pa v crkot. 


konkretno vplivajo in ga naredijo še 
boljšega. Tako lahko višje možganske 
funkcije docela odklopiš in se prepustiš 
boš kos bestialnim prišlekom iz črnine. 
Pinjau! 88 Guattro 

Sguare Enix e DS 


minijev, ki jih v digitalni obliki za 

drobiž prodajajo v internetnem 
Playstation Storu (torej jih ni na UMD- 
ju), vodi Fieldrunners. Ironično gre za 
predelavo s PSPjevega velikega tekme- 
ca iphona oziroma ipoda touch, ki gre 
tam že nekaj časa v promet kot sveže 
žemljice. Risankasti špilčič sodi v zvrst 
tower defensa oziroma branjenja s stol- 
pi. Poanta slednjega je ta, da po karti 
modro razporejaš stolpe, ki nato samo- 
dejno koljejo uletavajoče sovražnike. 
Žanr je drugod odlično zastopan, na 
PSPju pa maloštevilčen, zato so Fiel- 
drunners toliko zanimivejši. 

N askok grižljajčkastih iger za PSP, 


Spodnja vrstica ikon, prek katerih izbiraš vrsto 
stolpa, se skrije, ko se s kurzorjem preseliš nanjo. To 
te zna zmesti, toda akcijo lahko kadarkoli pavziraš. 


Sploh, ker so kakovostno narejeni. V 
komaj 28 MB dolgi datoteki dobiš pet 
ločenih kart, ki brez pomikanja ležejo 
na PSPjev zaslonček. Grafično enosta- 
vne površine so tematsko različne (tra- 
va, led, kovina ...), toda največja razli- 
ka med njimi je, da so prve tri brez na- 
ravnih ovir, na zadnjih dveh pa te so in 
prispevajo k raznolikosti. Prav tako je 
važno, koliko valov sovražnikov bo po 
štartu primezelo iz označenih duri in ka- 
ko bodo sestavljeni. V krajših in daljših 
kolonah spreminjave hitro- 
sti se proti izhodu ali izho- 
dom napotijo pehota, mo- 
tocikli, tanki, helikopterji, 
letala ter goseničarski ro- 
boti. Tematika je torej sod- 
obno do rahlo futuristično 
vojaška. G.I. Joe! Da jim 
preprečiš pot, imaš na voljo 
šest vrst stolpičev: mitra- 
lješkega, svinjarijskega, ra- 
ketarskega, električnega, 
ognjevitega in možnarske- 
ga. Prvi najbolje opravi s 
pešadijo, drugi enote upo- 
časnjuje, tretji poškoduje 


nasprotnike v večjem radiju in tako da- 
lje. Stolpe gradiš v zameno za denar, ki 
ga dobivaš za vsakega capinčka, ki 
umre. Slehernega je moč nadgraditi tri- 
krat, s čimer ne dobi kakih novih spos- 
obnosti, le močnejši postane. 

Recept je torej klasičen, vendar je izve- 
den nadvse simpatično. Valovi so dobro 
premišljeni in vse bolj pisani, dočim so- 
vražnički po kapljicah postajajo zme- 
rom močnejši in jim nenadgrajeni stol- 
piči kmalu ne pridejo več do živega. Ta- 
kisto postajajo vse manj občutljivi na 
nekatere vrste tvoje obrambe. Če imaš 
tako postavljenih milijon strojnic in nič 
raket, ga boš kmalu nasrkal. Po drugi 
strani pa igra kaznuje refleks, da vse 
mitraljeze zamenjaš z raketniki in ocvrt- 
niki, saj vmes mimogrede uleti dolga 
vrsta gmizavčkov, proti katerim so naj- 
bolj efektivna ravno rešetala. Smisel je 
torej v dobri mešanici stolpov in v tem, 
da tolovajčiče po nivoju spelješ na čim 
daljšo pot, na kateri kasirajo kar največ 
poškodb. A to ne velja za leteče enote, 
ki s premočrtnim letom kaznujejo preti- 
ravanje z labirinti ... 

Res je, da igri na dolgi rok malo zmanj- 
ka raznolikosti in da je sto 
valov nekam razvlečenih. 
Zlasti, če te ubijejo pri 85., 
nakar moraš spet od začet- 
ka. Toda zmago je moč do- 
seči na res veliko načinov. 
Poleg tega te dodatno testi- 
rajo višje težavnosti in po- 
daljšani modusi. Že na easy 
igra ni prav nič lahka in na 
srečo se naslednji nivo od- 
klene po polovici preživetih 
valov. Na medium je orenk 
izziv, saj se je treba hitro 
prilagajati, odstranjevati ne- 
ustrezne towerje in dograje- 
vati obrambo, medtem ko 
je hard pravšnji izziv za okorelce. Vsaka 
stopnja je sprva na voljo v modusu 
classic (štiri vrste stolpov, sto valov), 
nakar odkleneš extended (šest vrst stol- 
pov, sto valov) in endless. Krovno meri- 
lo za uspeh so točke, žal pa lestvice ni- 
so spletne. Tako kot ni nobene oblike 
multiplayerja. A nič ne de, saj za pet ev- 
rov dobiš zvrhan koš enoigralske stol- 
pičarske zabave. 85 Smeti 

Twitchy Thumbs 

PSP / iphone / ipod touch 


RIBE 


Sovražniki jamejo sčasoma uletavati križem kra- 
žem. Če se ne prilagajaš s podiranjem in postavljan- 
jem stolpov, zelo hitro popušiš. 


ANE nie 


0% POPU 


o di ja IGRO BILJA 


Ob ponedeljkih in sredah 


izkoristite 50% popusta na igro biljarda. 
sa 
V Planetu Tuš Celje in M 


4 Ugodnost velja v Planetih Tuš Celje, Maribor, 
se Kranj in Novo mesto, če igrate 2 uri skupaj. 
pa smo za vas pripravili 
Ča ai nar 
ume 
dev -—-, 4 
i MM 


4. K ugodnost! 
Vsako soboto, med 23.00 in 01.00, 
Vas staneta 2 uri igre biljarda samo 7€. 


Vabljeni! 

plahuta s prtom, zbobna druščino in svoje najljubše kocke izkusi v novi vlogi. 
Namizništvo jih povsem obnori: nekatere frčijo po sobi, druge pravijo zgodbe. 


6 Kdor legice tudi sicer ceni, bo družabne špile zgrabil z vsemi štirimi, saj so zasnovani res privlačno. 
Ob tem je olajšanje, da je vsebine v večini primerov dovolj tudi za dorasle interesente. 


ego svoje kocke že dlje časa preizkuša v 
družabnih igrah. gledali smo graditeljski 
Creator, pa Racers, Orient Expedition, Ti- 
me Cruisers in več robe iz sveta Bionicle. 
Poleg tematskih izdelkov so ob strani roji- 
le poustvaritve klasičnih namiznic. Tako so luč sveta 
ugledale legoidne igralne karte, kompleti za križce in 
krožce, človek ne jezi se, več različic šaha in še kaj. 
Trenutno je na voljo tudi komplet devetih ponarode- 
lih špilčkov za na pot. Zamislili so si ga kot kombi- 
nacijo prozorne igralne plošče, ki jo povezneš na ra- 
zlične lepenkaste podlage. 
A kakor imajo kockave igre desetletno tradicijo, niso 
pretirano znane in razširjene. Prodaja se po običajnih 
trgovinah ni razpasla, saj jih je Lego ponujal v manj- 
šem obsegu in jih tržil predvsem v svojih butikih ter 
na spletu. Prav tako so na cedilu ostale države tretje- 
ga sveta, kamor še vedno spada naša Koklja. Se je pa 

letošnjo jesen stanje na področju namiznega kocka- 
nja spremenilo, saj so družabne igre po mizi udarile 
veliko odločneje in bolj organizirano. Na police izbra- 
nih evropskih držav je uletela čisto nova serija desetih 
namiznic. Ker Danci odzive trga še tipajo, so za pilot- 
sko območje izbrali germanske dežele, ki namizne 
igre že tradicionalno bolj požegnajo. Poleg Združenih 
držav pa se nameravajo v prihodnosti lotiti še ostale 
Evrope. Na to med drugim kažejo navodila, ki so po- 
leg angleščine in nemščine še v italijanščini ter fran- 
coščini. Slovenije v izboru ni, a to ne pomeni, da se 
iger pri nas ne dobi. Čeprav stanje na področju uvoz- 
nikov Lega za Podalpje niha, se zanesenjaki ne pusti- 
jo motiti in so poskrbeli celo za prevode pravil. Poku- 
kati velja v spletni trgovini Sonček.si in Kockeshop.si. 
Hkrati je v delu spletišče Legokocke.com, za katerim 
stoji Luka 'Jediboy' Klobučar, ki poganja tudi trgovi- 
no v okviru tržnice Bricklink. 


Legove namizne igre so različnih velikosti, cene sega- 
jo od 10 do 35 evrov. Vsaka je samostojen, zaokrožen 
izdelek, običajno namenjen dvema do štirim igralcem. 
Tematike so raznolike - vesoljska, dirkaška, gusar- 
ska, viteška in celo egipčanska. Začuda ni med njimi 
nobenega po znani licenci, tako da zaljubljenci v Star 
Wars in Indiana Jonesa ne bodo prišli na svoj račun. 
Tudi Harryju Potterju je odklenkalo, saj so kompleti 
kock s šestim filmom poniknili. Ne glede na to si je 
Lego glede Lončariča privoščil kopirantsko pobalin- 
stvo. Škatla igre Magikus bi bila le stežka bolj brada- 
vičasta. V vsakem primeru bi mu lahko očitali povze- 
manje uveljavljanih idej, vendar so paketki tako pisani 
in zvito narejeni, da se ne moreš prav dolgo mrščiti. 

Kar Legove igre dela tako posebne, je to, da si igralno 
prizorišče zgradiš sam. V škatli ga dobiš v razsutem 
stanju, nakar na podlagi načrta nastanejo labirinti, pi- 
ramide, vulkani in britofi. Graditeljstvu se ne izneveri 
niti igralna kocka! Gre za imenitno šeststranko, ki ima 
na vsaki ploskvi čepkasto mesto za pritrditev plošči- 
ce. Tako je kocka spremenljiva in dogradljiva, kar ig- 
re s pridom izkoriščajo. Poleg tega jo je zaradi gumi- 
ranih robov užitek metati. Češnjica na torti so še 
majčkene figurice. Tu ne gre za običajne lego stričke, 
v katere je svet zatreskan že od sedemdesetih let da- 
lje. Možiclji so uliti iz enega kosa in so komaj večji od 
noge običajnega brata, tako da bi po velikosti ustre- 
zali legoidnemu dojenčku. Palčki se med seboj razli- 
kujejo po barvah in potisku, da čim bolj razvnamejo 
strast v srcih zagretih zbiralcev. V večini iger metanje 
kock pove število čepkov, za katere se striceljček 


0 Niti dva elementa novih družabnic nista zleplje- 
na, čeprav se je to pri preteklih igrah dogajalo. 
Tako je mogoče sestaviti karkoli. 

premakne naprej. Ne zidaš pa sam le igralnega prizo- 
rišča, marveč špili spodbujajo tudi prikrojevanje pra- 
vil, tako da je tu možnosti obilo. Res je le, da bi bile 
lahko knjižice s pravili obširnejše in prijazneje spisa- 
ne. Tako se obnese načelo, da več glav več ve, in nič 
čudnega ni, da si s kakim nejasnim stavkom lep čas 
razbijaš glavo. Še dobro, da so postavili barvito sple- 
tišče Games.lego.co.uk, kjer je najti luštne predstavit- 
vene filmčke s primeri uporabe. 


s». 


6 Robo Champ lahko igrajo štirje, če iz kock, ki so 
pri hiši, sestavijo četrtega robota. Kosi teles so 
med seboj lepo združljivi. 


Pocenke 


Čeprav so škatlice za 10 oziroma 13 evrov majhne, je 
vsebina presenetljivo prikupna. Magikus glede dizaj- 
na sicer nesramno kopira Harryja Potterja, vendar 
igralno ni za odmet. Cilj je zbrati vse potrebne sestavi- 
ne za svoj zvarek. Tega se lotiš z metanjem kocke, 
nakar s stojala pobašeš snov priigrane barve. Seveda 
je vse skupaj zanimiveje, če se odločiš za snovanje 
lastnih receptov in če soigralci ne vedo, katere sesta- 
vine potrebuješ. Prav tako koristi strateško premika- 
nje oviralnega netopirja. 

Tudi Robo Chamyp je zbiralna družabnost za dva ali tri 
sodelujoče. Namesto čarovniških sestavin kopičiš ko- 
se robotov, ki jih glede na mete kocke vlečeš s kupa. 
Vsak bot tvori šest delov, kar se hitro razvije v ma- 
nično hrčkanje vsega po spisku. Da je bolj živahno, 
lahko komade kradeš. Tako zna biti igra veliko daljša 
in bolj ovinkasta, kot bi človek pričakoval. 

Podobno preseneti Monster 4. Čeprav se na prvi po- 
gled zdi kot klon zdrajsane mehanike štiri v vrsto, 
zmore razigrano druščino kar zaposliti. Igralno polje je 
pokopališče, cilj pa postaviti krdelce svojih beštij v ra- 
vno vrsto. Tu je posebnost, da poleg vodoravne in 


6 Pajkec v Monster 4 je primer domiselne masko- 
te. Skoraj vsak špil ima kaj v tem stilu, od zmaja 
prek minotavra do Lunar Commandove rakete. 


gu, " 


6 Male komplete je dobiti že za ugodnega desetaka. Upreti se jim je težko, saj je embalaža krasna, svo- 
je pa naredi še raznolika ponudba. Kot je pri družabnicah navada, so na škatlah označeni število igralcev, 
priporočena starost in okvirni čas partije. Kot kmalu ugotoviš, je ta zelo raztegljiv. 


navpične smeri veljajo diagonale, kar je pri Legovih 
igrah izjema. Da ni prehitro konec, skrbi pajek, ki s 
skakanjem straši pošastke. Prav tako je treba računati 
na lobanje, ki prevzamejo vlogo vseh barv vrednih bo- 
nov. Mlajšim bo špil dogajal, prav tako bodo zbiralci 
veseli obilice raznolikih pošastinskih glav. 

Lava Dragon je povsem drugačen tič in najmanjši od 
špilov, pri katerih dobiš igralne figurice. Te predsta- 
vljajo štiri vitezke, ki hribolazijo na vrh vulkana. Vsak 
lik se sme premakniti za toliko čepkov, kolikor ploš- 
čic z njemu pripadajočo barvo pade. Kocko igralci 
dopolnjujejo tako, da nanjo nameščajo majhne ploš- 
čice svojih barv. Tako se akcija prične počasi, a zla- 
goma postaja vse hitrejša. Računati je treba na delce 
lave, ki jih s premeščanjem nastavljaš drugim na pot, 
za dobro mero pa se je mogoče pozabavati še s tem, 
da je vulkan nalašč naluknjan, nakar s posebno pali- 
co pahneš tekmece niz brdo. Obenem je važna oblika 
pobočja, saj se da ravne stene prečiti z vrvjo. No, ko 
si po ničkoliko padcih in odrgninah naposled na vrhu, 
zajezdiš zmaja in odplahutaš v nebo. Domišljija je pač 
pomembno gorivo zabave, kar velja tudi za vse ostalo 
Legovo igrovje. 


Vmesnice 


Za srednjo skupino iger hočejo od 
20 do 25 evrov. A kakor so bile prej 
opisane poceni igrice luštna prese- 
nečenja, se pri večjih sestrah že 
kaže nihanje kvalitete. 

Race 3000 je dirkaški izlet za do šti- 
ri formulače, ki glede na mete koc- 
ke s svojimi bolidi pičijo po progi. Iz 
zidakov zgradiš dva pasova, da je 
mogoče prehitevati in blago taktizi- 
rati. Tu so še bližnjice in oviralne lu- 
že olja, vendar akcija ne preseže te- 
meljne. Občutek je nekam drobtin- 
čarski in neroden, tako da se špil ne 
vpiše v spominske anale. 

Slično neprepričljiv je Pirate Code. 
Čeprav se ponaša s privlačnim vi- 
dezom in naborom elementov, je 
najšibkejši člen Legove namizne 
ponudbe. Gre za oskubljeno lomlje- 
nje kode po vzoru igre Mastermind. 
Vsak od igralcev si iz barvitih dra- 
guljev sestavi šifro, ki jo morajo 
drugi uganiti. Ob njihovih poskusih 
igra nato daje povratne informacije 
glede na uganjeno barvo ali položaj 
dragih kamnov. Osnove logike je 
sicer treba obvladati, a razgiban um 


bo zadevi hitro prišel do dna. Čeprav vključiš oko- 
stnjaka, ki v roki drži dragotino in s tem spreminja 
razmere, akcija ni vrhunska. Vsebuje pa špil bržda 
največjo zbirko draguljčkov izven nabiralnih košar v 
Lego Shopu, kar je tudi nekaj vredno. 

No, kakor ti igri pustita mlačen okus, sta dražji k sreči 
čisto druga pesem. Minotaurus se oprime starogrške 


Številne kocke so 

neobičajnih oblik, barv in na- 

membnosti. V Race 3000 so avtomobilčki re - 

cimo narejeni iz telefonskih slušalk, Ramses Pyra- 
mid ima ogromno kupolic in podobno. 


LEGO kocke! 


sobota 28.11.2009 od 10h do 18h 
Osnovna šola Bršljin, Kočevarjeva ul. 40, Novo mesto 


LEGO aetavnica in razstava LEGO kock! 


Igralni kotiček, LEGO Mindstorms, LEGO Technic, razstava LEGO 
maket: mesto, vlaki, Star Wars, gradovi, gusarji, LEGO DUPLO, 
LEGO bazar, trgovine z novimi LEGO seti po ugodnih cenah, itd. 


Srečolov. kjer vsaka srečka zadane! 
www.kocke.si 


november 2009 


m 
com 


» 
mano - 


6 Večje igre imajo za osnovo Legovo klasično graditeljsko ploščo. Ker so škatle ploščate, je treba pri sh- 
ranjevanju računati na obilico razdiranja. Avtorji iger pa so z izjemo Reinerja Knizie neznani. V preteklo- 
sti je Lego sodeloval z ameriško hišo Rose Art, ki jo je kasneje pohopsal konkurenčni Mega Bloks. 


tematike, kar deluje presenetljivo sveže. Vsak igralec 
dobi tri nadobudne Tezeje, ki navalijo v labirint. Cilj je 
sredica blodnjaka, v kateri je tempelj z bržda nago 
Ariadno. Rivalstvo med tekmeci je hudo, zato drug 
drugega ovirajo s postavljanjem zidov in ščuvanjem 
penastega bikoglavca. Da je norišnica popolna, ob- 
staja možnost preskakovanja sten. V ozadju resda bi- 
je srce Človeka ne jezi se, a ga zidarstvo in teženje z 
minotavrom tako ojačata, da je končni ritem zanimi- 
vo svojski. 


0 igralna kocka je vrhunsko zamišljena in izvede- 
na. Za lažje premeščanje ploščic je vsaki priložen 
francoski ključek. 


Še za korak naprednejši je Lunar Command, name- 
njen igranju v paru. Vsak dobi nabor zidakov, iz kate- 
rih se trudi čim prej zgraditi zaprto vesoljsko oporišče. 
Pravila nalagajo, da se enaka kosa ne smeta dotikati, 
pa še na srečo pri kocki je treba računati. Toda ko je 
baza postavljena, se pravo grabatorstvo šele prične. 
Vanjo je namreč treba privabiti čim več robotov oziro- 
ma astronavtov, ki postavajo naokrog in prinašajo 
točke. Kdor jih prvi zbere enajst, zmaga in poleti v ve- 
solje. Napore otežijo leteči krožniki, ki ovirajo gradnjo 
ali premike enot, sposobni pa so tudi ugrabljanja. Ško- 
da, da so papirnata navodila težko razumljiva. Je pa 
igranje toliko slajše, ko pravila enkrat obvladaš. 


Olimp 

Vrhunca Legove družabne sfere sta cenjena na okrog 
30 evrov. Od vseh je največ pozornosti zbudila igra 
Ramses Pyramid, ki so jo ovenčali z nagrado Toy ln- 
novation za leto 2009. Zasnoval jo je Reiner Knizia, 
znan nemški avtor namiznic. Stric se je med drugim 
podpisal pod Gospodarja Prstanov, Izgubljena mesta 
in Keltis. V Piramidi predoči štiri raziskovalce, ki 

hočejo zlesti na njen vrh. Za vzpenjanje potrebujejo 
kristale, ki ustrezajo tistim, s katerimi so posejani ra- 
zlični sloji piramide. Po vzpetini se je mogoče premi- 
kati v vodoravni ali navpični smeri, a vedno izključno 
glede na to, katere dragulje igralec premore oziroma 
jih zna po spominu razkriti iz svetišč ob vznožju. 
Hkrati je možno posamezne plasti piramide obračati, 
kar skupaj s premeščanjem templjev razmere ves čas 
spreminja. Dodatna nadloga so mumije, ki jih meti 
kocke prej ali slej naženejo po piramidi navzdol, 
možiclji pa ne morejo stopiti na nivoje, po katerih 
strašijo gnilkoti. Težava je večja, kot se sprva zdi, in 
se izkaže za dvorezno dizajnersko potezo. Dokler mu- 
mije ne dosežejo dna, je dogajanje namreč skoraj po- 
vsem omrtvičeno, saj raziskovalci pri najboljši volji ne 
morejo napredovati. Za silo si je sicer mogoče poma- 
gati s prikrojevanjem pravil, vendar Ramzes ostaja 
problematičen izdelek. Škoda za te nepričakovane 
težave, kajti razvijalsko ime je zveneče in ozadna za- 
misel razgibana. 

Je pa toliko bolj posrečen Creationary, če že ne naj- 
bolj izviren. Za osnovo namreč vzame mehaniko iz 
znane igre Pictionary. Presaditev v svet kock je lo- 
gična: namesto da bi risal, gradiš, soigralci pa ugiba- 
jo, kaj ustvarjaš. V škatli dobiš nekaj več kot tristo zi- 


60 Creationary je deklariran za skupino treh do osmih ljudi. S svojo sproščenostjo je kot n iroče vza 
družinsko in žurersko igranje. Kartice z nalogami so kvalitetno izdelane in bodo preživel 
vodila so sicer dokaj ohlapna in v ugibalnem ognju se mnenja živahno krešejo, a glavnasje(itak zah 

dakov in sveženj kartic, razdeljenih v tri težavnostne 
razrede. Vsaka ima narisane štiri pojme. Kategorije 
gradnje obsegajo predmete, naravo, vozila in zgradbe. 
S čim boš soigralcem in sebi kravžljal živce, je odvis- 
no od meta kocke. Naloge znajo biti hudirjevo kom- 
pleksne, saj ti v sestavljanje dajo električni avtomo- 
bilček za invalide, alge, cirkus, rudniški voziček, trafi- 
ko, netopirja, škarje za živo mejo ... Igra je od vseh 
najbolj primerna za prešerne, številčne skupine. Na 
žurih zna biti precej smeha, ko se zlaga zeljnate glave, 
likalnike, pande in kokosove orehe. Škatla je hkrati 
delovno okolje in ima plastične predelke, kamor grad- 
nike razdeliš po barvah. Bi pa lahko poskrbeli za 
boljše shranjevanje, saj se z obračanjem paketa vse 
zmeša in je treba nabor vsakič znova urejati. Prav ta- 
ko v kišti manjka prostor, kamor bi lahko med igra- 
njem položili tri kupčke kart. Morda v izvedbi deluxe? 


Pomaranče in rožiči 

Lego je s to deseterico iger ustvaril privlačen 
družaben opus. Vse niso vrhunske in rok trajanja zna 
biti malce kratek, toda večina je dovolj zanimivih za 
tovarišijo mladih po letih ali duši. Zakrknjencev, ki ob 
pogledu na kocke prezirljivo prhajo, ne bodo pre- 
pričale, prav tako ne cinikov, ki pričakujejo vesoljsko 
naprednost. Blagodušna, odprtosrčna publika pa bo v 
njih našla prikupen material za oplemenitev druženja. 
Zdaj, ko se bliža čas obdarovanja, so ti lični Legovi 
paketi privlačna možnost za pod smrečico. Sploh 
Creationary je klasika, ki jo je vredno imeti v stalni 
pripravljenosti. Lunar Command je kul za zagrizene 
pare, takisto prepriča Minotaver. Manjši špilčki bodo 
všeč mlajšim, medtem ko sta Piramida in Gusarska 
koda bolj kot ne razočaranji. Pri vseh velja, da je 
ključen element za užitek dobra, zagreta družba. Ko si 
sam, pa je poleg veselja z gradnjo ena osrednjih lepot 
ta, da lahko igralno polje poljubno dopolnjuješ in 
spreminjaš z dodatnimi kockami iz svoje lego zbirke. 
Spremenjena prizorišča napletejo nove zgodbe in iz- 
kušnjo lepo obogatijo. 

Dograjevanje poleg tega omogoči prikrojevanje pra- 
vil. Ob tem naj prišepnem, da je mogoče načrte in na- 
vodila za uradno igrovje najti na internetu. Dober 
iskalnik ima spletišče Brickley's Words. Tako si je 
mogoče z nekaj truda in improvizacije zgraditi lastne 
različice špilov in preizkusiti, kako se obnesejo v 
praksi. 


ikaj: Na 
kzaba 


v 


ALIENS IN THE ATTIC 


srednji smisel družinskih filmov ni premikanje 
0 mej kvalitete, ampak zabava za več generacij. 

Tako so tudi Aliens in the Attic material, prime- 
ren za takojšen izlet na televizorje. A hkrati je v tem ra- 
doživem hecu nekaj, kar ga dela zanimivega, četudi 
pri hiši ni otrok, ki bi jih bilo treba s čim zaposliti. 


O smrkolini se škodljivcev lotijo z doma narejenimi 
orožji, kakršne bi pričakovali v filmu Sam doma. 
Vesoljci odgovarjajo z ukinjanjem težnosti. 


Gre za lahkotno zgodbo o tem, kako dopust družine 
Pearson pokvarijo štirje vesoljci. To so hobitsko 
majhne, zobate in predvsem zlobne nakaze, ki se brez 
dvoma navdihujejo pri gremlinih. Težavo rešuje 
druščina smrkavcev s piflarjem Tomom na čelu, ma- 
la Hannah pa prevzame vlogo punčkaste Drew Bar- 
rymore iz E.T.ja. Za dobro mero vskoči šopek vojašk- 
o nastrojenih bratrancev, med katerimi sta dvojčka, 
ki nosove stalno tiščita v prenosne drkalice. Film se 
res trudi, da bi se publiki približal iz različnih smeri, in 
to mu tudi solidno uspeva. Predvsem je zanimivo 
upoštevanje interesov sodobne mladine. Mulci tako 
opletajo z DSom in čvekajo o wiiju, za nameček pa 
vihtijo joypade v zaresni različici pretepačin. Vesoljci 
prek zapičenih sond namreč prevzemajo kontrolo nad 
človeškimi telesi, kar se hitro izrodi v vsesplošno raz- 
grajanje. Da vse ni eno samo prekopicevanje kozol- 
cev, poskrbijo elementi najstniške romance. Sluzasti 
fant najstarejše sestre Bethany (Ashley Tisdale iz 
uspešnice High School Musical) je tisti, ki si ga doga- 
janje pošteno privošči. 


O Štiriroki Sparks je izvenzemeljski inženir in opera- 
tivec. V nasprotju s kolegi je blage čudi, tako da ga 
Hannah brez odlašanja vzame za svojega. 


Nezemljani s podstrehe res niso najbolj izvirni, a zna- 
jo svoje dele spretno povezati. Ker se film ne jemlje 
resno, z izjemo nekaj šibkejših trenutkov tudi ne za- 
pade v pretirano osladnost ali bebavost. Gledljiva je 
vsaka minuta, tako da gre za čisto spodoben mate- 
rial, s katerim je mogoče poživiti kak prazen večer. V 
družbi otrok ali ne. Navi 

Male zobatce poiščite na ploščkih, saj jih v naše ki- 
nodvorane ni zaneslo. 


ZOMBIELAND 


edkokateri režiserski novinec dostavi tako uda- 
H ren prvenec, kot je to uspelo Rubenu Fleischer- 

ju z Zombielandom. Gre za holivudsko ustrezni- 
co klasike moderne horror komedije Shaun of the 
Dead, genialne mešanice britanskega humorja, od- 
štekanih likov in nazornega nasilja. Začuda ameriška 
različica ne zaostaja, temveč dostavi zvrhano merico 
zabave, ki se ne zanaša na stereotipe in se pohvali s 
prijetno lahkotnostjo. Vse skupaj pa je seveda kon- 
kretno zabeljeno s sočno krvavostjo in spektakularni- 
mi raztelešenji. 
Štorija se ne trudi s pojasnjevanjem, kako je do zom- 
bakeljske apokalipse prišlo (virus pač), marveč se 
osredotoči na glavne like. Sredi opustošenih Združe- 
nih držav se znajde poba Columbus, ki ga igra simpa- 
tični Jesse Eisenberg. Kot v nedavnem Adventurelan- 
du upodablja nesamozavestneža, ki je pred sodnim 
dnevom večino časa preživel ob nabijanju World of 
Warcrafta. Na dolgi poti do rodnega kraja, kamor po- 
tuje v upanju na snidenje z družino, kot eden redkih 
preživelih sreča Tallahasseeja (Woody Harrelson) - 
svoje popolno nasprotje. Če je Columbus krizo dotlej 
preživel z zanašanjem na doslednost in previdnost, 
Tallahassee uporablja le kup vrtnarskih orodij in last- 
no slaboritnost. Spotoma se naključnima partnerjema 
pridružita še tinejdžerski sestrici. 


€ Zombieland je burlesken in napet vse do eksplo- 
zivnega vrhunca, ki je dobesedno videti kot zombi- 
jaška streljačina na tirih. 


Med igralci je vseskozi prisotna iskra, ki skrbi za red- 
no izvabljanje glasnega krohotanja. Za nameček smo 
priča okusnemu razodevanju likov, ki se ne zanaša na 
cenenost. V postapokaliptičnem svetu vsi nekaj išče- 
jo oziroma bežijo pred preteklostjo. Ni pomembno, ali 
gre za iskanje užitka v drobnarijah ali za spopadanje z 
izgubo ljubljene osebe. Pomembno je, da nas to loči 
od nemrtvih in tistih, ki zombijaško igrajo WoW. Ne- 
kateri pač potrebujejo drastično streznitev, da se tega 
zavedo. Kavbojc 

Dobrodošli v deželi zombijev bomo od 3. 12. naprej. 


C istokopitnih mrtvomesnih filmov je bilo v zadnjih 
letih preveč. Dežela zombijev je sicer na prvi uč po- 
dobna, vendar iz vsega srca priporočljiva. 


SURROGATES 


bogi Bruce Willis. Človek je že tolikokrat rešil 
U svet, da se ob njem Jack Bauer zdi kot amater. 

Toda še v letih, ko penzija trka na vrata, ne mo- 
re iz svoje kože. Ker pa je že star in neroden, so mu 
tokrat vsaj priskrbeli nadomestno telo, ki zmore pretr- 
peti dosti več, kot bi človek pričakoval od akcijskega 
veterana. 


CO Namesto k frizerju robotki med pavzo za kosilo za- 
vijejo v salon po nov obraz. Posel cveti. 


Surrogates v osnovi niso slab film. Ideja, da bi človek 
v nevarnosti zunanjega sveta raje kot sebe poslal ro- 
bota, ki ga neposredno kontrolira iz domačega nasla- 
njača, je ogledalo armadi zombijev, ki se koljejo v vir- 
tualnih svetovih. Nadomestki v filmu so boljša, moč- 
nejša in lepša različica tistega, kar si, zato ni čudno, 
da so v nekaj letih vsi ljudje občepeli doma, naokoli 
pa so strašili njihovi avatarji. A seveda nastane vik in 
krik, ko se na ulici pojavi orožje, ki skupaj z nado- 
mestkom ubije njegovega pilota. Še posebej, ker je 
umrli sin človeka, ki je robote iznašel. Bruce kmalu 
pogrunta, da s svojim surogatom ne bo prišel daleč in 
da bodo morale stare kosti nazaj v akcijo. Tedaj pa se 
nanj zruši vsa tragedija njegovega postaranega or- 
ganizma, ki v svetu popolnih robotov komajda zmore 
najosnovnejše. In, kar je še bolj bedno: ljudje se svo- 
jemu novemu robotskemu jazu nočejo odpovedati, z 
izjemo peščice kmjetov, ki religiozno fanatično za- 
vračajo plehnate abominacije. 


€ Je tole prihodnost iger? Nevralni vmesnik, ki vodi 
vaš avatar in hkrati pošilja nazaj podatke vseh petih 
čutov? Popolnoma varno, zares! Zares? 


Od tu naprej bi se lahko razvile zanimive paralele 
med današnjimi navideznimi svetovi in odtujenostjo 
med ljudmi. A žal film izzveni v precej klišejsko reše- 
vanje ljudi pred njimi samimi in zamudi priložnost, da 
bi postal nekaj večjega, sporočilnega in razmisleka 
vrednega. Vseeno je v Nadomestkih dovolj materiala 
za spodbujanje sivih celic, da ni tako banalen kot ka- 
tastrofalni 1, Robot. Mu pa veliko manjka recimo do 
prefinjenosti Westworlda. Zadeva, ki je akcijska dra- 
ma, bi se veliko bolje obnesla z malo manj akcije in 
malo več drame. Bomo videli, kaj bosta na to temo 
rekla Gamer in Avatar. Guattro 

Nadomestki so že šli namesto vas v kinodvorane. 

Robert Pattinson 


o odprem vhodna vrata svoje predmestne hiške 
že osemnajstič v večeru 31. oktobra, trije na- 
šemljeni mulci, ki stresajo blato s svojih čevelj- 
cev na moj predpražnik, stopijo korak nazaj. 
"Zdaj pa tako," jim rečem. "Vhodna vrata bom 
pustil odklenjena. Povejte prijateljem, da naj stopijo v 
hišo in vzamejo vse. Sladkarije, netopirje, televizor, krož- 
nike, sekret papir. Vse. Samo ne zvonite mi več, prosim, 
ker sem se že osemnajstič iztaknil iz infuzije. Moje žile ni- 
so več to, kar so bile pred sto dvajsetimi leti." 
"Dajte sladki futer, če ne, boste postali človeški butelj!" 
vsi trije zaregljajo v zboru. Globoko zavzdihnem. 
"No, mali golem, vidim, da si izbral klasiko," rečem. Mali 
golem privzdigne masko Georga Busha in se zasmeji z 
okrušenimi glinenimi zobčki. Mala vila poleg njega zapla- 
huta s krilci. 
"Kaj pa vi predstavljate, gospodična?" jo vprašam. 
Pogleda me, kot da sem neumen. 
"Kanye West sem, valda," mi reče. 
"Odurno," jo pohvalim. 
Poleg nje drobenclja fantič moje sorte. Na glavi ima črn 
klobuk, oči prekrite s sončnimi očali, dlani pa z belimi ro- 
kavičkami. 
"In vi, mladenič?" 
"Michael Jacskon," izstreli kot iz topa. 
"Glede na to, da je gospod Jackson eden od nas, je to 
prekleto glupa izbira. Kot bi se tvoj kolega našemil v Ste- 
va Buscemija," rečem in pokažem na golema, ki se po- 
nosno nasmehne. "Sramota si za našo vrsto, vampirček," 
dodam. 
Mali Michael pobesi glavo, nato pa turobno zatuli v noč. 
"Spizdite," jim rečem in zaloputnem vrata. 
"To pa ni lepo, Darko." 
Obrnem se. Vrata kuhinje so priprta in skoznje vidim 
mreno sivega krila ter cigaretni dim. Vse diši po trohnje- 
nju. 
"Dober večer, Danica," ji rečem. "Vidim, da se še vedno 
nisi naučila potrkati." 


Harpija za mojo kuhinjsko mizo si vzame čas in mi vse 
razloži. 

"Tebe potrebujemo," mi reče. "Nobenih vampirjev ni več 
med detektivi. Sami minotavri se prijavljajo. Saj so dobri 
za prometnike, ampak nobene prostorske predstave ni- 
majo. Pa tudi težko bi jih maskirala za v človeški svet. Saj 
veš." 

"Ne," ji odgovorim. "Ne bom šel. Star sem. Vedno, ko 
sem šel, sem se komaj vrnil. Rad bi užival svojo kri, dok- 
ler se mi v glavi ne zdani. To je to." 

<Če smo že pri krvi," reče Danica in nervozno zatrese s 
krili, "pred nekaj dnevi sem si dovolila vzeti vzorec iz tvo- 
je hranilne vrečke, ko te ravno ni bilo doma. Zanimivi re- 
zultati laboratorija, moram reči. Nisem vedela, da ima 
podgana tako sorodno DNK s človekom." 

Vedel sem, da se mi bo maščevalo. Zveze na črnem trgu 
še iz časa službe. Moja edina slabost. Človeška kri, kate- 
re kapljica je bolj poživljajoča kot liter podganje, ki nam 
jo je prepisala vlada. 

"Pa kaj," rečem. "Pa me zapri. Dol mi visi. Star sem. Ne 
grem." 

Harpija Danica si vzame trenutek. Tleskne s kljunom. 
Bradavičaste prsi se ji zatresejo. Kje so časi, ko sva se 
ljubila in mi je zasajala kremplje v hrbet. Zdaj je le bolna, 
obupana starka. 


moštnik 2009 e s 


"Ne gre za navadnega prebežnika," naposled 
reče. "Vladimir je ušel iz zapora pred nekaj 
dnevi in eden od vladnih grifinov je izginil." 
Roka mi seže po škatlici cigaret. Z Danico ne- 
kaj časa kadiva v tišini. 

"Kdaj grem?" vprašam. 

Danica se nasmehne. 

"Takoj," odgovori. 

Pospremim jo do vhodnih vrat, kjer se poljubi- 
va. Sladki vonj razpadanja se mi zažre v nos- 
nice. 

"Pridi kdaj na večerjo," mi reče. 

"Saj veš, da sva si različna. Slej ko prej bi se 
hotela sprehoditi po soncu, jaz pa bi moral os- 
tati doma," ji rečem in se nasmehnem. 
Danica tleskne s kljunom v pozdrav, nakar 
razpre krila in se s krikom požene v nebo. Ko 
se obrnem, vidim, da so mi mulci z drekom na 
fasado napisali: "VAMPIR KURBIR!" 


kok k 


Grifin me v mrzlo noč ponese z vso prtljago 
spominov. Desetletja so minila od mojih zad- 
njih podvigov v človeškem svetu, ko sem pre- 
ganjal Vladimirja po strehah hiš in po njegovi 
krvavi poti skrival razmesarjena bela trupla. 
Človeška kri je eno. Vroča, sveža kri mladega 
človeka, polna adrenalina, pa naj bi bila nekaj 
najboljšega. Nikdar je nisem okusil. Imel sem 
priložnost. Ponosen sem, da je pri tem ostalo. 
Mejo med svetovoma grifin neslišno prestopi. 
Samo naenkrat je zrak malo drugačen in strah 
se priplazi v moje stare kosti. 

Grifin me odloži v parku med drevesi, daleč 
stran od človeških oči. Preden vzleti, se mu 
priklonim. 


Vladimirjeve sledi ni bilo težko odkriti. Včasih 
sem potreboval dneve, da sem jo zavonjal, to- 
krat pa je bila čisto jasna. Lahko bi jo otipal, 
ko sem po dobri uri hoda prišel do prvih vrst 
predmestnih hišk, ki so za ta večer dobile no- 
ve prebivalce, žareče buče blagih oči in prijaz- 
nih nasmeškov. Smešno, ljudem naj bi bilo to 
strašljivo. 

Vladimirjev vonj je bil vse bliže in postal sem 
vznemirjen. Obliznil sem si sekalce in potegnil 
zrak skozi drobne luknjice. To me je pomirja- 
lo. 

Ustavil sem se pred hišo, največjo v ulici, raz- 
svetljeno kot pokopališče. Glasna glasba je 
tresla šipe. Pred vhodom je kadilo nekaj mla- 
dih, oblečenih v to, kar naj bi bile čarovnice in 
zombiji. Ljudje še vedno mislijo, da te smrt 
spremeni v nedojemljiv stvor. Zombiji so naj- 
modrejša bitja, čeprav so zamorjena in maš- 
čevalna. Vodja opozicije naše dežele je eden 
izmed njih. 

"Oprostite." 

Pred mano se je narisalo zavaljeno žensko bit- 
je, ki bi ji prej pripisal potni list mojega sveta. 
S tresočim glasom me je vprašala: "A ste vi 
mogoče ... mogoče ... Robert Pattinson?" 


Podbradek se ji je stresel v sladkem pričakovanju. 
"Spizdi," sem ji prijazno odgovoril. Dvajsetkrat starejši 
sem od nje, ampak lahko bi bila vrstnika. Grozno, kako 
se te kreature grdo postarajo. 

"Sem ti rekla, da to ni on. Robert je že v hiši," se je ogla- 
sila druga, podobno zamaščena entiteta z verande. 
"Čisto vam je podoben," je še enkrat dahnila podbradka- 
rica poleg mene. Rahlo sem jo odrinil, da je orgazmično 
zastokala, nato pa sem se prerinil skozi bizarnike na ve- 
randi in stopil v hišo. 

Ovila sta me prijeten mrak in cigaretni dim. Povsod so bi- 
le prižgane sveče in s stropa so viseli lepenkasti okost- 
njaki. Mladci in mladenke v kostumih so se v dnevni sobi 
potresavali v ritmu glasbe. Vladimirjev vonj je bil tako iz- 
razit, da ni bilo dvoma - tu je. Nisem mogel verjeti, da je 
na stara leta postal tako nepreviden. 


Prilepil sem se ob steno in se tiho plazil. Zadnja vrata na 
koncu hodnika prvega nadstropja. Čudni zvoki cmoklja- 
nja in vzdihovanja. Vse bliže sem ti, Vladimir. 

Tiho sem odprl vrata. Pričakoval sem krvave stene in ko- 
se mesa, blazen pogled mojega večnega nasprotnika in 
nato skok skozi okno ter pregon po strehah. A sobo je 
razsvetljevalo le nekaj sveč. Vladimir je ležal na postelji in 
v očeh mu je domovala sama nežnost. Na njem je sedelo 
golo žensko telo in se v vzdihih premikalo gor, dol, gor, 
dol. Vladimir me je gledal. Vedel je, da sem tu. Ves čas je 
vedel. Ni bil nepreviden. Nisem postal tako dober. Pustil 
mi je, da ga najdem. 

To me je tako šokiralo, da sem obstal za trenutek. Do- 
volj, da sem bil nepozoren. Nekdo me je prijel za roko in 
obrnil sem se. Vame je strmelo drobno žensko človeško 
bitje z lasmi, temnejšemi od mor, na katerih sem jezdil 
kot mladec. 

"Pusti mojo prijateljico in Vladeka," mi je zašepetalo na 
uho. "Še ena soba je prosta." 

Njen nežni glas mi je napolnil vse čute. Vampirke so bile 
vedno hladne na dotik. Harpije strastne, a čudnega vonja 
in hrapave. Zdaj sem se prvič dotaknil človeškega bitja. 
Vladimir je bil pozabljen. 

S prsti sem raziskoval njene tople prsi, ko me je jezdila in 
vzdihovala. V sosednji sobi sem slišal Vladimirja, kako je 
zakričal v strasti. 

Ko sva končala, je legla poleg mene in mi položila roko 
na prsi. Prvič po petdesetih letih sem zaspal. To je za 
vampirja dogodek, ki pride le nekajkrat v življenju. 


Nebo si je na vzhodu risalo svetlo modre proge. 

Vladimir mi je podal cigareto. Vzel sem jo, potegnil in 
gledal dim, ki se je vrtinčil nad mano. 

"To si torej počel," sem tiho rekel. 

"Zadnja leta," je rekel. Čisto drugačen je bil kot takrat, ko 
sva se borila. Miren. Nasmejan. 

"Zato nam niso nikdar dovolili, da ostanemo dlje," sem 
šepnil. "Ker če bi ... ne bi nihče več prišel nazaj." 
Vladimir si je šel z roko skozi lase, nato pa še enkrat 
močno potegnil iz cigarete in jo frenil čez verando, na ka- 
teri sva sedela. Pogledal me je. 

"Te lahko nekaj vprašam?" 

"Kar," sem odgovoril. 

"Kdo za kurca je Robert Pattinson?" je rekel. 

Skomignil sem. Malo mi je bilo žal, da ne bom nikoli iz- 
vedel. Ko se kot vampir enkrat odločiš, da boš pričakal 
sončni vzhod, ne pričakuješ več odgovorov. Samo svet- 
lobo. Prvič v življenju ... svetlobo. 


Kontejnerus 


VERBATIMOV KVIZNIK 


Vsaka industrija ima proizvajalce periferije in 
med računalniške sodijo tudi tvrdke, ki izdelu- 
jejo medije, kot so prazni DVDji, USB-ključi 
ter, hehe, diskete. Ja, to so tiste kvadrataste 
črne zadeve, o katerih z cemeravo nostalgijo 
govorite mlajšemu bratu, ki se ob tem hehe- 
ta, češ, kakšni praljudje smo bili. On na 16 
GB ključku naokrog brezbrišno nosi pet sezon 
Housa, mi pa smo svoje dni pisali v DOSov 
prompt 'arj x -v doom2.arj' in trepetali, da na 
disketi ni bilo praske in se kje ne pokaže 
CRC-error. Eno od podjetij, katerega ime je 
bilo na tedanjih mini skladiščih podatkov stal- 
nica, je ameriški Verbatim. Še bolj pa se je 
proslavil z zapisljivimi ploščki, saj njihovi 
CDRji in DVDRJi veljajo za najboljše. Hkrati 
gre za starosto računalništva, ki bo letos prez- 
noval častitljivih 40 let. Nastali so že leta 
1969 pod imenom Information Terminals. 
Dodatne podatke o njem zahtevamo v kvizni- 
ku. Izžrebanci, ki bodo pravilne odgovore po- 
slali do 5. decembra na reviji priloženi dopis- 
nici (in ne na CDju), pa bodo fasali komplet 
njihovih igrarskih slušalk, naspidirani mišak 


ter USB-ključ. 


1. Information Termi- 
nals se je šele v za- 
četku sedemdesetih 
posvetil disketam, 
nastal pa je z name- 
nom proizvodnje: 

k) pomnilniških kaset 
j) računalniških ter- 
minalov 

i) bojnih robotov 

e) luknjanih kartic 


2. Malo podjetje so 
si sprva podajala ve- 
lika imena, 1990 pa 
ga je prevzelo japon- 
sko, ki ga ima v lasti 
še danes. To je: 

b) Nintendo 

r) Canon 

o) Mitsubishi Chemi- 
cal Holdings 

p) Osaka Otaku Asso- 
ciation 


3. Katero podjetje so 
morali pri Verhatimu 
prepričati, da jim je 
prodalo licenco za iz- 
delavo 'flopijev'? 

z) Apple 

v) Oracle 

c) Lockheed Martin 
n) IBM 


4. Okej, 3,5-inčne di- 
skete bržda pozna še 


vsak, marsikdo tudi 
5,25-inčne. Toda 
čisto prve so bile ve- 
like: 

j) 8 inčev 

k) 9 inčev 

t) v Aziji manjše kot 
pri nas 

e) pet pedi 


5. CD-ROM je diskete 
kot špilovni medij 
začel pospešeno za- 
menjevati šele proti 
polovici devetdesetih 
let. A standard sta 
Sony in Philips obli- 
kovala že veliko prej, 
in sicer leta: 

a) 1985 

b) našega plebiscita 
u) 1988 

o) že ko je stric Titej 
umru 


6. Verbatim pod svo- 
jo znamko ne prodaja 
le pomnilniških me- 
dijev, marveč tudi 
široko bero ostale 
opreme. Kako se 
imenuje njihova seri- 
ja igrarskih mišk? 

m) longsword 45 

k) rapier 

f) morningstar 

I) snetasekira 

Dobitniki Casiovih kalkulatorjev iz oktobra: 
Marjana Perne iz Tržiča, Metod Fajmut iz Ljubljane, 
Dušan Jaušovec iz Velike Nedelje. 

Rešitev naj bi bila ULOMEK, vendar smo zaradi malomarnosti eno vprašanje 


oziroma pravilen odgovor zavozili. Na zadnjem šahovskem polju je namreč pol 
manj kovancev, zrn, bobkov, kot smo bili navedli. 


Lepe nagrade fašejo: 
Dunja Čavlovič iz NM, 
Igor Majcen iz Ljubljane, 


Dominik Umek iz Nazarij 
Rešitev je bila: 
FERRARI ITALIA. 


Na priloženo kartonsko glasov- 
nico napiši iz slike izhajajoč 
geselj. Rok je 5. grudna. 

Mortak Kombat 2 


Ne glede na to, da sva jaz 


in un tadrug Sneta Sekira novembra 


1994 že bila vajet in ostroga (ter praktično edini delovni živinčeti) Jo- 
kerja, je bil projekt za naju še vedno nekakšen krožek. Tak, pri kate- 
rem sva bila s srcem in dušo, ali ipak nisva še imela urejenih misli 
okoli poslanstva na tem svetu. Da o kakršnihkoli zaposlitvenih po- 
godbah ne govorim. Bili so to časi nadobudnega, navdušenskega in 
pogumnega amaterizma. In — vedno vnovič — sem tem vremenom 
hvaležen, ker brez njih ne bi bil tak, kakršen je, ne Joker, ni jazst. 
Srečoma je bila naša publika tistikrat drugačna: ožja, mlajša, enovi- 
tejša, brez interneta in obenem bolj privržena svojemu hobiju, zato 
je sprejela vsakršno pisanje o igrah. Da je bil naš oddelek za nadzor 
kakovost še v plenicah, se je odrazilo že na naslovnici. Dičila jo je 
ilustracija, ki je zaradi občega posmeha estetiki videti kot fanovski 
kolaž petošolca, narejen pri dopolnilnem pouku. Za dobro mero je 
naš takratni oblikovalec nanjo napisal Mortak Kombat 2! 


oker 16 je bil v vseh oseh mogotnejši od 

predhodnika. Bil je centimeter širši, palec 

višji in osem strani širši. Dobil je tudi nov 

dizajn, na katerega smo bili takrat bržda 

zelo ponosni, dandanašnji pa med lista- 
njem revije raje na en uč mižim. Takisto je dobil no- 
vo podobo Joker kot lik. Eričevega brkatega bajska 
je nadomestil pločevinast Šaljivec, nekaj med Ozo- 
vim Kositrnikom in Futuraminim Benderjem. Nada- 
lje sta se obstoječim rubrikam, med katerimi sta bi- 
li še vedno floppy hits in CD-romar, pridružili štorija 
in železnina. Slednjo je otvoril novodošli pisec, Ser- 
gejev rojak UroŠ, ki je nato dolga leta pripravljal ka- 
kovostne hardveraške članke, nakar se mu je neke- 
ga dne skockalo in ga nismo videli nikoli več. Kot še 
marsikaterega sodelavca. Prečudno. Skratka, želez- 
nina v Jokerju 16 je razlagala o ustroju PCja, kaj se 
skriva v ohišju in kako vse skupaj deluje. Med osta- 
lim piše, da so 'procesorji nepokriti in se z njih lahko 
prebere njegov tip, recimo AMD 386 DX/40'. Takrat 
je bil edini ventilator na napajalniku, pa še ta je bil 
skoraj neslišen napram današnjim kištam z zvokom 
helikopterja, hoverkrafta in paličnega mešalnika. 
Petnajst let tega takisto ni bilo vse integrirano na 
matični plošči, marveč smo imeli posebej kartico za 
vhodno/izhodna vrata, pa za diskovni krmilnik, za 
mrežo tudi, čeprav domačih mrež in mrežnih iger še 
ni bilo, ter za zvok. In ravno zvočne kartice smo te- 
stirali, med ostalimi sound blaster AWE32 in gravis 
ultrasound. 


€ Res dolgo, če sploh kdaj, nismo dobili igre, ki bi v 
danem trenutku prinesla boljšo igralnost, akcijo in at- 
mostero, kot jih je imel ob izidu Doom 2. Vsekakor 
igra ostaja v vrhu špilovnih vzdušij. 


moštnik 1994 e e 


JOKERPLOV 


Floppy Hits: CD . Romar: 
Novastorm 
Doom 2 

NHL Hockey 95 
Desert štrik 


Mortak Kombat 2 
Myst 
System Shock 


iron Cross 
Dreamweb 


Test: 16 - bitne zvočne 
% 1, FRP! 
Predpremiere: Oragon 


Špilovje je bilo novembra 1994 predpraznični sezoni .—.. Seča 


primerno obilno in med njimi je bilo veliko naslovov, 
ki še vedno bivajo v srčkih marsikaterega starostnika. 
Najbolj pomembna titula je bil kajpak Doom 2 (92), 
ki je marsovske zlodeje manj kot leto dni po prvencu 
pripeljal na Zemljo. Manj, a med znalci še vedno kul- 
ten naslov je Master of Magic (85), nenadkriljiva co- 
prniška varianta Civilizacije, po kateri se nam milo 
stori ob vsakih novih Herojih. Nadalje smo opisali 
Dreamweb, ki je bila edinstvena, od zgoraj gledajoča 
pustolovščina za odrasle s fukom (80), odlično ve- 
soljsko simulacijo Star Crusader (87), prvo sadistično 


CO Master of Magic se je igral slično Civilizaciji in ni 
imel zgodbe s konkretnim zaključkom. Ali ipak je bila 
igralnost dolgosežna, kajti bilo je veliko različnih ča- 
rovniških likov in dve planjavi. V boju je bil junak pol- 
nopravna enota, kar smo pogrešali v HoMM. 


€ Škatla od Ouarantina je bila krvavo rdeča in na 
njej je bila sled brisalca. Za tiste pešake, ki so ušli 
špicam in plugu našega oklepljenega taksija, pa se je 
vedno našel kakšen naboj v uziju. 


ČO Jih še pomnite, tovariši? Napisov ob novih facah, 
ki so povzemale oceno igre, ni bilo več, ampak po- 
meni so ostali: full špon, mega, cool, no, ja in podn. 
Slikice so bile (ročno) narisane s tehniko zračnega 
čopiča in so bile v izvirniku mnogo lepše. 


pešcegaznico Ouarantine (86), helikoptersko arkadi- 
co Desert Strike (82), podmorniščino Aces of the De- 
ep (80), prvi del srednjeveškega vojevanja Lords of 
the Realm (79), kolinizacijsko Civo Colonization (86), 
frpjko Dark Sun 2 (76), NHL Hockey 95 (85), pri ka- 
terem smo negodovali, da je igralno praktično enak 
predhodniku, Falcon Gold (89), kompilacijo legen- 
darnega Falcona 3.0 in vseh dodatkov zanj ter dotlej 
najboljšo vsemirsko arkado vrste postreli-jih-vse na 
PCju, Novastorm (80). Ki pa si je nižjo oceno prislužil 
zgolj zaradi tega, ker ni beležil napredka in si moral 
čisto vsakič od začetka. Pošten nabor, kajneda? 
Danes upokojena, takrat pa ena pomembnejših rub- 
rik je bila Jokerjeva mama pomaga, koder smo obja- 
vljali rešitve. Neta ni bilo, zato smo bile revije prak- 
tično edini vir pomoči za številne avanture, frpjke in 
pretepačine, kakršna je bila tedi Mortak Kombat 2. 


€ Novastorm je bil odličen poskus baže shoot 'em up z 
novim pogledom od zadaj namesto klasičnega gibanja 
navzgor oziroma v desno. Imel je vse, a odsotnost shra- 
njevanja je bil konkreten minus. 

V KINU OD 19.11.2009 
TUDI V DISNEY DIGITAL 3D 


PUSTOLOVŠČINA EPSKIH 
RAZSEZNOSTI 


IN VELIKO AKCIJE Z IGRO ASSASSIN'S CREED!II. 

